@001
BIBLIOTHECA INDO-TIBETICA SERIES-XXIX
prajñāpāramitāvajracchedikāsūtram
WITH
prajñāpāramitāvajracchedikātīka
OF
ācārya kamalaśīla
[DD]
bhoṭa vidyā saṃsthānam
Critically edited the Tibetan version and Restored into Sanskrit 
with Introduction and Indexes 
by
Pema Tenzin, Acharya
Supervisor
Prof. Ram Shankar Tripathi
CENTRAL INSTITUTE OF HIGHER TIBETAN STUDIES
SARNATH, VARANASI
B.E. 2538 
C.E. 1994
@002
BIBLIOTHECA INDO-TIBETICA SERIES-XXIX
Chief Editor : Prof. Samdhong Rinpoche
First Edition : 550 copies, 1994
Price: Hardback: Rs. 160.00
Paperback: Rs. 110.00
@ Copyright by Central Institute of Higher Tibetan Studies,
Sarnath, Varanasi -221007, India, 1994. All rights reserved.
Publisher:
Central Institute of Higher Tibetan Studies,
Sarnath, Varanasi-221007, India.
Printed at Khandelwal Offset Printer, Mahmoorganj, Varanasi.
@003
bhoṭa-bhāratī granthamālā- 29
prajñāpāramitāvajracchedikāsūtram
evaṃ 
ācāryakamalaśīlaviracitā
ācāryaprajñāpāramitāvajracchedikāṭīkā
[DD]
bhoṭa vidyā saṃsthānam
sampādaka evaṃ punaruddhārakarttā
pemā tenajina, ācārya
paryavekṣaka
pro. rāmaśaṃkara tripāṭhī
kendrīya ucca tibbatī śikṣā-saṃsthāna, sāranātha, vārāṇasī
buddhābda: 2538 
san 1994 ī^
@004
bhoṭa-bhāratī granthamālā- 29
pradhāna sampādaka : pro. samadoṅ rinapoche
prathama saṃskaraṇa : 550 pratiyāṃ^, 1994
mūlya : ajilda : rū^ 160.00
sajilda : rū^ 110.00
@ kendriya ucca tibbatī śikṣā saṃsthāna,
sāranātha, vārāṇasī - 221007 bhārata, 1994
prakāśana sambandhī sabhī adhikāra surakṣita |
prakāśaka :
kendriya ucca tibbatī śikṣā saṃsthāna,
sāranātha vārāṇasī - 221007
mudraka : khaṇḍelavāla āphseṭa prinṭarsa, mahamūragaṃja, vārāṇasī |
@005
viṣayānukramaṇikā
viṣaya:  pṛṣṭham
prakāśakīya (tibbatī) 1
prakāśakīya (hindī) 2
puro vāk 3-4
viṣayānukramaṇikā 5-6
bhūmikā (tibbatī) 1-21
bhūmikā (hindī) 22-91
śabdasaṃketasūcī 92
saṃskṛtagranthapāṭha: (punaruddhṛta:) 93-226
maṃgalācaraṇam 95
nidānam 98
upodghāto buddhavaṃśānupacchedaśca 105
pratipattilakṣaṇam 108
pratipattisthānam (aṣṭādaśasthānāni) 110
1. cittotpādasthānam 111
2. pāramitāyogasthānam 121
3. rūpakāyāptikāmatāsthānam 129
4. dharmakāyāptikāmatāsthānam 131
5. bhāvanāviśeṣalābhe’nabhimānasthānam 146
6. buddhotpādārāgatāsthānam 151
7. kṣetraviśuddhipraṇidhānasthānam 152
8. sattvaparipākasthānam 153
9. bāhyaśāstreṣu vyapagatarāgatāsthānam 154
10. sattvabhājanalokayo: piṇḍagrāhaviśīrṇatāyogasthānam 160
11. tathāgatapūjāsatkārasthānam 162
12. kāyacittapariśrāntau vīryavaimukhyānārambhalābhasatkāravirahitatā 162
13. du:khādhivāsanasthānam 168
14. dhyānarasāsvādaviratisthānam 175
15. abhisamayakāle’hamiti vikalpayogasthānam 183
@006
16. avavādaparyeṣaṇam 184
17. abhisamayasthānam 188
18. buddha bhūmiparyeṣaṇam (saptadhā) 190
1. kṣetrapariśuddhisampad 190
2. anuttaradṛṣṭipariśuddhisampad 192
3. anuttarajñāna pariśuddhisampad 193
4. prāptapuṇyaskandhādhipatyasampad 195
5. kāyasampad 196
6. vāksampad 197
7. cittasampad (saptadhā) 195
1. smṛtyupasthānam 200
2. abhisambodhi: 201
3. mahādharmārthaprajñapti: 203
4. mahāvavādārthaprajñapti: 204
5. dharmakāyaparigrahaṇam 206
6. saṃsāre nirvāṇe cāpratiṣṭhānam 210
7. prasthitipariśuddhi: (trividhā) 216
1. īryāpathena prasthiti: 216
2. bhājanasattvalokādhipatyena prasthiti: 218
3. asaṃkleśena prasthiti: (dvidhā) 223
1. deśanā’saṃkleśa: 223
2. saṃsārāsaṃkleśa: 224
bhoṭapāṭhasya viṣayānukramaṇikā 227
bhoṭagranthapāṭha: 229-416
pariśiṣṭāni : 
1. akārādikrameṇa sahāyakagranthānukramaṇī 417
2. akārādikrameṇa granthāgatagadya-padyoddharaṇānāmanukramaṇī 421
3. " " " granthaprayuktaviśiṣṭasaṃskṛta-bhoṭaśabdānukramaṇī 424
4. ācāryakamalaśīlakṛtānāṃ granthānāmanukramaṇī 447
@007
śabdasaṃketa-sūcī
a. ka. = amṛtakaṇikā 
a. ko. = amarakośa: 
a. ni. = aṃguttara nikāya
a. pra. = aṣṭasāhasrikāprajñāpāramitā 
a. vi. sū. = arthaviniścayasūtram
a. vi. sū. ni. = arthaviniścayasūtra-nibandhanam
a. a. = abhisamayālaṃkāra: 
abhi. ko. = abhidharmakośa:
ā. ṭī.= ālokaṭīkā
ā. ratna. sū. = āryaratnakaraṇḍasūtram
kā. da. = kāvyādarśa: 
ga. vyū. sū. = gaṇḍavyūhasūtram
catu. = catustava:
ta. saṃ. = tattvasaṃgraha:
ta. saṃ. paṃ. = tattvasaṃgrahapañjikā
tri. śa. kā. = triśatikāprajñāpāramitākārikāsaptati:
triṃ. vi. mā. si. = triṃśikāvijñaptimātratāsiddhi:
dharmasaṃgīti = dharmasaṃgītināmamahāyānasūtram
nyā. vi.= nyāyabindu:
pra. pi. = prajñāpāramitāpiṇḍārtha:
pra. vā. = pramāṇavārtikam
bo. ca. = bodhicaryāvatāra:
bo. ca. paṃ. = bodhicaryāvatārapañjikā
bhā. kra. = bhāvanākrama:
ma. a. = madhyamakālaṃkāra:
ma. ni. = majjhima nikāya
ma. vi. = madhyāntavibhaṅga:
ma. vi. bhā. = madhyāntavibhaṅgabhāṣyam
ma. śā. kā. = madhyamakaśāstrakārikā
ma. śā. vṛ. = madhyamakaśāstravṛtti:
ma. sū. saṃ. = mahāyānasūtrasaṃgraha:
ratna. sū. = ratnameghasūtram
ratnā. = ratnāvalī
laṃ. sū. = laṃkāvatārasūtram 
vajra. ṭī. = vajracchedikāprajñāpāramitāṭīkā
vajra. sū. = vajracchedikāprajñāpāramitāsūtram
vi. magga = viśuddhimagga
vi. mā. si. = vijñaptimātratāsiddhi:
vyā. yu. = vyākhyāyukti:
śi. samu. = śikṣāsamuccaya:
śāli. sū. = śālistambasūtram
saddharma. pu. sū. = saddharmapuṇḍarīkasūtram
samādhi. sū. = samādhirājasūtram
sū. a. = sūtrālaṃkāra:
ha. kā. sū. = hastikakṣyasūtram
@008
āryaprajñāpāramitāvajracchedikāsūtram
evaṃ
ācāryakamalaśīlaviracitā
āryaprajñāpāramitāyā vajracchedikāyā vistṛtaṭīkā
@095
āryaprajñāpāramitāvajracchedikāsūtram
ācāryakamalaśīlaviracitayā
āryaprajñāpāramitāyā vajracchedikāyā
vistṛtaṭīkayā sahitam
namo mañjuśriye kumārabhūtāya
maṅgalācaraṇam
kāya: prasiddha: paridṛśyamāno
janeṣu sarveṣu sphuṭaṃ tathāpi |
svabhāvato vastutayā na prāpto
nidarśita: so’pi ca prāptihetu: ||
phalasya śreṣṭhasya ca nityabhūta-
paramasya cāgryasya jinai: samastai: |
ataśca traiyadhvikasarvabuddha-
prasūṃ namasyāmyaniśaṃ hṛdā tām ||1||
@096
alpīyasā’bhyāsabalena yasyā:,
mahānti puṇyāni hi sañcinoti |
utkhātamūlāni ca pāpakāni,
sarvāṇi cāpādayati kṣaṇena ||
ataśca tasyāścirabhāvanārthaṃ,
mārgaṃ pravakṣye svabalānurūpam |
gurūpadiṣṭaṃ suparīkṣitaṃ ca
matiṃ svakīyāmanuvartayitvā ||2||
tatrādau sūtraṃ vyācikhyāsu: sādhyavasāya(viṣaya-)grahaṇādau śrotṝṇāmavatāraṇārthaṃ
prayojanamāha | na hi prayojanamantareṇa prekṣāvān kvacit pravartate {1. saprayojanasya hi śāstrasya pratyāsa: sādhurbhavati, na niṣprayojanasya |
-abhi. ko. (sphuṭārthā) pṛ. 14, bau. bhā. pra., 1987 |} | tadanantaraṃ
prayojanopāyamupadarśīyatumabhidheyastāvad vakṣyate, (yato hi) abhidheyarahitaṃ sūtraṃ
daśadāḍimānītyādivākyavanneṣṭaprayojanaṃ sādhayati | tata: saukaryeṇa
tadabhidheyagrahaṇārthaṃ piṇḍārtho vakṣyate |
tadanantaraṃ samāsārthapratipattaye padārtho’bhidhāsyate | tata: kramasyāvirodhaṃ
nidarśayituṃ padānāmanusandhirdarśayiṣyate | tadanantaraṃ pūrvāparayuktivirodhāpanodanāya
codakaṃ prati samādhānaṃ vakṣyata ityeva nyāya: | {2. prayojanaṃ sapiṇḍārtha padārtha: sānusaṃdhika: |
sacodyaparihāraśca vācya: sūtrārthavādibhi: ||
dṛṣṭavyam- vyā. yu., (uddhṛtam āloka: pṛ. 277); dra^- T oh:
406 1 Sde-bstan (Sems-tsam, phi. p.30)} tatra vajracchedikā iti sūtrasya
nāmadheyam | anenaiva tāvad abhidheya: prayojanaṃ cābhidhīyete |
@097
atra dvidhā vajracchedikā | sūkṣmakleśajñeyāvaraṇāni vajravaddurbhedyāni, teṣāṃ
chedanāt | etenāsya (granthasya) āvaraṇadvayaprahāṇaṃ tāvat prayojanaṃ nirdiṣṭam |
athavā chedanaṃ hi vajrākārasādṛśyena vajravaditi | vajrasya hi ubhe śikhare 
sthūle madhyaṃ ca sūkṣmam | tathaiveyaṃ prajñāpāramitā’pyādāvadhimukticaryābhūmim{1. evaṃ kṛtadharmapravicaya: samāhitacittaśta sarvadharmanairātmyaṃ... sa eva ānantaryo nāma
samādhi: | sarvāścaitā avasthā: dṛḍhādhimuktito’dhimukticaryābhūmirucyate |}
(dr^ āloka:, pṛ. 301-302.) mithilā saṃskaraṇam, 1960 |}
ante ca buddhabhūmiṃ vistareṇa nirdiśati | sūkṣmeṇa tāvanmadhyabhāgena
śuddhādhyāśayabhūmiṃ nirdiśati | ata eveyaṃ vajrākāravaditi | {2. dra^-āryabhagavatīprajñāpāramitāvajracchedikā-saptārthaṭīkā, ācārya vasubandhu:,
Toh: 3816 Sde-bstan (Sher phyin, ‘Ma’. p.)} etena
bhūmitritayamasyā: (vajracchedikāyā:) abhidheyo nirdiṣṭa: |
piṇḍārthastu saṃkṣepeṇa pañcadhā, tadyathā-nidānam, upodghāta:,
buddhavaṃśānupaccheda:, pratipattilakṣaṇam, tatsthānañca |
tatra nidānaṃ tu sūtrārambhanimittam, taccāpi evaṃ mayā śrutam{3. dharmasaṃgītisūtre-“evaṃ mayā śrutamiti kṛtvā bhikṣavo mama dharma: saṃgātavya: tathā
sambandhānupūrvī pratipādyā” ityādi | (uddhṛtam_ āloka: pṛ. 270); dra^- Toh: 
238 Sde-bka (Mdo sde, Zha)} ityārabhya
tena khalu āyuṣmān subhūti: ityetāvatparyantaṃ deśitam | tasya{4. de. ge. saṃskaraṇe “tasmāt” iti pāṭha: |} ca
saṅgītikārairātmaprāmāṇyapratipādanāyoktatvāt | evaṃ sūtrāntareṣvapi vācyam |
upodghātastāvat pakaraṇena sūtrārthavyutpādanārtha saṃyujyate |
aprastutābhidhānena sarvam asamañjasaṃ syāditi tannirākartuṃ sarvatrāpi prakaraṇena
yojyam | atha khalvāyuṣmān subhūtirutthāyāsanāt ityādinā
tannirdiṣṭam | buddhavaṃśānupacchedo’pi ca tenaiva darśita: | āryasubhūtinā imāṃ
prajñāpāramitāṃ buddhavaṃśānupacchedakatvena viditvā yathā buddhavaṃśānupacchedo bhavet 
tathaivādau saṃsthāpitā |
pratipattilakṣaṇaṃ tu bodhisattvayānasamprasthitena kathaṃ sthātavyam ?
ityādinā proktam |
@098
evaṃ mayā śrutam | ekasmin samaye bhagavān śrāvastyāṃ
viharati sma –
tasya pratipattilakṣaṇasya sthānaṃ tāvat kasmin viṣaye bodhisattvena
sthātavyam ? pratipattavyam ? cittaṃ pragrahītavyam ? yadetat tattasya
sthānamiti | tadapi iha subhūte | bodhisattvayānasamprasthitena evaṃ mayā
ityādinārabhya tārakā timiram ityantimagāthā yāvadabhihitam | pratipattilakṣaṇaṃ
tasya sthānaṃ cetyetābhyāṃ dvābhyāṃ bodhisattvānāmaśeṣakaraṇīyaparipūrṇatā samprakāśitā,
ityeṣa tāvat piṇḍārtha: |
nidānam :
padārthādayaśceme sāmpratamabhidhīyante- tatra evam{1.tathāgataguhyanirdeśādhikāreṇa sarvathā bhādrakalpikasarvatathāgatānāṃ rūpakāyasaddharmakāyarakṣāyāṃ
kṛtādhikāratvāt vajrapāṇyabhiṣekādau pratyarpitaśāsanatvācca anyeṣāṃ viśeṣavacanābhāvāt
aḍakavatīnivāsī daśabhūmīśvaro mahāvajradhara: sarvalokānugrahāya prajñāpāramitāsūtraratnasaṃgītiṃ
pratyadhīṣṭavantamāryamaitreyādimahābodhisattvagaṇam evam ityādyāha, iti pūrvācāryā: | anye
tu atraiva parīndanāparivarte “yatheyaṃ jambudvīpe prajñāpāramitā pracariṣyati" ityādinā
pratyarpitaprajñāpāramitādāryānanda: saṃgītikāra iti manyante | tatra evam iti
niścayārthībhidhāyinā svānirūpajñ#nāvadhāritanikhilasūtrārthasyopadarśanapareṇa evametadditi
aviparītatvamāha | -dra^ āloka:, pṛ. 270, mi. saṃ. 1960 |} iti
śabdo’bhyupagamādinānārtheṣu dṛśyate | atra prakaraṇādibalena sannidhāpitārtho grāhya: |
ayaṃ hi vakṣyamāṇasaṃkalasūtrārthaṃ vyavasthāpayati | mayā{2. iti ātmavacanena bhagavata: sakāśātsākṣāt śravaṇam | -āloka: pṛ. 270 |} ityanyavyavacchedena
arthasya sākṣācchravaṇaṃ nirdiśyate | ātmanaiva śrutaṃ na śravaṇaparamparāyātamityartha: |
śrutam{3. śrotravijñānena anubhavavacasā ca | tathāgatādṛte’nyasyaivaṃbhūtasamastadharmādhigamasāmarthya-
vaikalyādadhigamābhāva: | etañca padatrayaṃ bhagavadvacanādeva sūtrārambhe nirdiṣṭam |
-āloka:, pṛ. 270; dharmasaṃgītisūtre- evaṃ mayā śrutamiti kṛtvā bhikṣavo mama dharma:
saṃgātavya: | -(uddhṛta) āloka:, pṛ. 270; See- Toh: 238 Sde bka (Mdo 
sde; Zha).} ityadhigamo niṣedhyate | tathāgatād ṛte nānye
svatastathābhūtadharmādhigamavanto bhavanti | etenānāptatvaṃ nirākriyate | ekasmin
samaye iti ekasmin kāle, sarvakālamevaṃvidhadharmaratnaśravaṇaṃ durlabhamityākhyātam |
@099
yadvā svagataṃ bāhuśrutyamupadarśitam | ekasmin kāle idaṃ śrutamanyadā anyadapi
śrutamiti darśyate | atha vā, ekasmin samaye bhagavān viharati sma ityuttareṇa
sambadhyate{1. deśāntaravineyārtha tatsthānāṃ tarpaṇāya ca |
śrāvakānekavāsārthamanāsaktiṃ ca darśayan ||
deśānāṃ caityabhāvārtha puṇyārtha caiva dehinām |
ityādijñāpanārtha ca buddhaścarati cārikām || -āloka: pṛ. 271-72 |} | aparimitavineyānāṃ teṣāṃ hitāya anyadā anyatra viharati sma iti
pratipādyate{2. ekasmin samaye śrāvastyāṃ viharati sma | anyadā anyatra viharaṇāt | uktaṃ
cāṣṭasāhasrikāṭīkāyām ālokābhidhāyām- ekasmin samaye gṛdhrakūṭe viharati sma
ityuttarapadena saṃbadhyate, anyadā anyatra viharaṇāt | -pṛ. 274} | kleśa-skandha-mṛtyu-devaputrarūpāṇāṃ caturṇaṃ mārāṇāṃ
bhañjakatvānniruktyā bhagavān iti smaryate{3. kleśakarma tathā janma kleśajñeyāvṛtī tathā |
yena vaipakṣikā bhagnāsteneha bhagavān smṛta: || -āloka:, pṛ. 272;
See- Toh: 3997 Sde-bsten (Mdo-hgrel,chi.) page 236;
kleśādikaṃ bhagnavāniti bhagavān | dra^- āloka:, pṛ, 272} | atha vā aiśvaryādimattvāt
‘bhagavān’ ityucyate{4. tulanīyam- yatraitadguṇamāhātmyaṃ sa buddho bhagavān iti rūpakathanam | tatra
sakalapadārthāvabodhena prakṛṣṭā buddhirasyeti buddha: | akārapratyayo’tra
arśa āderākṛtigaṇatvena kārya: | prakṛṣṭā ca buddhirnavabhirākārai: - sarvajñajñānena,
ayatnajñānena, anupadiṣṭajñānena, savāsanakleśāvaraṇaprahāṇajñānena, nikhilajñeyāvaraṇaprahāṇa-
jñānena, sarvākārasarvasattvārthakaraṇaśaktyā, karuṇāsaṃpattyā, akṣayasaṃpattyā, atulatāsaṃpattyā
ca | samagraiśvaryādiyogena bhagavān | -āloka:, pṛ. 352-253; api ca tu^-
navabhireva padairyathoktai: sakalaṃ vivakṣitaṃ guṇamāhātmyamabhidyotitam | yatraitad guṇamāhātmyaṃ
sa buddho bhagavāniti pradarśanārtham | padānāṃ puna: piṇḍārtha:-
bhaṅktvā vibandhaṃ śāstṛtvasaṃpadaṃ yāṃ hi yena sa: |
yathāgata: śāstṛkarma yacca yaiśca parigraha: ||
-a. vi. sū. ni., pṛ. 247, ke. pī. jāyasa. saṃskaraṇam, 1971, paṭanā |} | yathoktam{5. buddha bhūmivyākhyānam (uddhṛta āloka:, pṛ. 272, mi. saṃ. 1960) T oh: 3997
Sde-bstan (Mdo-hgrel, chi. page 235-36 upalabdhasaṃskṛtaślokasya
prathamapāda: bhoṭapāṭhāt bhinno’sti | bahavo’tra pāṭhabhedā: saṃskṛtagrantheṣūpalabhyante |} –
aiśvaryasya samagrasya rūpasya rūpasya yaśasa: śriya: |
jñānasyātha prayatnasya ṣṇṇāṃ bhaga iti śruti: ||
@100
jetavane’nāthapiṇḍadasyārāme mahatā bhikṣusaṃghena sārdham
ardhatrayodaśabhirbhikṣuśatai: saṃbahulaiśca bodhisattvairmahāsattvai: |
śrāvastī iti śravastestannāmakarṣerāśramatvācchrāvastī nagarī, tayopalakṣito
deśaviśeṣo’pi tatsambandhena śrāvastītyucyate | deśoktyā aya deśo’pi
caityabhūto’bhidhīyate, tadyathā caityabhūta: sa pṛthivīpradeśo bhaviṣyati{1. anayaiva hi kauśika prajñāpāramitayā pṛthivīpradeśa: sattvānāṃ caityabhūta: kṛto vandanīyo
mānanīya: pūjanīyo’rcanīyo’pacāyanīya: satkaraṇīyo gurukaraṇīya:, trāṇaṃ śaraṇaṃ layanaṃ 
parāyaṇaṃ kṛto bhaviṣyati tatropagatānāṃ sattvānām | -a. pra. pṛ. 28; dra^- vajra. sū.,
adhyā. 15}
ityatrāpyuktam | atha ca saṅgītikārairātmavacanānāmādeyatāpratipādanāyaitat
sarvamuktam{2. prajñāpāramitāpiṇḍārthe ca yathoktam-
śraddhāvatāṃ pravṛttyaṅgaṃ śāstā parṣacca sākṣiṇī |
deśakālau ca nirdiṣṭau svaprāmāṇyaprasiddhaye ||3
saṃgītikartrā loke hi deśakālopalakṣitam |
sasākṣikaṃ vadan vaktā prāmāṇyamadhigacchati ||4
-pra. pi., 3, 4 kā. |} | lokapratyāyanārthaṃ tāvat (sa) pradeśa: sākāra: samṛddhaścetyukta:,
evaṃ sati parai: grāhyaṃ bhavati vacanam, nānyathā tadādeyavacanamiti |
śrāvastīpradeśasya atyantaṃ vistīrṇatvāt kutra viharatīti
sthānaniścayābhāvād jetavane ityuktam | ‘jetṛ’ ityākhyasya rājakumārasya
vanatvād jetavanamiti | tadapi tāvat kasyacidaprasiddhamiti sambhāvanāyām
anāthapiṇḍadasyārāme ityuktam | gṛhapati-anāthapiṇḍada ityanāthebhyo dayayā
piṇḍadānena tathā prasiddha:, sa khalu bhagavadarthaṃ nirantaratayā ratnāni vikīrya jetu:
rājaputrādārāmaṃ krītavān | rājaputrajetṛṇā’pi tatra kācid bhūmirāvāsādibhi:
samalaṅkṛtā, atastayostad vanamiti prasiddhiṃ gatam | kasyacidekasyopādānena
abhipretadeśaviśeṣasyānavabodhāt padatrayamuktam{3. jetavane’nāthapiṇḍadasyārāme | vajra. sū., adhyā. 1 |} | athavā śrāvastītyanena bahunāṃ
madhye viharaṇāt parārthasampadabhihitā | jetavane’nāthapiṇḍadasyārāma ityanena (ca)
vivekaviharaṇāt svārthasampat |
@101
atra ka: sākṣīti cintyamāne mahatābhikṣusaṃghena ityuktam | bhinnakleśā
hi bhikṣava:{1. mahānubhāvena bhikṣuṇāṃ traivācikena karmaṇā jñapticaturthenāghātapañcamena ehibhikṣutvena
copasampannānāṃ bhinnakleśānāṃ samūhena | - āloka:, pṛ. 272; tatra
traivācikādikarmaṇopasaṃpanno bhikṣu: | -āloka:, pṛ, 387; 
dhammapade coktam, yathā-
yodha puññaṃ ca pāpaṃ ca, bāhetvā brahmacariyavā |
saṃkhāya loke carati sa ve bhikkhūti vuccati | -19/12;} | mārādibhi: pratyarthibhirabhedyatvāt teṣāṃ samūha: saṃgha:{2. buddho dharmastathā saṃgho mārakoṭiśatairapi |
bhettuṃ na śakyate yasmāttasmātsaṃgho’bhidhīyate || dra^- āloka:, pṛ. 272 |} ityucyate |
mahān bhikṣusaṃghastāvat bhūyastvena ānubhāveneti dvaividhyena, ānubhāvastāvad
darśita: | {3. mahatā iti saṃkhyāguṇamahattvayogāt | tu^- āloka:, pṛ 272 |} kathaṃ bhūyastvati ced ? sārdhamardhatrayodaśabhi: (bhikṣu)śatai:
ityādyucyate | tasmin samaye tāvatāmeva sattvāt | bhikṣusaṃghāt bodhisattvānāṃ
bāhulyaṃ tu teṣāmevārthāya sūtrāṇāṃ bhāṣitatvāt | bodhau sattvamāśayo yeṣāṃ te
‘bodhisattvā:’{4. bodhau sarvadharmāsaktatāyāṃ svārthasaṃpadi sattvamabhiprāyo yeṣāṃ te bodhisattvā: | -āloka:,
pṛ. 282 ; api ca- yasmāt sarvadharmāṇām eva ālambanasthānīyānām anubodhārthena
samyagubhayasatyānatikramālambanena yā asaktatā, tasyāṃ satyāmālambanaviśuddhigamanena
anuttarāṃ samyaksambodhimabhisaṃbudhyate nānyathā | ato bodhyālambanaprayojanena
sarvaprakārasvārthasaṃpādanāt bodhisattva ityucyate | -āloka:, pṛ. 307; dra^- a. pra.,
pṛ. 9-10; api ca bodhicaryāvatāre-
nāśayatyapi saṃmohaṃ sādhustena sama: kuta: |
kuto vā tādṛśaṃ mitraṃ puṇyaṃ vā tādṛśaṃ kuta: ||
kṛte ya: pratikurvīta so’pi tāvatpraśasyate |
avyāpāritasādhustu bodhisattva: kimucyatām || -bo. ca., 1/30,31} | śrāvakeṣvapi bodhau sattvaṃ vidyate, atasteṣāṃ vyavacchedāya
mahāsattvai:{5. mahatyāṃ parārthasaṃpadi sattvaṃ yeṣāṃ te mahāsattvā: | - āloka: , pṛ. 282 ; mahata:
sattvarāśermahata: sattvanikāyasya agratāṃ kārayiṣyati, tenārthena bodhisattvo mahāsattva 
ityucyate | -a. pra., pṛ 9 |} ityāha | dharma-cittotpāda-adhimukti-adhyāśaya-sambhāra-kāla-
sampratipattilakṣaṇai: saptabhirmahattvairupetvād mahāsattvā: |
tatra dharmamahattvaṃ bodhisattvebhya: śatasāhasrikāprajñāpāramitādivipuladharmāṇāṃṃ
deśanāt | cittotpādamahattvaṃ tāvadanuttarāyāṃ samyaksambodhau cittotpādāt |-
@102
atha khalu bhagavān pūrvāhṇakālasamaye nivāsya pātracīvaramādāya
śrāvastīṃ mahānagarīṃ piṇḍāya prāvikṣat | atha khalu bhagavān
śrāvastīṃ mahānagarīṃ piṇḍāya caritvā kṛtabhaktakṛtya:-
adhimuktimahattva tasminneva gambhīrodāra{1. prastuta: pāṭha: pe. saṃ. anurodhena pastuta:, de. ge. saṃskaraṇe  “mahodāradharme” iti pāṭha: |} dharma’dhimuktatvāt | āśayamahattva tu
sarvasattvahitasukhotpādāśayāt | sambhāramahattva tāvadaparimitapuṇyajñānasambharaṇāt |
kālamahattvaṃ khalu tribhirasaṃkhyeyakalpairbodhiprāpte | sapratipattimahattva hi
anuttarasamyaksambodherniṣpādanāt |
viharati iti caturbhirīryāpathai:,{2.dra^- vajra. sū., adhyā. 28 |} athavā anuttareṇa brahma-deva–āryavihāreṇa
viharati | sma iti vihṛtavāniti darśitam | tatra bhikṣusaṃghastu kṛtakṛtyatvād
mṛdukāruṇikatvācca sarvakāla tathāgatasya pādāntike niṣadyata iti viditvā
sthāsnutvasaṃdarśanārthaṃ pūrvamukta: | bodhisattvāstu aparimeyasattvārthakriyāsādhana-
pariniṣpattau akṛtakāryatvāt, adhimātrakaruṇayā jagadarthakaraṇāya lokadhātuṣu
viharaṇāt sarvakālaṃ bhagavata: pādāntike’niṣīdanācca paścāduktā: | ata eva
śrāvakasūtrānteṣu nocyante bodhisattvā:, na ca tāni (śrāvakasūtrāṇi) tadarthāni,
aniyatāni ceti |
atha iti tadanantaram | samaye iti niyate | etena niyatastāvat
piṇḍakāla iti | kālaniyatatvaṃ tu asminneva kāle piṇḍapāto grahītavya iti,
tadapi kimiti aparijñānāt tadarthaṃ pūrvāhṇa: iti vacanenābhidhīyate |
pūrvāhṇañca kālasamayaśceti samāsa: |
upavasatāṃ pravrajitānāṃ ca piṇḍakālopalambhena pūrvāhṇalakṣaṇaṃ bhagavatā
deśitamekāntenetyavabodhanārthaṃ kālasamaye ityuktam | anyathā pūrvāhṇa
ityetadvacanena tadekāntatvanirdeśo nāvagamyate | bhagavatā svecchayā kṛtamiti
sambhāvyamānatvād etat padatrayamuktamiti vā | nivāsya iti gṛhapraveśānurūpaṃ
vastradhāraṇam | tadapi śikṣāsu śrotṛṇāṃ gauravasampādanārtham, anyathā svasyaiva
vineyatvābhāve kathaṃ parasya vineyatā syāt | cīvaramādāya ityatra cīvarādānaṃ
@103
tāvat prāvaraṇalakṣaṇaṃ draṣṭavyam, nāstyanyasyāvakāśa iti | mahānagarī iti
deśaviśeṣa:, śrāvastīmātravyavacchedārtham | kimarthaṃ bhagavān piṇḍāya prāvikṣat
iti | śrāvakeṣvalpecchatāpravṛtti:, daridra-rogi-gṛhiṇī-vṛddhādiṣvanugraha:, andhādibhyo
netrādisamprāptiriti, vividhavismayahetūnāmanavarataṃ pradarśanena bhagavati ca pareṣāṃ
prasādotpādanārthaṃ ityetānyaparimitāni prayojanānyavagantavyāni | kṛtabhaktakṛtya:
iti ya: khalu bhojanādibhaktakṛtyaṃ sampāditavān, sa evamucyate |
alpakuśalamūlebhyo nirjātā api brahmādaya: kavalīkārāhāravirāgānnaiva
bhaktakṛtyaṃ kurvanti,{1. kāmāvacarāṇi gandharasaspraṣṭavyāyatanāni sarvāṇyeva kavaḍīkṛtyābhyavaharaṇāt,
mukhanāsikāgrāsavyavacchedata: | -abhi. ko., 3/39, pṛ. 492 |} tarhi acintyakuśalamūlanirjāto hi bhagavān(buddha:) kathaṃ
kuryāditi ? tathā āryadharmasaṃgītau{2. Toh: 238 Sde-bka (Mdo-sde. ‘zha’ p. 8); tu^- “tatra prathamaṃ tāvad
yogī bhāvanākāle sarvam itikaraṇīyaṃ parisamāpya kṛtamūtrapurīṣa: kaṇṭaka-svarādirahite
mano’nukūle pradeśe sthitvā” See- Bhavanakrama 3 cheapt.p. 224,
Tib. Inst. Ed. 1985.} api bhāṣitam- “tathāgatastu
kṣutpipāsāvarjita: mūtrapurīṣavirahito’kṣīṇakāyaśca bhavati” iti |
satyamevaitat tathāpi yadi bhagavata: sa kāyo na paramārthabhūta:, tadā syāt
sarvopālambhāvasaro’pi, yadā tvayaṃ bhagavato nirmāṇakāya:, evaṃvidhacaritapradarśanena
vineyasattvāśayānurūpaṃ pravartate, tadā kathamupālambhāvakāśa: |
manuṣyabhāve eva vīryārambheṇa etādṛśamanuttarapadaṃ labhyata iti
vineyānāmutsāhanārthaṃ manuṣyabhāvaṃ darśayitvā evaṃrūpaṃ piṇḍabhaktaṃ darśitavān | ye
dāyakā dānapataya:, teṣu piṇḍaparikarmaprakāśanena praharṣa: samupajāyate |
bhāgyavanto’pi kiñcitkarmāvaraṇavaśāt pretādiṣu samupajātā: mahaujaskā{3. mahojaskā mahānubhāvā: | taduktam- yasmādevaṃ prasiddhā mahojaskā yatra
gṛhādāvāgantavyaṃ maṃsyante, tasmāt tadgṛhādi teṣāmanubhāvena surakṣitaṃ bhaviṣyati iti |
-āloka:, pṛ.373 |}
yakṣādaya: bhagavatāṃ karanakhāmṛtena saṃspṛṣṭaṃ paramākṣayadivyarasamādāya paribhuñjānā:
paramasukhasaṃtṛptacetasa uttamāṃ samādhiṃ samavāpnuvanti | ata: aparimeyaṃ tāvad
bhagavato bhaktakṛtyam |
@104
paścādbhaktapiṇḍapātapratikrānta: pātracīvaraṃ pratiśāmya pādau prakṣālya
nyaṣīdatprajñapta evāsane paryaṅkamābhujya ṛjuṃ kāyaṃ praṇidhāya pratimukhīṃ
smṛtimupasthāpya | atha khalu saṃbahulā bhikṣavo yena –
kena prakāreṇa bhaktakṛtya kṛtamiti cet ? tadartha paścād ityādyāha |
sarvamādāya tadanu yat piṇḍapāta bhaktaṃ tat paścādbhaktapiṇḍapātam |
pūrvametatsamādānaṃ tu śrāvakāṇāṃ dhūtaguṇeṣvavatāraṇārtham | bhaktamiti (bhakṣaṇakṛtyaṃ)
sampāditamityartha: | athavā paścāditi yad dvitīyavāramādāna tat
paścādbhaktam | tadeva paścādbhaktamapi piṇḍaścāpīti padayojanā | athavā
aparāhṇabhaktatvena ya: paribhujyate piṇḍa: sa evamucyate |
ataśca dhūtaguṇavattvāt{1. dvādaśadhūtaguṇā: - dharmasaṃgraha:, (ma. sū. saṃ. 1. pṛ. 333; mi. saṃ., 1961) ; āloka:,
pṛ. 476 ; Toh: 4346 Sde-bstan (Sna-tshogs, Cho) p. 24.} vikālabhojanaparihṛtatvācca tadvirahitametad
bhaktaṃ syādityartha: | pratiśāmya iti pratiṣṭhāpyetyartha: | tacca śakrādayastu
bhagavadājñāmādātuṃ samudyatāstadantike sadaivopatiṣṭhante, kintu pravrajitāstu
svayamevānutiṣṭhanta iti nidarśaīyatuṃ bhagavatā svayaṃ pātracīvarapratiṣṭhāpanaṃ kṛtam,
alabhyamānabhṛtyānāṃ manda bhāgyānāṃ daurmanasyaparihāṇārthamapīti | 
aśucyābhāsaṃ satatasamitamapākartuṃ kamaleṣu pādanikṣepaṇam,
kriyātantrādyadhimuktasattvāśayānuvartanaṃ vā sarajaskapādābhyāṃ śayanāsanānāmanavamardanam
iti śikṣāyāmādaraṃ darśayituṃ pādaprakṣālanaṃ draṣṭavyam |
prajñapta evāsane iti devādibhi: prajñapte | ṛjukāyaṃ praṇidhāya iti
nātinamraṃ nātistabdhamityartha:{2. tu^ -  mayā sarvasattvā bodhimaṇḍe niṣpādayitavyā iti viniścayan,
sakalajagadabhyuddharaṇāśayo mahākaruṇām āmukhīkṛtya, daśadigavasthitān
sarvabuddhabodhisattvān pañcāṅgena praṇipatyāgrato buddhabodhisattvān pīṭhādau sthāpayitvā
anyatra vā yathāvattebhyaśca yathāruci pūjāstavanaṃ kṛtvā svapāpaṃ pradeśya, sakalasya
jagata: puṇyam anumodya, mṛdutarasukhāsane vairocanabhaṭṭārakabaddhaparyaṅkeṇa ardhaparyaṅkeṇa vā
niṣadya nātyunmīlite nātinimīlite nāsikāgravinyaste cakṣuṣī kṛtvā, nātinamraṃ
nātistabdham ṛjukāyaṃ praṇidhāyāntarmukhāvarjitasmṛtirupaviśet | - Bhavanakrama
3 chapt. p- 225, Tib. Inst. Ed., 1985; See- āloka:, pṛ. 275 |} | kathaṃ dharmadeśanākāle bhagavān samāhitena īryāpathena
@105
bhagavāṃstenopasaṃkrāman | upasaṃkramya bhagavata: pādau śirobhirabhivandya
bhagavantaṃ triṣpradakṣiṇīkṛtya ekānte nyaṣīdan |
tena khalu puna: samayenāyuṣmān subhūtistasyāmeva parṣadi
saṃnipatito’bhūtsaṃniṣaṇṇa: |
nyaṣīdaditi cet ? samāhitaireva dharmo’yaṃ deśayituṃ jñātuṃ śrotuṃ vāṃ śakyate
nānyairiti samādhau yatnotpādāya lokānā pravartanāt |
pratimukhīṃ smṛtimupasthāpya iti pūrvaṃ bodhisattvāvasthāyāṃ tāvad
anuttarapada prāpya yathā buddhavaṃśānupaccheda: syāttathāhaṃ kariṣye iti yat praṇidhānaṃ
kṛtaṃ tat praṇidhānaṃ smaraṇābhimukhīkṛtamityartha: | bhagavāstu buddha: sadā samāhita:
sannapi sarvathā smṛtau viharati | asamayasmareṇa na kiñcit syāt | samaye
praṇidhānasmaraṇaṃ hi saphalaṃ bhavati | samaye smareṇanāpi bhagavata: sadā samāhitatva
na virudhyate |
atha khalu saṃbahulā bhikṣava: ityanena kimuktam ? yatparimāṇena
bhikṣusaghena saha bhagavān śrāvastyāṃ viharati sma, sa sarva: dharmadeśanākāle tatra
naiva sannipatita: | tribhyo’dhikāstatra sannipatitā ityuktam | tacca saṅgītikārai:
parasampratyayotpānādanārtha nirdiṣṭam | sannipatita: iti sannihita eva |
sanniṣaṇṇa: ityāsane upaviṣṭa: | loke prāya: samānyapūrvakaṃ viśeṣa: sthāpyata
iti lokaprasiddhyanurūpamubhayamāha | anyathā niṣaṇṇa: ityetāvatmātreṇa
apyubhayamuktaṃ syāditi | uktā nidānapadārthā: |
upodghāto buddhavaṃśānupacchedaśca :
samprati upodghāto buddhavaṃśānupacchedaśca kathayiṣyete |
paramāścaryamādarśayituṃ dvirabhidhānam | sugata{1. lokottara mārgeṇa śobhanaṃ jñānaprahāṇasampadaṃ gata: sugata: surūpavat | apunarāvṛttyā vā
suṣṭhu gata: sugata: sunaṣṭajvaravat | niśeṣaṃ vā gata: sugata: suparipūrṇaghaṭavat |
-āloka:, pṛ. 352; sugatatvaṃ vyācikhyāsurāha-heto: samudayasya prahāṇaṃ nirodha:
sugatatvam, tacca triguṇaṃ guṇatrayamuktam | su śabdasya trividho’rtha: - 1. praśastatā
surūpavat, 2. apunarāvṛtti: sunaṣṭajvaravat, 3. ni:śeṣatā ca supūrṇaghaṭavat | -pra. vā.,
1/141 ; sugata ityanena yathāgantavyaṃ gatastaṃ darśayati | suṣṭhu gata: 
sugato'punarāvṛttyarthena sunaṣṭajvaravat | niśeṣa vā gata: sugata: ni:śeṣajñeyagamanārthena 
supūrṇaghaṭavat | -a. vi.sū., pṛ. 244,kā. jāyasa. saṃskaraṇam, 1971} | iti sambodhanam | nairātmyadvayamārgeṇa
@106
atha khalvāyuṣmān subhūtirutthāyāsanādekāṃsamuttarāsaṅgaṃ kṛtvā dakṣiṇaṃ
jānumaṇḍalaṃ pṛthivyāṃ pratiṣṭhāya yena bhagavāṃstenāñjaliṃ praṇamya
bhagavantametadavocat- āścaryaṃ bhagavan, paramāścaryaṃ sugata, yāvadeva
tathāgatenārhatā samyaksaṃbuddhena bodhisattvā mahāsattvā-
samyag gata iti suṣṭhurūpeṇa gata: sugata:, surūpavaditi | athavā
nikhilasavāsanāśeṣakleśajñeyāvaraṇāni prahāya gata: sugata:, supūrṇaghaṭavat | athavā
apunarāvṛttyā gata: sugata:, sunaṣṭajvaravat | yāvataivānugrahītā:,
tāvataivānuparigṛhītā ityartha: |
rājādayo’pi āśritān prajādīn yathāśakti anuparigṛhṇanti kintvatra
bhagavati āścaryamityāśaṅkākāyāṃ kimāścaryamiti tathāgatenārhatā
samyaksaṃbuddhena ityuktam | yathāvadvastutattvadeśanāt tathāgata: | athavā yathā
pūrvakā nairātmyadvayamārgeṇa gatā:, kleśajñeyāvaraṇaprahāṇamadhigatā:, atrāpi tathā
gatatvāt tathāgata:{1. sarvākārāviparītadharmadaiśikatvena parārthasaṃpadā tathāgata: | -āloka: pṛ. 300;
prajñāpāramitā jñānamadvayaṃ sā tathāgata: | -pra. pi., 1 kā.; acalitā hi tathatā |…
yā ca tathatā, sa tathāgata:, …yā ca bhūtakoṭi: sa tathāgata:, … yā ca śūnyatā, sa
tathāgata: | …yā ca yathā vattā, sa tathāgata: | yaśca nirodha: sa tathāgata: | -a. pra.
31 pari., pṛ. 253; bhūtavādī subhūte: tathāgata:, satyavādī tathāvādī ananyathāvādī
tathāgata:, na vitathavādī tathāgata: | -vajra. sū. pṛ. 36, ti. saṃ. saṃ., 1978; vastutattvaṃ
yathāsthiti: tathaivādhigamyate adhigatatvād tathāgata: | -prastutā ṭīkā, pṛ. 217;
vaktṛtvamaviparītadharmadeśakatvaṃ yena bhagavān tathāgata ityucyate | -a. vi.sū. ni., pṛ.,
242, jāyasa. saṃ., 1971 |} | sarvalokābhyarhaṇīyatvāt, arīṇāṃ kleśānāṃ vā hantṛtvād
arhan{2. pūjādakṣiṇāguṇaprakarṣādyarhatayā arhanta: | -āloka:, pṛ. 273; samyak samādhivaśāt
sakalavikalpakleśānarīn hatavān (ityarhan) | -a.ka. pṛ. 240;
savāsanakleśajñeyāvaraṇaprahāṇayogāt svārthasaṃpadā arhanta: | -āloka:, pṛ. 300;
dhyānadhyeyasamādhivimokṣabalābhijñānakleśadu:khavikalpābhāvādarhannityucyate | laṃ. sū., pṛ.
49, vaidyasaṃskaraṇam, 1963; hatāritvāt arhanta: | -āloka:, pṛ. 273;
arīn hatavānarhan | -āloka:, pṛ. 351;
yasmā rāgādisaṅkhātā sabbepi arayo hatā |
paññāsatthena nāthena tasmāpi arahaṃ mato ti || -vi. magga., 7/6; dra.- ma. ni., bhāga
1.pṛ. 280; prahāṇasampadā bhagavānarhannityucyate, arīn hatavāniti kṛtvā nairuktena
vidhinā | arayo hi kleśā:, sarvakuśaladharmopaghātārthena | -a. vi. sū., pṛ. 242.
jāyasa. sa., 1971.} | 
samastajñeyānāṃ samyagavabodhāt samyaksaṃbuddha:{3. samyaksaṃpadvyāvāhakamārgādhigamāt samyaksambuddhā: | -āloka:, pṛ. 301;
jñānasampadā samyaksambuddha ityucyate; samyagaviparītaṃ samantād dharmān buddhavāniti
kṛtvā | -a. vi. sū. ni., pṛ. 242, jāyasa. saṃ., 1971; samyak aviparītaṃ
samantāddharmāvabodhāt samyaksambuddha: ityanena jñānasaṃpaduktā aviparītasarvajñajñānādhigama-
yogāt | -āloka:, pṛ. 351 |} | ebhi: padairbhagavata:
prahāṇajñānarūpā sva-parārthasampadupadarśitā bhavanti |
@107
anuparigṛhītā: parameṇānugraheṇa | āścaryaṃ bhagavan yāvadeva
tathāgatenārhatā samyaksaṃbuddhena bodhisattvā mahāsattvā: parīnditā
paramayā parīndanayā |
etenaivamabhidhīyate- rājādīnāṃ prajādiṣvanugrahe tāvannaivāścaryam, yato hi
te lābhasatkārādisvārthīrthatayā parānanugṛhṇanti, bhagavatastāvat tathāgatatvenārhattvena
samyagabhisambuddhya adhigatāśeṣasampattitayā yo’nugraha: sa khalvatra
āścaryamityādarśitam | ṛte karuṇāṃ bhagavato’nugrahe’smin nāsti
kiñcidanugrahakāraṇāntaramityanenābhihita eva bhavati bhagavān mahākāruṇika: |
anuparigṛhītā: iti abhisambuddhena bhagavatā dharmacakrapravartanākāle 
paripakvakuśalamūlā bodhisattvā bhūmiṣvavatāritā:, dharmatāyāṃ bodhisattvānāṃ
pratiṣṭhāpanena | parīnditā: iti aparipakvakuśalamūlānām ādikarmikāṇāma-
nugrahāya ta eva parīnditā:, dharmatāyāṃ bodhisattvān pratiṣṭhāpayitum | mama
parinirvāṇapradarśanaṃ tu yuṣmāsvaprāptaguṇānāmadhigamāya, prāptānāṃ ca samyagaparihāṇāyeti |
evamanugrahaparīndanetyubhābhyāṃ buddhavaṃśānupaccheda: samprakāśita: |
bodhisattvaṣvanugrahastu pañcadhā samyag veditavya: - kāla-viśeṣatā-
udāratā-sthiratā-vyāpakatābhi: | tatra kāla:- janmajanmāntaratvāt | viśeṣatā-
tairthika-śrāvaka-pratyekabuddhebhyo’nugraheṇa viśiṣṭatvāt | udāratā-anuttaratvāt
tadanugrahasya | sthiratā- ātyantikatvāt | vyāpakatā- tadanugraheṇa tu
sva-parasantatyorhitasampādanāt |
@108
tatkathaṃ bhagavan bodhisattvayānasaṃprasthitena kulaputreṇa vā kuladuhitrā
vā sthātavyaṃ kathaṃ pratipattavyaṃ kathaṃ cittaṃ pragrahītavyam ?
parīndanā’pi tridhā samyaga draṣṭavyā, āśraya dharmatāprāpaṇa:, jñaptivacane |
kīdṛśastāvadāśraya: ? kalyāṇamitreṣu{1. cittānavalīnatvānutrāsādinā upāyakauśalyena yathāśayaṃ “kṣitīśeṣṭarājñīmaraṇanivedananyāyena”
mātsaryādi dharmaviyukta: samastavastunairātmyādideśaka: sugatiphalādiprāpakatvena
kalyāṇamitram | -āloka:, pṛ. 305 |} parīndanāta sā bhavatyavipaṇṣṭā | kiṃ
tāvad dharmatāprāpaṇam ? anuparigṛhītā bodhisattvā dharmatayā parānanugrāhyanti | kiṃ
tarhi jñaptivacanam ? tvayā anye bodhisattvā anugrahītavyā ityājñāpitam, na
tvanādarabhāva | upodaghāta-buddhavaśānupacchedapadārthā uktā |
pratipattilakṣaṇam |
pratipattilakṣaṇa tāvaducyate-tadadhikāreṇa katham ityuktam | kāryasubhūti:
khalu ṣaḍvidhaprayojanārthaṃ pṛṣṭavān | 1. saṃśayopacchedāya, 2. adhimukti-
samutpādāya, 3. gambhīreṣvartheṣvavatāraṇāya, 4. avinivartanāya, 5. paramapramoda-
sañjananāya, 6. saddharmasya cirasthityai ca |
tatra prajñāpāramiteyaṃ kathaṃ buddhavaśasya anupaccheda karotīti sandehakāriṇāṃ
saṃśayopacchedanārtham | aparipakvasantatīnā bodhisattvānā puṇyabāhulyakhyāpanena
prajñāpāramitāsu adhimuktisamutpādanārtham | paripakvasantatīnāṃ tāvad
gambhīreṣvartheṣvavatāraṇārtham | abhūtapratipattiparibhūtānāṃ tadudgrahaṇadhāraṇayorvyāyacchatāṃ
puṇyabāhulyābhikāṅkṣayā avinivartanārtham | anugṛhīteṣu viśuddhādhyāśayeṣu
svādhigatataddharmadarśanena paramapramodasañjananārtham | anāgate kāle mahāyānasaddharmasya
ciramavasthānārtham |
samāsatastu sandigdhānāṃ samyak samprakāśanāya, puṇyābhikāṅkṣaṇām 
aparipakvabodhisattvānāṃ samyagavatāraṇāya, vipratipattivihatānāṃ sampraharṣaṇāya,
śuddhādhyāśayānāṃ pramodāya ca | tatra sthātavyam chandapraṇidhānābhyām |
pratipattavyam yogasamāpattyā | cittaṃ pragrahītavyam vikṣepanigraheṇa | tatra
@109
evamukte bhagavānāyuṣmantaṃ subhūtimetadavocat- sādhu sādhu subhūte,
evametatsubhūte, evametadyathā vadasi | anuparigṛhītāstathāgatena
bodhisattvā mahāsattvā: parameṇānugraheṇa | parīnditāstathāgatena
bodhisattvā mahāsattvā: paramayā parīndanayā | tena hi subhūte śṛṇu,
sādhu ca suṣṭhu ca manasi kuru, bhāṣiṣye’haṃ te-
chandastāvadabhilāṣa: | praṇidhānaṃ tu abhilaṣitārthe’bhisaṃskāralakṣaṇena yaccintanam
{1. samyaksaṃbodhikāmatā ca tatprārthanā kuśalo dharmacchandaścaitasika:, iti kathaṃ sa
cittotpādo bhavet ? satyametat | kiṃ tu du:khārṇavanimagnaṃ jagadatrāṇamabhisamīkṣya
taduddharaṇābhiprāya: kuśaladharmacchandalakṣaṇāyāṃ prārthanāyāṃ satyāṃ buddhatvāya cittamutpādayati,
iti kāraṇenātra kārya nirdiṣṭam | evaṃ chandaprārthanasya bodhisattvasya sarve kuśalā dharmā
vṛddhiṃ yānti | -āloka:, pṛ. 283} |
yogasamāpatti: khalvavitarkasamādhi: | vikṣepanigrahastāvat samādhito vikṣiptaṃ cittaṃ
vikṣepebhyo nivārya tatraiva viniyojanam | prathamena prayogamārga:, dvitīyena
pariniṣpattimārga:, tṛtīyena tvavipraṇāśamārga: parideśita: |
sthāne pṛcchato bhagavān āryasubhūtaye sādhukāramadāt | śṛṇu
ityavahitaśrotrābhyāṃ śrotuṃ pravartasva | sādhu ityaviparītapratipattyā udgrahītum |
suṣṭhu ca manasi kuru samyaktayā udgrahītumudyukto bhava ityartha: | tadapi
avāṅmukha-aśuci-sacchidra bhāṇḍānāmiva śrotṛjanānāṃ yathākramaṃ trividhadoṣa-
parihārārthīmadamudīritamiti{2. yathā deve varṣatyapi avāṅmukhe ghaṭe na kiñcidapyudakaṃ praviśati, tadvattvamavāṅmukho
bhūtvā apratipattyā mā śṛṇvityāha | sādhu ca iti | yathā uttāne aśucighaṭe
yadudakaṃ praviśati tat sarva aśuci bhavatyakāryopagatam, tadvat tvaṃ viparītapratipattyā
śrutamaśucīkurvan mā śṛṇu ityāha- suṣṭhu ca iti | yathottānaśucichidraghaṭaṃ
praviśatyudakaṃ na tu tiṣṭhati, tadvat tvamasthirapratipattyā mā śṛṇu | kiṃ tu śṛṇu yathā
paṭutarānubhavadvāreṇa cetasi sthirībhavatītyāha- manasi kuru iti | -āloka:, pṛ.
333; śruṇu ityādi vyākhyātam | athavā, yasmādādita eva bhaktihetutayā
tāvatkalyāṇaṃ tasmāt sādhu śṛṇu | yataśca madhye puṣṭihetutvāt kalyāṇaṃ tata: suṣṭhu
śṛṇu | yena ca paryavasāne muktihetutayā kalyāṇaṃ tena yoniśo manasikuru | athavā,
mṛdumadhyādhimātrāṇāṃ doṣāṇāṃ pratipakṣatvāt yathākramaṃ sādhvādivacanam | dra^-
āloka:, pṛ. 335 |} | bhāṣiṣye iti tebhya eva samprakāśayiṣyāmi,
nānyebhya iti | anyathā avāṅmukha-aśuci-sacchidrabhāṇḍeṣu ambuvṛṣṭiriva
@110
yathā bodhisattvayānasaṃprasthitena sthātavyaṃ yathā pratipattavyaṃ yathā
cittaṃ pragrahītavyam | evaṃ bhagavan ityāyuṣmān subhūtirbhagavata:
pratyaśrauṣīt |
dharmavṛṣṭirapīya nirarthakaiva syādityartha: | athavā ahaṃ tu kevala deśayiṣyāmi
tvameva tāvad yatnata: pratipadyasvetyartha: |
bodhisattvayāneti bodhisattvānāṃ yānam, yena bodhisattvā niryānti | tacca
daśabhi: pāramitābhi: daśabhiśca bhūmibhi: parigṛhyate | tatra samprasthāna tāvat
praṇidhiprasthānacittābhyāṃ{1. tadbodhicittaṃ dvividhaṃ vijñātavyaṃ samāsata: |
bodhipraṇidhicittaṃ ca bodhiprasthānameva ca || - bo. ca., 1/15; api ca draṣṭavyam-
yathā āryagaṇḍavyūhe varṇitam- bodhicittaṃ kulaputra | bījabhūtaṃ sarvabuddhadharmāṇām 
“durlabhāste, kulaputra, sattvā: sattvaloke ye’nuttarāyāṃ samyaksambodhau praṇidadhati iti |
tato’pi durlabhāste sattvā ye’nuttarāyāṃ samyaksambodhim abhisamprasthitā: |” –ga. vyū. sū.,
pṛ. 395, darabhaṃgāsaṃskaraṇam |} 
sampravartanam | etadviśeṣaṇaṃ tu śrāvakādibodhipatiṣedhārtham,
bodhisaṃprasthitena ityetāvaducyamāne bodhīnāṃ tritvādanyasyā api bodheravagama:
syāditi | pratyaśrauṣīt ityabhyupagamādityartha: | uktā:
pratipattilakṣaṇapadārthādaya: |
pratipattisthānam :
sāmprataṃ tatsthānānyabhidhīyante | tatsthānāni tāvat
samāsato’ṣṭādaśaprakārāṇi; tadyathā-
1. cittotpāda:
2. pāramitāyoga:
3. rūpakāyāptikāmatā 
4. dharmakāyāptikāmatā
5. bhāvanāviśeṣalābhe’nabhimāna:
6. buddhotpādārāgatā
7. kṣetraviśuddhipraṇidhānam
8. sattvaparipāka:
@111
bhagavānasyaitadavocat- iha subhūte bodhisattvayānasaṃprasthitenaivaṃ
cittamutpādayitavyam- yāvanta: subhūte sattvā: sattvadhātau-
9.bāhyaśāstreṣu vyapagatarāgatā
10. sattvabhājanalokayo: piṇḍagrāhaviśīrṇatāyoga:
11. tathāgatapūjāsatkāra:
12. kāyacittapariśrāntau vīryavaimukhyānārambhalābhasatkāravirahitatā |
kāyacittapariśrāntau vīryārambhato’vinivṛtti:, na ārambha ityanārambha: | aho,
ārabdhavīryo’yamiti pareṇa jñāyamāne sati śraddhāmāgamya lābhasatkārādhyavasitatvam |
tasmād bodhisattva etebhya: sarvebhyo vimucya prajahyāt |
13. du:khādhivāsanam 
14. dhyānāsvādavirati:
15. abhisamayakāle’hamitivikalpaviyoga:
16. avavādaparyeṣaṇam
17. abhisamaya:
18. buddhabhūmiparyeṣaṇaṃ ca |
etāni tāvadaṣṭādaśavidhāni sthānāni, yatra bodhisattvena sthātavyaṃ pratipattavyaṃ
cittaṃ ca pragrahītavyamiti | etai: sthānairbhūmitrayaṃ saṃgṛhyate, tadyathā- ṣoḍaśabhi:
sthānairadhimukticaryābhūmi:, abhisamayasthānenaikena śuddhādhyāśayabhūmi:,
buddhabhūmiparyeṣaṇena ca buddhabhūmi: saṃgṛhyate | sarvasattvaparinirvāpaṇacittamutpādya
pāramitāyogī tāvat tathāgatasya rūpakāya-dharmakāyaprāptau chandamutpādayati | tata:
ā abhimānam antimam ahaṃ-vikalpaṃ yāvadabhisamayasyāntarāyebhyaścittaṃ
viprakarṣati | tataścābhisamayārthamavavādaṃ paryeṣate, tadanantaramabhijānāti, tadūrdhvaṃ
buddhabhūmiṃ paryeṣate | ayameva teṣāṃ krama: |
1. cittotpāda-sthānam :
tatra bodhicittamadhikṛtya yāvanta: sattvā: ityāha | yāvat iti
parimāṇam | kiṃ tatra parimāṇam ? sattvasaṃgraheṇa ityuktam | sattvadhātustu
@112
sattvasaṃgraheṇa saṃgṛhītā aṇḍajā vā jarāyujā vā saṃsvedajā vā
aupapādukā vā rūpiṇo vā arūpiṇo vā saṃjñino vā asaṃjñino vā
naiva saṃjñino nāsaṃjñino vā, yāvān kaścitsattvadhātu: prajñapyamāna:
prajñapyate, te ca mayā sarve’nupadhiśeṣe nirvāṇadhātau
parinirvāpayitavyā: | -
aparimita:, athāpi sattva: sattva iti yastatsvabhāva: taditaravyāvṛtta-
śabdādhyāropitārthasabhāgarūpeṇa khyāta: sa eva sattvena saṃgṛhyate | tena
dṛśyavikalpyayorekatvenābhisaṃkṣipya tadrūpeṇādhyavasitatvād rūpādiskandha-
viśeṣairupādīyante | ataste āyuṣmāniva pratīyante |
evaṃ sāmānyato nirūpya viśeṣato darśayitumāha- aṇḍajā: ityādi |
viśeṣalakṣaṇaṃ tāvat tribhi: prabhedairabhihitam | yonibhedenāṇḍajādayaścattvāra: |
sthānabhedena tu rūpiṇāmarūpiṇāṃ ca pṛthaksthānatvāt | kāmāvacarā
rūpāvacarāstāvad rūpiṇa:, arūpāvacarāstu arūpiṇa: | nimittodgrahaṇabhedena
saṃjñina: ityādaya: | bṛhatphalasyaikadeśaṃ bhavāgrajāṃśca sattvān vihāya sarve
sattvā: saṃjñina: | bṛhatphalasyaikadeśastāvad asaṃjñina: | ayamapi
nimittodgrahaṇabhedātmaka eva, tadabhāvabhedenopalakṣitatvāt | bhavāgrajāstāvad
naiva saṃjñino nāsaṃjñino vā | prabhedo’yaṃ mandamedhasāmanugrahāyaiva kṛta:,
anyāvadhyānaparihārārthaṃ tāvannaiva prapañcita: | `sarve dharmā: ni:sattvā:’ ityanena
saha vacanasyāsyāvirodha: pradarśita: | atra sattvadhāturiti sāṃvṛte satye
sattvadhātustaṃ darśayituṃ yāvān ityādyāha | prajñapyamāna: iti pañcaskandha-
viśeṣātmakatvena prajñāyata iti, na tu tairthikā: prajñaptyā prajñapayantītyartha: |
anenāpavādāntastāvat parihṛta:, prajñaptāvapavādābhāvāt | yasmin
apratiṣṭhitanirvāṇadhātau sāsravopadhirnāvaśiṣyate, sa tathocyate | śrāvakāṇāṃ
parinirvāṇaṃ tāvad nātra nirvāṇadhātu:, tasya hīnatvāt | praṇītaphale saṃvidyamāne
kṛpālūnāṃ hīnaphalārthitā na khalu yuktimatī | saṃvidyamāne’pi praṇītaphale
prāptumaśakyatvādevaṃ prārthyata iti cet ? tvanmatānusāraṃ tāvad
trividhagotratvādagotratvācca sarvai: hīnaphalamapi prāptuṃ naiva śakyate |
@113
evamaparimāṇānapi sattvān parinirvāpya na kaścitsattva:
parinirvāpito bhavati | tatkasya heto: ? sacetsubhūte bodhisattvasya
atha bodhisattvagotraṃ tāvattathāvidhaṃ yadvaśatayā mahākaruṇāvegābhibhūtena
(mayā) kathamidaṃ śakyamiti, saṃvidyamāneṣvapareṣu parārthakāriṣu buddhabodhisattveṣu
nirarthakena mayā’tra praṇidhānena kimiti vicārān santyajya parapratyayatāṃ ca
dūrīkṛtya mahākaruṇārdra: jājvalyamānena du:khāgninā pīḍyamānaṃ jagad vilokya
ahameva tārayiṣyāmīti cintayamāna: praṇidadhāti | yathoktam-
duṣkarāduṣkarāṃ veti kalpanāṃ parihāya ca |
abhyupetaṃ jagaccārtamityāsyena svayaṃ tvayā ||
iti | yadyapyevam, tathāpi priyaputrasya nṛpatvāya praṇidhānamiva satyapyaprāpye
praṇītaphale kathanna praṇidhānamiti | kimarthaṃ hīnameva prārthyate | ata
evāpratiṣṭhitanirvāṇam evātra anupadhiśeṣanirvāṇadhāturyujyate 
{1. na vidyante upadhaya: skandhā: sarvarāgādiprahāṇaśeṣībhūtatvena śeṣā yasminnirvāṇe tattathoktam |
-āloka:, pṛ. 335} | tatra sāsravopadhe:
śeṣatvābhāvāt |
nirvāpayitavyā: ityetāvanmātraṃ kasmānnoktam ? prathamādidhyānānāṃ
vyāvṛttyarthamiti | tāni tāvadadhobhūmikleśābhāvād nirvāṇaparyāyeṇoktāni bhagavatā |
sopadhiśeṣe nirvāṇadhātau iti kasmānnoktamiti cet ?
du:khopadhiśeṣasyāprahīṇatvāttatra | sarvasattvanirvāpaṇāśayastu bodhisattvānāṃ 
tribhirhetubhirdraṣṭavya:, tadyathā-
1. akṣaṇotpannebhya: kālāntarāvasthānam, akṣaṇāvasthā
tāvadupalakṣaṇamiti | naitāvanmātram | tasyāmavasthitau parinirvāṇaṃ
naiva sambhāvyate |
2. aparipakvānāṃ paripācanam |
3. paripakvānāṃ vimokṣaṇaṃ ca |
tasmānnāśaktā’rthitā (teṣām) | nikhilasattvānāṃ parinirvāpaṇāśayena
anena audāryaṃ tāvad bodhicittasyādarśitam | chandapraṇidhānābhyāṃ kathaṃ sthātavyaṃ-
@114
sattvasaṃjñā pravarteta, na sa bodhisattva iti vaktavya: | tatkasya 
heto: ? na sa subhūte bodhisattvo vaktavyo yasya ātmasaṃjñā{1. bhoṭapāṭhe “ātmasaṃjñā” iti pāṭho nopalabhyate |} |
pravarteta sattvasaṃjñā vā jīvasaṃjñā vā pudgalasaṃjñā vā pravarteta |
tadapyatrāveditam | kathaṃ yogasamāpattyā pratipattavyamiti taddeśayitumāha evam 
ityādi | saṃvṛtau sarvasattvānāṃ parinirvāpaṇe’pi yathā paramārthato na ko’pi sattva:
bodhisattvenopalabhyate, tasyābhāvādityevaṃ yogasamāpattyā pratyavekṣaṇīyam | vyutthito
bhūtvā na paramārthata: ko’pi sattvo mayā parinirvāpita: iti yaścittotpādastena
gambhīratvaṃ paramārthabodhicittatvañca darśitaṃ bhavati, pūrveṇa tu saṃvṛtiriti | tena
vikṣepanigraheṇa kathamatra cittaṃ pragrahītavyamityādarśayitumāha- tatkasya heto: ?
sacet iti yadītyartha: |
atha ya: pudgalādisaṃjñayā pravartate kiṃ sa bodhisattva iti vaktavya: ?
sattva ityuktau puna: kasya heto: iti praśnenetarābhirapi (saṃjñābhi:) na vaktavya:
ityāha | asyāyamabhiprāya: - kumatibhistāvat pañcaskandhātirikta:
antarvyāpāravāṃścaturṇā bhogānāṃ bhoktā eka: puruṣa iti parikalpyate
sattva:, jīva ityādiśabdaiśca vyavahriyate | ye cānirvacanīyatvena
pudgalamicchanti{2. yathoktam- bhāraṃ vo bhikṣavo deśayiṣyāmi bhārādānaṃ bhāranikṣepaṃ bhārahāraṃ ca | tatra
bhāra: = pañcopādānaskandhā:, bhārādānam=tṛṣṇā, bhāranikṣepa: = mokṣa:, bhārahāra: = pudgalā: |
-ta. saṃ. pa., bhāga 1. (uddhṛtam) pṛ. 165, (saṃ. ni., ska. saṃ. 22sū.)} tairapi tasya skandhasvabhāvavilakṣaṇatvenābhyugatatvāt
tadbalenārthāntara evābhyupeyate | na kadāpi padārtho’nirvacanīya: sambhavati,
sarvasyāpyanirvacanīyatvaprasaṅgāt | tatsādhakapramāṇābhāvād bādhakasadbhāvācca
taddraṣṭā bodhisattvo viparītābhiniveśena viparyasta eva bhavati | ya: khalu
viparyasta: sa kathaṃ paramārthabodhisattva: ?
anye punarāhu:- asti tāvadātmasādhakaṃ pramāṇamiti | tathā hi-
bandha-mokṣa-mārga-hetuphalasambandhasmṛtipratyabhijñādīnāmekādhikaraṇakatve tāvat
prasiddhe nairātmyavādināṃ yuṣmākaṃ mate tu yastadādhāra eka: prasiddha: sa nāsti
kaściditi kastāvadādhāra: ? vijñānakṣaṇānāṃ pratikṣaṇaṃ pṛthaktvāt | baddho
@115
devadatta: muktaścānyo yajñadatta iti naiva vyavasthā, na cānya: pratyanubhaviṣyati
anyena kṛtasya karmaṇa: phalamityatiprasaṅga: | kṛtavipraṇāśo’kṛtābhyāgamaśca 
prasajyete{1. yenaiva kṛtaṃ karma śubhādikaṃ tenaiva tatphalamupabhujyate- iti loke pratītam | na hi
devadattena kṛte karmaṇi śubhādikaṃ yajñadattastatphalamiṣṭamaniṣṭaṃ copabhuṅkta iti
prasiddham | nāpi śāstre, yathoktam-
“anenaiva kṛtaṃ karma ko’nya: pratyanubhaviṣyati |”
iti | taccaitat kṣaṇikapakṣa virudhyate; karmaphalaparigrāhakasyaikasya karturabhāvena
kṛtanāśākṛtābhyāgamadoṣaprasaṅgāt | -ta. saṃ., paṃ., bhāga 1. pṛ. 208. bau. bhā. pra., 1981 |} | tathā hi – kartṛtvena prajñapto yo hi vijñānakṣaṇa:, tasya
phalenānabhisambandhāt kṛtavipraṇāśākhyo doṣa: | akartuścaiva tasya phalena
yogādakṛtābhyāgamo doṣa: syāt |
smṛtyādikaṃ ca bhinnādhikaraṇakamiti na loke pratītam | atha kathamiti
cet ? ekādhikaraṇakameva | devadattasya cittānubhava: yajñadattacittena na smaryate
vā pratyabhijñāyate vā | yenānubhūyate tenaiva smaryate pratyabhijñāyate veti prasiddham |
phalataścaika eva puruṣa: sarvāvasthāsvanugantā bhavati | prayoga:- yau bandhamokṣau
tāvekādhikaraṇakau, yathā- devadattasyaiva śṛṅkhalābandhanaṃ mokṣaśca |
vivādāspadībhūtau bandhamokṣāvapi bandhamokṣāveveti svabhāvahetu:{2. ekādhikaraṇāvetau bandhamokṣau tathā sthite: |
laukikāviva tau tena sarva cārutaraṃ sthitam || 499
prayoga: - yau bandhamokṣau tāvekādhikaraṇau, yathā-laukikau bandhamokṣau | bandhamokṣau ca
vivādāspadībhūtāvetāvanuśayatadvisaṃyogalakṣaṇau bandhamokṣāviti svabhāvahetu: | -ta. saṃ. paṃ.,
bhāga 1, pṛ. 214, bau. bhā. pra., 1981 |} | tathaiva
kartrāderapyekādhikaraṇatvasādhane prayogā: kalpayitavyā iti |
tatra yadi svatantrasyaikasya paramārthasato nityasya puruṣasyādhikaraṇatvaṃ
sādhyate, tadā tathāvidhena puruṣeṇa saha kvāpi heto: sambandhāsiddheranaikāntikatvam,
sarveṣāṃ saṃskārāṇāṃ kṣaṇikatvāt, devadattāde: nityatvaikatvasvabhāvāsiddhe:
dṛṣṭāntasyāpi sādhyavikalatvam | ata eva viruddho hetu:
tadviparyayavyāptatvāt |
atha ekādhikaraṇatvamātraṃ sādhyate, tadā siddhasādhanam |
ekasantānapravṛttatvena tena bandhanādīnāmekādhikaraṇatvamiṣyata eva |
@116
api ca, yadā yatra santāne’vidyādikaṃ kāryakāraṇabhāvenāvicchinna nirantaraṃ
pravartate, tadā sa baddha: ityucaryate, sa eva puna: śrutamayādikrameṇāryamārgotpādād
avidyādinirodhenāśrayaparāvṛttau mukta: ityupacaryate{1. kāryakāraṇabhūtāśca tatravidyādayo matā: |
bandhastadvigamādiṣṭā muktirnirmalatā dhiya: ||543
kevalamavidyādaya: saṃskārā jarāmaraṇaparyantā du:khotpādahetutayā ‘bandha:’ iti
vyavahriyante | tathā coktam- “evamasya kevalasya hetordu:khaskandhasya samudayo bhavati”
iti | teṣāṃ cāvidyādīnāṃ tattvajñānād vigatau satyāṃ yā nirmalatā dhiya: sā
nirmuktirityucyate | yathoktam- 
cittameva hi saṃsāro rāgādikleśavāsitam |
tadeva tairvinirmuktaṃ bhavānta iti kathyate ||iti |
-ta. saṃ. paṃ., bhāga 1, pṛ. 230, bau. bhā. pra., 1981 |} | ubhāvapi tau bandhamokṣau
nityaikaparamārthavastuviṣayakau natarāṃ siddhau | laukikabandhamokṣayorapi tathātvāt |
yasmin santāne śubho vā aśubho vā cittānubhava samutpadyate, tasminneva
kālāntare santatiparipākamāgamya mastuluṅgalākṣādirasāvasiktasantatiparipāka iva
sukha-du:kha-smṛtyādiphalodayo dṛṣṭā:, tasmācchubhādīnāmekādhikaraṇatva tāvat
prasiddham | naiva khalu kaścideka: kartā bhoktā smartā vā | sarveṣāmeteṣāṃ
vyavahārasya prajñaptervā kāryakāraṇabhāvamātreṇa prabhāvitatvāt | na cātiprasaṅga:,
niyatasāmarthyavato bījāderiva kāraṇaśakte: pratiniyatatvāt |{2. nanu bījāṃkurādīnāṃ kāryakāraṇatekṣyate |
niyatā tatra sūkṣmo’pi nāṃśo’styanugamātmaka: || -ta. saṃ., 506 kā., 1981;
yathā hi niyatā śaktirbījāderaṃkurādiṣu | -ta. saṃ., 502, bau. bhā. pra., 1981 |} tataśca yeṣu
kāryakāraṇabhāva: pratiniyata: teṣu naivaṃ kaścid ekonugata: bhinnāvasthaśca
paridṛśyate | iha sattvahetostathātve sati kimanenātmanā parikalpitena |
ātmopacārasya yā khalu kartrādyavasthā, sā tāvad hetu:, yā khalu
bhoktrādyavasthā, sā phalamityevaṃvidho hi kāryakāraṇabhāvo’vaśyamabhyupetavya iti |
anyathā tayorubhayorapyavasthayoranupapannatve parasparopakārakatvābhāve vā
ākāśamiva kathaṃ tāvat sidhyet bhoktrādi:{3. yo’parityaktākartrabhoktravastha:, sa na karoti na cāpi bhuṅkte, yathā-ākāśam |
-ta. saṃ. pa., bhāga 1, pṛ. 137 |} | śaktipratiniyamo’pyabhyupagantavya
eva | itthaṃ pratiniyatātmanā sambandhena sukhādīnāṃ sambhava:, na tu sarvatra | ata:
@117
kāryakāraṇabhāvena dṛśyamānāni kuśalādīnyeva kartā, bhoktā ca syāt,
kimanenādṛṣṭasvabhāvena ātmanā parikalpitena |
atha nānumānena ātmā siddha: syāt, tathāpi pratyakṣaviṣayatvād ahaṃbuddhe:
pratyakṣata evātmā sidhyatīti cet ? tadapi tāvanna yujyate, bhrāntatvāt
savikalpatvād asiddhatvācca pratyakṣeṇa tatrāhaṃbuddheriti | ahaṃbuddhau pratīyamānatve
yathā khalu pratyakṣa eko nityo vibhuścātmā svasiddhāntairupakalpyate tathā
naivopalabhyata ityavaśyameva draṣṭavyam | anyathā ahaṃbuddheryadi pratyakṣatvaṃ syāt
tadā vivadamāneṣu tāvannaiva pravarteta ātmaviṣaye kaścana vivāda:, savikalpāyā
ahaṃbuddherniścayātmakatvāt, niścayena ca viṣayīkṛte adhyāropābhāvācca |
evamevānyo’nyeṣvapyevañjātīyeṣu sambhavād vipralambha: | anādi-
kālābhyāsavaśāt pratiniyateṣu rūpādiskandheṣu ekatvamadhyāropya paraṃ
vyāvarttayitumahamiti pratīti:, tasyāṃ pratītau teṣāmeva rūpādīnāṃ pratibhāsamānatvāt |
kāye cāyamātmagraha:, kathaṃ tarhi mama deha iti bhedamātragrahaṇamiti cet ?
taccātmālambane’pi tulyam | yadi cātmani ayamātmagraha:, kathaṃ tarhi mama
ātmā iti cintyate | atha vastuto’bhinne’pi bhedāntaraparihāreṇa
tanmātrajijñāsāyāṃ śilāputrakasya śarīravad bhedopacāreṇa grahaṇānnāsti virodha iti
cet ? dehālambane’pi caitat samānam |
ātmā khalu viṣaya: puna: kramotpattyā virudhyata iti paścāt vakṣyate |
na kevalamātmagraha ātmā apitu tadviṣayo rūpādirātmā’stītyapi vaktuṃ na
śakyate, tadavilakṣaṇatvāttasya | krameṇopalabhyamānatvānna te ekasvabhāvā:, na ca
svatantrā: | ata evoktam {1. ma. sū. 6/8, darabhaṃgā saṃskaraṇam |} –
na cātmadṛṣṭi: svayamātmalakṣaṇā
na cāpi du:saṃsthitatā vilakṣaṇā |
nāmavyavahārasya tu abhīṣṭatvānnātra kaścidapi vivāda: | ata eva
nāsti kiñcidātmaprasādhakaṃ pramāṇam | nāsti pratyakṣamanumānaṃ ca vyatiricya
pramāṇamityanyatra vicāritam |
@118
bādhakapramāṇaṃ tāvannirākriyate- yadyevamātmā skandhebhyo’bhinnastadā
skandhavat kṣaṇika: syād athavā skandhā: khalvātmavannityā: syu:,
tadabhinnatvāt, skandhavadanekatvaprasaṅgo’pi durnivāra: syāt | ata: skandheṣveva
ātmeti prajñapyate, na tāvannāmni vivāda: |
atha skandhebhyo bhinna ātmā iṣyate tadā sukhādinā’sambaddhatve na
sidhyet tasya bhoktṛtvādikam | tatra prayoga:- yo nāsti sukhadu:khādibhi:
sambaddha: sa nāsti kartā vā bhoktā vā, mukta: saṃsārī vāpi na yujyate, yathā
vandhyāputra: | ātmā’pi tathā’rthakriyādibhirna kathañcanāpi sambaddha iti
vyāpakānupalabdhi: | na cāyamasiddho hetu:, tathā hi- sukhādinā hi sambandhe
sati ādhārādheyalakṣaṇo vā saṃyogalakṣaṇo vā kāryakāraṇalakṣaṇo veti pakṣatrayam |
na tāvat prathama: pakṣa:, akiñcitkaratvāt | tathā hi-
adha:prasarpaṇadharmiṇāṃ jalādīnāmadhogamanapratibandhakatvena vyavasthāpyate tāvadādhāra: |
sukhādīnāmamūrtatvānna sambhavati (teṣām) adhogamanamiti kathamiva ātmana
ādhāratvamiti {1. syādādhāro jalādīnāṃ gamanapratibandhata: |
agatīnāṃ kimādhārairguṇasāmānyakarmaṇām || -pra. vā. 1/70;
api ca tulanīyam-
syādādhāro jalādīnāṃ gamanapratibandhaka: |
agatīnāṃ kimādhārai: sāmānyānāṃ prakalpitai: || -ta. saṃ. 801 kā. |} | sthityā’pi nādhāra:, sthite: sthāturabhinnatvāt, tasyaiva
kārakatvamiti ? tadapi tāvanniṣidhyate | sthite: pṛthakatve sati sā naiva
tāvatsthāturupakārikā arthāntarabhūtatvāttasyā: {2. sthitimān nāśraya: sarva: sarvotpattau ca sāśraya: |
tasmāt sarvasya bhāvasya na vināśa: kadācana || -pra. vā. 1/73} | nāstyeva tasyāṃ
sthāturutpādasāmarthyam, asāmarthyasya sarvatraivābhivyaktatvāt | svayaṃ bhaṅgātmana:
tāvannāsti kaścana sthāpaka:, anavasthitatvāttasya, anyathā tena bhaṅga eva tasya
syānna tāvadavasthānam | avipariṇāmātmani tāvat sthāpakena kiṃ kriyate,
sthirātmanā svabhāvena svayamavasthitatvāt | {3. svayaṃ vinaśvarātmā cet tasya ka: sthāpaka: para: |
svayaṃ na naśvarātmā cet tasya ka: sthāpaka: para: || -pra. vā. 1/74}
@119
ata evākiñcitkaratvena saṃyogasambandho’pi tāvannaiva yujyate,
atiprasaṅgāt | evaṃ hi sati sarvasya sarvasaṃyogahetutvam | evaṃ ca naivopapadyate
tāvad bhinnārthena bhinnārthasya saṃyoga:, sarvasya svayamavasthitatvāt lauhaśalākāvat |
api ca, saṃyogabalena yadi ātmā sukhī vā du:khī vā bhavet, tadā
saṃyogaikatvameva syāt, aviśiṣṭatvena pratiniyatātmabhi: sukhādibhirnaiva syāt
sambandha: | tata evātmanā sahaikatve sukhādinā naiva syāt kaścit sukhī vā
du:khī vā | adarśane’pi balenābhyupagate niścaye tenaiva niścita: syāttadā kiṃ 
tāvat saṃyogaparikalpanayā, sarvasāmarthyavirahitatvāttasya | sambandhibhedena
bhinnāyāmapi prajñaptau paramārthata: bhāvānāmabhinnasvabhāve sati kathaṃ
svabhāvabhedāśrita: pṛthagarthīkriyābheda: syāditi kumatiparikalpita evāyaṃ khalu
sambandha: |
na cāpi kāryakāraṇasambandha: | krameṇa vedyamānatvāt sukhādīnām |
avikale hetau sati na yujyate tāvat kādācitkakāryasambhava:, aviśiṣṭatvāt |
parairanādheyātiśayo’pratibaddhasāmarthyo vā khalvātmā kathaṃ sahakārikāraṇamapekṣya
krameṇotpādayet, na hi sahakāriṇi tadapekṣā | du:khotpādahetutvād yadi
baddhastadā sarvathā baddhatvānnaiva mukta: syāt, tatsvabhāvāparityāgāt, parityāge vā
kathaṃ nitya: syāt | adu:khāvasthotpādahetutvād yadi muktastadā vimukta eva
bhavenna kadācidapi baddha: syāttadā kathaṃ tāvat kalpyeta ādheyanibandhanaṃ
bandhamokṣatvamiti |{1. du:khasyotpādahetutvaṃ bandha:, nityasya tat kuta: ||
adu:khotpādahetutvaṃ mokṣa: nityasya tat kuta: | -pra. vā., 1/204-5 |}
yadi caitanyādilakṣaṇatvenotpādasāmarthyena vā kartā syāttadā kartā eva sadā
bhavet kathaṃ tāvad bhoktā ?{2. ekarūpe ca caitanye sarvakālamavasthite | 
nānāvidhārthabhoktṛtvaṃ kathaṃ nāmopapadyate ||-ta. saṃ. pa., bhāga 1/288, bau. bhā. pra. |} atha sukhādyutpādahetutvena yadi bhoktā syāttadā 
bhoktaiva bhavet kathaṃ tāvat kartā ? kiñca kāpilaparikalpitasya{3. caitanyavyatiriktaṃ hi na didṛkṣādi vidyate |
tasyodayavyayāveśe durvāra: puruṣe’pyasau ||
śubhāśubhaṃ ca karmāsti naiva cedātmanā kṛtam |
tadeṣa bhogabhedo’sya kuta: samupajāyate ||
yasya yadbhāvavyavasthānibandhanaṃ nāsti, nāsau prejṣavatā tadbhāvena vyavasthāpya: yathā-
ākāśaṃ mūrttatvena | nāsti ca bhoktṛvyavasthānibandhanaṃ puruṣasya didṛkṣādīti
kāraṇānupalabdhe: | na cāyamasiddho heturiti pratipāditam | -ta. saṃ. pa., bhāga 1,
290-291 kā., pṛ. 143|} (ātmana:)
@120
sukhādibhirākāśavannirvikāratvena naiva khalu yujyate bhoktṛtvam, atiprasaṅgāt |
sati vā vikāre nityatāhāni: | na khalu hetumātratayā kartā vā bhoktā vā,
atiprasaṅgāt | tathaiva smṛtyādiṣvapi nāśrayitvamupayujyata iti yojyam |
tasmānnairātmyavādinyeva pakṣe bandhamokṣādivyavasthā yuktimatī |
kāryakāraṇavaiśiṣṭyamātreṇa tasyā vyavasthāyā prabhāvitatvāt | sa ca
kāryakāraṇabhāvastāvadanityeṣveva sambhavati, na khalu nityeṣu | teṣu nāsti
kasyacidapi kāryasya krameṇotpādasāmarthyam, yathoktaṃ prāk | na cāpi yugapad,
tathāvidhaphalotpādasamarthasvabhāvānugame phalotpādābhāvastāvanna yujyate prāgvat | {1. atrocyate-dvitīye hi kṣaṇe kāryaṃ prajāyate |
prathame kāraṇe jātamavinaṣṭaṃ tadā ca tat ||
kṣaṇikatvāttu tatkāryakṣaṇakāle na varttate |
vṛttau vā viphalaṃ kārya nirvṛttaṃ tadyatastadā ||
avinaṣṭādeva kāraṇāt kāryaṃ bhavatīti na: pakṣa:, na caivaṃ yaugapadyaprasaṅga: | tathā hi–
prathamakṣaṇabhāvikāraṇamāsāditātmalābhamavinaṣṭameva pratītya dvītīye kṣaṇe kārya prajāyate |
tacca tathā jāyamānamavinaṣṭādeva jāyate; prathame kṣaṇe tasyāvinaṣṭatvāt |
kāryasattākālaṃ ca na kāraṇamanuvarttate; kṣaṇikatayā’navasthānāt | satyāmapi cānuvṛttau na
tadānīṃ tasya kāraṇatvam; niṣpanne kārye tasyākiñcitkaratvāt | -ta.saṃ. pa., bhāga 1,
509-510 kā., pṛ. 217 |}
ananugame ca prāksvabhāvatāhāni: | kramayaugapadyābhyāṃ vyatirikto nāstyeva
kaścidākārāntara:, ya: syādarthakriyāyāṃ prabhaviṣṇu:, parasparaparihārasthita-
lakṣaṇatvāttayo: | ata eva yāvanta: paraparikalpitā ākāśādayo’kṣaṇikā
bhāvāste sarve arthakriyāsāmarthyarahitatvād abhāvavyavahāraviṣayā ucyante
paramavicakṣaṇairbauddhairiti | śaśaviṣāṇādāvapi abhāvavyavahāraprajñapti: arthakriyāyāṃ
sāmarthyābhāvamātranibandhanaiva, etadbalenārthakriyāsāmarthyaviṣayikā khalu
bhāvavyavahāraprajñapti:, parasparaparihārasthitalakṣaṇatvād bhāvābhāvayo: |
evaṃvidhe sarvasāmarthyaśūnye śaśaviṣāṇādyaviśeṣe’pi ‘bhāva:’ iti nāma
vyavahāre sati nāsti nāmni vivāda: | tathāpi arthakriyārthino hi prekṣāvanta:
@121
api tu khalu puna: subhūte na bodhisattvena vastupratiṣṭhitena
dānaṃ dātavyam, na kvacitpratiṣṭhitena dānaṃ dātavyam |
tathāvidhānupalambhasvabhāve vandhyāputrādyaviśeṣe ca bhāvavyavahāro na yujyata
ityāhu: | ata eva nāsiddho hetu: | na cānaikāntika:, ākāśādiṣvapi
kartṛtvaprasaṅgāt | sapakṣe sattvānna ca viruddha: | tasmādātmano lakṣaṇāntarābhāvād
vandhyāputrasadṛśa eva | vinaśvaratve sati skandhāntargatā eva pudgalā: prasajyeran,
sarvasaṃskṛtānāṃ skandhasaṃgṛhītatvāt | athāvinaśvaratve tāvat
skandhāntargatadharmavisadṛśatvādarthāntarā eva te bhaveyuriti doṣo’yamuktapūrva eva |
ato nāsti kaścidanirvacanīyo bhāva iti | ata: ‘sarve dharmā nirātmāna:’ iti
bhagavata: siṃhanāda: samastatairthikakuñjaravṛndānāṃ bhīkara:, anavamardanīyatvāt |
alamativistareṇa |
2. pāramitāyoga-sthānam :
pāramitāyogamadhikṛtyāha- api tu khalu puna: ityādi | etacca
padadvayaṃ sāmānyaviśeṣasvabhāvātmakaṃ draṣṭavyam | dānaṃ dātavyaṃ na tu-
vastupratiṣṭhitena bodhisattvenetyartha: | dānam ityanena trividhadānamadhikṛtya ṣaṭ
pāramitā darśitā:, na tu dānamātram | tatrāmiṣadānena dānapāramitā nirdiṣṭā,
abhayadānena tāvad śīla-kṣāntipāramite, dharmadānena tu vīrya-dhyāna-prajñāpāramitā: | {1. ye sada pāramitāsu carantī te pratipanna iho mahāyāne |
-śi. sama.. pa. 6. mi. pra., 1960 |}
vīryābhāve dharmādāna-pravacanayo: parikhinnatvānna dharmaṃ deśayet | dhyānābhāve
śraddhātirekakarmābhilāṣatayā saṃkliṣṭā bhaved deśanā | prajñāyāścābhāve sa tad
viparītatayā dharmaṃ deśayet | tasmāt trayābhāve na sidhyati dharmadānam | vīryaṃ
sarvatragamityapare |
dānaṃ dātavyam ityanena ṣaṭsu pāramitāsu chanda-praṇidhānābhyāṃ kathaṃ
sthātavyamiti nirdiṣṭam | na vastupratiṣṭhitena ityādinā’tra yogasamāpattyā
@122
kathaṃ pratipattavyamityāveditam | evaṃ hi bodhisattvena dānaṃ dātavyam {1. dānaṃ hi bodhisattvasya bodhiriti | -ratna. sū. (uddhṛtam- śi. samu., 1 pari., pṛ. 22),
Toh: 231 Sde bka (mdo Sde, wap. 12)}
ityādinā vikṣepaṃ nigṛhya kathaṃ cittaṃ pragrahītavyamityetannirdiṣṭam | tatra na
vastupratiṣṭhiteneti prajñāpāramitāyāṃ yogasya yāthāvattvaṃ tāvannirdiṣṭam |
tatra deya-dāyaka-pratigrāhakādivastuṣu yattattvato’bhiniveśanaṃ tat
pratiṣṭhānam | yadi bodhisattva: vastunyabhiniviśya pāramitāyāṃ yuñjīta, mithyāyogo
bhavet, paramārthata. kasyacidapyabhiniveśyavastuna: sarvathā’bhāvena
viparītābhiniveśāt, tatsādhakabādhakapramāṇābhāvabhāvataśca |
tathā hi- parai: paramārthata iṣṭā vijñānavyatiriktā arthāstāvanna
pratyakṣasiddhā:, arthāntareṇa jñānena grahaṇāyogāt | arthe sati sākāreṇa nirākāreṇa
anyākāreṇa vā jñānena grahaṇamiti traya: pakṣā:{2. anirbhāsaṃ sanirbhāsamanyanirbhāsameva ca |
vijānāti na ca jñānaṃ bāhyārthaṃ kathañcana ||
na nirākāreṇa nāpi sākāreṇa nāpi viṣayākārādanyākāreṇa bāhyasya grahaṇaṃ yuktam,
anyaśca prakāro nāsti | -ta. saṃ. pa., bhāga 2, 1998 kā., pṛ. 682. bau. bhā. pra.,
1982 ; puna:- tadākāreṇa nirākāreṇa anyākāreṇa ca jñānena grahītumaśakyatvādyathākramaṃ
vācyam | -āloka: pa 392 darabhaṃgā saṃskaraṇam 1960 |} | tatra tāvanna sākāreṇa
citravarṇādidarśanakāle ekajñānābhinnatvādākārāṇāmapyekatvaṃ prasajyeta, athavā
ākārābhinnatvādākāravajjñānasyāpyanekātmakatvaṃ prasajyeta |
anekatvaṃ tāvanna yujyata eva, ekaikaparamāṇugrāhyajñānānubhavābhāvānna sidhyati
tāvajjñānasyaikatvam, tadasiddhāvanekatvamapi khalvasiddham, ekaikasaṃhatisvarūpatvād
anekasya | citrākāravyavasthāpanāyai anekajñānotpādaparikalpanayā’pi jñānasya
viṣayaṃ vyāpya sthitatvād grāhakajñānānāmutpādo’pi na sambhavati,
amūrttatvājjñānānām |
anyacca, sārūpyaṃ tāvadekadeśena bhavet sarvātmanā vā | tatra na tāvat
sarvātmanā- arthavajjñānasyāpi jaḍasvabhāvaprasaṅgāt | na caikadeśena- ekasya
tāvanniravayavatvād | vyāvṛttibhedenāṃśopacāre’pi vastvādisārūpyadharmāṇāṃ sarvatra
@123
vidyamānatvāt sarveṇa sarvamavagamyeta | atha tadutpannaṃ tatsārūpyaṃ cetyetaddvayena
vedayatīti arthasārūpyasya samanantarapratyayasyāpi grāhakatvaprasaṅga: |
satyapi sārūpye paramārthata: bāhyārtho na pratyakṣasiddha:, nīlākārātmano
jñānasya svasaṃviditatvāt | yato hi pratyakṣaiva nīlādivijñaptirnāparā | yattad
vijñānaṃ tadevārthagrāhakamiti cet ? bhavatu nāma prajñaptita:, na tu paramārthatastad
vedanam, ātmākārasya svasaṃviditatvāt, atyantaparokṣatvādarthānāṃ kathaṃ tadākāraṃ
jñānaṃ bhavediti | svākārādhānena tāvadutpādako heturnaiva niyamena sidhyati,
vyabhicārāt |
paramāṇava: khalunaiva sthūlapratītiviṣaya:, sūkṣmatvātteṣām | na ca saṃhitā:,
tebhyo’narthāntaratvāt vikalpaviṣayāṇām asattvācca | saṃhatārthāntaratve pṛthak
pratibhāsa: syāt | āvṛtānāvṛtayośca virodhānnaiva tāvad yujyata ekatvam |
anekatve saṃghātasya paramāṇureva sa syānna tvarthāntara: |
na ca tāvannirākārapakṣa:- nīlādiṣvakiñcitkaratvāttasya | bhāvamātreṇa
vedane sati sarvai: sarvavedanaprasaṅga:, aviśiṣṭatvāt sarvasya | ato 
nīlasaṃvedanamidam, na pītamiti vyavasthā na syāt, vyavasthāyā: kasyāpi
hetuviśeṣasyābhāvāt | viśeṣasya kasyacidabhyupagame sa eva tāvat
sākāratvābhyupagama: | pratītisvabhāvamātre tāvad viśeṣābhāvājjñānātmani
nākārātiriktaṃ bhedakamanyat syāt |
naivānyākārapakṣa:, atiprasaṅgāt | evaṃ hi sati rūpaviṣayakamākāravijñānaṃ
tāvat parīkṣāmarhati, tathā hi-na tāvat pratyakṣato’rtha: sidhyati, nānumānādapi |
apratyakṣasyārthasya jñānasya ca kenāpi hetunā sambandhāsiddhe: | phalajñānād
bhinnasya kāraṇamātratvānumāne neṣṭasiddhi:, itarasya samanantarapratyayasya 
vidyamānatvāt | itarat pramāṇaṃ nāsti, ato tāvannaiva sidhyati bāhyo’rtha: |
na tāvat paramārthata: jñānasvabhāvatā pratyakṣeṇa sidhyati, advaitasvabhāvatāyā
asaviditatvāt, anyathā na ko’pi tattvadraṣṭā syāt | nānumānenāpi
evavidhenākāreṇa kasyāpi heto: sambandhasyāsiddhe: |
nanvevaṃ kathaṃ saṃkleśavyavadāne syātāmiti cet ? na, tvanmate tābhyāṃ saha
tasya kasyavidapi sambandhasyāsiddhatvāt | tayo: paramārthata: kvacidapi vastuni
@124
sambandhāsiddhe: | na tāvat tadutpattilakṣaṇasambandha:, sarvathā parokṣatvāttasya |
parokṣeṇa saha sambandhastu na kenāpyarvāgdarśinā grahītuṃ śakyate | 
avidyādīnāmavicāraramaṇīyatve’pi saṃkleśamūlatve nāsti virodha:, avidyādau
vicāreṇa tṛṣṇānivṛttau vyavadānam, tato vipakṣabhūtalakṣaṇam avicāraika-
ramaṇīyamupapadyate, tadā paramārthato vastvabhāvena kathaṃ tayorapyabhāvaprasaṅga: | ye
etayorekāntena nirhetukatvamabhyupagacchanti, teṣvevāya prasaṅga:, na tu saṃvṛtita:
pratītyasamutpādavādiṣu |
ata eva paramārthata: bhāvasvabhāvasādhakaṃ kiñcidapi pramāṇaṃ nāsti,
astyeva ca bādhakam | ityevaṃ tāvat- yadekānekasvabhāvavigata tat paramārthato
ni:svabhāvam, gaganāravindavat{1. ni:svabhāvā amī bhāvāstattvata: svaparoditā: |
ekānekasvabhāvena viyogātprativimbavat || - ma. a., 1 kā. (uddhṛtam- bo. ca., 9/2),
Toh: Sde bstan (Dbuma, Sa p. 53)} | parairiṣṭā: sarve jñānajñeyātmakā: bhāvākārā:,
ekānekasvabhāvaśūnyā ityato vyāpakānupalabdhi:, ekānekābhyā vyāptatvāt
svabhāvasya | dvayametat tatra nāsti | eva tāvad rūpādyāyatanānā bāhyavastūnāṃ
naikatvam, āvṛtyanāvṛtyorviruddhadharmayostatropalabdhe: | api ca, viruddhadharma-
saṃsarge’pyekatve viśvamapyekadravyaṃ syāt | tato yugapadutpattivināśau syātām |
nānekatvamapi, tathā hi- anekasmin vibhajyamāne sati vibhaktā:
paramāṇava eva syu:, tataśca paurvāparyāvasthānaṃ na syānniravayavatvāt paramāṇūnām,
cittacaitasikavat | tato diśaṃ vyāpya avasthitā na pratibhāseran | ata eva
digbhāgabhedo’bhyupagantavya eva | sati cābhyupagame kathaṃ nāma bhavedekatvam | {2. ṣaṭkena yugapadyogāt paramāṇo: ṣaḍaṃśatā |
ṣaṇṇāṃ samānadeśatvāt piṇḍa: syādaṇumātraka: || -viṃśikā, 12 kā. ; api ca
tulanīyam- aṇūnāṃ pūrvāparasthitānāṃ pūrvādidigbhāgatvena vibhidyamānānām
asiddhāvapyaṇusaṃcayātmakatve nānekasvabhāvo yukta:, na caikānekasvabhāvavyatirekeṇāpara:
kaścid bhāvasvabhāvo’stīti ni:svabhāvā evāmī paramārthata: svapnādyupalabdharūpādivad
rūpiṇo bhāvā: | etacca bhagavataiva coktam āryalaṃkāvatāre (2 pari. pṛ. 24) “go
viṣāṇaṃ punarmahāmate, aṇuśo’pi vibhidyamānaṃ nāvatiṣṭhate | punarapyaṇavo’pi bhidyamānā
aṇutvalakṣaṇena nāvatiṣṭhante” iti | -bhā. kra., pṛ. 179 (ti. saṃ. saṃskaraṇam)}
ata: siddha eva tāvadekānekasvabhāvavirahatvaṃ bāhyārthānām |
@125
nīlādipratibhāsino jñānasyāpi naikasvabhāvatvam, citrākāra-
grāhitayā’vabhāsyamānatvāt, bhinnasantānavarttyanekavijñānakṣaṇavat | {1. citrāvabhāseṣvartheṣu yadyekatvaṃ na yujyate |
saiva tāvatkathaṃ buddhirekā citrāvabhāsinī || -pra. vā., 2/208 kā., bau. bhā. pra. ; api
ca tulanāyam- ye cārūpiṇaste’pi tathaiva vicāryamāṇā ni:svabhāvā eva | tathāhi,
bāhyasya nīlāderarthasyābhāvāt sāmarthyata eva vijñānādayo’rūpiṇa: skandhā nīlādirūpeṇa
pratibhāsanta ityabhyupeyam | uktaṃ ca bhagavatā- “bahirdhā nāsti vairūpaṃ svacittaṃ dṛśyate
bahi:” | iti | (la. sū., 10/489) tataśca nīlādicitrākāranirbhāsatayā
grāhyagrāhakākāranirbhāsatayā naikasvabhāvā amī yuktā: | na caikasyānekarūpatā yuktimatī,
ekānekavirodhāt | ekasya kasyacit svabhāvasyāsiddhāvanekarūpatā’pyayuktimatī,
ekasamūharūpatvād anekasya | -bhā. kra., pṛ. 179-180 (ti. saṃ. saṃskaraṇam) |} yathāsaṃkhyam
anekavijñānāni yugapat pravartanta ityapi vaktuṃ na yujyate niravayavānāmamūrtānāṃ
khalu paurvāparyāvasthiterayuktatvāt | tathāvasthānābhāve na tathāvabhāsa: |
atha syāt- vijñānaṃ tvekameva, mithyākārāṇāṃ tatrāvabhāsyamānatvānna
nānātvadoṣa iti cet ? sati caivaṃ kathaṃ te tatra bhāseran mṛṣā: | avabhāsa iti
prakāśātmaka ucyate | tasya jñānagatadharmatve sati mithyākārāṇāṃ
śaśaviṣāṇādivadatyantābhāva: syāditi kathamavabhāseranniti |
tata: prakāśātmakākārebhya: mṛṣātvenābhyupetebhya: kastāvadanya: jñānasvabhāva:
sadbhūtaste’vaśiṣyate, prakāśātmalakṣaṇatvād vijñānasya | nīlādayo’pi
prakāśātmakā: svabhāvenāvabhāsyamānatvāt | nīlādīnāṃ svasvabhāvād bhinnaṃ
yadanyat prakāśarūpamiti sadbhūtaṃ kimapi nāsti, anyavyavacchedāpekṣayā viśeṣe
prāyaśo vyavahārāt |
viśeṣāṇāṃ mithyātve sarveṣāṃ mithyātvamativispaṣṭaṃ syāt | nirākārasya
(mithyākārasya) satyākārātmani (sākārātmani) jñāne kathaṃ niyamenāvabhāsa: syāt,
tayostāvat tādātmyalakṣaṇo vā tadutpattilakṣaṇo vā sambandha eva nāsti |
sambandhābhāve na khalu yujyate’vabhāsanam, atiprasaṅgāt | ata eva nāsti
tāvadasiddho hetu: | bhāvānāmanyākārābhāvānnāpyanaikāntika: | na cāpi viruddha:,
sapakṣe sattvāt | ata evaṃ yathā yathārthāścintyante viśīryante tathā 
tathā | {2. yathā yathārthāścintyante viśīryante tathā tathā | -pra. vā., 2/209 kā. |} tathā coktam- 
@126
vastusvabhāvacintāyāṃ yathā na satsvabhāvatā |
ekānekasvabhāvo’pi na teṣāṃ vidyate tathā ||
api cāryalaṅkāvatāre bhagavatoktam {1. laṃkāvatārasūtram, 10/709, 2/173 |}
yathā hi darpaṇe rūpamekatvānyatvavarjitam |
dṛśyate na ca tannāsti tathā cotpādalakṣaṇam ||
buddhyā vivecyamānānāṃ svabhāvo nāvadhāryate |
tasmādanabhilāpyāste ni:svabhāvāśca deśitā: ||
tathā cāryasamādhirājasūtre’pi | {2. samādhi. sūtram, 9/22 |}
yathaiva ārdra kadalīyaskandhaṃ sārārthika: puruṣu vipāṭayet |
bahirvā adhyātma na sāramasti tathopamān jānatha sarvadharmān ||
tasmāt sarvabhāvānāṃ māyāvadavicāraramaṇīyatvādanabhiniveśena dānaṃ dātavyam,
na tu vastupratiṣṭhitena ityayamartho’tra yuktisaṅgata: | evaṃ dānādiṣu yathā
yogastathā ādarśita:, nānyatra | {3. dānaṃ saṃbuddhabodhiprāptaye prathamaṃ kāraṇam, puṇyasaṃbhārāntarbhūtatvāt | tacca śīlālaṃkṛtameva
sugatiparamparāṃ sukhabhogopakaraṇasampannāmāvahadanuttarajñānapratilambhahetu: | kṣāntirapi
tadvipakṣabhūtapratighapratipakṣatayā dānaśīlasukṛtamayaṃ saṃbhāramanupālayantī sugatatvādhigataye
saṃpravartate | etacca śubhaṃ dānāditritayasaṃbhūtaṃ puṇyasaṃbhārākhyaṃ vīryamantareṇa na bhavatīti
tadapi ubhayasaṃbhārakāraṇatayā sarvāvaraṇaprahāṇāya samupajāyate | samāhitacittasya ca
yathābhūtaparijñānamutpadyata iti dhyānapāramitāpi anuttarajñānaheturupapadyate | evamete dānādaya:
satkṛtya saṃbhṛtā api prajñāmantareṇa saugatapadādhigamahetavo na bhavantīti nāpi
pāramitāvyapadeśaṃ labhante | prajñākṛtapariśuddhibhāja: puna: avyāhatodārapravṛttitayā
tadanukūlamanuvartamānā: taddhetubhāvamadhigacchanti, pāramitānāmadheyaṃ ca labhante | tathā
dātṛdeyapratigrāhakāditritayānupalambhayogena prajñāpariśodhitā: sādaranirantaradīrghakālam
abhyasyamānā: prakarṣaparyantamupagacchanta: avidyāpravartitasakalavikalpajālamalarahitaṃ
kleśajñeyāvaraṇavinirmuktamubhayanairātmyādhigamasvabhāvaṃ sarvasvaparahitasaṃpadādhārabhūtaṃ paramārtha-
tattvātmakaṃ tathāgatadharmakāyamabhinirvartayantīti prajñāpradhānā dānādayo guṇā ucyante |
-bo. ca. paṃ., 9/1 pṛ. 168, mi. saṃ. 1960 |}
yadi paramārthata: kasyacidapi vastuno bhāvābhāvād vastupratiṣṭhitena
dānaṃ na dātavyam, tadā avastvabhiniveśena tu dānasya kathaiva kā, ata eva na
@127
na rūpapratiṣṭhitena dānaṃ dātavyam | na śabdagandharasa-
spraṣṭavyadharmeṣu pratiṣṭhitena dānaṃ dātavyam | evaṃ hi subhūte
bodhisattvena mahāsattvena dānaṃ dātavyaṃ yathā na nimittasaṃjñāyāmapi
pratitiṣṭhet |
kvacitpratiṣṭhitena ityuktam | bodhisattvenābhāvavikalpo’pi prahātavya:,
bhāvagrāhābhāve sati tasyāpyabhāvāt | {1.kātyāyanāvavāde cāstīti nāstīti cobhayam | pratiṣiddhaṃ bhagavatā bhāvābhāvavibhāvinā |
-astīti, kāśyapa, ayameko’nta: | nāstīti, kāśyapa, ayameko’nta: |…
-ma. śā. vṛ., pṛ. 117, bau. bhā. pra., 1983 |} saṃvṛtau tāvad deyadāyakādayo bhavantyeva |
tato vastuno’bhāve’pi tāvadabhiniveśo na yujyata evetyabhiprāya: | na rūpa-
pratiṣṭhitena ityādinā bodhisattvena na kvacitpratiṣṭhitena dānaṃ dātavyamityeva
vistareṇābhihitam |
dharma: ityanena śabdena dharmāyatanaṃ parigṛhyate, āyatanena prapañca: 
abhivyajyate, ataścakṣurādīni ādhyātmikāyatanāni nocyante | anutpādādayo
vikalpā api na karaṇīyā iti nidarśanārthaṃ subhūte, {2. śobhanā araṇāvihāriṇāṃ madhye agrā bhūti: cetasa saṃpattiryasya sa subhūti: | -āloka:,
pṛ. 281 |} yathā ityādyuktam |
nimittaṃ tu vastusvalakṣaṇaṃ liṅgaṃ vā’nutpādādi, tasyodgrahaṇaṃ saṃjñā {3. nimittodgrahaṇātmikā saṃjñā | -abhi. ko., 1} | tatra
nirvikalpantu apratiṣṭhitam | ata eva na kvacit pratiṣṭhitena iti nirdiṣṭam |
athavā samagreṇaitena gāmbhīryamasya vyapadiṣṭam, adhyāropāvādāntau pratiṣiddhau ceti |
asmin darśane upalambhakānāṃ jñānapuṇyasambhārapāripūriyogyatvaṃ pratiṣidhyate,
evaṃ pūjānugrahakāmyayā yad dīyate, tenātitarāṃ samprasādo janyate, {4. dīyate dānaṃ pūjānugrahakāmyayā....dra^- abhi. ko. 4/113 pṛ. 740 ; punaśca-
yena pūjānugrahakāmyayā’rthine’narthine vā dīyate tad dānam | -vi. mā. si., pṛ. 219 |} na tu
deya-dāyaka-pratigrāhakānupalambhe pratiṣṭhitatvena, evaṃ hyabhāva:, deyādyanupalabdhatvād
viṣayasyābhāvācca | prathamapakṣe kenāpi kasyacidapi deyasyābhāvāt puṇyābhāva:
prasajyate, (dvitīyapakṣe tāvat) bodhisattvai: yo hi sattvārthaṃ śrama āsthita:, 
so’pi vyartha: syāt sattvābhāvāt | ata eva nābhāvamātram |
@128
tatkasya heto: ? ya: subhūte, bodhisattvo apratiṣṭhito dānaṃ dadāti,
tasya subhūte, puṇyaskandhasya na sukaraṃ pramāṇamudgrahītum | tatkiṃ
manyase subhūte, sukaraṃ pūrvasyāṃ diśi ākāśasya pramāṇamudgrahītum ?
subhūtirāha- no hīdaṃ bhagavan | bhagavānāha- evaṃ
dakṣiṇapaścimottarāsu adhaūrdhvadigvidikṣu samantāddaśasu dikṣu 
sukaramākāśasya pramāṇamudgrahītum ? subhūtirāha - no hīdaṃ bhagavan |
bhagavānāha– evameva subhūte, yo bodhisattvo’pratiṣṭhito dānaṃ dadāti,
tasya subhūte puṇyaskandhasya na sukaraṃ pramāṇamudgrahītum | evaṃ hi
subhūte, bodhisattvayānasaṃprasthitena dānaṃ dātavyaṃ yathā na
nimittasaṃjñāyāmapi pratitiṣṭhet |
bhagavatā deyādivastūnāṃ dṛṣṭatvāt, na ca viṣayasyāpyabhāva: | anyathā
kathaṃ bhagavatā’rthijanebhya: putrādaya: pradattā iti sarvāṇyetāni codyāni manasi
nidhāya tatkasya heto: ? iti pṛcchāyāṃ ya: subhūte, bodhisattva: ityādinā
visarjitam |
ayamabhiprāya:- samyagdṛṣṭivihitāni dānādīni suviśuddhatayā
viśiṣṭeṣṭaphalāni abhinirvartayanti, na viparītatayā samudbhūtāni, mithyādṛṣṭi-
pravartitaśīlāṅgādivat | deyādivastūni yathoktanyāyena kathañcidapyasattvāt
mithyopalabdhānyeva, marīcikāsu udakopalambhavat | tasmāt tadudbhūta:
sarvapāramitāvidhistāvad ātmātmīyaviparyāsodgatadānādivadaviśuddhaheto:
sambhūtatvāt kṣīṇabala:, deyādyupalakṣaṇaprāptānupalambhastu bhūtārthagocaratvādaviparyasta:,
marīcikāyāmudakānupalabdhivat | tasmādupacitahetusambhūtadānādīni bṛhatphalāni,
puṣṭabījābhinirvṛttāṅkurādivat | ata eva anupalambhapratiṣṭhitāni dānādīni
samyagdṛṣṭisambhūtānīti vipaścitsu prasādātiśayaṃ janayanti, nānyeṣu |
tataśca dānādiṣvapravṛttatayā puṇyābhāvo deyādīnāṃ caikāntābhāvo neṣyate,
savṛtisattvābhyupagamāt | asamāhitāvasthāyāṃ māyāvadupalambhānna sarvatrānupalambha: |
tadā cādhimuktita: prādurbhāvādevānupalambho vyavasthāpyate | samāhitāvasthāyām 
upalambhasyātyantābhāvamātram, tadā dānādiṣu pravṛttirnābhyupeyate prayogāvasthāyāṃ
@129
tatkiṃ manyase subhūte lakṣaṇasampadā tathāgato draṣṭavya: ?
subhūtirāha- no hīdaṃ bhagavan, na lakṣaṇasaṃpadā tathāgato draṣṭavya: ? {1. jośī saṃskaraṇe idaṃ vākyaṃ nopalabhyate, vaidyasaṃskaraṇe bhoṭasaṃskaraṇe copalabhete |
prastutā ṭīkāyāmapi ayaṃ pāṭha upalabhyate | ata eva mayā’pi ṭīkānusāramupādatta: |}
tatkasya heto: ? yā sā bhagavan lakṣaṇasaṃpattathāgatena bhāṣitā
saivālakṣaṇasaṃpat | evamukte bhagavānāyuṣmantaṃ subhūtimetadavocat–
yāvatsubhūte lakṣaṇasaṃpat tāvanmṛṣā, yāvadalakṣaṇasaṃpat tāvanna mṛṣeti hi
lakṣaṇālakṣaṇastathāgato draṣṭavya: |
vyutthitāvasthāyāṃ vā kriyayopālambho na yujyate | ato mahāphalatvāya
pāramitāyogasyaudāryamabhidhīyate | saṃvṛtau kāryakāraṇabhāvasyopadarśanād
apavādānto’pi niṣidhyate |
3. rūpakāyāptikāmatā-sthānam :
tridhā puṇyamākāśasamaṃ bhavati- sarvatragodārākṣayatvai: | laukikalokottara-
puṇyaprasavanāt sarvatragatvam, laukikaṃ tāvat puṇyamasamāhitāvasthāyāṃ prasūyate,
lokottaraṃ tu samāhitāvasthāyāmeva | viśiṣṭa-viśiṣṭataragamanādudāratvam |
yāvatsaṃsāramaparyādānādakṣayatvam | tadabhāvānna rūpapratiṣṭhitena dānaṃ dātavyamiti
bodhisattva: tathāgatarūpakāyāptikāmanayā dānādiṣu kathaṃ pravarteteti cediti 
codyamāśaṅkya tatkiṃ manyase subhūte ityādinā rūpakāyāptikāmatā sthānaṃ
nirdiṣṭam | arthato’tra rūpakāye tathāgatatvābhimānalakṣaṇo vipakṣo’pākriyate |
lakṣaṇasampadā {2. atra vajracchedikāyā prasaṅge mahāpuruṣāṇāṃ dvātriṃśallakṣaṇānyeva lakṣaṇasampadā |} iti nimittamātrābhidhānena tathāgatasya nikhilo rūpakāya:
lakṣaṇānuvyañjanairalaṅkṛta: paridīpita: |
tatra lakṣaṇāni tāvat cakrāṅkahastapādatādīni dvātriṃśat padabāhulyabhiyā
nollikhyante, sūtreṣu yathoktāni tathaivāvadheyāni {3. dra^- dha. saṃgra, (ma. sū.saṃ.) pṛ. 334 ; abhi. samaya. pṛ. 85, ti. saṃ. saṃ., 1977 ;
a.vi. sū., pṛ. 53, āloka:, pṛ. 537; mahā.vyu., Toh: Sde bstan (Sna 
Tsogs, Cap. 7)} | 
sthānasthottaptapūrṇatvena niṣpatti: | {4. tu^- sthānasthottaptapūrṇatvena niṣpatte: | -āloka:, pṛ. 299} 
@130
evamukte āyuṣmān subhūtirbhagavantametadavocat- asti bhagavan,
kecitsattvā bhaviṣyantyanāgate’dhvani paścime kāle paścime samaye
aśītiranuvyañjanāni tāmravarṇanakhādīni, yathāsūtraṃ jñātavyāni | {1. dha. saṃgra., (ma. sū. saṃ.) pṛ. 336 ; abhi. samaya., pṛ. 87 ; āloka:, pṛ. 539 ;
a.visū. pṛ. 63, 308 ; Toh : Sde bstan (Sna Tsogs, Ca p. 9).} tāni lakṣaṇādīnyapi
māyānirmitabuddhalakṣaṇavanmithyaiva | ata eva tathāvidhe rūpakāye chandapraṇidhānābhyā
sthātavyamiti nirdeśa: |
athemāni lakṣaṇāni paramāṇusañcayasvabhāvāni vā tadārabdhāvayavirūpāṇi vā
bhaveyuriti ? na tāvat prathama: pakṣa:, paramāṇūnāṃ pūrvameva nirastatvāt | nāpi
dvitīya, asati cārambhake tadārabdhāvayavino’pyabhāvāt, pūrvoktāvaraṇādi-
viruddhadharmopalambhācca | taduddiṣṭenābhihito’bhiprāya: | etad vicintya
subhūtirāha no hīdam iti vyaktīkṛtam |
yadi lakṣaṇāni mṛṣā bhaveyustarhi kathaṃ bhagavatā tattatsūtreṣu lakṣaṇāni
samupadiṣṭānīti cintayan tatkasya heto: iti pṛṣṭvaivaṃ saivālakṣaṇasampad
ityāha | sā lakṣaṇasampat tāvannoktā paramārthata: | māyānirmitabuddhavadityanena
mṛṣāsvabhāvatvamātramuktamityartha: |
āryasubhūtinoktamevārtha paripūrayituṃ bhagavatā yāvat ityādyāha |
yāvallakṣaṇasampad iti paramārthato yāvallakṣaṇasampatsvabhiniveśa:,
tāvanmithyābhiniveśa evetyartha:, yathoktameva pūrvam | yāvallakṣaṇasampad iti
tadviparītatayā abhihitetyavagantavyam | etena yogasamāpattyā kathaṃ
pratipattavyamiti taddeśitam | kathamantadvayaṃ parivarjya cittaṃ pragrahītavyamiti
tannirdiṣṭam | evam iti māyānirmitabuddhavallakṣaṇatastathāgato draṣṭavya: |
anenāpavādānto nirākriyate, saṃvṛtau bhagavato rūpakāyasyāpratyākhyānāt | alakṣaṇaṃ
tāvat paramārthe draṣṭavyam, kasyāpi lakṣaṇasyāsiddhatvāt | anena tāvat
samāropānto nirākriyate | tathāgatasya rūpakāyāvāptaye praṇidhānaistvaudāryamuktam |
tadanupalambhatayā ca gāmbhīryam | rūpakāyāptikāmatāsthānaṃ tāvaduktam |
@131
paścimāyāṃ pañcaśatyāṃ saddharmavipralopakāle vartamāne, ye
imeṣvevaṃrūpeṣu sūtrāntapadeṣu bhāṣyamāṇeṣu bhūtasaṃjñāmutpādayiṣyanti ?
bhagavān āha- mā subhūte tvamevaṃ voca: | asti kecatsittvā
bhaviṣyantyanāgate’dhvani paścime kāle paścime samaye paścimāyāṃ
pañcaśatyāṃ saddharmavipralope vartamāne, ye imeṣvevaṃrūpeṣu sūtrāntapadeṣu
bhāṣyamāṇeṣu bhūtasaṃjñāmutpādayiṣyanti | api tu khalu puna: subhūte,
bhaviṣyantyanāgate’dhvani bodhisattvā mahāsattvā: paścime kāle
paścime samaye paścimāyāṃ pañcaśatyāṃ saddharmavipralope vartamāne
guṇavanta: śīlavanta: prajñāvantaśca bhaviṣyanti, ye imeṣvevaṃrūpeṣu
sūtrāntapadeṣu bhāṣyamāṇeṣu bhūtasaṃjñāmutpādayiṣyanti |
4. dharmakāyāptikāmatāsthānam : (a) pravacanadharmakāya:
dvividha: khalu dharmakāya: - pravacanadharmakāya:, adhigamadharmakāyaśca {1. śāsanaṃ dvividhaṃ śāsturāgamādhigamātmaka: | -abhi. ko., 8/39} |
adhigamadharmakāyo’pi dvividha: - jñānahetuka: puṇyahetukaśca | tatrānāgate puruṣeṣu
pañcakaṣāyāṇāmādhikyādevaṃvidhadharmaratnasya atyantagambhīrodāraphalatvāt pravacana-
dharmakāye’nāptatvāśaṅkayā asti iti pṛṣṭavān | asti iti padaṃ tu kecit
sattvā: ye imeṣvevaṃrūpeṣu sūtrāntapadeṣu bhāṣyamāṇeṣu
bhūtasaṃjñāmutpādayiṣyanti ityarthapadena yojyam | paścimāyāṃ pañcaśatyām
ityatra śatānāṃ pañcakaṃ pañcaśatī, bhagavatāṃ śāsanaṃ pañcaśatavarṣāṇi sthāsyatīti
prasiddhe: | ata eva paścimeti viśeṣaṇaṃ vihitam | tasmin kāle
pañcakaṣāyāṇāmadhimātratā bhavati |
saddharmavipralopastāvad adhimukti-vācana-svādhyāya-upadeśa-ākhyāna-
śravaṇa-cintādīnāṃ hāni: | evaṃ iti gambhīrodārārtha: | sūtrāntapadeṣu iti
sūtrāntadeśanāvāca:, tābhirarthasya pratipādyamānatvāt jñāpyamānatvācca | anena
nimittamātrābhidhānena samastapravacanadharmakāyastāvat paridīpyate | athavā sūtrāntapadeṣu
ityabhidhīyamānārthakeṣu | asmin kathane ‘evam’ ityanena tāvad
gambhīraudārye yojanīye | bhāṣyamāṇeṣu iti prathamatayā abhidhīyamāneṣu | dvitīyatayā
@132
na khalu punaste subhūte, bodhisattvā mahāsattvā ekabuddhaparyupāsitā
bhaviṣyanti, naikabuddhāvaropitakuśalamūlā bhaviṣyanti | api tu khalu
puna: subhūte, anekabuddhaśatasahasraparyupāsitā anekabuddhaśata-
sahasrāvaropitakuśalamūlāste bodhisattvā mahāsattvā bhaviṣyanti, ye
imeṣvevaṃrūpeṣu sūtrāntapadeṣu bhāṣyamāṇeṣu ekacittaprasādamapi
pratilapsyante |
arthapratipādakeṣvityartha: | arthato’viparyayastastasaṃjñaivātra bhūtasaṃjñetyabhidhīyate na tu
śabdābhiniveśamātram ‘ayaṃ bhūta:’ {1. abhūtavinivṛttaye bhūtokti: | bhūtaśabdanirdeśo’bhūtasya nityasya nivṛttyartham | -pra. vā.
1/9 pṛ. 9, bau. bhā. pra. 1968 |} iti saṃjñā | anena tāvadarthasiddhau abhūtasaṃjñā
nirākriyate |
sarvatrāpratihatajñānena tān bhāvina: (sattvān) pratyakṣavad dṛṣṭvā bhagavān
subhūtisaṃśayaṃ parihartuṃ bhaviṣyanti ityāha | mahāsattvā: iti teṣāṃ
bodhisattvaguṇānāṃ sampradarśanārthamuktam | te’pi yathā pratipannā:, yādṛśena ca hetunā
sampratipannā:, yādṛśena kalyāṇamitreṇa parigṛhītā:, yathā vā bhūtasaṃjñayā
saṃjñitāstān bhagavān paridīpitavān | śīlavanta: guṇavanta: prajñāvantaśca {2. śikṣayopāsanātpūrvaṃ kuśalasyāvaropaṇāt |
śīlavanto’nyabuddheṣu guṇavantaśca kīrtitā: ||
sapudgaleṣu dharmeṣu saṃjñāyā viprahāṇata: |
prajñāvantaśca saṃjñāyā aṣṭadhāṣṭārthabhedata: ||
-tri. pra. kā., ti. saṃ. pra., 1978 |}
ityanena tu kramaśo’dhiśīlādhicittādhiprajñāśceti śikṣātrayapratipattisamanvitā:
nirdiṣṭā: | śīlaprajñayośca pṛthaguktatvād guṇastāvadatra dhyānajo grāhya:,
gobalīvardanyāyeneti |
kleśavati paścimakāle tu kathaṃ tathāvidhaśīlādiguṇavanto bhaviṣyantīti
cintayitvā subhūte ityādyāha | paryupāsitā: iti cīvara-piṇḍapātādibhi:
paryupāsitā:, chatradhvajapatākādibhiśca pūjitā bhaviṣyanti | avaropitakuśalamūlā:
tāvadavavādamanuśāsanīṃ ca śirasādāya śīlādiguṇasampadbhya: prayatnavanto
draṣṭavyā: | teṣāṃ tato’pi bahutaraṃ puṇyamabhidhātuṃ anekabuddhaśatasahasra: ityuktam |
@133
jñātāste subhūte, tathāgatena buddhajñānena, dṛṣṭāste subhūte, tathāgatena
buddhacakṣuṣā, buddhāste subhūte, tathāgatena | sarve te subhūte,
aprameyamasaṃkhyeyaṃ puṇyaskandhaṃ prasaviṣyanti, pratigrahīṣyanti | tatkasya
heto: ? na hi subhūte, teṣāṃ bodhisattvānāṃ mahāsattvānāmātmasaṃjñā
pravartate, na sattvasaṃjñā, na jīvasaṃjñā, na pudgalasaṃjñā pravartate | nāpi
teṣāṃ subhūte, bodhisattvānāṃ mahāsattvānāṃ dharmasaṃjñā pravartate, evaṃ
nādharmasaṃjñā | nāpi teṣāṃ subhūte, saṃjñā nāsaṃjñā pravartate |
anena teṣāṃ hetusiddhi: saṃdarśitā | jñātāste tathāgatena iti nāmānyāśayāśca |
dṛṣṭāste tathāgatena iti kāyā: |
anena tāvat kalyāṇamitraparigṛhītā iti darśitam | tacca samprasthitānāṃ
protsāhanārtham, viprasthitānāṃ hrīsañjananārthamāha | anyathā sarveṣāṃ jñānāt sarvajño
bhagavāniti deśanayā ko viśeṣo bhavet, athavā tatteṣāṃ bhavyatvaṃ yat
tatpramukhaṃ kṛtvā deśanā pravartitetyavagantavyam | bhavyā jñātā iti vākyaśeṣa: |
atasteṣāmaśeṣaṃ puṇyaskandhasaṅgrahaṃ darśayituṃ sarve te sattvā: ityāha |
prasaviṣyanti iti puṇyotpādakāla:, pratigrahīṣyanti iti nirodhakāle
tadvāsanā: parigrahīṣyanti |
ebhi: sarvairabhūtasaṃjñāṃ nirākṛtya bhūtasaṃjñotpādane chandapraṇidhānābhyāṃ
sthātavyamityādarśitaṃ tathā sthānasyāsyaudāryamapi paridīpitam | tatkasya heto: ?
te anekabuddhaśatasahasraparyupāsitā: kathaṃ jñāsyanta iti jñāpakahetau paripṛṣṭe’tra
teṣāṃ bodhisattvānāṃ mahāsattvānām ityādyāha | anena tāvat yogasamāpattau
kathaṃ pratittavyamityetat prakāśitam, gambhīratā cāpyabhihitā |
ahamityātmagrahaṇam ātmasaṃjñā sā | mameti grahaṇaṃ sattvasaṃjñā,
tasyaivātmana ā sthitiṃ parigraha: jīvasaṃjñā, puna: puna: gatiṣu gamanādānaṃ
pudgalasaṃjñā | yadi nāsti ātmādisaṃjñā tarhi kiṃ śrāvakādivad asti
rūpādidharmasaṃjñā ? iti cintāyāṃ na dharmasaṃjñā ityuktam | paramārthata:
kasyacidapi dharmasyābhāvādityabhiprāya: |
@134
atha kim ucchedavādināmiva abhāvasaṃjñā ? iti cintāyāṃ evaṃ
nādharmasaṃjñā pravartate ityuktam | saṃvṛtau avicāraramaṇīyatayā dharmāṇā sadbhāvāt
saṃvṛtipathasthitebhyastāvad adharmasaṃjñā naiva yuktimatī, na tu paramārthajñānasthitebhya: |
tanniṣedhānna kaścid dharma upalabhyate yatrādharmasaṃjñā pravarteta, dharmāgrahaṇe
tadabhāvāt | viṣayābhāvaniṣedhastu na kutrāpi sambhavati, tadyathā satye’pi
vijñaptimātre vijñaptimātrateyamiti vikalpayan na vijñaptimātratāyāṃ sthita:, {1. yāvad vijñaptimātratve vijñānaṃ nāvatiṣṭhati |
grāhadvayasyānuśayastāvanna vinivartate ||
vijñaptimātramevedamityapi hyupalambhata: |
sthāpayannagrata: kiñcit tanmātre nāvatiṣṭhate | dra^- triṃ. vi. mā. si., 26,27 kā. |
evameva satye’pyadharme’dharmabodhasya tatrāvasthānāsambhavāt sarva samānam |
yadyātmādīnāmayasya tadā tatra tatsaṃjñāyā apravṛttau satyā ‘ātmaiva
rūpamidam’ ityādikaṃ nāmamātramiti nāmābhiniveśasaṃjñā teṣāṃ bhavediti matvā
saṃjñā’pi ityuktam | nāmnastāvad rūpaskandhāntarbhūtatvād rūpādivad
mithyātvameva, viprayuktamapi {2. saṃprayuktaviprayuktacaitasikā: ? viprayuktāstu saṃskārā....-abhi. ko., 2/35 |} prajñaptimātramiti | tasmāt saṃjñā’pi mithyābhiniveśa
evetyabhiprāya: |
yadyevaṃ tarhi tasyāmavasthāyāṃ sarvasaṃjñāvigamād mṛta-nirodhasamāpanna-
pudgalavad {3. āyurūṣmātha vijñānaṃ yadā kāyaṃ jahatyamī |
apaviddhastadā śete yathā kāṣṭhamacetana: ||
dra^- (uddhṛtam) abhi. ko., 2/45, pṛ. 248 |} yogino’bhāva eva syāditi nāpi…nāsaṃjñā pravartate ityuktam |
yen ate yogino bhavanti, tacca yogijñānaṃ tathyasaṃvṛtisvabhāvamiti | vyutthāne
śuddhalaukikajñānamudbhavatīti, anyathā ahetukameva tad bhavet | yad yogijñānaṃ
saṃvṛtisvabhāvaṃ tat kenāvagamyata iti cet ? tenaiva hetunā | yathā
pratyātmavedyatayā pudgalanairātmyāvabodhena ātmasthitaṃ pudgalanairātmyamadhigamyate,
atrāpi tattulyam | jñānaṃ saṃvittiśca na saṃvṛttau nābhyupagamyete | yoginā
svalakṣaṇapratyabhimukhīkaraṇāt tatrasthaṃ nairātmyaṃ nopalabhyate,
tadānīmatītādeṣāvadasaṃnihitatvādanantatvācca |
@135
tatkasya heto: ? sacetsubhūte, teṣāṃ bodhisattvānāṃ mahāsattvānāṃ
dharmasaṃjñā pravartate, sa eva teṣāmātmagrāho bhavet, sattvagrāho jīvagrāha:
pudgalagrāho bhavet | sacedadharmasaṃjñā pravartate, sa eva teṣāmātmagrāho
bhavet, sattvagrāho jīvagrāha: pudgalagrāha iti | tatkasya heto: ?
na khalu puna: subhūte, bodhisattvena mahāsattvena dharma udgrahītavyo
nādharma: | tasmādiyaṃ tathāgatena saṃdhāya vāgbhāṣitā- kolopamaṃ
dharmaparyāyamājānadbhirdharmā eva prahātavyā: prāgevādharmā iti |
kathaṃ tarhi ? ni:svabhāvatāvicāreṇa tadgocarībhūtānāṃ sarvadharmāṇāṃ sāmānyena
nairātmyasaṅgrahāt yā khalu vyavasthā saiva yugapadupalambhanam | teṣāṃ tajjñānamapi
paramārthato’viṣaya eva, (tathāpi) satyasvapnajñānavadavisaṃvādakatvena prāmāṇyaṃ
vyavasthāpyate | sāmānyena tatra tadātmabhāvo’pi saṃgṛhyate, na tatra pṛthak
tadālambakatvam | tasmāt sati nairātmyadvayāvabodhe teṣāmanekaśatasahasrabuddhānāṃ
paryupāsanaṃ pratīyate | buddhānāmaparyupāsanayā tāvanna sambhavati tadavabodha:
tairthikavat | sa tu saṃsāre na ucito bhavatītyabhiprāya: | anayā yogasamāpattyā
kathaṃ pratipattavyaṃ kīdṛśyā ca bhūtasaṃjñayā tat saṃjñātavyamiti saṃdarśitaṃ
tadgāmbhīryamityapi ca paridīpitam |
ātmādīnāmasattve teṣāmātmādisaṃjñāyā abhāvāt padasamudāyādibhi:
ātmatvaṃ sūktaṃ duruktaṃ ca lakṣaṇaṃ dharmādharmasaṃjñaṃ kiṃ teṣu niyamena na pravartate ?
naivam, yadi bodhisattvānāṃ na bhavet tatra saṃjñā, (tarhi)
ayuktyupapannatīrthakaradharmān parityajya bhagavaddeśiteṣu dharmeṣu tadadhigamāya kathaṃ
chanda utpādanīya ityāśaṅkāyāṃ tatkasya heto: ? iti tatsamādhānāya sacet
subhūte ityāha |
ayamabhiprāya:- ekānekasvabhāvavicāreṇa yathā rūpādilakṣaṇadharmā na
saṃvidyante, tathā deśanādharmā api | yatra dharmasaṃjñā tatrātmādisaṃjñā api niścayena
naiva prahīṇā, dharmanimittagrahaṇamūlatvāt tasyā: | dharmanimittagrāhakamanasikārasya
@136
tasyā eva manasikārarūpatvāt maitrīprabhṛtiṣu tattvamanasikārāsadbhāve nātmadṛṣṭi:
parihīyate | ata eva ekameva yānam, tacca mahāyānamityuktam | {1. mahāyānaṃ mahāyānamiti bhagavannucyate sadevamānuṣāsuraṃ lokamabhibhavanniryāsyati
ākāśasamatayā atimahattayā tanmahāyānam | yathā ākāśe aprameyānāmasaṃkhyeyānāṃ
sattvānāmavakāśa:, evameva bhagavan asmin yāne aprameyāṇāmasaṃkhyeyānāṃ
sattvānāmavakāśa: | anena bhagavan paryāyeṇa mahāyānamidaṃ bodhisattvānāṃ mahāsattvānām |
naivāsyāgamo dṛśyate, naivāsya nirgamo dṛśyate, nāpyasya sthānaṃ saṃvidyate | evamasya
bhagavan mahāyānasya naiva pūrvānta upalabhyate, nāpyaparānta upalabhyate, nāpi madhya
upalabhyate | atha samaṃ bhagavaṃstadyānam | tasmānmahāyānaṃ mahāyānamityucyate |
-a. pra., pṛ. 12 :
ālambanamahattvaṃ ca pratipattyordvayostathā |
jñānasya vīryārambhasya upāyakauśalasya ca ||
udāgamamahattvaṃ ca mahattvaṃ buddhakarmaṇa: |
etanmahattvayogāddhi mahāyānaṃ nirucyate || -sūtrālaṃkāra: 19/59,60 |}
api ca, bodhisattvānāṃ sā dharmasaṃjñā yadyavaśyamanutpannadarśanamārga: syāt
tathā sati tena kathamātmādisaṃjñā prahīṇā syāt ? darśanamārgapraheyatvāttasyā: |
ata: sarvametat parīkṣya sa eva teṣāmātmagrāho bhavet ityuktam | tasya
taddhetutvāt tadanuśayāprahīṇatvāccetyabhiprāya: | anyathā tayorbhinnākāratvāt kathaṃ
dharmasaṃjañaiva ātmagrāha: syāditi | dharmāstāvadatra yuktyupapannāgamalakṣaṇā eveṣṭā:,
tadviparīrā adharmā: | evaṃ sati tattatsūtreṣu kathaṃ bhagavatā bodhisattvebhya:
saddharma: parigrāhayiṣyate ? evamanucintya tatkasya heto: ? iti paripapraccha |
tadartha subhūte ityādyāha | nodgrahītavya: vitathamārgeṇa viparītābhiniveśalalṣaṇena
nodgrahītavya:, satya iti nābhiniviṣṭavyamiti vākyārtha: | abhipretasiddhyartha
kolopamadeśitasya lakṣaṇasya na grahaṃaniṣeṣha ityabhiprāya: |
tasmāt ityādinā sa evārtha: padāntarai: prayukta:, yato hi sarvo
dharmo’dharmaśca satya ityabhiniveśasya viparītābhiniveśatvād, yuktyopapanno ya
āgamasamūha: saṃsārārṇavottaraṇāya prokta: kolopama: (yadā) pāraṃ gatā
niṣprayojanatvāt parity#jyo bhavati, kimu (tadā)
te’yuktyopapannāstairthikānāmivādharmā: | aprayojanamapi tadālambanaṃ mayā
nānujñātamityevamuktavān tathāgata: | anyathā dharmādharmādikaṃ yadi satyasvabhāvaṃ
syāt tadā paramārthaviṣayatvāt tadabhiniveśasya saṃsārapāragateṣvapi yuktisahaṃ
@137
punaraparaṃ bhagavānāyuṣmantaṃ subhūtimetadavocat- tatkiṃ manyase
subhūte, asti sa kaściddharmo yastathāgatenānuttarā samyaksaṃbodhi:
ityabhisaṃbuddha:, kaścidvā dharmastathāgatena deśita: ? evamukte
āyuṣmān subhūtirbhagavantametadavocat- yathāhaṃ bhagavan, bhagavato
bhāṣitasyārthamājānāmi, nāsti sa kaściddharmo yastathāgatena anuttarā
samyaksaṃbodhirityabhisaṃbuddha:, nāsti dharmo yastathāgatena deśita: |
syāditi, kimiti tathāgata: tanniṣedhatīti ? iti tu saṃgrahārtha: | tathā
āryaratnakaraṇḍasūtre’pi bhagavatā uktam {1. Toh: 117 Sde bka (Mdo Sde, Ja p. 252) ; dra.- va. sūtra. 6vāṃ adhyā. ;} –
“bhadanta subhūte kolopamaṃ dharmaparyāyamājānadbhirdharmā eva
prahātavyā:, prāgevādharmā iti | yo hi dharma: prahīyate, so’pi
nādharma: iti |” {2.tu^ - kullūpamaṃ vo bhikkhave, dhammaṃ desessāmi nirattharaṇatthāya, no gahaṇatthāya | taṃ
suṇātha, sādhukaṃ manasi karotha, bhāsissāmī ti | - ma. ni., nāgarī saṃ. bhikṣu ja. kā.
sampā., bhāga 1, pṛ. 180, 1958 |}
ya: sūtrādidharmaparyāya: sa kolopama ucyate | dharmā eva ityetad
upalakṣaṇam | tena rūpādayo mārgalakṣaṇāśca dharmā: saṃgṛhyante | adharmā ityapi
upalakṣaṇamātram, tena prasiddhiviruddhā: adharmalakṣaṇā: paraparikalpitā ātmādayaśca
upadiṣṭāste’pi saṃgṛhyante | athavā dharmādharmābhidheyābhidhānāt na sarvasaṃgrahe doṣa: |
anena tāvad vikṣepaṃ nigṛhya kathaṃ cittaṃ pragrahītavyamityetad darśitam |
(ba) adhigamadharmakāyasthānam : (1) jñānahetukadharmakāya:
nanu dharmādaya: sarve paramārthato mithyāsvabhāvā:, tadā abhisambuddho bhūtvā
‘bhagavatā sarve dharmā deśitā:’ iti tadapi mṛṣaiva syāt, ata eva bodhisattvai:
tathāgatajñānahetumadhigamadharmakāyaṃ prāptuṃ chando na janayitavya:, ityetad vicārya
jñānahetudharmakāyāvāptaye chandotpādanāya tatkiṃ manyase subhūte ityuktam |
anenārthata: paramārthastu anuttarā samyaksaṃbodhiriti abhisambuddha ityetayo:
@138
tatkasya heto: ? yo’sau tathāgatena dharmo’bhisaṃbuddho deśito vā,
agrāhya: so’nabhilapya: | na sa dharmo nādharma: | tatkasya heto: ?
asaṃskṛtaprabhāvitā hyāryapudgalā: |
grahaṇamapi vipakṣatayā paridīpitam, tathyasaṃvṛtisvabhāvaṃ tu tathāgatasya jñānahetuṃ
jñānadharmakāyaṃ prāptuṃ chanda: praṇidhānaṃ ca pradarśite | anuttarā samyaksaṃbodhi:
ityupalakṣaṇamātraparidīpanena śrāvaka-pratyekabuddhādīnāṃ pratipattibhedena bhinna:
jñānahetuko’dhigamakāyastāvannirdiśyate | śrāvakādīnāmapi guṇā
bodhisattvenāvagantavyā eva, anyathā kathaṃ tāvat sarvajñapadalābha: |
saṃvṛtisvabhāvastvevam- sambodhi: samboddhavyaṃ deśanā deśitavyamityādaya:
sarve paryāyā: | bhagavatā kaṃ paramārthābhiprāyamabhilakṣya sarvaṃ mithyaivetyuktam,
taduktābhiprāyaṃ saṃgṛhya āryasubhūtisthavira: yathāhaṃ bhagavato
bhāṣitasyārthamājānāmi ityetadavocat | yathāhamājānāmītyabhiprāyavivaraṇam |
kasmānnābhisambuddha:, dharmadeśanā ca na sta iti cintāyāṃ tatkasya heto: ?
iti | agrāhya: iti paramārthastāvannirvikalpajñānagocaro’pi na bhavatīti
uktapūrvam | anabhilāpya: śabdāviṣayatvāditi | sarve śabdagocarāstāvat
samāropitasāmānyamātrātmakā:, sāmānyasya cābhāvarūpatvāt | imau dvau (śabdau)
abhisambuddhābhāvasya dharmadeśanābhāvasya ca yathākramaṃ hetutayā’bhihitau |
nanu syu: sarve bhāvā agrāhyā: anabhilāpyā:, tathāpi svalakṣaṇadhāraṇāt
paramārthata: dharmasvabhāvatāsthitā evetyāśaṅkāyāṃ na sa dharma: ityāha |
sarvabhāvānāṃ paramārthata: svabhāvena parinirvṛttatvānna sambhavati svalakṣaṇadhārakatvam |
yadyevaṃ tarhi bhagavatā abhāvo’bhisambuddho draṣṭavya iti vicārya nādharma:                                
ityuktam | sa tu prasajyapratiṣedhasvabhāva: | anena tāvad yogasamāpattiṃ nirdiśya
adhyāropo’pavādāntaśca nirastau | tatkasya heto: ? ityupapatti: pṛcchyate,
tadarthaṃ asaṃskṛtaprabhāvitā: ityāha | asaṃskṛtatvaṃ tāvad dharmāṇāṃ
paramārthasvabhāva:, tacca yuktyā vicāryamāṇamanutpattilakṣaṇameva paryavasyati, yathā 
pūrva vicāritam |
@139
uktaṃ bhagavatā dharmasaṃgītau {1.-Toh: 238 Sde bka (Mdo Sde, Sha p. 6)
`yo ānanda, dharmo’nutpanna:, aniruddha:, asthita:
avikṛtastaducyate āryasatyamiti’ | {2. tu^- āryāṇāmetāni satyāni tasmādāryasatyānīti sūtra evoktam | kimanyeṣāmetāni na
satyāni ? sarveṣāmetāni satyānyaviparītatvāt | āryaistu yathaitāni tathādṛṣṭāni na
punaranyaistatheti | ata āryāṇāmetāni satyānyucyante | na tvāryāṇāṃ viparītadarśanāt |
yadāryā: sukhata: prāhustatpare du:khato vidu: |
yatpare sukhata: prāhustadāryā du:khato vidu: || -a.vi.sū.ni., pṛ. 157-158 ; api
ca tu^- “aviparītatvāditi | yasmāt tadāryāṇāmetyeṣāṃ cāviparītam | du:khameva
nānyathā | āryaistu yathaitāni satyāni tathā dṛṣṭāni | du:khasatyaṃ du:khata: anityata:
śūnyato’nātmataśca | evaṃ yāvanmārgo mārgata: nyāyata: pratipattito nairyāṇikataśca |
nānyairanāryai: evaṃ dṛṣṭāni | ata āryāṇāmetāni satyānyucyante | na tvanāryāṇāṃ
satyānyucyante | kasmāt ? viparītadarśanāt | -abhi. ko. (sphu.), pṛ. 874 |} idamānanda, abhisandhāya tathāgatena
asaṃskṛtaprabhāvitā āryaśrāvakā iti deśitam, yathā pūrvamuktam |
ayañca ‘utpādād vā tathāgatānām, anutpādād vā tathāgatānām’ {3. dra^- utpādvā tathāgatānāmanutpādādvā tathāgatānāṃ sthitaivaiṣā dharmāṇāṃ dharmatā | -ma. śā.vṛ.,
1/3, pṛ. 15, bau.bhā. pra. 1983 ||}, nityaṃ
tathaiva sattvānnirvikāratvāccāsaṃskṛta: {4. …trividhaṃ cāpyasaṃskṛtam |
ākāśaṃ dvau nirodho ca;….||
katamau dvau ? pratisaṃkhyānirodha:, apratisaṃkhyānirodhaśceti |
etadākāśāditrividhamasaṃskṛtam | dra^ -abhi. ko, 1/5 pṛ. 18-19 |}, tadadhigamādāryapudgalā: tatprabhāvitā
bhavanti, dharmatattvādhigamena prabhāvitatvādāryaṇām | anyeṣu tattvasadbhāvo naiva
tāvad yujyate, tacca (tattvaṃ) asaṃskṛtamapi na (syāt)
prasajyapratiṣedhasvabhāvābhāvāt, bhāvasvabhāvatvāttasya | āryai: nānyavidho
bhāvasvabhāvo’vabudhyate, tadbhinnasvabhāvasyaivādhigamāt | bhāvagrahaṇābhāvena
tadabhāvarūpatve sati bhāvagrāha eva tāvat prasajyate | ata eva
āryasandhinirmocanasūtre {5. Toh: 106 Sde bstan (Mdo Sde, Ca)} uktam- ‘na tattvasya bhāvāditaro’rtha:’ iti |
ata: yathoktadoṣa āpadyate | tattu (tattvaṃ) paramārthato nāsti
bhāvasvabhāva:, asiddhaiva bhāvasvabhāvatā kasyāpi | bhāvasvabhāvateva tadapi
@140
bhagavānāha- tatkiṃ manyase subhūte, ya: kaścitkulaputro vā
kuladuhitā vā imaṃ trisāhasramahāsāhasraṃ lokadhātuṃ saptaratnaparipūrṇaṃ
kṛtvā tathāgatebhyo’rhadbhrya: samyaksaṃbuddhebhyo dānaṃ dadyāt, api nu
sa kulaputro vā kuladuhitā vā tatonidānaṃ bahutaraṃ puṇyaskandhaṃ
prasunuyāt ? subhūtirāha- bahu bhagavan, bahu sugata, sa kulaputro vā
kuladuhitā vā tato nidānaṃ puṇyaskandhaṃ prasunuyāt | tatkasya
heto: ? yo’sau bhagavan puṇyaskandhastathāgatena bhāṣita:, askandha:
sa tathāgatena bhāṣita: | tasmāttathāgato bhāṣate-puṇyaskandha:
puṇyaskandha iti |
saṃskṛtaṃ prasajyeta | ata: abhāvarūpatvena dharmeṣu sattvādatattvameva svabhāvena
tat | sarveṣāmapi tajjñānaprasaṅga:, bhāvasvabhāvavat | saṃkleśahetuprasaṅgo’pi
durnirvāra: syāt | ata eva teṣu āryasandhinirmocanādiṣu- `na tattvasya
bhāvāditaro’rtha:’ ityuktam | ata eva na dharmo nādharma: ityuvāca | anena
bhāvābhāvasadasadādīnāṃ niṣedharūpaṃ deśitam | api cānena vikṣepanigraho’pi
nirdiṣṭa: | etatsarvai: sthānasyāsya gambhīratvamapi saṃdarśitam |
(2) puṇyahetukadharmakāya:
yadi bhagavato’bhisambodhirvā dharmadeśanā vā nāsti kaścid dharma:, kathaṃ
tarhi bodhisattvena puṇyahetudharmakāyaṃ prāptukāmena saddharmaparigrahe’nupravartitavyamiti
vicintya puṇyahetudharmakāyakāmatācchandotpādanāya tatkiṃ manyase subhūte
ityuktam | tatra saptaratnāni tāvat svarṇa-raupya-vaiḍūrya-aśmagarbha-musāragalva-
lohitamuktā-sphaṭikā: āryasaddharmapuṇḍarīke {1. ye yāpi dhātūn karonti pūjāṃ jinān teṣāṃ parinirvṛtānām |
ratnamayān stūpasahasrānekān suvarṇarūpasya ca sphāṭikasya ||
ye cāśmagarbhasya karonti stūpān karketanā muktamayāśca kecit |
vaiḍūryaśreṣṭhasya tathaindranīlān te sarvi bodhāya abhūṣi lābhina: ||
-saddharma.- 2/78-79;
musāragalvavaidūryarūpyasphaṭikahāṭakam |
sahalohitamuktābhiraśmagarbhaiśca varṇyate ||} 
ratnaṃ saptavidhaṃ sarva prādhānyādathavāpare |
tadbhedā maṇaya: sarve varṇasaṃsthānaleśata: ||
dra^- āloka:, pṛ. 364 |} uktāni | ‘caturdvīpādīnāṃ sahasraṃ
@141
sāhasro lokadhātu: {1. caturdvīpakacandrārkamerukāmadivaukasām |
brahmalokasahasraṃ ca sāhasraścūḍiko mata: || - abhi. ko., 3/73 |} | tatsahasraṃ dvisāhasra:{2. “tatsahasraṃ dvisāhasro lokadhātustu madhyama: |”
teṣāṃ cūḍikānāṃ lokadhātūnāṃ sahasraṃ dvisāhasro madhyamo lokadhātu: | -abhi. ko.,
3/74, pṛ. 528, bau. bhā. saṃ., 1987 |} | tatsahasraṃ trisāhasramahāsāhasro
lokadhātu: {3. “tat sahasraṃ trisāhasra:”; teṣāṃ dvisāhasrāṇāṃ lokadhātūnāṃ sahasraṃ trisāhasramahāsāhasro
lokadhātu: | -abhi. ko., 3/74, pṛ. 528 |} |’ tato nidānam iti ratnadānānāṃ nidānāt tata: puṇyodbhava:,
tadheto: sambhavatītyartha: | sarvāṇi kuśalacittāni, tadutpannā vāsanā: puṇyāni |
teṣāṃ rāśi: skandha iti | phalabāhulyāt tadbāhulyam | bahu iti viśeṣaṇam |
bahu bahu iti dviruktyā bāhulyādhikyam |
yadi paramārthata: sarve (dharmā:) anutpannā:, kathaṃ tato nidānaṃ puṇyaskandhaṃ
prasunuyāt ? ityāśaṅkya tatkasya heto: ? ityuktvā svayamabhiprāyaṃ
viditvā askandha: ityabhihitavān | paramārthata iti śeṣa: | prajñaptisattvāt
skandhānāṃ na puṇyaskandho bhāvarūpeṇa sambhavati | puṇyamapi
vāsanāsvarūpamavasthāviśeṣe upacaryate | bhāvānāṃ sthiratvena abhisaṃskāreṇa
apravṛttatvāt cittamapi prajñaptisanmātrameva | ekānekasvabhāvena pratisvaṃ parīkṣāyāṃ
mithyaiva tāvat svabhāva: | ata eva na puṇyaskandha: paramārthato vidyate |
anena yogasamāpatti: paridīpitā, adhyāropāntaśca niṣiddha: | vidyanta eva
puṇyaskandhā: saṃvṛtau | ata eva puṇyaskandhastathāgatena bhāṣita: ityuktam |
yadyevaṃ na syāt, paramārthata: sa puṇyaskandho bhavet (tadā) paramārthasya
śabdāgocaratvāt na bhavet tadabhidhānam | abhāṣitamityevaṃ vacanaṃ nirarthakamiti
cet ? yato bhāṣitāstasmāt saṃvṛtāvevetyavagantavyam | anenāpavādāntasya niṣedho
nirdiṣṭa: | evamāryasubhūtinā antadvayaparihāra: kṛta: |
tadanantaraṃ pārṣadā udāradharmaśravaṇabhavyā:, tena ca bahutaraṃ puṇyamiti
āvedituṃ bhagavatā yaśca khalu puna: subhūte ityādyuktam | anena tathāgatānāṃ
@142
bhagavānāha- yaśca khalu puna: subhūte, kulaputro vā kuladuhitā vā
imaṃ trisāhasramahāsāhasraṃ lokadhātuṃ saptaratnaparipūrṇaṃ kṛtvā
tathāgatebhyo’rhadbhya: samyaksaṃbuddhebhyo dānaṃ dadyāt, yaśca ito
dharmaparyāyādantaśaścatuṣpādikāmapi gāthāmudgṛhya parebhyo vistareṇa
deśayet saṃprakāśyet, ayameva tato nidānaṃ bahutaraṃ puṇyaskandhaṃ
prasunuyādaprameyamasaṃkhyeyam |
puṇyahetukādhigamakāyasya pravacanakāyato nirjātatvāt tataścatuṣpādikāyāmapi
gāthāyāṃ deśyamānāyāṃ (yadā) tādṛśaṃ puṇyāyatanaṃ bhavet (tadā) tathāgatānāṃ
puṇyahetukadharmakāyasya tu kathaiva keti nirdiśyate | nāyaṃ padārtha:, (tathāpi)
sāmarthyalabhyo’yamartha ityadoṣa: | etena paramārthata: dharmadeśanāyā: abhisambuddhasya
cāpyasattve saṃvṛtau tāvat puṇyakāyadeśanāyā: sattvāt bodhisattvai: puṇyamadhigantuṃ
pravartayitavyamevetyabhiprāya: |
anena tāvad viśiṣṭapuṇyapratipādanena audāryamasya paridīpitam, tadutpādāya
ca chandapraṇidhāne nirdiṣṭe | ṣaṭpādikāyā gāthāyā: sattve’pi catuṣpādikā iti
viśeṣīkṛtā | gāthā iti yatra na yati:, ‘pāda’ śabdena catu:pādaṃ gāthāparimāṇaṃ
parigṛhyate | udgṛhya iti svādhyāyaṃ vidhāya | deśayet iti padāni |
samprakāśayet {1. tu^- upadiśanti bhāvanāmayajñānotpādāt | parimocanārthaṃ yato granthārthaniścayotpādanata:
saṃprakāśayanti | -āloka:, pṛ. 286} ityartha: | asaṃkhyeyam {2. ekatvādisaṃkhyārahitatvena asaṃkhyeyānām | -āloka:, pṛ. 335 |} iti saṃbahulam | aprameyam {3. pratyakṣādipramāṇena pramātumaśakyatvādaprameyānām | -āloka:, pṛ. 335 |} iti 
pramāviṣayātītatvāt | anena cārthata: puṇyānutpattivipakṣastāvannirākṛta: |
puṇyamityupalakṣaṇamātrametena tathāgatasya samasta: puṇyasambhāro nirdiṣṭa: |
kimiti śraddheyamātramuta yuktito’vagamyamiti manasi kṛtvā tatkasya
heto: ? iti pṛcchāyām ato nirjātā hi subhūte, tathāgatānāmarhatāṃ
samyaksaṃbuddhānāmanuttarā samyaksaṃbodhi: {4. prajñāpāramitā nirjātā hi ānanda buddhānāṃ bhagavatāṃ bodhi: | ye’pi te ānanda
abhūvannatīte’dhvani tathāgatā arhanta: samyaksaṃbuddhā:, teṣāmapyānanda, buddhānāṃ bhagavatāṃ
prajñāpāramitānirjātaiva anuttarā samyaksaṃbodhirabhūt | te'pi te ānanda anāgate'dhvani
bhaviṣyanti tathāgatā arhanta: samyaksaṃbuddhā:, teṣāmapyānanda buddhānāṃ bhagavatāṃ
prajñāpāramitānirjātaiva anuttarā samyaksaṃbodhirbhaviṣyati | ye'pi te ānanda
aprameyeṣvasaṃkhyeṣu lokadhātuṣu tathāgatā arhanta: samyaksaṃbuddhā etarhi tiṣṭhanti dhriyante
yāpayanti, teṣāmapyānanda buddhānāṃ bhagavatāṃ prajñāpāramitānirjātaiva anuttarā samyaksambodhi: |
-a. pra., pṛ. 229 |} iti yuktivacanamabhihitavān | evaṃ
@143
tatkasya heto: ? ato nirjātā hi subhūte, tathāgatānāmarhatāṃ
samyaksaṃbuddhānāmanuttarā samyaksaṃbodhi:, ato nirjātāśca buddhā:
bhagavanta: | tatkasya heto: ? buddhadharmā {1. bhoṭasaṃskaraṇe vaidyasaṃskaraṇe ca “buddha dharmā buddha dharmā:” ityevaṃ pāṭha: | jośīsaṃskaraṇe tu
“buddha dharmā:” ityevaṃ pāṭha: | ācāryakamalaśīlakṛtāyāṃ ṭīkāyāmapi “buddha dharmā:” iti
pāṭha: upalabhyate | ata eva ayameva pāṭha śuddha: pratīyate |} iti subhūte,
abuddhadharmāścaiva te tathāgatena bhāṣitā: | tenocyante buddhadharmā iti |
bahutaraṃ puṇyam iti tacca bṛhatphalatvāttat bahutaraṃ puṇyam, na tu
svarūpatastasya kāyābhāvāt | ratnanirjāta tatpuṇyaṃ tu mahāparibhogādi
gauṇasāṃsārika phala prāpayati | prajñāparigṛhītatve sati dānādīnāṃ
mahābodhiphalamadhigamyate, na tu prādeśikānām | dharmadānena
tāvada kṣayāpratimatathāgatapadaprāpte: tanmahattvaṃ kimiti na prasaktam ? yathā
dharmeṇānugraho na tathā ratnai: pareṣāmanugraha: | tathā hi parebhya: samprakāśitena
kramaśo’nena dharmeṇa kṣiprameva buddhatvapadaṃ labhyate, na tu ratnai: | ata eva
parebhya: parānugrāhakatvād ratnadānād dharmadānaṃ viśiṣṭamityabhisandhi: |
ato nirjātā: iti sasādhyate | daśacaritāni ni:śritya pāramparyeṇa
prāpyanta ityartha: | tāni tāvad daśa caritāni {2. pūjanā lekhanā dānaṃ śravaṇaṃ vācanodgraha: |
prakāśanātha svādhyāyaścintanā bhāvanā ca tat ||
ameyapuṇyaskandhaṃ hi caritaṃ taddaśātmakam |
viśeṣāda kṣayatvācca parānugrahato’samāt || -āloka, pṛ. 365}- lekhana pūjanaṃ dānaṃ vācanaṃ
śravaṇam udgrahaṇam samprakāśanaṃ svādhyāya: cintanaṃ bhāvanā ceti | ato
nirjātāśca buddhā bhagavanta: {3. dharmakāyā: māyopamādvayajñānasvabhāvā: prajñāpāramitātmakā buddhā: bhagavanta: | -āloka:,
pṛ. 375. darabhaṃgā saṃskaraṇam, 1960 |} iti saṃvṛtau etānyāśritya buddhā: prajñaptā iti
@144
vākyaśeṣa: | paramārthatastu bodhi: buddhaśca bhinnau na sta: | {1. yaṃ ca piṇḍapātaṃ paribhujya tathāgato’nuttarāṃ samyaksaṃbodhimabhisaṃbuddha:, yaṃ ca piṇḍapātaṃ
paribhujya nirupadhiśeṣe nirvāṇadhātau parinivṛta:, dāvimau piṇḍapātāvasamasamaphalau 
asamasamavipākau iti | ta,- āloka:, pṛ. 384} anena tāvat
puṇyasya paramavaiśiṣṭyaparidīpanena tadutpādayitu chanda-praṇidhānābhyāṃ sthātavyamiti
deśitam |
yadi paramārthata: sarvadharmānutpāda eva tadā sarve buddha dharmā apyanutpannā eva
bhaveyu:, tatkatham ato nirjātā anuttarā samyaksaṃbodhiriti ? na buddhānāṃ
bodherbhinnatvamiti vicārya tatkasya heto: ? iti paripṛcchā, etadarthamatra
buddhadharmā: ityuktam | buddhaprajñaptihetukā anuttarasamyaksaṃbodhilakṣaṇā dharmā eva
hi buddhadharmā: | tasmānnaiva kevalaṃ bodhibhinnā: paramārthata: buddhā:, apitu
prajñaptihetutvād ato nirjātā buddhā: ityuktamityabhiprāya: | te’pi
paramārthato’nutpannatvād abuddhadharmā iti, saṃvṛtimāśritya
tathāgatānāmanuttarasamyaksaṃbodhistu ato nirjātā ityādinā tathāgatena bhāṣitā, na
tu paramārthata iti | ata eva tattaditarapakṣebhya: buddhadharmā iti paramārthato naiva
vaktuṃ śakyate | pratyātmavedanīyatvenānabhilāpyāsta ityabhiprāya: | anena
yogasamāpatti: vikṣepanigraha: gāmbhīryañca deśitāni |
atra kecidāhu:- kathaṃ tridhā bhinno’yaṃ dharmakāya: | atha dharmakāyaprāpti:
dharmakāyahetoścānurūpatayā puṇyasvabhāva:, prajñaptyā ca pravacanasvabhāvo dharmakāya
iti ced ? tathā sati rūpakāyo’pi tatprāpteranurūpahetutvāt tatprāpakahetutvācca
dharmakāya: syāditi | (ata:) tanna satyam, bhagavatāṃ buddhānāṃ dharmakāyastu
pariśuddhajñānasvabhāvastathā yā ca tasya sāmānyadharmatā, tasyāṃ vyavasthāpyate |
nāstyasyāyaṃ vipākabheda:, na cātra pravacanapuṇyayorupacāreṇa dharma: iti
deśanā’pi | kimiva tarhīti cet ? vastumātraṃ dharma iti deśanā | dharmā ityādi
svayamevaṃ khyātatvāt | svasāmānyalakṣaṇadhāraṇād dharmā iti yat vyākhyātaṃ tat
sarvadharmasādhāraṇamiti na rūpakāyastathāgatatvena nirdiṣṭa:, ajñāpakatvāt | prajñaptita
ityucyamāne’pi na rūpakāyo dharmakāyatvena prasakto bhavati, puṇyahetvanurūpatvāt
@145
tatkiṃ manyase subhūte, api nu srotaāpannasyaivaṃ bhavati- mayā
srotaāpattiphalaṃ prāptamiti ? subhūtirāha- no hīdaṃ bhagavan | na
tasya | yathoktam {1. ratnā., 3/13, punaruddhāra: (ācāryaṅavaṅsamatena) ti. saṃ. saṃskaraṇam |}-
buddhānāṃ rūpikāyo hi puṇyaṃ sambhṛtya jāyate |
dharmakāya: samāsena jñānasambhārajo nṛpa ||
tasmājjñānasambhārasyaiva tatprāptyupāyatvānna rūpakāyena sa gṛhyate,
prajñaptihetvabhāvānnocyate rūpakāyo ‘dharmakāya:’ iti | pravacanakāyastu 
samyagjñānasya phalamiti | sambhāralakṣaṇapuṇyanicayasyāpi tatprāptihetutvāt prajñaptyā
dharmakāya ityucyamāno’pi yujyata eveti alamadhikena | anyat kucodyaṃ
yuktamayuktaṃ veti vicakṣaṇairviveciyiṣyata iti matvā padabāhulyabhiyā na
likhyate | dharmakāyāptichandasthānamuktam |
ita: paraṃ dvādaśavipakṣāṇāṃ pratipakṣāṇi dvādaśasthānāni yathākramaṃ veditavyāni |
ime tāvad dvādaśa vipakṣā:-
1. abhimāna:
2. abhimānābhāve’pi alpaśrutatvam 
3. bāhuśrutye’pihīnālambanamanasikārabhāvanā
4. hīnālambanamanasikārabhāvanāyā abhāve’pi sattvopekṣā
5. tadupekṣāyā abhāve’pi bāhyaśāstreṣu sānurāgā pravṛtti:
6. tathā pravṛttyabhāve’pi bhāvanimittābhibhavopāyeṣvakauśalam 
7. tatra upāyakauśale’pi puṇyasambhārāsañcaya:
8. puṇyasambhārasañcaye’pi lābhasatkārakausīdyai: piṇḍāsvādanam 
9. tathāsvādanābhāve’pi du:khākṣānti:
10. du:khādhivāsanāyāmapi jñānasambhārāsañcaya:
11. jñānasambhārasañcaye’pi ātmaparigraha:
12. ātmagrahābhāve’pi avavādāyoga:
@146
srotaāpannasyaivaṃ bhavati- mayā srota āpattiphalaṃ prāptamiti | tatkasya
heto: ? na hi sa bhagavan kaṃciddharmamāpanna:, tenocyate
srotaāpanna iti | na rūpamāpanno na śabdān na gandhān na rasān na
spraṣṭavyān dharmānāpanna: | tenocyate srotaāpanna iti | saced
bhagavan, srota āpannasyaivaṃ bhavet- mayā srota āpattiphalaṃ prāptamiti, sa
eva tasyātmagrāho bhavet, sattvagrāho jīvagrāha: pudgalagrāho
bhavediti |
bhagavānāha- tatkiṃ manyase subhūte, api nu sakṛdāgāmina evaṃ
bhavati- mayā sakṛdāgāmiphalaṃ prāptamiti ? subhūtirāha- no hīdaṃ
bhagavan | na sakṛdāgāmina evaṃ bhavati- mayā sakṛdāgāmiphalaṃ
prāptamiti | tatkasya heto: ? na hi sa kaściddharmo ya:
sakṛdāgāmitvamāpanna: | tenocyate sakṛdāgāmīti |
5. bhāvanāviśeṣalābhe’nabhimānasthānam : 
tatra bhagavatā dharmapudgalayorvistareṇa nairātmye deśite’pi
anādikālīnadṛḍhātmābhiniveśasañcayabalena yadi kaścideva manyeta- yasya
sattvādisaṃjñā pravartate, na sa bodhisattva iti{1. sattvasaṃjñā ca te nātha, sarvathā na pravartate |
du:khārteṣu ca sattveṣu tvamatīva kṛpātmaka: || -catustava: 1/9 (niraupamya stava: 
-uddhṛtam bo. ca.; 9/76)} ? eva tarhi yaduktaṃ bhagavatā
‘tasmin kāle’haṃ vīradatto nāma nṛpo’bhavam,’ yuṣamabhya: mayā dharmo deśayiṣyate
ityādi kathaṃ syāt | (ata:) sattvasaṃjñādivirahasya naivamabhiprāya iti vighna-
bhūtābhimānavisaṃyogārthaṃ pañcamasthānamadhikṛtyāha- tatkiṃ manyase subhūte ityādi |
asyāyamatra sāmānyato’rtha:- ye: mama mṛduśrāvakā: srota āpannatvādiṣu
dharmanairātmyānadhigamād aprāptarasānubhavā, teṣāmapi ahantvena mamatvena cābhiniveśo
na bhavati, kiṃ khalu puna: ubhayanairātmyādhigamena prahīṇaniravaśeṣāvaraṇānāmiti |
tasmin kāle’ham… ityādi | yattallokena saha vyavahāraprajñaptyarthaṃ
parasantānavyavacchedamātrajñāpanārthaṃ vā, senāvanādivyavahāravat, na tvekatva-
@147
bhagavānāha- tatkiṃ manyase subhūte, api nu anāgāmina
evaṃ bhavati- mayānāgāmiphalaṃ prāptamiti ? subhūtirāha- no hīda
bhagavan | na anāgāmina evaṃ bhavati- mayā anāgāmiphalaṃ
prāptamiti | tatkasya heto: ? na hi sa bhagavan kaściddharmo
yo’nāgāmitvamāpanna: | tenocyate anāgāmīti |
bhagavānāha- tatkiṃ manyase subhūte, api nu arhat evaṃ
bhavati- mayā arhatvaṃ prāptamiti ? subhūtirāha- no hīdaṃ bhagavan |
nārhat evaṃ bhavati- mayā arhatvaṃ prāptamiti | tatkasya heto: ? na
hi sa bhagavan kaściddharmo yo’rhannāma | tenocyate- arhanniti |
saced bhagavan arhat evaṃ bhavet- mayā arhatvaṃ prāptamiti, sa eva
tasyātmagrāho bhavet, sattvagrāho jīvagrāha: pudgalagrāho bhavet |
śāśvatatvābhiniveśatayā | tattvajñānasthitai: na śakyate tāvallokena saha
vyavahartum | tasmādabhimānasthānavisaṃyogārthaṃ tvayā’pi nātmanyabhiniveṣṭavyamiti
samādāpayati | 
tatra srota: nirvāṇamahānagaraprāpakadarśanamārgalakṣaṇam, āpanna: prāpta:,
darśanapraheyasamastakleśaprahāyaka: srota āpanna iti, tasya ca kartari karmaṇi
kriyāyāṃ cābhiniveśaprahāṇena idampratyayatādhigamānnairātmyādhigamo darśita: | mayā
iti kartaryabhiniveśa: | phalam iti, karmaṇyabhiniveśa: | prāpta: iti
kriyāyāmabhiniveśa: | ityanena tāvadarthata: mayā prāptamiti vipakṣatvena
paridīpyate | na srotaāpannasyaivaṃ bhavati mayā prāptam ityanena
upalakṣaṇamātrapradarśanena sarveṣāmabhimānānāṃ praheyatva pradarśyate | tatra chanda:
praṇidhānañcāpi nirdiśyata iti | āryasubhūtirapi bhagavato’bhiprāyaṃ nirdiśan
paramārthasthāpanārthaṃ tatra yogasamāpattiṃ ca grahītuṃ na hi sa bhagavan kañcid
(dharmaṃ) āpanna: ityāha | kathamiti na rūpamāpanna: ityādyāha |
anena tāvat paramārthata: phaladvaividhyasyāprāpyatvamapi nirdiśyate, tathā hi-
phalabhūtaṃ prāpyasvabhāva kiñcit syāt (tarhi) saṃskṛtamasaṃskṛtaṃ vā syāt |
tatra tāvadanutpannamevāsaṃskṛtam, abhāvarūpatvād śaśaviṣāṇamiva tanna, yujyate
@148
prāptum, aprāptyavasthā’viśiṣṭatvāt | saṃskṛtaṃ tāvat kṣaṇikam, utpādasamanantaraṃ
vināśitvāt, sthiterabhāvāt kenāpi kathamapi tanna prāptuṃ śakyate | yasmin
santāne nairātmyamārgalakṣaṇahetusannihitatayā kleśasamutpādātyantaviruddhāśrayalakṣaṇaṃ
phalamutpadyata iti phalaṃ prāpyata ityevamucyate, na tu paramārthata: |
api ca, prāpyaprāpakabhāva: {1. dra^- niravayavatvanirākaraṇaprasaṅge, vi. mā. si., pṛ. 48,51, sa. saṃ. vi. vi. saṃ. 1972 |} khalu bhinnakālika: samakāliko vā
syāt | tatra na tāvat prathama: pakṣa: dvayorapi sthitatvāt, bhinnakālikastu
ekasmin pratyāsanne’parasya cāsaṃnihite sati (bhavati), tatkathaṃ dvayo:
sthitiriti | na ca samakālāvasthitayorubhayo: parasparopakārakatvam, asati
copakāre prāpyaprāpakabhāvo naivopayujyate, atiprasaṅgatvāt |
anyo’nyasaṃyogenotpādalakṣaṇenāpi prāpyaprāpakabhāvasya samakālikatvaṃ
na yujyate, tathā hi- ye’mūrtabhāvā:, te naiva saṃyujyante,
kvacidapyanavasthānātteṣām | na syāt prāpyaprāpakabhāve samakālatvamātramapi teṣām,
atiprasaṅgāt | na cāpyekasya hetutvam, ubhayo: sādhāraṇatvāt, idaṃ
prāpyamidañca prāpakamiti niścayo na bhavati | ye tāvanmūrtā:, teṣāṃ sarvātmanā
saṃyoge sati ekatvaṃ prasajyate, ekadeśena (saṃyoge tu) sāvayavatvaṃ prasajyate |
nairantaryeṇāvasthāne’pi na bhavituṃ śaknoti ubhayo: sādhāraṇatvāt | aviśeṣānna
niścaya: | ata: kalpanāsamāropita evāyam | anena tāvat sarva:
karmakartrādivyavahāra: spaṣṭamavaboddhavya: |
dharmā: iti dharmāyatanam, anenāsaṃskṛtamapi saṃgṛhyate, dharmāyatanasya
saptadravyātmakatvāt, {2. vedanā, saṃjñā, saṃskārā:, avijñapti:, ākāśam, pratisaṃkhyānirodha:,
apratisaṃkhyānirodhaśca | -abhi. ko. ṭī., pṛ. 50 (bau. bhā. pra.)} śeṣeṇa rūpādinā ca dharmāyatanaikadeśena ca saṃskṛtā
nirdiśyante | upalakṣaṇamidam ataścakṣurādikaṃ grahītavyam | evaṃ yata:
paramārthata: sa kañcit (dharmaṃ) nāpanna:, mayā prāptamityapi na manyate, tasmāt
sanmārgasthitatvāt srota āpanna {3. ya: kāmavītarāga:, sa ṣoḍaśe darśanamārgacittakṣaṇe srota āpanna: | -āloka:, pṛ. 290;
evaṃ vyavasthita ārya: srota āpattiphalasākṣātkriyāyai pratipannaka ityucyate | ṣoḍaśe tu
mārge'nvayajñānasthita: sa srota āpanna ityucyate | -ma. śā. vṛ., 24/4 pṛ. 212,
bau. bhā. saṃ., 1983 |} ityucyate |
@149
tatkasya heto: ? ahamasmi bhagavaṃstathāgatenārhatā samyaksaṃbuddhena
araṇāvihāriṇāmagryo nirdiṣṭa: | ahamasmi bhagavan arhat
vītarāga: | na ca me bhagavannevaṃ bhavati- arhannasmyahaṃ vītarāga
iti |
yadi mayā prāptamityabhiniveśastadā kathaṃ nocyeta srota āpanna iti
vicintya saced bhagavan ityādyāha | mayā iti yasyāhamityabhiniveśa:
syāttasya nāstyātmadṛṣṭiprahāṇam, yaścāprahīṇātmadṛṣṭi: sa anutpannāryamārga:,
yaścānutpannāryamārga:, sa pṛthagjana {1. anutpannamārgo bālapṛthagjana: | tannibandhanā rāgādayo dharmā: pṛthagdharmā: | - āloka:, pṛ.
325; pṛthagjanatvam | ‘pṛthagjanatvaṃ katamat ? āryadharmāṇāmalābha:’ iti śāstrapāṭha: |
-abhi. ko., 2/40 pṛ. 225, bau.bhā. pra. 1987 |} iti kathaṃ syāt srota-āpanna ityabhisandhi: |
evaṃ hi ‘mayā’ iti yo’yamabhiniveśa:, sa ātmadṛṣṭisamudaya: | anena
cittapragraho nirdiṣṭa: | anena tāvat sakalena sthānasyāsya gāmbhīryamabhihitam |
amumevārthaṃ dṛṣṭāntāntare prapañcya nirdeṣṭuṃ sakṛdāgāmina: {2. tata: kāmāvacaraṣaṭprakārakleśaprahāṇāt sakṛdāgāmī | -āloka:, pṛ. 290; tatra
darśanamārgādūrdhva kāmāvacarabhāvanāprahātavyaṣaṣṭhakleśaprakārapratipakṣavimuktimārgākhyajñāna-
kṣaṇādarvāg jñānakṣaṇāvasthita: ārya: sakṛdāgāmiphalapratipannaka ityucyate | sakṛdimaṃ
lokamāgatya parinirvāṇāt sakṛdāmītyucyate, tatphalārthaṃ pratipannaka: prayogastha:
sakṛdāgāmiphalapratipannaka ityucyate | ṣaṣṭhe tu kṣaṇe sakṛdāgāmītyucyate | -ma. śā. vṛ.,
24/4 pṛ. 212, bau. bhā. pra. ; nimittadṛṣṭilakṣyalakṣaṇābhāvāddhyānagatilakṣaṇasudṛṣṭatvāt
sakṛdetaṃ lokamāgamya du:khasyāntakriyāyai parinirvāsyati | tenocyate sakṛdāgāmīti |
-laṃkā. 2/173, pṛ. 49, mi, saṃskaraṇam |} ityādyāha |
atrāpi padārthābhisandhyādīni pūrvavad yojyāni | prahīṇabhāvanā-
heyaṣaḍvidhakāmāvacarakleśa evāryasakṛdāgāmī, sakṛdāgāmitvāt kāmadhātau |
prahīṇabhāvanāheyasakalakāmāvacarakleśa evānāgāmītyucyate, {3. ṣaṣṭhāt kṣaṇādūrdhva navamakleśaprakāraprahāṇavimuktimārgakṣaṇādarvāgjñānakṣaṇeṣu vartamāna ārya:
anāgāmiphalapratipannaka ityucyate | anāgatya imaṃ lokaṃ tatraiva
parinirvāṇādanāgāmītyucyate | tatphalārthaṃ pratipannaka: prayogastho’nāgāmiphalapratipannaka
ityacyate | navame tu kṣaṇe anāgāmītyucyate | -ma. śā.vṛ. 24/4, pṛ. 212,
bau. bhā. pra.; yaduta atītānāgatapratyutpannasya rūpalakṣaṇabhāvābhāvapravṛtterdṛṣṭidoṣānuśaya-}
punaranāgāmitvāt
vikalpasya anāgāmitvādanāgāmīrūpaprahīṇatvācca saṃyojanānāmanāgāmītyucyate |
-laṃkā., 2/173, pṛ. 49, mi. sa. 1963 |} punaranāgāmitvāt
@150
sacenmama bhagavannevaṃ bhavet- mayā arhatvaṃ prāptamiti, na māṃ tathāgato
vyākariṣyat araṇāvihāriṇāmagrya: subhūti: kulaputro na
kvacidviharati, tenocyate- araṇāvihārī araṇāvihārīti |
kāmadhātau | yadā samastatraidhātukāvacarakleśamalānāṃ prahāṇa jāyate tadā sa
sakalalokapūjyatvād arhannityucyate {1. sarve evātra pūjādakṣiṇāguṇaprakarṣādyarhatayā arhanta: | -āloka:, pṛ. 273;
kāmāvacaranavamavimuktimārgādūrdhvaṃ naivasaṃjñānāsaṃjñātayana bhūmikanavamakleśaprakāraprahāṇa-
vimuktimārgakṣaṇādarvāgjñānakṣaṇeṣu vartamāna ārya arhatphalapratipannaka ityucyate | 
sadevamānuṣāsurāllokāt pūjārhatvādarhannityucyate | tatphalārtha pratipannaka: prayogastha:
arhatphalapratipannaka ityucyate | bhavāgrikanavamakleśaprakāraprahāṇāttu navamavimuktimārge
vyavasthita: arham bhavati | -ma. śā. vṛ. 24/4, pṛ. 213, bau. bhā. gra. | dra^ -laṃkā.
2/173, pṛ. 49 |} | na hi sa kaścid dharmo
yo’rhannāma prahīṇatathāvidhakleśāvaraṇajñānasantatau upacaritatvāt, santateśca prajñaptau
sattvanna sa kaścana paramārthata:, samāropita evāsāvityabhiprāya |
sāmpratam āryasubhūti ‘ahaṃ’ padaprayojyamātmānamadhikṛtya viśiṣṭatvena
araṇāvihārīti, sādhāraṇaguṇatvena, arhanniti ca ‘ahamasmi’ ityanenoktvā
cittapragrahamātra darśayituṃ aham ityādyavocat | araṇā {2. araṇā iti yasya samādhe pramāṇāt pareṣā santāne svaparavyavadhānārthena raṇayantīti raṇā:
kleśā na jāyante, sa araṇāsamādhi:, tadvihāriṇā madhye agratāyāṃ nirdiṣṭa: san
nirdiṣṭasya acittatāmiti vibhaktapariṇāmena yojyam | -āloka, pṛ. 293 ; raṇā
hi kleśā ātmaparavyābādhanāditi | ye hyātmāna parāśca vyābādhante te raṇā:,
yuddhānītyartha: | tathaiva ca kleśā raṇā | ucyante | tadanuśayitatvāditi | tairanuśayitā
upasevitā ityartha: | atha vā- anuśayina: kṛtāstairanuśayitā:,
tadbhāvastadanuśayitatvam, tasmāt = tadanuaiyitatvāt | atha vā teṣāmanuśayitatvam,
tasmāt raṇā: sāsravacana: | dra^- abhi. ko. 1/8; pṛ. 29 bau. bhā. pra. 19/7 |} iti samādhiviśeṣa:,
atra cobhato bhāgavimuktatvamarhattvamālambya taditareṣu raṇā: notpādyanta iti vicintya
yoga: samāpadyate | tato vyutthāya tamālambya taditareṣu nopajāyante raṇā: |
yastayā araṇayā: viharaṇaśīla: sa evamucyate | sugamo'va vibhaṅga: |
@151	
bhagavanāha- tatkiṃ manyase subhūte- asti sa kaściddharmo 
yastathagatena dīpaṃkarasya tathāgatasyārhata: samyaksaṃbuddhasyāntikād 
udgṛhīta: ? subhūtirāha- no hīdaṃ bhagavan | nāsti sa kaściddharmo 
yastathāgatena dīpaṃkarasya tathāgatasyārhata: samyaksaṃbuddhasyāntikād 
udgṛhīta: |
na māṃ vyākariṣyat iti tadā aprahīṇatvādātmadṛṣṭermayā 
srota-āpattiphalamapi durlabham, kiṃ khalu puna: ubhatobhāgavimuktenārhatā 
prāpyamaraṇāvihāritvamityabhisandhi: | kathamaraṇāyāṃ vihartavyamiti cintāyāṃ na 
kvacid viharati ityavocat | prāptaṃ mayā kiñcat saṃskṛtamasaṃskṛtaṃ 
vetyevamabhiniveśena yo’sthita:, sa evāraṇāvihārīti dvirabhidhānam, nāpara ityartha: |
adhunā ahamasmi bhagavaṃstathāgatenārhatā samyaksambuddhena 
araṇāvihāriṇāmagryo {1. sādhu sādhvāyuṣmān subhūte | yathāpi nāma tvaṃ bhagavatā araṇāvihāriṇāmagratāyāṃ nirdiṣṭo 
nirdiśasi | -a. pra., pṛ. 3; tulanīyam- etaṃ sattaṃ etaṃ paṇītaṃ yadidaṃ ... | -ma, ni., 
bhāga- 3, pṛ. 29 ; dra.- aṃ ni., bhāga-1. pṛ. 24-25 |} nirdiṣṭa: | ahamasmi bhagavan arhan 
vītarāga: iti nātmābhiniveśena, atha kathamiti cet ? vyavahāra- 
mātrābhiniveśatayā, etacca prāgeva mayā proktam |
6. buddhotpādārāgatā-sthānam :
nanvasati kasmiṃścidapi prāpye prāpake vā paramārthata:, bodhisattvabhūtena 
bhagavatā kathaṃ tathāgatadīpaṅkarasyāntikād dharma udgṛhīta: ? atha nodgṛhīta iti 
ced ? tadā’smābhirdharmamudgrahītukāmai: kathamārādhanīyastathāgatotpāda iti ye 
parikalpayanti teṣāmalpaśrutatvapratibandhāpākaraṇārthaṃ ṣaṣṭhaṃ sthānamadhikṛtyāha- asti 
sa kaścid dharmo yastathāgatena dīpaṅkarasya tathāgatasyārhata: 
samyaksambuddhasyāntikādudgṛhīta: ? iti | subhūtirapi prāgevābhiprāyaṃ 
viditvā no hīdam ityavocat | nāsti paramārthata: kasyacidapi dharmasya 
prāpyaprāpakatvena udgrahaṇaṃ nāma, yathoktaṃ pūrvam | `sarve dharmā: prakṛtyā śāntā:’

@152
bhagavānāha- ya: kaścitsubhūte bodhisattva evaṃ vadet- ahaṃ 
kṣetravyūhān niṣpādayiṣyāmīti, sa vitathaṃ vadet | tatkasya heto: ? 
kṣetravyūhā: kṣetravyūhā iti subhūte, avyūhāste tathāgatena bhāṣitā: |
tenocyante kṣetravyūhā iti | tasmāttarhi subhūte, bodhisattvena 
mahāsattvena evamapratiṣṭhitaṃ cittamutpādayitavyaṃ yanna kvacitpratiṣṭhitaṃ 
cittamutpādayitavyam | na rūpapratiṣṭhitaṃ cittamutpādayitavyaṃ na 
śabdagandharasaspraṣṭavyadharmapratiṣṭhitaṃ cittamutpādayitavyam |
tathāpi tathāgatānubhāvena nānāpadasamudāyādīnāṃ jñānāvabhāsotpādamātre udgṛhīta: 
ityupacaryate, ata: śrutaparyeṣaṇaṃ saphalam |
anenārthata: `bodhisattvena śrutaparyeṣaṇakāle buddhotpāda ārādhanīyastadanantaraṃ 
buddhadharmā udgṛhītavyā:’ ityabhiniveśo vipakṣatvena nirdiṣṭa: | tatprahāṇe 
chandapraṇidhānābhyāṃ sthātavyamityapi nirdiṣṭam | asti sa kaścid dharmo 
dīpaṅkarasyāntikādudgṛhīta: ? iti diṅmātrābhidhānena udgṛhītadharmasya 
sarvanimittaṃ vinivartate | `nāsti sa kaścid dharma udgṛhīta:’ ityanena paramārthata: 
dharmāṇāmagrāhyatvaṃ vyavasthāpya tatra yogasamāpatti: vikṣepanigrahaśca nirdiṣṭau |
sthānasyāsya gāmbhīryamapi paridīpitam |
7. kṣetraviśuddhipraṇidhāna-sthānam :
yadi paramārthata: karmakartrādayo na syustadā kathaṃ bodhisattvā 
buddhakṣetrapariśodhanārthaṃ praṇidadhatīti tarkayatāṃ teṣāṃ hīnālambana-
manasikārabhāvanāvibandhavisaṃyogārthaṃ saptamasthānamadhikṛtyāha- ya: kaścid 
bodhisattva: iti | vitatham iti mṛṣā | yadyevaṃ (tarhi) bhagavān bodhisattvānāṃ 
tattatkṣetrapariśuddhisampadaṃ kathamuktavāniti vicintya tatkasya heto: ? iti
pṛcchāyāṃ kṣetravyūhā: ityādi samādhānamabhihitam | bahūni kṣetrāṇi tu 
kṣetravyūhā | avyūhāste iti paramāṇubhirābdho’vayavibhūto vā nāsti kaścid 
vyūha: paramārthata ityavyūhā eva te, tathāpi svapnopalabdhakṣetravyūhavad 
avicāraramaṇīyamātra saṃvṛtisattvamuktaṃ tenocyante kṣetravyūhā: iti | anyathā  
@153
tadyathāpi nāma subhūte, puruṣo bhavedupetakāyo mahākāyo yattasyaivaṃ rūpa 
ātmabhāva: syāt tadyathāpi nāma sumeru: parvatarāja: | tatkiṃ manyase 
subhūte, api nu mahān sa ātmabhāvo bhavet ? subhūtirāha-mahān 
sa bhagavan, mahān sugata sa ātmabhāvo bhavet | tatkasya heto: ?
ātmabhāva-ātmabhāva iti bhagavan na bhāva: sa tathāgatena bhāṣita: |
tenocyate ātmabhāva iti | na hi bhagavan sa bhāvo nābhāva: |
tenocyate ātmabhāva iti |
paramārthasvabhāvastvanabhilāpyatayā’nabhilāpya ityabhiprāya: | uktañcāpratiṣṭhitatvaṃ 
prāgeva | eṣāṃ muṣitasmṛtikānāmupakārāya upasaṃhāropāyena smārayituṃ tasmād 
ityādyāha | evam iti yathoktena vidhinā, kasyacidapi vastuna: siddherabhāvāt 
tatra `apratiṣṭhitaṃ cittamutpādayitavyam’ ityartha: | śeṣaṃ tu pūrvavat |
tatra vitathaṃ vadet ityanenārthata: paramārthata: mayā kṣetravyūho niṣpādyata 
ityabhiniveśo vipakṣatvena paridīpita: | `kṣetravyūhā:’ iti nimittamātrābhidhānena 
samastahīnālambanabhāvanāvisaṃyogo nirdiṣṭa: | hīnālambanamanasikārabhāvanāṃ prati 
chanda: praṇidhānamapi (na karttavyamityapi) nirdiṣṭam | avyūhāste tathāgatena 
bhāṣitā: ityanena paramārthavyavasthāpanena yogasamāpattau pravṛtti: gambhīratā ca 
nirdiśyete | tenocyante kṣetravyūhā: ityanenāpavādāntaṃ parihṛtya vikṣepanigraho 
nirdiṣṭa:, sthānasyāsya audārya ca paridīpitam |
8. sattvaparipāka-sthānam :
skandhebhya: pṛthaktvenāsattve’pi kiṃ nābhinnā eva sattvā: ? anyathā 
sattvaparipākārtha kathaṃ bodhisattvā: pravarteran ? iti yo vicāra:, tasmāt 
sattvopekṣālakṣaṇavighnabhūtād visaṃyogārtham aṣṭamasthānamadhikṛtya tadyathāpi nāma 
ityuktam | puruṣa: ityasurendro rāhuriti | tasyātmabhāvastu kāmadhātau 
sumeruparimāṇa: | tasya mahattve’pi vyarthaiva tanmahattā | kimarthaṃ deśitaṃ 
bhagavatetyabhiprāyaṃ vaktukāmanayā tatkasya heto: ? ityāpṛṣṭam | tameva 
abhiprāyaṃ vaktumāha-na bhāva: iti | paramārthata: ekānekasvabhāvena viyogāt 
@154
bhagavānāha- tatkiṃ manyase subhūte- yāvatyo gaṅgāyāṃ mahānadyāṃ 
vālukāstāvatya eva gaṅgānadyo bhaveyu:, tāsu yā vālukā:, api nu 
tā bahavyo bhaveyu: ? subhūtirāha- tā eva tāvadbhagavan bahavyo 
gaṅgānadyo bhaveyu:, prāgeva yāstāsu gaṅgānadīṣu vālukā: |
ni:svabhāvatā{1. nisvabhāvā amī dharmāstattvata: svaparoditā: |
ekānekasvabhāvena viyogāt pratibimbavat || -ma. ava. 1 kā. (uddhṛtam bo. ca. pṛ. 173)} eva | svapnadṛṣṭa iva sa ātmabhāva savṛtita proktastathāgatena,
na tu paramārthata: |
tenocyate ātmabhāva: ityatropapattimāha | evamaya savṛtireva,
tasmāttathocyate, anyathā paramārthata kasyacidapi dharmasyāsiddhatvāt tathā 
nocyetetyabhiprāya: | abhāva tāvad bhāvatvenābhyupagacchatā teṣāṃ jaiminyādīnāṃ 
pratiṣedhārtham na sa bhāva: ityāha | abhāvasya tu bhāvavyatirekeṇa 
sthitalakṣaṇatvāt kathaṃ tadviparītasvabhāvo na syāt ? `tenocyate ātmabhāva’ |
anyathā paramārthata: kasyacidapyātmabhāvasyāsiddhe kimityātmabhāva ihocyate,
tato’yamabhāvatvena deśita: | sumerumātraparimāṇo’pi ya ātmabhāvo yadā 
ni:svabhāvatvāt paramārthato nāsti, tadā kathaṃ parātmabhāva sasvabhāva sātmako 
vā bhavet ? 
atrārthata: sattvaparipākāyodyamaratānāṃ bodhisattvānāṃ sattvābhiniveśa: 
paramārthata: vipakṣatvena pradarśita: tatprahāṇāya chanda: praṇidhāna ca nirdiṣṭe |
`puruṣa:’ ityupalakṣaṇamātrābhidhānena aṇḍajādīnāṃ sarveṣāṃ pṛthagātmabhāvānāṃ 
parigrahaṇamuktam | na bhāva: sa tathāgatena bhāṣita: ityanena tāvat paramārthaṃ 
vyasthāpya yogasamāpattisthānaṃ gambhīratvaṃ ca paridīpite | na sa bhāva: ityanena 
tu vikṣepanigraho nirdiṣṭa: |
9. bāhyaśāstreṣu vyapagatarāgatā-sthānam :
sampratyasya dharmaparyāyasya mahārthatvapratipādanena bāhyaśāstreṣvabhiniviṣṭānāṃ 
tatrānunayavikṣepaparihārārthaṃ navamasthānamadhikṛtya-tatkiṃ manyase subhūte ityāha |
@155
bhagavānāha- ārocayāmi te subhūte, prativedayāmi te |
yāvatyastāsu gaṅgānadīṣu vālukā bhaveyustāvato lokadhātūn kaścideva 
strī vā puruṣo vā saptaratnaparipūrṇaṃ kṛtvā tathāgatebhyo’rhadbhya:
samyaksaṃbuddhebhyo dānaṃ dadyāt, tatkiṃ manyase subhūte- api nu sā 
strī vā puruṣo vā tato nidānaṃ bahu puṇyaskandhaṃ prasunuyāt ?
subhūtirāha- bahu bhagavan, bahu sugata, strī vā puruṣo vā tato 
nidānaṃ puṇyaskandhaṃ prasunuyādaprameyamasaṃkhyeyam | bhagavānāha- yaśca 
khalu puna: subhūte, strī vā puruṣo vā tāvato lokadhātūn saptaratna- 
paripūrṇaṃ kṛtvā tathāgatebhyo’rhadbhya: samyaksaṃbuddhebhyo dānaṃ dadyāt, 
yaśca kulaputro vā kuladuhitā vā ito dharmaparyāyādantaśaśca-
tuṣpādikāmapi gāthāmudgṛhya parebhyo deśayet saṃprakāśayet, ayameva 
tato nidānaṃ bahutaraṃ puṇyaskandhaṃ prasunuyādaprameyamasaṃkhyeyam |
anena tāvat caturbhi: prakārairasya dharmaparyāyasya vaiśiṣṭyaṃ paridīpyate- 
puṇyaparigraha:, devādibhi: satkāra:, duṣkarakṛtyavidhānam, tathāgatādi-
tulyatākaraṇam | tatra puṇyaparigrahastu yadāha tato nidānaṃ bahupuṇyaskandhaṃ 
prasunuyāt iti | devādibhi: satkārastu yadāha sa pṛthivīpradeśa: 
caityabhūtyabhūto bhaved {1. dra^- a. pra. pṛ. 28 ; api ca-caityabhūto vandanādinā puṇyopacayahetutvāt | piteva 
pitṛbhūta ityupamāvācakabhūtaśabdasyopādānādanyacaityasamānatvena caityabhūta: sa pṛthivīpradeśa 
ityeke | yatra hi nāma pudgalanairātmyadyotikayā “ye dharmā hetuprabhavā” ityādigāthayā 
adhiṣṭhito bhūbhāga: stūpo mata:, tatra samastavastunai: svābhāvyaprakāśikāyā 
māturudgrahaṇādinopeta: stūpo nitarāmeva, ityata: sākṣyeva sākṣibhūta iti tatsvabhāvatve 
caityameva caityabhūta iti candragomī | -āloka: pṛ. 361 |} iti | duṣkarakṛtyavidhānaṃ tu yadāha parameṇa te 
āścaryeṇa samanvāgatā bhaviṣyanti iti | tathāgatāditulyatākaraṇaṃ tu yadāha 
tasmiṃśca pṛthivīpradeśe śāstā viharatyanyatarānyataro vā 
vijñagurusthānīya: iti |
tatra ratnadānasya puṇyābhidhānaṃ viśeṣadvayena viśiṣṭaṃ paridīpitam-
vastuviśeṣa: kṣetraviśeṣaśca | vastuviśeṣo’pi tāvat udāra: praṇītaśceti |-
@156
api nu khalu puna: subhūte, yasmin pṛthivī pradeśe ito 
dharmaparyāyādantaśaścatuṣpādikāmapi gāthāmudgṛhya bhāṣyeta vā 
saṃprakāśyeta vā, sa pṛthivīpradeśaścaityabhūtyabhūto bhavet 
sadevamānuṣāsurasya lokasya-
tatraudāryaṃ tu vastubhedasaṃbāhulyam, yadāha tāvato lokadhātūn iti | praṇītastu  
loke durlabhatvena khyāta: yadāha saptaratnaparipūrṇaṃ{1. dra^- āloka:, pṛ. 364; saddharma., 2/78-79; ma.sū. saṃ. pṛ. 335 |} kṛtvā iti | kṣetraṃ 
svaparārthasampadyogena viśiṣṭam | tatra parārthasampattāvat heyopādeyārthānāṃ 
parebhyo’viparyayeṇa samprakāśanam, āha tathāgatebhya: iti | yathā vastutathatā 
tathā bhāṣitatvāt niruktyā tathā ukta iti kathyate |
svārthasampattu jñāna-prahāṇasampadbhedena dvividhā | tatra arhadbhya: ityanena 
prahāṇasampad darśitā, hatakleśāritvād niruktyā `arhan’ ityucyate |
samyaksambuddhebhya: ityanena tāvajjñānasampaduktā | tasmāt padatrayasyokte: 
sāphalyamiti sāmānyena saṅgrahārtha: |
ārocayāmi itīcchā dyotitā bhavati | ārocayāmi prativedayāmi 
avabodhayāmi prajñāmutpādayāmītyartha: | tatra pūrvaṃ tāvat parasya phalam athavā 
aparaṃ tu pūrvasya vyākhyānam | deśayet iti śabdaṃ samprakāśayet iti 
chandam adhimuktimutpādayedityartha: | saṃkhyayā paricchettumaśakyatvād 
asaṃkhyeyam iti | pramāpayitumaśakyatvād dṛṣṭāntābhāvād vā aprameyam 
iti | 
bhāṣyeta iti ātmanā granthasvādhyāya:, samprakāśyeta iti parebhya:
samyak padārthadeśanā, athavā `bhāṣyeta’ iti padama `samprakāśyeta’ ityartham |
caityabhūtyabhūta: iti vandanīya:, caitya eva caityabhūta: vaśībhūta itivat, yadaivaṃ 
pudgalanairātmyagāthāmātropadeśenāpi caityabhūtyabhūto jāyate kiṃ khalu puna: 
nairātmyadvayopadeśena ityabhiprāya: | udgṛhya iti padam, dhārayiṣyanti 
ityavismaraṇam, vācayiṣyanti iti pustakagatam paryavāpsyanti iti artham |
@157
ka: punarvādo ye imaṃ dharmaparyāyaṃ sakalasamāptaṃ dhārayiṣyanti 
vācayiṣyanti paryavāpsyanti, parebhyaśca vistareṇa saṃprakāśayiṣyanti {1. dhārayiṣyanti vācayiṣyanti paryavāpsyanti, yoniśaśca manasi kariṣyanti | -iti
bhoṭapāṭha: |} |
parameṇa te subhūte, āścaryeṇa samanvāgatā bhaviṣyanti | tasmiṃśca 
subhūte, pṛthivīpradeśe śāstā viharatyanyatarānyataro vā 
vijñagurusthānīya: |
anena tāvad śrutamayaprajñayā dhāraṇaṃ darśitam, cintāmayyā bhāvanāmayyā 
prajñayā codgṛhītatvād yoniśaśca (manasi kariṣyanti){2. saṃskṛtamūle pāṭho’yaṃ nopalabhyate kintu bhoṭapāṭhe prastutaṭīkāyāṃ ca “yoniśaśca manasi 
kariṣyanti” evaṃ pāṭho’sti |} ityāha |
aviparītatayā’rthamavabodhayiṣyantīti vākyaśeṣa: | kvacid dhārayiṣyanti 
ityekameva padam, tatra dhāraṇaṃ tu padārthayordraṣṭavyam | parameṇa āścaryeṇa iti 
tu evaṃvidhagambhīrodāradharmasyādhigatatvāt |
śāstā ...sthānīya: iti dharmabhāṇaka:, śāstṛkṛtyakaraṇāt, sa eva 
sākṣād dharamāṇabuddha iveti vākyaśeṣa:{3. tu^- paramārthaśāstrakṛtyā kurvāṇaṃ śāstṛkṛtyamiva loke |
yaṃ buddhimatāmagryaṃ dvitīyamiva buddhamityāhu: || -abhi. ko. sphu., pṛ. 3. bau. bhā. pra....} | guru: iti mañjughoṣādyanyatara: kaścit
tatkāryasādhanāya dharmabhāṇaka: sthānīyarūpeṇa draṣṭavya: | kutracit 
anyatarānyataro iti padadvayam | tacca ye kecana gurusadṛśā: (teṣāṃ) sarveṣāṃ
paryāya: | atastatra sthānīya: iti nirdiṣṭa: | ebhi: sarvai: sthānasyāsyaudāryaṃ 
nirūpitam | arthataśca saddharmaparigrahamutsṛjya bāhyaśāstrānurāgo vipakṣatvena 
paridīpita:, tasminnanurāgaṃ parityajya dharmaṃ pratipattuṃ chanda: praṇidhānaṃ ca darśite |
ito dharmaparyāyād ityupalakṣaṇamātraparikīrtanena bāhyaśāstreṣvanurāgaṃ parivarjya 
sarvasaddharmān prati yatna āstheya iti paridīpitam |
acintyasāmarthyānvitatvādayaṃ dharmaparyāya: nāmamātraśravaṇenāpi parānupakarotīti 
sattvānāṃ puṇyotpādakathanāya āryasubhūti: ko nāma ayam iti pṛṣṭavān |- 
@158
evamukte āyuṣmān subhūtirbhagavantametadavocat- ko nāma ayaṃ 
bhagavan dharmaparyāya:, kathaṃ cainaṃ dhārayāmi ? evamukte bhagavānāyuṣmantaṃ 
subhūtimetadavocat- prajñāpāramitā nāmāyaṃ subhūte, dharmaparyāya: | evaṃ 
cainaṃ dhāraya | tatkasya heto: ? yaiva subhūte, prajñāpāramitā tathāgatena 
bhāṣitā saiva apāramitā tathāgatena bhāṣitā | tenocyate 
prajñāpāramiteti |
kathaṃ cainaṃ dhārayāmi ityanena asyodgrahaṇenāpyaprameyapuṇyaṃ bhavatīti 
paridīpyate |
prajñāpāramitā nāma {1. śrutacintābhāvanāmayajñānodayakrameṇa sarvākārajñānādhigamāt pāraṃ prakarṣaparyantam eti iti 
vigṛhya kvipi sarvāpahārilope anityamāgamaśāsanamityaluki tatpuruṣe, kṛti bahulamiti 
aluki ca karmavibhakte: kṛte pāramistadbhāva: pāramitā | prajñāyā dharmapravicayalakṣaṇāyā: 
pāramitā prajñāpāramitā mukhyā | buddho bhagavān māyopamaṃ jñānamadvayam | -āloka:, 
pṛ. 282|} iti yasyā tannāma tattathā ucyate | iyaṃ prajñā’pi, 
pāramadhigamya paricchedayatītyapi pāramiteti, prajñā ca sā pāramitā ceti
samāsa: | athavā prajñāyā: pāraṃ prajñāpāram, anayā tadadhigamya
paricchidyate’tastathocyate | sā cārthata: sarvavidhaprajñāsu uttamā tāthāgatī prajñā, 
nānyadā prajñayā pāraṃ parimāpayituṃ śakyam | athavā prajñāpāram itā gatā 
ityevārtha: | sā ca yathoktā prajñaiva, na tvanyat tatpāragamanāsambhavāt | anena 
dānapāramitādayo’pyuktā bhavantīti | tadabhidhānenāyaṃ dharmaparyāyo’pi tathokta:, yathā 
sītāharaṇādikāvyayojanā | tasyāśca bhagavata: pratyātmavedyatvenāsādhāraṇatvāt 
paramārthataścānutpannatvāt sā śabdenābhidhātuṃ na śakyata ityāśayena vitarkya 
tatkasya heto: ? iti pṛṣṭavān | yaiva subhūte, prajñāpāramitā tathāgatena 
bhāṣitā sā ityudatarat |
paramārthata: pratyātmavedyatvenāsādhāraṇatvāt paramārthataśca sarvadharmāṇām 
atyantānutpannatvāt ca sā na śabdenābhidheyā, tathāpi vikalpapratibimba:-
@159
tatkiṃ manyase subhūte- api nu asti sa kaściddharmo 
yastathāgatena bhāṣita: ? subhūtirāha- no hīdaṃ bhagavan | nāsti sa 
kaściddharmo yastathāgatena bhāṣita: |
svasvarūpabahirbhūta ivāropyate {1. tam ātmādinirbhāsaṃ rūpādinirbhāsaṃ ca tasmād vikalpād bahirbhūtamivopādāya 
ātmādyupacāro rūpādidharmopacāraśca anādikālika: pravartate, vināpi bāhyenātmanā 
dharmaiśca, tadyathā taimirikasya keśoṇḍukādyupacāra iti | -vi. mā. si., pṛ. 98. 
sa. saṃ. vi. vi. saṃskaraṇam, 1972 |} | sa vikalpo’pi prakṛtyā bhrānta:, atastena 
samāropita ākāro’pi mithyaiva | tasmāt vikalpapratibimbabhūtā yā prajñāpāramitā 
tathāgatena deśitā, sā śabdena vyutpādyamānā apāramitaiva, na tu tathāgatasya prajñā, 
satyasaṃvṛtyā jñeyasya pāraṅgatatvāttasyā:, anyathā kathaṃ bhagavan sarvajña:
syāditi | tato bhrāntapratīte: sa vikalpapratibimbo naiva bhedenāvagamyate, ato 
jñānasvabhāvatvena saiva paramārthaprajñā tathāgatena bhāṣitā ityucyate | tasmāt 
tathāvidhadeśanāyāṃ naiva virodha ityabhiprāya: | athavā yā tathāgatī prajñā
pratītirūpatvena tathāgatena bhāṣitā saiva paramārthato na vidyate, 
paramārthato’pāraṅgatatvāttasyā: | eva iti śabdastu apāramitā ityetadanantaraṃ 
draṣṭavya: | 
anena paramārthatvaṃ pratipādya tatra yogasamāpattyā kathaṃ pratipattavyamiti 
nirdiṣṭam | yathā prajñāpāramitā vikalpapratibimbātmikaiva bāhyatvena samāropya 
bhagavatā bhāṣitā, tathaiva sarve dharmā api nānyathā tathāgatena kathitā iti 
deśanārthamāha- tatkiṃ manyase subhūte iti | paramārthata: sarvadharmāṇāmasiddhatvāt, 
siddheṣvapi svalakṣaṇasyāsādhāraṇatvena saṅketena prajñapayitumaśakyatvāt, 
sāmānyalakṣaṇameva tāvat prajñapyamānatvāt, svasāmānyalakṣaṇe vyatiricya 
aparasyābhidheyasyābhāvāt parasparaparihārasthitalakṣaṇatvāttayo:, ata eva ca 
paramārthata: `nāsti kaścid dharmo yastathāgatena bhāṣita:' iti vijñāya sthavira:{2. sadevake loke pūjādibhi: sthāviryaprāptatvātsthavira: | -āloka:, pṛ. 281 |}
subhūti: no hīdaṃ bhagavan, nāsti sa kaścid dharmo yastathāgatena 
bhāṣita: ityavocat | anena vikṣepanigraha: gāmbhīrya ca nirdiṣṭe bhavata: |
@160
bhagavānāha- tatkiṃ manyase subhūte- yāvat trisāhasramahāsāhasre 
lokadhātau pṛthivīraja: kaccit tadbahu bhavet ? subhūtirāha- bahu
bhagavan, bahu sugata, pṛthivīrajo bhavet | tatkasya heto: ?
yattadbhagavan pṛthivīrajastathāgatena bhāṣitam, arajastad 
bhagavaṃstathāgatena bhāṣitam | tenocyate pṛthivīraja iti | yo’pyasau 
lokadhātustathāgatena bhāṣita:, adhātu: sa tathāgatena bhāṣita: |
tenocyate lokadhāturiti |
10. sattvabhājanalokayo: piṇḍagrāhaviśīrṇatāyoga-sthānam
evaṃ sarvadharmeṣu nairātmyaṃ vistareṇa darśitam, tathāpi ye tāvad 
ādikarmikā: kathaṃ sarvadharmeṣu nairātmyaṃ bhāvayitavyamiti cintayanti, 
bhāvanimittamabhibhavitumanupāyakauśalavisaṃyogārthaṃ daśamasthānadhikṛtyāha-tatkiṃ 
manyase subhūte ityādi | atra dvividhena upāyena ekānekasvabhāvaviyogādhigamāt 
sarvadharmanairātmyaṃ bhāvayitavyamiti darśyate | tatra dvividha upāyastāvat 
tanūkaraṇopāya: nirābhāsakaraṇopāyaśca | tatra yāvat pṛthivīrajo bhavet 
ityanena ekasvabhāvaviyogādhigamāt tanūkaraṇopāyo nirdiśyate | na yujyate hyasya 
lokadhātorekatvam, āvṛttānāvṛttādivispaṣṭalakṣaṇayuktatvād{1. `chāyāvṛtī kathaṃ vā’ | yadyekaikasya paramāṇordigbhāgabhedo na syāt, ādityodaye
kathamanyatra chāyā bhavati, anyatra ātapa: | na hi tasyānya: pradeśo’sti yatrātapo na 
syāt | -vi. mā. si., pṛ. 52, sa. saṃ. vi. vi. saṃ. 1972 |} | anekatva-
nirākaraṇāya tāvat paramāṇornirākaraṇamabhyupetavyam | ata eva paramāṇuvibhāvanāyāṃ 
satyāmekatvaṃ prahīyata eveti | bodhisattvaistāvat prāyeṇa parīttālambana-
manasikārābhāvāt trisāhasramahāsāhasralokadhātvālambanārthaṃ trisāhasramahāsāhasre{2. dra^- abhi. ko. 3/73-74}
ityāha | anena tāvadaudārya paridīpitam |
te ca paramāṇavo’pi yadi digbhāgabhedena bhinnatvādasiddhā eva syu:,
(tarhi) kathaṃ tad bahu raja:{3. digbhāgabhedo yasyāsti tasyaikatvaṃ na yujyate |-viṃ. vi. mā. si., 14 kā. : api ca, 
draṣṭavyam- bo. ca. paṃ., 9vāṃ+ pari. pṛ. 235 |} ? iti pravādināmāśayamabhilakṣya kasya 
@161
heto: ? ityapṛcchat | yattad pṛthivīraja: iti tadudatarat | `bahu tat 
pṛthivīrajo’pi ya: paramāṇusvabhāva uktastadekatvagrahaṇaniṣedhāt tadaraja eva |
māyānirmitasvabhāvatvānnāsti paramāṇu: paramārthata:, buddhyopacaritarūpatvāt | idaṃ 
tāvadekatvagrahaṇopāyamātram, na tu paramārtham, tenocyate pṛthivīraja iti |
tad yuktaṃ saṃvṛtau sattvāt, anyathā paramārthatastasyāsattvād anabhilāpyatvācca 
svalakṣaṇaṃ nābhilapyata ityevamabhiprāya: | udbhāvanāsaṃvṛtyā’pi{1. prajñaptipratipattita: | tathodbhāvanayodāraṃ...| trividhā hi saṃvṛti:- prajñaptisaṃvṛti:, 
pratipattisaṃvṛtirudbhāvanāsaṃvṛtiśca | -ma. vi. bhā., 10kā. pṛ. 21. ke. pī. jā. saṃ. paṭanā. 
1967 : dra.- āloka:, pṛ. 288 |} tasya deśanaṃ na 
yujyate, tadīyānyatarātmasvabhāvasya apratibhāsamānatvāt | anena tāvad 
anekasvabhāvaviyogādhigamopāyo nirābhāsakaraṇatvenopadarśyate | evañcāntaśa: 
paramāṇūnāmapi yuktyā pratyekaṃ parīkṣyamāṇānāṃ pratītāveva sattvāt pratīyate 
lokadhātūnāṃ cānekasvabhāvaviyuktatvam, tataśca (teṣāṃ) ni:svabhāvatvamavagamyate |
evaṃ khalu bhājanalokasya ekānekasvabhāvaviyogena ni:svabhāvatvam 
evamabhidhāya sattvalokasyāpyabhidhānārthaṃ yo’sau lokadhātu: ityāha | atra 
lokadhātunā sattvaloko’bhipreta:, itarasya pūrvamevoktatvāt | adhātu: sa: iti 
ekānekasvabhāvarahita: sa ityabhiprāya: | evaṃ yo hi rūpaskandha: sa 
bhājanalokatvenābhihita:, śeṣāścatvāra: skandhāstu yathaikānekasvabhāvena 
viyuktāstathā pūrvaṃ vivecitā eva | evaṃ sati paramārthato ni:svabhāvatvāt sarve 
dharmā māyopamā dṛśyante yogibhi: |
anena gāmbhīryamapi tāvaduktam | arthata: paramārthe
sattvabhājanalokīyabhāvābhiniveśo vipakṣatvena paridīpita: | tatprahāṇārthaṃ ca chanda:
praṇidhānaṃ ca nirdiṣṭe | trisāhasramahāsāhasre lokadhātau iti nimittamātrābhidhānena 
sarvabhāvanāṃ ni:svabhāvatvabhāvanā sandarśitā | arajastat iti adhātu:
ityābhyāṃ paramārthavyavasthāpanayā yogasamāpattyā kathaṃ pratipattavyamiti tat 
paridīpitam | tenocyate lokadhātu: ityanenāpavādāntaṃ parihṛtya vikṣepanigraho
nirdiṣṭa: |
@162
bhagavānāha- tatkiṃ manyase subhūte, dvātriṃśanmahāpuruṣa-
lakṣaṇaistathāgato’rhan samyaksaṃbuddho draṣṭavya: ? subhūtirāha- no hīdaṃ 
bhagavan | na dvātriṃśanmahāpuruṣalakṣaṇaistathāgato’rhan samyaksaṃbuddho 
draṣṭavya: | tatkasya heto: ? yāni hi tāni bhagavan 
dvātriṃśanmahāpuruṣalakṣaṇāni tathāgatena bhāṣitāni, alakṣaṇāni tāni 
bhagavaṃstathāgatena bhāṣitāni | tenocyante dvātriṃśanmahāpuruṣalakṣaṇānīti |
11. tathāgatapūjāsatkāra-sthānam :
samprati ye bodhisattvā puṇyasambhārapratipattaye’tyantamupakāritvād bhagavantaṃ 
pūjayeyusteṣāṃ tasya (bhagavata) avināśikāyo na pūrayati puṇyasambhāram, 
samyaṅmanasikārāpravṛttatvāt | tasmāt teṣāṃ sambhārāsañcayato viyogārthaṃ 
ekādaśasthānamadhikṛtyāha- tatkiṃ manyase subhūte ityādi | sāmānyato’trāyaṃ 
saṅgrahārtha:, tathāgatapūjāsatkāreṣu lakṣaṇasampadā tathāgato na draṣṭavya, atha 
kathamiti cet ? paramārthadharmatāyāmityucyate | 
iha avaśiṣṭavyākhyāna tu rūpakāyāptikāmatāsthānānurūpam | na cātra 
punaruktirapyāśaṅkanīyā | pūrvaṃ rūpakāyāptikāmatāprasaṅge tu tadvyudāso darśita:, {1. dra^- upari ṭīkāyām, pṛ. 129}
adhunā tathāgatapūjāsatkāraprasaṅge darśitatvād bhinna eva (rūpakāya) | atrārthata: 
rūpakāye tathāgatābhiniveśaṃ vipakṣatvena nirdiśya tatprahāṇārthaṃ chandaṃ praṇidhāna cāpi 
pradarśite | lakṣaṇāni ityupalakṣaṇamātroktyā sakalo rūpakāya paridīpita: |
alakṣaṇāni iti paramārthavyavasthānam | tena ityādinā vikṣepanigraho nirdiṣṭa: |
12. kāyacittapariśrāntau vīryavaimukhyānārambhalābha-satkāravirahitatā : 
evaṃ sarvadharmāṇāṃ nairātmyāvagamopāye nirdiṣṭe’pi kāyajīviteṣvāsajya ye 
lābhasatkārādhyavasitā: kausīdyalābhasatkārapiṇḍapātānuraktā teṣāṃ tatrānurakti-
visaṃyogārthaṃ dvādaśasthānamadhikṛtyāha- yaśca khalu puna: subhūte, strī vā 
puruṣo vā ityādi |
@163
bhagavānāha- yaśca khalu puna: subhūte, strī vā puruṣo vā dine 
dine gaṅgānadīvālukāsamānātmabhāvān parityajet, evaṃ parityajan 
gaṅgānadīvālukāsamān kalpāṃstānātmabhāvān parityajet, yaśca ito
dharmaparyāyādantaśaścatuṣpādikāmapi gāthāmudgṛhya parebhyo deśayet 
saṃprakāśayet, ayameva tato nidānaṃ bahutaraṃ puṇyaskandhaṃ 
prasunuyāda prameyamasaṃkhyeyam |
atha khalvāyuṣmān subhūtirdharmavegenāśrūṇi prāmuñcat | so’śrūṇi 
pramṛjya bhagavantametadavocat- āścaryaṃ bhagavan, paramāścaryaṃ sugata, 
yāvadayaṃ dharmaparyāyastathāgatena bhāṣito’grayānasaṃprasthitānāṃ sattvā-
nāmarthāya, śreṣṭhayānasaṃprasthitānāmarthāya, yato me bhagavan, jñānam 
utpannam | na mayā bhagavan, jātvevaṃrūpo dharmaparyāya: śrutapūrva: |
anena cāsāre’nekaśatasahasradu:khaikasthānatucchātmabhāve tasmin snihyan 
etāvaccharīraparityāgenāpi yatpuṇyaṃ na prāptam, tadantarāyakaratvāttasmin kāyajīvite
nirapekṣacittatayā sarvātmanā’smin (dharmaparyāye) yoga: karaṇīya iti paridīpitam | 
anenārthata: kausīdyādayo vipakṣatvena darśitā: | tatprahāṇāya saddharmasamādānāya ca 
chanda: praṇidhānañcāpi nirdiṣṭe | ito dharmaparyāyāt ityupalakṣaṇamātroktyā 
samastamahāyānaśravaṇādīni ābadhyante | bahutaraṃ puṇyam ityanena audāryamuktam |
dharmavegena iti dharmaśraddhābalenetyartha: | āryasubhūti: aśruṇi 
prāmuñcat tadapi bhagavato’dhiṣṭhānenānyeṣu kusīdeṣu janeṣu 
adbhutamahāyānadharmasyābhidhānena paramaśraddhotpādārthe draṣṭavyam | tasmād hastena 
aśrūṇi pramṛjya bhagavantametadavocat āścaryaṃ bhagavan, yāvadayaṃ 
dharmaparyāyastathāgatena bhāṣita: ityāha | yāvad iti kāritraviśeṣa:{1. ayaṃ pāṭha: pekiṃga-narathaṅ saṃskaraṇānusāram, de. ge. saṃskaraṇe tu “akāritraviśeṣa:” |} |
yāvatā prakāreṇa deśanārhāstān bodhisattvānupadiśantviti vākyārtha: |
kasmādityākāṅkṣāyāṃ yato me jñānamutpannam ityakathayat | yata: 
ityāryasatyagocarajñānotpādamārabhya etatparyantaṃ dharmaparyāyasya paramapuṇyaphalasya 
yathoktā deśanā śrāvaka-pratyekabuddhānāmagocarā naivaṃ śrutapūrvetyartha: | etena-
@164
parameṇa te bhagavan, āścaryeṇa samanvāgatā bodhisattvā bhaviṣyanti, 
ye iha sūtre bhāṣyamāṇe śrutvā bhūtasaṃjñāmutpādayiṣyanti | tatkasya 
heto: ? yā caiṣā bhagavan bhūtasaṃjñā, saiva abhūtasaṃjñā | tasmāt 
tathāgato bhāṣate bhūtasaṃjñā bhūtasaṃjñeti |
daurlabhyaṃ proktam | evaṃ viśiṣṭa puṇya śrutvā yeṣāṃ vīryamārabhya pravṛttānāmasmin 
dharme yathārutasaṃjñā bhavati teṣāṃ taddoṣaparijihīrṣayā parameṇāścaryeṇa ityavocat |
vipulapuṇyānyutpādayato’dharmapuruṣasya tādṛgduṣkaraśraddhādhimuktito’nyantagambhīra-
pudgala-dharmanairātmyādhimuktitaśca mameva{1. subhūti iva ayamartha: |} pudgalanairātmyabhāvaśuddhajñānena, parameṇa te 
āścaryeṇa samanvāgatā bhaviṣyanti | bhūtasaṃjñām ityaviparītārthasaṃjñāma, na tu 
śabdābhiniveśenedaṃ bhūtatvamiti saṃjñā | evamatra paramārthamabhipretya 
sarvadharmani:svabhāvatva nirdiṣṭam, na tu saṃvṛtim, ni:svabhāvatāyā abhāvāttatra |
tasmānna darśanādinā virodha ityabhiprāya |
nanuṃ bhūtasaṃjñāyo satyāṃ, saṃjñāyāṃ api sattva paramārthata: syāt, asatsu ca 
saṃjñeyeṣu saṃjñāyā apyabhāva prasajyeta, tasmāt kathaṃ paramārthata: 
sarvadharmani:svabhāvatvaṃ sidhyedityupālambha vicintya tatkasya heto: ? 
ityavocat | yā caiṣā bhagavan, bhūtasaṃjñā ityudatarat | saṃjñānāma na kācana, 
ekānekasvabhāvena viyogāt, paramārthata: sā asaṃjñaiva | ata eva nocyate 
bhūtasaṃjñeyaṃ bhūtasaṃjñātveneti darśitam, yato hyavicāraramaṇīyamātrata vidyate tasmāt 
tāṃ tathāgato bhāṣate bhūtasaṃjñā, anyathā sarvathā’bhāvānna bhāṣeta | tata:
paramārthavyavasthāyāṃ kathaṃ yogasamāpattyāṃ pratipattavyam, kathaṃ ca vikṣepo nigrahītavya 
ityubhayaṃ darśitaṃ gāmbhīryañcāpi nigaditam, adhyāropāpavādāntāvapi parihṛtau |
teṣu, kusīdeṣvevāścaryotpādanārtham na mama bhagavan, āścaryaṃ 
yadahamimaṃ dharmaparyāyaṃ bhāṣyamāṇamavakalpayāmi, adhimucye, ye’pi te 
bhagavan, sattvā bhaviṣyantyanāgate’dhvani paścime kāle paścime-
@165
na mama bhagavan, āścaryaṃ {1. jośīsaṃskaraṇe “duṣkaram” iti pāṭha: kiñca vaidyabhoṭasaṃskaraṇayośca “āścaryam”
pāṭha: | atra ṭīkāmusāraṃ “āścaryam” pāṭha eva samīcīno’sti |} yadahamimaṃ dharmaparyāyaṃ 
bhāṣyamāṇamavakalpayāmi adhimucye | ye’pi te bhagavan, sattvā 
bhaviṣyantyanāgate’dhvani paścime kāle paścime samaye paścimāyāṃ 
pañcaśatyāṃ saddharmavipralope vartamāne, ye imaṃ bhagavan, 
dharmaparyāyamudgrahīṣyanti dhārayiṣyanti vācayiṣyanti paryavāpsyanti, 
parebhyaśca vistareṇa saṃprakāśayiṣyanti, te paramāścaryeṇa samanvāgatā 
bhaviṣyanti |
samaye paścimāyāṃ pañcaśatyāṃ ye imaṃ bhagavan, dharmaparyāyam
udgrahīṣyanti, dhārayiṣyanti, paryavāpsyanti, te paramāścaryeṇa 
samanvāgatā bhaviṣyanti ityāha |
atrāyaṃ sāmānyena samāsārtha: - anāgate saddharmavipralopakāle ye 
bodhisattvā imaṃ dharmaparyāyaṃ dhārayiṣyanti, na te pudgalādibhirgṛhītā bhaviṣyanti, 
mayyapyevaṃ{2. mayi iti subhūti: |} sambhāvanāyāṃ saddharmotthānakāle’pi yuṣmākametādṛśapratipattyabhāve 
idamatyantaṃ lajjāsthānaṃ tat syādityucyate | tatra `aham’ iti pudgalanairātmyaṃ 
bodhyate, imaṃ ityanena pudgaladharmanairātmyaṃ prakāśyate, bhāṣyamāṇam iti tu 
sākṣāt prakāśyamānaṃ bhagavatā, avakalpayāmi iti prasādākāra: prasannatā 
saṃdarśyate, adhimucye iti sampratyayaśca, te sattvā: ityanena bhagavan, 
anāgate kalpe bhāvina: | atrodgrahīṣyantītyādīni yāni padāni tāni 
pūrvamevoktāni |
taccaivaṃ nirucyate- pudgalanairātmyamātramavaganturmama bhagavata: sakāśāt 
sākṣāt śravaṇabalena yaddhi nairātmyadvayapratipādake’smin dharme prasādasampratyayamātraṃ 
jātaṃ tannaivāścaryam | ye bhagavan (teṣu) kalpeṣu asmin (dharme) dhāraṇādikrameṇa 
īdṛśaṃ dharmaparyāyamadhigamya paryavāpsyanti te paramāścaryeṇa samanvāgatā 
bhaviṣyanti | bhagavan, (teṣu) kalpeṣu bahulatayā mahāyānaviprakṛṣṭā bhavanti, teṣu
@166
api tu khalu punarbhagavan na teṣāmātmasaṃjñā pravartiṣyate, na sattvasaṃjñā,
na jīvasaṃjñā, na pudgalasaṃjñā pravartiṣyate, nāpi teṣāṃ kācitsaṃjñā 
nāsaṃjñā pravartate | tatkasya heto: ? yā sā bhagavan, cātmasaṃjñā, 
saivāsaṃjñā | yā sattvasaṃjñā jīvasaṃjñā pudgalasaṃjñā, saivāsaṃjñā | 
tatkasya heto: ? sarvasaṃjñāpagatā hi buddhā bhagavanta: |
śraddhotpādastvatidurlabha ityabhiprāya: |
etena kausīdyaṃ prahāya saddharmagrahaṇādau chandena praṇidhānena ca 
sthātavyamityādarśitam | na kevala teṣu āgamayoga evāpitu (teṣu) 
pratipattisampadamapi darśayitum api tu khalu punarbhagavan ityavocat | ātmā 
ityādivacanam tūpalakṣaṇam, atasteṣāṃ dharmasaṃjñā (api) na pravartiṣyate, 
dvayornairātmyayoryugapadadhigamāt |
yadyanātmādikaṃ sat tadā saṃjñāpi tatra niyamena pravartyediti vicintya 
tatkasya heto: ? iti pṛṣṭvā ātmasaṃjñā ityudatārīt |
yathātmetyādyuktastathā ayamahamityapyātmasaṃjñā yā sarvajanaprasiddhā, tasyā api 
parīkṣā’kṣamatvādakiñcanatve sati ātmādyanubhavābhāvādasatyā: kā kathā | anena 
tāvad yogasamāpatti: nirdiṣṭā |
nanu cāsattve satyātmādestadviparyayeṇa nātmasaṃjñā pravartiṣyata iti kuta 
ityābhyantarotthitaṃ praśnaṃ vicārya tatkasya heto: ? ityavocat |
sarvasaṃjñāpagatā hi buddhā bhagavanta:{1. sarvakalpavikalpaprahīṇo hi tathāgata: | -a. pra. pṛ. 177 ; prajñāpāramitājñānamadvayaṃ sā 
tathāgata: | -pra. pi. 1kā. ; vidhūtakalpanājālagambhīrodāramūrttaye | -pra. vā. 1/1 |} ityudarata | atrāyamartha:-
samastabhāvānāṃ yathāvattattvādhigamena `buddhā bhagavanta:’ ityucyate | paramārthata:
kasyāpi saṃjñeyasyābhāvāt, na kutrāpi te saṃjñā pravartate, anyathā viparyāsa: 
syāt | bodhisattvāstu buddhānuśikṣāmanuvartante, anyathā kathaṃ tatpadaṃ prāpnuyu:, 
tasmāt buddhairbhagavadbhiryathā sarvasaṃjñāpagatatvaṃ śikṣitaṃ tathā bodhisattvairapi 
śikṣitavyam | tasmād ye bodhisattvāstasyāmanuśikṣante teṣāmātmādisaṃjñā niyamato 
na pravartate |
@167
evamukte bhagavānāyuṣmantaṃ subhūtimetadavocat- evametat subhūte, 
evametat | paramāścaryasamanvāgatāste sattvā bhaviṣyanti, ye iha 
subhūte, sūtre bhāṣyamāṇe no trasiṣyanti na saṃtrasiṣyanti na 
saṃtrāsamāpatsyante | tatkasya heto: ? paramapāramiteyaṃ subhūte, 
tathāgatena bhāṣitā yadutāpāramitā | yāṃ ca subhūte, tathāgata: 
paramapāramitāṃ bhāṣate, tāmaparimāṇā api buddhā bhagavanto bhāṣante |
tenocyate paramapāramiteti |
evametat iti vineyānāṃ vineyānāṃ niścayāpādanārthaṃ svayamabhyupagamya bhagavatā 
dviruktam | ita: pūrvamanārabdhavīryānadhikṛtyābhihitam | samprati pudgalā 
dharmagāmbhīryaṃ śrutvā trasyanti | ata: prathamataramanārabdhavīryāṇāṃ teṣām 
anārabdhavīryatvāpanayanārthaṃ ye sattvā: ityādyāha | santrāse sati nārabhante 
vīryam, śrāvakayāne’smin bhagavatā dharmamātramidaṃ pudgalāsattvamityuktam, mahāyāne 
tu tadapi dharmamātraṃ mithyeti deśitam, tasmād anādikālīna-
sahajātmadṛṣṭisamprayuktānta:karaṇā abhāvitātmāna: pudgalanairātmyaṃ śrutvā 
nāstyahamiti trasiṣyanti | tanniṣedhārthaṃ no trasiṣyanti iti deśitam | ye 
dharmamātre’bhiniviṣṭāste dharmanairātmyadeśanāśravaṇakāle santrasiṣyanti, yad dharmamātraṃ 
tasyāpyasattve `aho ! na mayā bhāvyam’ iti matvā daśadigavalokanenāpi 
śaraṇābhāvāt santrāse tadapākaraṇāya na santrasiṣyanti ityuddiṣṭam | cintākāle
ubhayābhāvayogasyāśakyatvāt santrasiṣyanti `kathamasmābhirnairātmyadvayamadhigantavyam’
ityādimasantrāsāpasāraṇārthaṃ na santrāsamāpatsyante ityuktam |
anye tāvannairātmyadvayānavabodhād yo hi trāso mṛdu-madhyādhimātrātmaka: sa 
ebhistribhi: padai: yathākramamudīrita ityevaṃ manyante, apare tu trividhastrāsa:
śravaṇa-manana-bhāvanākāle bhavatītyabhyupagacchanti | samprati lābhasatkāreṣu 
vītarāgatvāt `te paramāścaryeṇa samanvāgatā bhaviṣyantīti |’ śrotukāmānāṃ hitāya 
svayaṃ pūrvaṃ praśnamuthāpya tatkasya heto: ? ityavocat | paramapāramiteyaṃ 
ityuktam | prajñāpāramiteyaṃ bodherāsānnahetu: | asyā abhāvena dānādi-
pāramitānāmabhāvāt sarvapāramitāsu śreṣṭhā | na kevalaṃ mayaiveyaṃ paramā proktā, 
@168
api tu khalu puna: subhūte, yā tathāgatasya kṣāntipāramitā, saiva 
apāramitā | tatkasya heto: ? yadā me subhūte, kaliṃgarājā 
aṅgapratyaṅgamāṃsānyacchetsīt, nāsīnme tasmin samaye ātmasaṃjñā vā 
sattvasaṃjñā vā jīvasaṃjñā vā pudgalasaṃjñā vā, nāpi me kācitsaṃjñā 
vā asaṃjñā vā babhūva | tatkasya heto: ? sacenme subhūte, tasmin 
samaye ātmasaṃjñā abhaviṣyat, vyāpādasaṃjñāpi me tasmin 
samaye’bhaviṣyat | sacetsattvasaṃjñā jāvasaṃjñā pudgalasaṃjñābhaviṣyat, 
api tu sarvabuddhairapīyaṃ parametyukteti darśanārthaṃ yāṃ ca paramapāramitāṃ iti 
nigaditam |
anena `ekabuddhena deśitamapi aviparītārthatvena gṛhyate sarvabuddhaikābhipretatve 
khalu kimucyatām’ ityevaṃ dīpitam | (yadi) asmābhi: sarvai: paramā saṃsādhitā 
syāt, kathaṃ na (vayaṃ) parameṇāścaryeṇa samanvāgatā bhaviṣyāma: ? anena 
paramatvadarśanena hriya: dvitīyaṃ sthānaṃ nirdiśyate, tathā hi-dharmo’yaṃ (etāvān)
śreṣṭhastathāpi tvaṃ yallābhasatkārādhyavasita: pramādena sthitastadatīva
lajjājanakamityucyate | anena cittapragraha: sandarśita: |
13. du:khādhivāsana-sthānam : 
evaṃ hrīsthāne deśite’pi ye du:khe’kṣāntyā vīryātiśayamārabdhuṃ notsahante, 
teṣāṃ du:khākṣāntervyapagamārthaṃ trayodaśasthānamadhikṛtyāha api tu khalu puna: 
subhūte ityādi | kimatra kṣānti: ? kena lakṣaṇena sā kṣāntirjñāyate ? tasyā:
ya ākāra:, yathā vā’’kāra:, yaścākṣānte: pratipakṣa: so’nena sthānena darśyate |
kīdṛśī kṣāntiriti cet ? sarvadharmānupalambhasvabhāva:, ata: yā tathāgatasya 
kṣāntipāramitā saiva apāramitā ityuktam | paramārthata: kā kṣānti:,{1. na ca dveṣasamaṃ pāpaṃ na ca kṣāntisamaṃ tapa: |
tasmātkṣāntiṃ prayatnena bhāvayedvividhairnayai: || - bo. ca. 6/2 |}
kṣānti:, yatra kṣānti:, yaśca kṣamya:, yā ca kṣānti:, teṣāṃ sarveṣāmanupalambhāt 
@169
vyāpādasaṃjñāpi me tasmin samaye’bhaviṣyat | tatkasya heto: ? 
abhijānāmyahaṃ subhūte, atīte’dhvani pañcajātiśatāni yadahaṃ 
kṣāntivādī ṛṣirabhūvam | tatrāpi me nātmasaṃjñā babhūva na sattvasaṃjñā,
na jīvasaṃjñā, na pudgalasaṃjñā babhūva |
saiva apāramitā | evaṃ paramārthato’nutpannatvāt nāsti tatra pāraṃ gatetyabhisandhi: |
anena tasyā: kṣānte: svabhāvenānutpannatvaṃ gāmbhīryaṃ cāpi darśitam |
evaṃ sarvadharmānupalambhamanasikāreṇa kuta: bodhisattvānāṃ kṣāntiriti vicintya 
tatkasya heto: ? iti jñāpakahetau pṛṣṭe yadā subhūte ityādyuttaramāha |
aṅgāni hastapādādīni, pratyaṅgāni aṅgulyādīni | nāpi me kācitsaṃjñā 
iti paradehasaṃjñā, śastrasaṃjñā, chedasaṃjñā, parasaṃjñā, kṣāntisaṃjñādayaśca | anena 
sarvadharmānupalambho’bhihita: |
nanu asatyāñca kasyāñcit saṃjñāyāṃ mūrcchāvasthāvad cittābhāvo 
bhaviṣyatīti cet ? tatra nāpi asaṃjñā vā babhūva ityāha | tasmin kāle 
sarvadharmanairātmyāvabodhakaṃ yogijñānaṃ tathyasaṃvṛtisvabhāvamabhipretam | tacca kathamiti 
cittagataṃ praśnaṃ vikalpya svayaṃ tatkasya heto: ? ityuktvā sacet subhūte 
ityudatarat | vyāpādasaṃjñāpi asyāyamabhiprāya:- yatra ātmasaṃjñā, tatra nūnaṃ 
tanmātreṇātmasneho jāyate | evamātmasnehasamprayoge’vaśyaṃ sva-paravikalpau 
jāyete | tenaivaṃ ya ātmopakāritvenopādattāsteṣvātmīyatvaṃ parikalpyate, itareṣu 
ca paratvaṃ kalpyate | ata evātmānurūpā pravṛtti: | tatrātmani ātmīyeṣu ca 
pravṛttau anurāga:, tadviparīteṣu ca dveṣa: | tābhyāṃ sambaddha: samasto doṣarāśi: 
sambhavati | ata evoktam{1. pra. vā. 1/221} :
ātmani sati parasaṃjñā sva-paravibhāgāt parigrahadveṣau |
anayo: sampratibaddhā: sarve doṣā: prajāyante ||iti||
yatra vyāpādādidoṣaughastatra kathaṃ kṣāntivādīti prasetsyati, yena kṣāntibalena 
kaliṅgarājā eva sattva: narakaṃ gamiṣyatītyabhipretam | anena kṛtāpakāre’pi 
@170
tasmāttarhi subhūte, bodhisattvena mahāsattvena sarvasaṃjñā vivarjayitvā 
anuttarāyāṃ samyaksaṃbodhau cittamutpādayitavyam | na rūpapratiṣṭhitaṃ 
cittamutpādayitavyam, na śabdagandharasaspraṣṭavya- dharmapratiṣṭhitaṃ
cittamutpādayitavyam, na dharmapratiṣṭhitaṃ cittam utpādayitavyam, 
nādharmapratiṣṭhitaṃ cittamutpādayitavyam, na kvacit pratiṣṭhitaṃ
cittamutpādayitavyam |
sati nirvikāratayā niyataṃ vyāpādādisambhavābhāvatayā ātmādisaṃjñāvyapagamahetutayā 
ca īdṛśyā: kṣānterjñānamādarśitam |
anenaiva ca trividhā: kṣāntayo’pi tāvannirdiśyante{1. dharmanidhyānakṣānti:, du:khādhivāsanākṣānti:, parāpakāradharmakṣānti: | -dha. saṃ. (ma. sū. saṃ. pṛ.
337) ti. saṃ. saṃskaraṇam 1988 ; dra^- bo. ca. paṃ., 6/8 pṛ. 83, 1960 mi. saṃ. |} | atra kaliṅgarājā 
ityanena apakāramarṣaṇakṣānti: paridīpitā, aṅga-pratyaṅga ityanena 
du:khādhivāsanakṣānti: me tasmin samaye ityādinā ca dharmanidhyānakṣānti: |
anena dharmapudgalavikalpayorvipakṣatayā nirdeśena vineyāstatprahāṇe yathoktakṣāntyutpāde 
samyaggrahaṇe cāvataranti | tadevam, vineyajanā: `yadā bhagavāneva bodhyarthamevaṃvidhāṃ 
parāṃ kṣāntiṃ bhāvitavān, tatkathamasmābhirna bhāvanīyā, duṣkarakarmaṇyananuṣṭhite 
durlabhapadaṃ nādhigamyate' iti vicārayanti | tataste vineyāstasyāṃ protsāhyante |
aṅga-pratyaṅgeti nimittamātrābhidhānena sarvadu:khādhivāsanakṣānti: samudīritā |
samprati yadākārā sā kṣānti:, tathā darśayitum- abhijānāmyahaṃ subhūte 
ityāha | tadapi kaliṅgarājā me aṅgapratyaṅgamāṃsānyacchetsīt 
ityetatprasaṅgaprāptam, sākṣānnoktam | sā ca kṣānti: dvividhā dīpitā-
nirantaraparāpakāradu:khaviṣayikā parāpakārāsahyadu:khaviṣayikā ca | tatra 
nirantaradu:khaviṣayayastu yat pañcajātiśatāni iti | etena asyaudāryam 
abhihitam | asahyadu:khaviṣayastu yat aṅga-pratyaṅgānīti kathitam |
trividhaṃ (hi) du:khaṃ tāvad asahyaṃ vastu, tadyathā- saṃsāradu:khaṃ 
sattvapratikūlapravṛttidu:khaṃ paribhogavaikalyadu:khaṃ ca | tatra prathamasyāsahyavastuna: 
pratipakṣatvena tasmāttarhi ityuktam | samastenānena asahyaprahāṇāt bodhau chandena 
@171
tatkasya heto: ? yatpratiṣṭhitaṃ tadevāpratiṣṭhitam | tasmādeva 
tathāgato bhāṣate-apratiṣṭhitena bodhisattvena dānaṃ dātavyam | na 
rūpaśabdagandharasasparśadharmapratiṣṭhitena dānaṃ dātavyam |
praṇidhānena ca sthātavyamiti darśitam | bodhicittotpāde sati na kenāpi 
saṃsāradu:khena spṛṣṭo bhaviṣyatītyabhiprāya: | bodhicittotpāde’pi 
ātmābhiniviṣṭatayā trividhadu:khasaṃjñābhi: santrasya kadācit punarnotpāda: syādata:
sarvasaṃjñā vivarjayitvā ityāha | sarvasaṃjñāścātra ātmādisaṃjñā: 
trividhadu:khasaṃjñāśca | rūpādyabhiniveśena śrāvakādivat saṃsāraṃ parikalpya 
taddu:khasantaptā: na kadācidapi bodhicittamutpādayanti, ata: na rūpapratiṣṭhitam 
ityādyuktam |
rūpādiṣu sattābhiniveśo hi tatra pratiṣṭhita iti pūrvavadatrāpyukta:, na cātra 
punaruktirapi | anena asahyavastuna: pratipakṣo’bhihita: | pūrveṇa tu pāramitāyāṃ 
yoga: karaṇīya: | atra vineyai: nādharmapratiṣṭhitam iti śeṣa: | anena 
tāvadabhāve’bhiniveśa: pratiṣidhyate | na kvacit pratiṣṭhitam ityanena 
rūpādiṣu nāmamātrasattābhiniveśa: pratiṣidhyate, yogasamāpattiścodīritā bhavati |
kiṃ rūpādīnāṃ satāṃ tatsattvasya prahāṇārtham, yaduta asatāṃ 
vitathābhiniveśasya prahāṇārthaṃ pratiṣedha: kriyate ? iti cittotthitaṃ praśnaṃ vitarkya 
tatkasya heto: ? ityapṛcchat | uttarārthamāha-yatpratiṣṭhitaṃ 
tadevāpratiṣṭhitam iti | atrāyamartha:- anādikālatastaccittaṃ rūpādiṣu
bhāvābhiniveśabalena rūpādau pratiṣṭhitam, ya: khalu satyābhiniveśa:, sa tasya 
rūpādivastuno’bhāvāt paramārthato na pratiṣṭhita: | tasmādeva ityanenopasaṃhāreṇātra 
dvitīye pakṣe pratiṣṭhitatvameva darśitaṃ bhavati | dānaśabdenātrāpi pūrvavat ṣaṭ 
pāramitā evābhipretā: |
dvitīyāsahyavastuna: pratipakṣatvena api tu khalu puna: subhūte 
ityādyāha | samastenānena bodhisattvā yeṣāmarthāyātiduṣkarapāramitā-
yogamārabdhumutsahante, te’pi sattvā yadi paramārthato na syu:, sattvasaṃjñā’pi 
paramārthato na syāt, kathaṃ te tathāvidheṣu mithyāpravṛtteṣu sattveṣu khinnā bhaveyu: 
@172
api tu khalu puna: subhūte, bodhisattvena evaṃrūpo 
dānaparityāga: karttavya: sarvasattvānāmarthāya | tatkasya heto: ? yā
caiṣā subhūte, sattvasaṃjñā, saiva asaṃjñā | ya evaṃ te sarvasattvā:
tathāgatena bhāṣitāsta eva asattvā: |
ityādarśitam | tatra sattvaṃ saṃjñāṃ ca pratiṣidhya nairātmyadvayamudīritam |
sarvasattvānāmarthāya ityanenātraudāryaṃ darśitam | avaśiṣṭena sakalena gāmbhīryaṃ
sandarśitam | 
evaṃ tāvad yuktyā kṣāntiryujyata iti nirdiśya sāmprata tathāgate 
sampratyayo’pi yujyata iti nirūpayan bhūtavādī ityādyāha | prathamam uddeśa:, 
śeṣaṃ vidheyam | athavā satyacatuṣṭayamuddeśa:, kramaśa: abhisambadhyate | athavā 
bhūtavādī iti sādhyam, tathāgata: iti jñāpakanirdeśa: {1. tathāgato kālavādī, bhūtavādī, atthavādī, dhammavādī, vinayavādī, tasmā tathāgato ti
vuccati | -dīghanikāya, jilda 3. pṛ. 104; dra. -a. pra., 31 adhyā, pṛ. 253} | yathā’nye buddhā 
bhagavanta: kleśajñeyāvaraṇāni prahīṇavantastathaiva tathāgato’pyayaṃ gata: prāpta:, tena 
tathāgata: {2. dra^- prastutā ṭīkā, upodghāta-prasaṅge |} | tasmādaviparyastatvena bhūtavādīti, viparītadeśanāyāśca 
hetorāvaraṇasyābhāva: sidhyati hetvanupalabdhe: |
tathāgata evāyamiti kathaṃ sidhyatītyāha-satyavādī iti | `satyam’
caturāryasatyalakṣaṇam, tasya yo vādī, sa tathāgata iti nirdhāryate |{3. āryasatyānāṃ ca abhāvāt saddharmo’pi na sambhavati | satāmāryāṇāṃ dharma: saddharma: | tatra 
nirodhasatyaṃ phaladharma:, mārgasatyaṃ tu phalāvatāradharma: | eṣa tāvadadhigamadharma: | 
tatsaṃprakāśikā deśanā āgamadharma: | sarva eṣa āryasatyānāmabhāve sati nāstīti |
abhāvāccāryasatyānāṃ saddharmo’pi na vidyate |
dharme cāsati saṃghe ca kathaṃ buddho bhaviṣyati ||
-ma. śā. vṛ. 24/4, pṛ. 213, bau. bhā. saṃ. 1983 }
atyantaparokṣārthastu sarvathā samyak kathayituṃ na śakyate, yathoktam-{4. pra. vā. 1/134 |}
parokṣopeyataddhetostadākhyānaṃ hi duṣkaram |
@173
tatkasya heto: ? bhūtavādī subhūte, tathāgata:, satyavādī tathāvādī 
ananyathāvādī tathāgata:, na vitathavādī tathāgata: |
ayaṃ satyavādī satyaṃ kena rūpeṇa jānātītyāha- tathāvādī iti | sa 
vastutattvamaviparītatayā yathāvad vadatīti tathāvādī | sa heyopādeyatattvaṃ sopāyaṃ 
yathāsthitaṃ tathaiva bhāṣate'ta: sa kathaṃ na satyavādī syāditi | evaṃbhūte'pi
taddeśirāni catvāri satyāni kiṃ tathaiva pratiṣṭhitānīti ? ityata āha- na 
vitathavādī iti | yato’viparītapramāṇopapannāni, na pramāṇabādhitāni uktānyata: 
satyānītyartha: | etena samagreṇa kāryakāraṇena bhagavata: prāmāṇyaṃ sādhitam | ata 
evoktam-{1. pra. vā. 1/282 |}
tāyāt tattvasthirāśeṣaviśeṣajñānasādhanam |
ekasyāpi bhāvasvabhāvasya paramārthato’siddhatvād ekamapi satyaṃ tāvad 
du:sādhyam, kimiti satyacatuṣṭayamiti catu:satyābhidhānācca bhūtavādīti |
evaṃ bhagavatā `māyopamā: pañcaskandhā:’{2. tulanīyam- "yadapīdamupādānaṃ tat svābhāvānna vidyate |” yadyapi idamupādānaṃ 
rūpavedanāsaṃjñāsaṃskāravijñānākhyaṃ skandhapañcakam, tadapi svabhāvena na vidyate, 
pratītyasamutpannatvāt | ma. śā. vṛ. 22/9 bau. bhā. pra.; api ca- māyopamāste devaputrā:
sattvā:, svapnopamāste devaputrā: sattvā: |... sarvadharmā api devaputrā māyopamā |
-dra^. ma. śā. vṛ. 22 adhyā. pṛ. 195, bau. bhā. pra., 1983 |} ityukte sati kathaṃ teṣāṃ 
du:khasatyasvabhāvatvam, du:khasyāpi paramārthato’nṛtatvāt
tatsamudayanirodhayorapyasattvameva, atyantābhāvabhūte śaśaśṛṅgādau tāvattau 
(samudaya-nirodhau) na sambhavata: | nirodhasya tvabhāvāt tatprāpako mārgo’pi naiva 
paramārthata:, gamyābhāve naiva gamako’pi | tathoktam-`bodhiṃ pratiṣṭhāya 
ekasyāpi satyasya siddhirna dṛṣṭā, kimiti caturṇām ?’ iti 
deśanāvat |
etat pravicintya ye bhūtavādini śabdaśo’bhiniviṣṭāsteṣāmadhyāropānta-
parihārārtham api tu khalu puna: subhūte ityādyāha | na tatra satyam iti 
paramārthata: kasyacidapi svabhāvasyāsiddhe: | na mṛṣā ityatra satyavyavacchedena 
@174
api tu khalu puna: subhūte, yastathāgatena dharmo’bhisaṃbuddho 
deśito nidhyāto, na tatra satyaṃ na mṛṣā | tadyathāpi nāma subhūte,
puruṣo’ndhakārapraviṣṭo na kiñcidapi paśyet, evaṃ vastupatito 
bodhisattvo draṣṭavyo yo vastupatito dānaṃ parityajati | tadyathāpi
nāma subhūte, cakṣuṣmān puruṣa: prabhātāyāṃ rātrau sūrye’bhyudgate 
nānāvidhāni rūpāṇi paśyet, evamavastupatito bodhisattvo draṣṭavyo 
yo’vastupatito dānaṃ parityajati |
sthitatvāt tadvyavacchedyatvābhāvād yena mṛṣātvaṃ bhavet tanmṛṣā | atha vā na 
satyam iti yathā māyopamā mṛṣā jñānarūpā: | avicāraramaṇīyamātratayā 
sthitatvād na mṛṣā iti | anena tāvad antadvayapratiṣedhena madhyamā pratipad 
eva nirdiśyate | śrāvakāṇāmātmābhiniveśasya prahāṇārthaṃ pudgalanairātmyāṃśamātreṇa 
catvāryāryasatyāni deśitāni, na tu sarvebhya ityavirodha: |
kāyādikamupalabhya tadarthako dānaṃ dadāti, anupalabhya atadarthako vā, 
tayo: ko viśeṣa iti yaccintanaṃ tat tṛtīyasyāsahyavastuna: pratipakṣatvenāha 
tadyathāpi nāma ityādi | ya: kāya-bhava-bhogātmakavastuṣu 
sukhamātratvenābhiniviśya (satyatvenaivābhiniviśya) tadarthikastatra patitvā dānaṃ 
dadāti, sa andhakārapraviṣṭapuruṣasadṛśa:, satorapi cakṣuṣo: vastvarthānupalambhena 
heyopādeyārthānabhijñatayā viparyastārtheṣu samastadu:khasthāneṣu patito bhavati | tata:
bodhisattvā mahāsukhabhogāt pracyutā bhaviṣyanti | tadviyogena śrāvakādivat 
du:khasantaptatayā bodhervyāvṛtā bhaviṣyanti |
yo vastvapatito dānaṃ dadāti, kāyādivastvanupalabhya tadanarthī bhūtvā dānaṃ 
dadāti tattu yathāpi nāma cakṣuṣmān puruṣa: nānāvidhāni rūpāṇi 
paśyet dṛṣṭvā ca heyasya hānam upādeyasya copādānamiva | (atha) tadapi 
asatyaruṇodaye{1. pekiṃga narathaṅ ca saṃskaraṇayo: “asatyaruṇodaye” pāṭha: prāpyate ya: śuddha: pratīyate 
de. ge. saṃskaraṇe tu “tadapi aruṇodaye” iti pāṭha: |} kadācinna dṛśyata iti ? sūrye’bhyudgate ityāha |
sūrye’bhyudgate’pi andhakārapūrṇeṣu gṛhādiṣu na paśyatīti matvā’’ha prabhātāyām 
@175
api tu khalu puna: subhūte, ye kulaputrā vā kaliduhitaro vā 
imaṃ dharmaparyāyamudgrahīṣyanti dhārayiṣyanti vācayiṣyanti paryavāpsyanti, 
parebhyaśca vistareṇa saṃprakāśayiṣyanti, jñātāste subhūte, tathāgatena 
buddhajñānena, dṛṣṭāste subhūte, tathāgatena buddhacakṣuṣā, buddhāste 
tathāgatena | sarve te subhūte, sattvā aprameyamasaṃkhyeyaṃ puṇyaskandhaṃ 
prasaviṣyanti pratigrahīṣyanti |
iti | prabhāteti śabda: andhakāradyotanārthamukta: tasmānnirandhakārāyāṃ 
diśāyāmityartha: |
tatsāmagrye’pi yo’ndha:, sa kadācidapi na paśyatītyāśaṅkāyāṃ cakṣuṣmān 
ityāha | evamavastupatito bodhisattvo draṣṭavya:, sa: avidyātāmisraprabodhena 
jñānasūryābhyudgamena ca nānāvidhāni jñeyāni yathāvat sampaśyati, viparyastavastūni 
samastadu:khasthānāni heyadu:khāni cāpi mṛṣātvāt parivarjayati,
samastasukhasthānasyānuttarasamyaksambodhilakṣaṇasyopādeyasyottamapadasyāpi kāmanayā 
tatra pravartate |
tasmād bodhisattvā mahābhogasampadanuprāpya anuttarasukhena kāyaṃ sthirīkṛtya 
bodheravinivṛttā bhavantītyabhiprāya:, ata eva avinivṛttā iti | pūrvaṃ 
tvālambanamātreṇa tasmin sthitirādarśitā, atra tu ālambanapūrvakaṃ 
tasminnanurāgalakṣaṇe patanam | tasmādatra patita ityuktam, pūrvaṃ tu pratiṣṭhita 
ityuktam | anena sakalena cittapragraha: paridīpita: |
14. dhyānarasāsvādavirati-sthānam :
anena prakāreṇa kṣāntipravṛttā api ye dhyānarasamāsvādayantastatraivāsaktā 
jñānasambhārapāripūraye hetubhūtaṃ mahāyānadharmanārabdhāsteṣāṃ jñānasambhāraviyogaparihārārthaṃ 
caturdaśasthānamadhikṛtya api tu khalu puna: subhūte ityādyāha | sthānenānena 
dhyānarasāsvādāpagamāya pañcabhi: prakārai: saddharmaṃ prati vīryārthaṃ guṇaviśeṣa: 
paridīpita:, (yathā)- 1. tathāgatānubhāva:, 2. viśiṣṭapuṇyasañcaya:, 3. 
dharmatatsādhanayo: praśaṃsanam, 4. devādibhi: satkāra:, 5. pāpapariśodhanaṃ ca |
@176
yaśca khalu puna: subhūte, strī vā puruṣo vā pūrvāhṇakālasamaye 
gaṅgānadīvālukāsamānātmabhāvān parityajet, evaṃ madhyāhṇa-
kālasamaye gaṅgānadīvālukāsamānātmabhāvān parityajet,
sāyaṃkālasamaye gaṅgānadīvālukāsamānātmabhāvān parityajet, anena 
paryāyeṇa bahūni kalpakoṭiniyutaśatasahasrāṇyātmabhāvān parityajet,
yaścemaṃ dharmaparyāyaṃ śrutvā na pratikṣipet, ayameva tato nidānaṃ bahutaraṃ 
puṇyaskandhaṃ prasunuyādaprameyamasaṃkhyeyam, ka: punarvādo yo likhitvā 
udgrahaṇīyāddhārayedvācayetparyavāpnuyāt, parebhyaśca vistareṇa 
saṃprakāśayet |
tatra tathāgatānubhāvastu jñātāste tathāgatena ityādi yadāha |
udgrahīṣyanti ityādipadānāṃ vyākhyānaṃ pūrvavadeva | bhagavān hi sarvaṃ 
vijānātīti sarvajña: draṣṭā ca | tatra kiṃ mahad āścaryaṃ teṣvityanveṣaṇāyāṃ 
puṇyasañcayavaiśiṣṭyamādarśayitumāha sarve te sattvā: iti |
aprameyapuṇyaskandhānāṃ prasavanād jñātāste bhāgyavanta iti vākyaśeṣa: |
kiṃ ca tāvat puṇyaskandhasya vaiśiṣṭyam, yena (sa: puṇyaskandha:)
aparimito bhavatīti vicintya viśiṣṭapuṇyasaṃgrahaṃ darśayan yaśca khalu puna: 
subhūte ! strī vā puruṣo vā ityādyāha |
sūrya-prabhā-pṛthvījalādyavasthāviśeṣa: pūrvāhṇa: | evambhūteṣvavasthā-
viśeṣeṣveva kāla: iti prajñapyate, na tu viśiṣṭatvena parikalpita iveti
darśayituṃ kālaśabdastatsāmānyādhikaraṇyena viśeṣyate | anyathaikātmyād ayaṃ 
pūrvāhṇa ityādibhedā na syu: | viśeṣaṇāntarairbhede’bhyupagate sa eva viśeṣa: 
sūryādyavasthānāṃ viśeṣa: pūrvāhṇādivyavahāraprajñaptīnāṃ ca hetu: syāt, 
akiñcitkaratve kimadṛṣṭasāmarthyena kālena prajñaptenetyabhiprāya: | na ca sa 
mandatīvrabuddhyādiliṅgavānapi yujyate, mandādibuddhīnāṃ taddhetuta: samudbhave 
krameṇotpattivirodhād, etacca pūrvaṃ darśitameva | bādhakapramāṇasyāpi 
prāgevātmadūṣaṇaprasaṅge darśitatvāt kimadhikena |
@177
api tu khalu puna: subhūte, acintyo’tulyo’yaṃ dharmaparyāya: | 
ayaṃ ca subhūte, dharmaparyāyastathāgatena bhāṣito’grayānasaṃprasthitānāṃ 
sattvānāmarthāya, śreṣṭhayānasaṃprasthitānāṃ sattvānāmarthāya | ye imaṃ 
dharmaparyāyamudgrahīṣyanti dhārayiṣyanti vācayiṣyanti paryavāpsyanti, 
parebhyaśca vistareṇa saṃprakāśayiṣyanti, jñātāste subhūte, tathāgatena 
buddhajñānena, dṛṣṭāste subhūte, tathāgatena buddhacakṣuṣā, buddhāste 
tathāgatena | sarve te subhūte, sattvā aprameyeṇa puṇyaskandhena
samanvāgatā bhaviṣyanti | 
sāmānyajanai: saṅketavaśenotpannastathāvidha: prāṇināmavasthāviśeṣa: kāla: iti 
vyavahāre prajñapyate, na tu śabdārthasambandhaprajñaptivaśeśeneti darśayituṃ samaye{1. tu^- samayā śapathācārakālasiddhāntasaṃvida: | -a. ko., 3/3/149 
śapathācārasiddhānteṣu tathā dhiyi |
kriyākāre ca nirdeśe saṃkete kālabhāṣayo: || -iti medinī, 120/111 |} iti
śabdena viśeṣyate | kasyacidekasyāpyakathanena yathoktadeśanā’bhiprāyasya 
pratipādanābhāvāt padatrayamuktam | saṅketaviṣayatvena prajñāpakaṃ śabdamāropya 
samānādhikaraṇyaṃ kṛtam | dhyānarasāsvādavirāgāyātredamuktam | pūrvaṃ deyasya 
evaṃvidhasya ca kālasyānirdeśānnaiva tāvat punaruktidoṣa: |
ayameva tato nidānaṃ bahutaraṃ puṇyaskandhaṃ prasunuyād 
aprameyamasaṃkhyeyam{2. pratyakṣādipramāṇena pramātumaśakyatvādaprameyāṇām | ekatvādisaṃkhyārahitatvena 
asaṃkhyeyānām | -āloka:, pṛ. 335, 351 |} ityanena audāryaṃ paridīpyate | saṃkhyā-dravyakāla-
viśeṣairviśiṣṭaṃ dānodbhūtaṃ puṇyamabhibhūyate | evaṃ tāvat gaṅgānadībālukāsamāna 
iti saṃkhyāviśeṣaṃ darśayati | ātmabhāva: iti duravagāho dravyaviśeṣa: |
kalpakoṭiniyutaśatasahasrāṇi iti kālaviśeṣa: | sā ca kalpakoṭi: 
niyutā, sā’pi śatasahasreti padena yuktā |
etat kathaṃ jñātavyam ? iti dharmastutivaiśiṣṭyaṃ darśayitum api tu 
khalu subhūte ityādyāha | acintyo’yaṃ dharmaparyāya: atyantagambhīra: 
sarvadharmāṇāṃ nisvabhāvatālakṣaṇa: tathāgatai: pratyātmavedanīya:, śrāvakādibhiraparaiścāpi 
@178
acintyenātulyenāmāpyenāparimāṇena puṇyaskandhena samanvāgatā
bhaviṣyanti | sarve te subhūte, sattvā: samāṃśena bodhiṃ dhārayiṣyanti |
cintayitumaśakyo hyatra nirdiṣṭa: | atulya: iti anyatra evaṃvidhasya 
adarśanāt, etattulyasya viśiṣṭasya vā’bhāvāt, tulyasya adhikasya vā’bhāvena 
acintyahetuto’cintyameva phalaṃ sambhavatītyuktam | kathaṃ atulya iti 
cintāyāmāha śreṣṭhayānasamprasthitānām iti | atiśayena pāraṃ gatastu śreṣṭha 
iti | śrāvakādīnām ayaṃ dharmaparyāya: ityuktam | agrayānam ityagrāṇāṃ 
yānaṃ vā agraṃ cedaṃ yānamiti vā padavigraha: | ye tatra samprasthitāste 
tathocyante | evameva śreṣṭhayānasamprasthitānāmityapi tatsamānameva | tau tāvat 
paryāyau | {1. paryāyavacanaṃ kimarthamiti cet ucyate | tadā ca āyatyāṃ ca 
kasyacitkathaṃcidarthāvabodhārtham | -āloka:, pṛ. 359 |} paryāyadeśanābhiprāyastu vineyajanopakāra:, yena katipaye bhavyā 
bhavanti |
itarayānānyapekṣya śreṣṭha iti kecit | samastakleśajñeyāvaraṇaviśuddhyā vā 
śreṣṭha: athavā agramiti paramam | pratyekabuddhyānamapi śrāvakayānāpekṣayā paramiti 
vicāraṇāyāmāha- śreṣṭhayānasamprasthitānām iti | atyantaṃ praśastagamanāt 
śreṣṭha ityuktam | śrāvakādyanekayānebhyo’tiśayena praśasyatvādatra śreṣṭha: iti 
śabda prayukta: | tacca mahāyānamityeva | {2.dra^- a. pra., pṛ. 3. 12 |} śrāvakādināmabhavyatvād dharmadeśaneyaṃ 
bodhisattvebhya evoktā | tena siddho’yaṃ dharmaparyāyo’tulya iti | tathāgatena 
bhāṣita: ityanyeṣāmagocaratvāt | dharmaparyāyo’yam ityādibhi: yathoktānarthān 
prasādhya upasaṃhṛtya ca tatpratipattuṃ viśeṣastuti: sandarśitā |
yato hi dharmaparyāyo’yamacintyo’prameyaśca tasmād vipāko’pyasyācintya 
eva | tata: ye imaṃ dharmaparyāyaṃ dhārayiṣyanti ityādi tu siddhamevetyartha: |
aprameyam ityuddeśa:, śeṣastānnirdeśa: | tatra acintyam iti 
cintāviṣayātikrāntatvena ananumeyatvāt | atulyam ityapratisamam |
amāpyam iti sarvasattvaprayoge’pi māpayitumaśakyatvāt | aparimāṇam iti 
@179
tatkasya heto: ? na hi śakyaṃ subhūte, ayaṃ dharmaparyāyo
hīnādhimuktikai: sattvai: śrotum, nātmadṛṣṭikairna sattvadṛṣṭikairna 
jīvadṛṣṭikairna pudgaladṛṣṭikai: | nābodhisattvapratijñai: sattvai: 
śakyamayaṃ dharmaparyāya: śrotuṃ vā udgrahītuṃ vā dhārayituṃ vā vācayituṃ 
vā paryavāptuṃ vā | nedaṃ sthānaṃ vidyate |
api tu khalu puna: subhūte, yatra pṛthvīpradeśe idaṃ sūtraṃ -
mahadbhirdeśādibhirapyaparimāpyatvād ākāśato’pyadhikam | athavā sarvāṇyapīmāni 
paryāyāntargatāni | sarve te subhūte, sattvā: samāṃśena bodhiṃ dhārayiṣyanti 
iti bodhibhārodvahanam aṃśodvahanasadṛśam | anena tāvat sakalena 
dhyānasukhāsvādaṃ parityajya jñānasambhārapāripūrihetau dharmaparigrahaṇādau 
chandapraṇidhānābhyāṃ sthātavyamiti darśitam |
kasmāt khalu śreṣṭhayānasamprasthitebhyo bhagavatā bhāṣito na tvanyebhya:, kiṃ 
khalu bhagavatyapi rāgo dveṣaśca iti vicintya tatkasya heto: ? ityāha,
ata: subhūte hīnādhimuktikai: ityudatarat | anena khalu bhagavati sarvasattveṣu 
ekasutavad vātsalyamiti nāsti rāgo dveṣo vā | tathāpi ye yadā bhavyā 
bhavanti tadā tebhyo deśayanti, na tvanyebhya: | anyathā upāyānabhijñatvānnaiva 
bhaved bhagavān sarvajña: ityevaṃ darśyate | hīnādhimuktikairiti śrāvaka-
pratyekabuddhai: | ātmādidṛṣṭikai: iti tairthikai: | nedaṃ sthānaṃ vidyate iti 
nāsti tadarthamavakāśa iti |
yacchrāvakai: pratyekabuddhaiścāpi śrotuṃ na śakyate tatkathaṃ śakyate pṛthagjanai: 
śrotum ? yattairna śrotuṃ śakyaṃ tat kathaṃ śakyata udgrahītuṃ vā paryavāptuṃ vā |
atastadasambhavamityartha: | anena tāvad yogasamāpattāvavatāryate |
yadyeva kathaṃ tāvadāryasubhūtinā dharmaparyāyo’yaṃ śrotuṃ śakyata iti ced ? 
bhagavato’dhiṣṭhāneneti nāsti doṣa: | sarvapradeśeṣu yasmin pṛthivīpradeśe sūtramidaṃ 
bhāṣyate sa evaika: pṛthivīpradeśo’nuśaṃsanīya iti pratipādayan 
devādisatkāravaiśiṣṭyaṃ darśayitum api tu khalu puna: subhūte 
ityādyavocat |
@180
prakāśayiṣyate, pūjanīya: sa pṛthivīpradeśo bhaviṣyati sadeva-
mānuṣāsurasya lokasya vandanīya: pradakṣiṇīyaśca sa pṛthivīpradeśo 
bhaviṣyati, caityabhūta: sa pṛthivīpradeśo bhaviṣyati |
api tu ye te subhūte, kulaputrā vā kuladuhitaro vā 
imānevaṃrūpān sūtrāntānudgrahīṣyanti dhārayiṣyanti vācayiṣyanti 
paryavāpsyanti, yoniśaśca manasi kariṣyanti, parebhyaśca vistareṇa 
saṃprakāśayiṣyanti, te paribhūtā bhaviṣyanti, suparibhūtāśca 
bhaviṣyanti | tatkasya heto: ? yāni ca teṣāṃ subhūte, satvānāṃ 
paurvajanmikānyaśubhāni karmāṇi kṛtānyapāyasaṃvartanīyāni, dṛṣṭa eva 
dharme tayā paribhūtatayā tāni paurvajanmikānyaśubhāni karmāṇi
kṣapayiṣyanti, buddhabodhiṃ cānuprāpsyanti |
pūrvaṃ tāvad bāhyaśāstrābhiṣvaṅgaparivarjanārthamuktam, samprati 
dhyānarasāsvādavarjanārthamiti nāsti punaruktatā, samastasaṃgṛhītārthābhidhāne’pi 
bhinnaprasaṅgābhidhānānnāsti punaruktateti jñātavyam | pūjanīya: iti 
chatradhvajapatākādibhi:, vandanīya: iti namaskaraṇīya:, pradakṣiṇīya: 
pradakṣiṇāyogya:, ata eva pūjanīyatvādidharmairyuktatvād caitya: |{1. caityabhūto vandanādinā puṇyopacayahetutvāt | piteva pitṛbhūta
ityupamāvācakabhūtaśabdasyopādānādanyacaityasamānatvena caityabhūta: sa pṛthivīpradeśa: |
-āloka:, pṛ. 361; yatra hi nāma ...iti candragomī | -āloka:, pṛ. 
361 ; anyatrāpi draṣṭavyam- a. pra., pṛ. 28 |}
nanu īdṛśeṣu dharmaparyāyeṣu abhyudyatānāmapi kathaṃ kecit paribhūtā dṛśyanta 
iti cintāyāṃ pāpapariśodhanaviśeṣadeśanāya ye subhūte, kulaputrā vā 
kuladuhitaro vā ityādyāha | paribhūtā bhaviṣyanti iti 
paribhāṣaṇabhaṇḍanādibhirvyāpannā bhaviṣyanti, suparibhūtāśca bhaviṣyanti iti 
vadhabandhanādibhi: pīḍitā bhaviṣyanti |
evamete mahātmāna: kathaṃ paribhūtā bhaviṣyantīti vicintyāha tatkasya 
heto: ? iti | teṣāṃ sattvānām ityādyudatarat | paurvajanmikāni iti 
pūrvajanmani kṛtāni | dṛṣṭa eva dharme iti pratyutpannajīvite | buddhabodhiṃ 
@181
tatkasya heto: ? abhijānāmyahaṃ subhūte, atīte’dhvanyasaṃkhyeyai: 
kalpairasaṃkhyeyatarai: dīpaṃkarasya tathāgatasyārhata: samyaksaṃbuddhasya pareṇa 
paratareṇa caturaśītibuddhakoṭiniyutaśatasahasrāṇyabhūvan ye mayārāgitā:, 
ārāgyā na virāgitā: | yacca mayā subhūte, te buddhā bhagavanta 
ārāgitā:, ārāgyā na virāgitā:, yacca paścime kāle paścime 
samaye paścimāyāṃ pañcaśatyāṃ saddharmavipralopakāle vartamāne 
imānevaṃrūpān sūtrāntānudgrahīṣyanti dhārayiṣyanti vācayiṣyanti 
paryavāpsyanti, parebhyaśca vistareṇa saṃprakāśayiṣyanti, asya khalu
puna: subhūte, puṇyaskandhasyāntikādasau paurvaka: puṇyaskandha: 
śatatamīmapi kalāṃ nopaiti, sahasratamīmapi śatasahasratamīmapi- 
cānuprāpsyanti iti pāpāni pariśodhya kālāntare bhāvanāniratā na ciraṃ 
anuttarasamyaksabodhimabhisambuddhya buddhā bhaviṣyantīti vākyārtha: |
tato nidānaṃ bahutaraṃ puṇyaskandhaṃ prasunuyādaprameyamasaṃkhyeyam iti
yadāha tatra kena prakāreṇa aprameyākhyeyāvabodha: syāt ? ityatra 
abhijānāmyahaṃ subhūte ityādyāha | atra prabhāveṇa bahutareṇa cāprameyamasaṃkhyeyaṃ 
ca paridīpitam | tatrābhijānāmi subhūte atīte’dhvanyasaṃkhyeyai: kalpai: 
asaṃkhyeyatarai: ityādinā prabhāva: paridīpita: | ayaṃ tāvat puṇyaskandhasyaiva 
prabhāva: | etāvatā praśastaro viśiṣṭatara: (pūrvaka:) puṇyaskandho’pyabhibhūyate |
dīpaṅkarata: yāvat asaṃkhyeyakalpam | asaṃkhyeyakalpastāvad gaṇanātītatvāt, 
dīpaṅkarasya pareṇa paratareṇa caturaśītibuddhakoṭiniyutaśatasahasrāṇyabhūvan,
ye mayārāgitā: iti pratipattyarcayā {1. pūjāviśeṣa: | (pūjābheda:)} ārādhitā: | na virāgitā: {2. ta^- a. pra., pṛ. 106 |} 
ityantarāle’pi tadabhinirhārasya anutsṛṣṭatvāt | yacca iti kartṛviśeṣa: |
tato’yamartha: yaśca ārāgaṇādika: (puṇyaskandha:), yaśca 
udgrahaṇādiśraddhādipuṇyaskandhastadutpāditaśca vāsanātmaka: skandha:, anayo:
(puṇyaskandhayo:) pūrvapuṇyaskandha: uttarapuṇyaskandhasyāsya śatatamīmapi kalāṃ 
@182
koṭitamīmapi koṭiśatatamīmapi koṭiśatasahasratamīmapi koṭiniyuta-
śatasahasratamīmapi | saṃkhyāmapi kalāmapi gaṇanāmapi upamāmapi 
upaniṣadamapi yāvadaupamyamapi na kṣamate |
sacetpuna: subhūte, teṣāṃ kulaputrāṇāṃ kuladuhitṝṇāṃ vā ahaṃ 
puṇyaskandhaṃ bhāṣayem, yāvatte kulaputrā vā kuladuhitaro vā tasmin
samaye puṇyaskandhaṃ prasaviṣyanti, pratigrahīṣyanti, unmādaṃ sattvā 
anuprāpnuyuścittavikṣepaṃ vā gaccheyu: | api tu khalu puna: subhūte, 
acintyo’yaṃ dharmaparyāyastathāgatena bhāṣita: | asya acintya eva 
vipāka: pratikāṃkṣitavya: |
nopaiti iti | {1. da^- āloka: pa, 367 |} etāvato’lpīyastvaṃ darśayituṃ sahasratamīmapi ityāha | saṃkhyā 
iti tulyeṣveva yujyate, yathā himavatā (tulya:) vindhya ityucyate, na tu
sarṣapa: | kalām ityaṃśa:, sa ca samānajātīya eva, yathā sumero kalā 
parvataśikharameva, na tu tṛṇaśikhara: | gaṇanām ityapi tulyeṣveva, yathā 
sumerurapi giri:, himavānapi giri:, na tu sarṣapa: | upamām ityapi 
sadṛśeṣveva, yathā gosadṛśo gavaya ityucyate, na tu makṣikā | laghurapi 
parikarmavaśena tasya (mahata:) kṛtyaṃ karoti, yathā niśite kṛte sati 
dātramapyasikṛtyaṃ karotīti matvā upaniṣadam ityāha | tāḍana-
pīḍanādivistāropāyena tīkṣṇīkṛte’pyatilaghutayā na kṣamata ityartha: | ata eva 
aupamyamapi ityāha | tasyopamābhāvamapi na kṣamate |
sarvajñavacanādevaitajjñātavyam, evaṃvidheṣu indriyaviṣayātīteṣu viṣayeṣu 
sarvajñavacanasyaiva prāmāṇyāt | api ca pariśuddhe kāle sarvasattvānāmapi
pariśuddhatvānnāścaryam, apariśuddhe tāvat kāle ye sattvā kṣaṇamātramāśayapariśuddhā 
bhavanti, tadāścaryam | evaṃ prabhāvamukhena tāvadaprameyatvaṃ pradarśitam |
kathamasaṃkhyeyaṃ saṃkhayeti vicāraṇāyāṃ sacetpuna: subhūte...tasmin 
samaye ityādyāha | tena bahulaṃ paridīpitam | tatpuṇyagaṇanayāpi viṣādamanuprāpya 
@183
atha khalvāyuṣmān subhūtirbhagavantametadavocat- kathaṃ bhagavan,
bodhisattvayānasaṃprasthitena sthātavyam, kathaṃ pratipattavyam, kathaṃ cittaṃ 
pragrahītavyam ? bhagavānāha- iha subhūte, bodhisattvayānasaṃprasthitena 
evaṃ cittamutpādayitavyam- sarve sattvā mayā anupadhiśeṣe nirvāṇadhātau 
parinirvāpayitavyā: | evaṃ ca sattvān parinirvāpya na kaścitsattva: 
parinirvāpito bhavati | tatkasya heto: ? sacetsubhūte, bodhisattvasya 
sattvasaṃjñā pravarteta, na sa bodhisattva iti vaktavya: | tatkasya 
heto: ? nāsti subhūte, sa kaściddharmo yo bodhisattvayānasaṃprasthito
nāma | 
vyāmugdhacittāntarviśeṣe unmādamanuprāpnuyu: | tata: udbhūtenonmādena cittavikṣepaṃ vā 
gaccheyu: | anena gāmbhīryamaudārya copadiṣṭam |
evamasmād dharmaparyāyāt saṃkhyāprabhāvapratisaṃyuktamevaṃvidhaṃ phalaṃ kathaṃ jñāyata
iti ? api tu khalu puna: subhūte ityādyāha | phalaṃ puna: hetvanurūpameva 
bhavati | laghiṣṭhe’pi nyagrodhavṛkṣabīje’tiśayasārasampannatvād bṛhacchākhāpallava-
vṛkṣabhūtaṃ phalaṃ nopadṛśyate | dharmaparyāyo’pyayam alpaparivarto’pyatyantagambhīra:, 
acintyadharmadeśanād acintya: | ato’smādacintyād hetupratyayānurūpamacintyaṃ 
phalaṃ bhavati, hetupratyayaprabhāvastāvat sarvajñagocaratvād acintya: |
vipākaśabdo’tra phalārtha:, tena niṣyandādiphalāni saṃgṛhyante | etena sarveṇa 
cittapragraho darśita: |
15. abhisamayakāle’hamitivikalpaviyoga-sthānam : 
evaṃ nirākṛte’pi dhyānarasāsvāde pratyāsanne’bhisamayakāle yai: bodhisattvai: 
ātmavaiśiṣṭyamavalokya `ahaṃ samyaksambodhimārgapratipanna:, sarve mayā sattvā: 
parinirvāpayitavyā:’ iti manyamānaistaistasmin ātmagrāhavikale’bhisamayakāle kathaṃ 
sthātavyam, kathaṃ pratipattavyam, kathaṃ cittaṃ pragrahītavyam ? ityetad darśayituṃ 
pañcadaśasthāmadhikṛtyāha- subhūti... avocat- kathaṃ bhagavan, 
bodhisattvayānasamprasthitena sthātavyam iti | sthātavyamityādideśanātrayaṃ tu 
@184
tatkiṃ manyase subhūte, asti sa kaściddharmo yastathāgatena 
dīpaṃkarasya tathāgatasyāntikādanuttarāṃ samyaksaṃbodhimabhisaṃbuddha: ? 
evamukte āyuṣmān subhūtirbhagavantametadavocat- yathāhaṃ bhagavan,
prāgevoktaṃ bhagavatā | nāsti subhūte, sa kaścid dharmo yo 
bodhisattvayānasamprasthito nāma ityavaśiṣṭenātra ātmagrāhavisaṃyoga: kriyate |
śeṣāṇāṃ (padānāṃ) vyākhyā tu pūrvavat |
yathedaṃ pudgaladharmanairātmyaṃ prāgeva bhagavatā prakāśitaṃ tathokte sati 
bodhisattveṣu puna: abhisamayakāle kathamātmagrāha: sambhaved ? 
tannirākaraṇāyoktamapi kiṃ punarucyate ? athaivamapi deśanāyāṃ saṃmuhyet 
prāguktasyānavasthānaṃ ca syāditi ? tathā deśite’pi anādikālātyanta-
dṛḍhībhūtātmābhiniveśavaśatayā keṣāñcit sammohasyānivṛtte: deśito’pyartha: 
punarupadiśyate | punardeśanākāle pāriṣadyānāṃ sammohanivṛtternānavasthā syāt |
bhagavatā kṛtasyopadeśasya phalaṃ tāvat sammohavinivṛttireva vineyajanānāmiti na 
niṣphalam | ata eva sammohanivṛttau satyāṃ phalābhāvena puna: pravṛttyabhāvāt 
prakṛtamevedam |
16. avavādaparyeṣaṇasthānam :
yadi bodhisattvayānasamprasthito nāma na syāt sa kaścid dharma: (tarhi)
kathaṃ bhagavān dīpaṅkarasya śāsturantikādavavādaṃ prāpya anuttarāṃ 
samyaksambodhimabhisambuddha: ? atha na syād (sa:) abhisambuddha: (tarhi)
abhisamayakāṅkṣiṇā’vavādo na paryeṣṭavya iti ye manyante, teṣāmavavāda-
viyogavisaṃyogāya ṣoḍaśasthānamadhikṛtya tatkiṃ manse subhūte ityādyāha | pūrvaṃ 
dharmakāyāptikāmatāvasare dharmagrāhaniṣedha ukta:, {1. dra^- vajra. sū. 7 adhyā. ; dra^- prastutā ṭīkā, 4 sthānam,|} idānīmabhisamayakāle
abhisambuddhasya tasya niṣedha: kriyate’to na punaruktatā | nāsti paramārthata: sa 
kaścidapi jñānajñeyātmako dharma:, yathā pūrvaṃ vicāritam |
tadbalena avicāraramaṇīyamātratayā śrutamayyādiprajñotpādakrameṇa bhagavata:-
@185
bhagavato bhāṣitasyārthamājānāmi, nāsti sa bhagavan, kaściddharmo 
yastathāgatena dīpaṃkarasya tathāgatasyārhata: samyaksaṃbuddhasyāntikād 
anuttarāṃ samyaksaṃbodhimabhisaṃbuddha: | evamukte bhagavānāyuṣmantaṃ 
subhūtimetadavocat-evametatsubhūte, evametat | nāsti subhūte sa 
kaściddharmo yastathāgatena dīpaṃkarasya tathāgatasyārhata: samyaksaṃbuddhasya 
antikādanuttarāṃ samyaksaṃbodhimabhisaṃbuddha: | sacetpuna: subhūte,
kaściddharmastathāgatenābhisaṃbuddho’bhaviṣyat, na māṃ dīpaṃkarastathāgato 
vyākariṣyat-bhaviṣyasi tvaṃ māṇava –
svayambhūsarvajñajñānaṃ{1. sarvajñeyāvabodhenātiśayabuddhisadbhāvāt buddhā:, paropadeśamantareṇa svayaṃbodhāt svayaṃbhuva: |
-āloka:, pṛ. 368 |} tathyasaṃvṛtyā grāhyātmakaṃ samudbhavati |
nanu tadapi bhagavato dīpaṅkarasyānubhāvamātramiti ced ? evaṃ satyapi 
anurūpameva, tathāpi tasmin sarvabuddhānāṃ sādhāraṇānubhāvā:, na kevalaṃ bhagavato 
dīpaṅkarasyaiva | yadi na syādabhisambuddha: (kaścit tarhi) kathaṃ tena 
samyaksaṃbodhau bhagavān vyākṛta iti vicārya sacet puna: subhūte ityādyāha |
ayamabhiprāya:- yadi bhagavata: pratyātmavedyo dharma: paramārthato tathābhūto  
bhavet tadā syādabhisambuddha:, athavā `mayā puna: dharmo’bhisambuddha:’ ityahaṅkāra: 
samudbhavet tadā syād `abhisambuddha:’ ityevaṃ viparītābhiniveśāt tathāgatasya 
vyākaraṇaṃ na bhavet | yato hi tadā `mayā’bhisambuddha:’ iti na bhavati, na ca 
dharmādiṣvapyabhiniveśa: bhavati | tata evāham aviparītasamyagjñānamārgasthitau
vyākṛta: |
nāsti sa kaścid dharmo’bhisambuddha: ityanena arthato dīpaṅkarasyāntikād 
avavādagrāhavikalpaṃ vipakṣatvena darśayitvā tadvikalpaprahāṇāya chanda: praṇidhānaṃ 
cāpi deśitam | dīpaṅkaretyupalakṣaṇamātreṇābhihitena sarve dharmodgrahaṇavikalpā 
nivartante | nāsti ityanena tasya gambhīratvamuktam, samyaksambodhaye 
avavādaparyeṣaṇavidhānena tāvadasyodāratvaṃ coktam, śrāvakapratyekabuddhāvavādād 
atyantaviśiṣṭatvāt |
@186                                                                                                                                                                                                                                                                                                                                                               
anāgate’dhvani śākyamunirnāma tathāgato’rhan samyaksaṃbuddha iti |
yasmāttarhi subhūte, tathāgatenārhatā samyaksaṃbuddhena nāsti sa kaścid 
dharmo yo’nuttarāṃ samyaksaṃbodhimabhisaṃbuddha: | tasmādahaṃ dīpaṃkareṇa 
tathāgatena vyākṛta:- bhaviṣyasi tvaṃ māṇava anāgate’dhvani 
śākyamunirnāma tathāgato’rhan samyaksaṃbuddha: | tatkasya heto: ?
tathāgata iti subhūte bhūtatathatāyā etadadhivacanam |
yadi tathāgatena samyaksambuddhena na syāt sa kaścid dharmo yo’nuttarāyāṃ 
samyaksambodhau abhisambuddha:, tadā kathaṃ tathāgatatvaṃ bhavet ? tadyathā pūrvabuddhā 
abhisambodhiṃ gatā:, tathaivātrāpi gatatvādabhisambuddhastathāgata ucyata iti cet ? 
abhisambuddha ityākyasya kasyacid dharmasyābhāvāt tatkathaṃ bhavediti vicintya 
tatkasya heto: iti pṛṣṭhavān | tathāgata iti subhūte ityādi codatarat |
tathatā iti dharmāṇāmaviparītasvabhāva ucyate, sa cādiśāntādisvabhāva:, 
sarvadharmasādhāraṇatvāt sā bhūta: iti vacanena viśeṣitā, bhūtastu {1. bhūtārthabhāvanāprakarṣaparyantajaṃ yogijñānaṃ ceti | -nyā. bi., 1/11|} yathārthatvena 
tathāgatajñānamabhidhīyate | tasyāstathatāyā yā paramārthato’nutpannadharmatā sa tathāgata 
ityucyate | yathoktam-{2. ma. śā. vṛ., 22/16, pṛ. 195 (uddhṛtam ha. kā. sū.), Toh: 207 Sde bka (Mdo Sde, Tsha p. 95.}
anutpādadharma: satataṃ tathāgata: | iti |
paramārthato dharmatā’pi dharmiṇo netarā, ata: paramārthata: sarvadharmāṇāmanutpādo 
dharmatā | sarvadharmādhigamasvabhāvo’vicāraramaṇīya: paramārthato’nutpanna: tathyasaṃvṛtau 
parikalpyamāna: sajjñānaviśiṣṭa: `tathāgata:’ {3. sa evamadhigatasarvajñajñāno bhagavān yathā dharmāṇāṃ tattvaṃ vyavasthitaṃ tathaiva aśeṣato 
gatatvād buddhatvāt tathāgata ityucyate | -ma. śā. vṛ., 22 adhyā., pṛ. 187 |} ucyata iti vākyārtha: | tasya ca 
paramārthato’nutpannatvānnāsti kaścid grāhyo grāhako vā | tasmānnāsti kaścid 
dharmo’pyabhisambuddha: (nāma) paramārthata: | tathyasaṃvṛtimāśritya tena viśiṣṭajñānena 
yathā abhisambuddha: tathā gata ityevamabhiprāya: |
@187
ya: kaścitsubhūte, evaṃ vadet- tathāgatenārhatā samyaksaṃbuddhena anuttarā 
samyaksaṃbodhirabhisaṃbuddheti, sa vitathaṃ vadet | abhyācakṣīta māṃ sa 
subhūte, asatodgṛhītena | {1. idaṃ vākyaṃ bhoṭapāṭhe dege saṃskaraṇe nopalabhyate |} tatkasya heto: ? nāsti subhūte, sa 
kaściddharmo yastathāgatena anuttarāṃ samyaksaṃbodhimabhisaṃbuddha: |
yaśca subhūte, tathāgatena dharmo’bhisambuddho deśito vā tatra na satyaṃ 
na mṛṣā | tasmāttathāgato bhāṣate sarvadharmā buddhadharmā iti | tatkasya 
heto: ? sarvadharmā iti subhūte, adharmāstathāgatena bhāṣitā: |
tasmāducyante sarvadharmā buddhadharmā iti |
paramārthāśrayeṇābhisambuddha iti kasmāttathā nocyate ? iti cintāyāṃ ya: 
kaścit subhūte ityādyāha | tatkasya heto: ? iti na satyam ityanena 
yojyam | śeṣastu sugamānna vyākhyāyate | evaṃ tarhi `saṃvṛtita: tathāgatena 
abhisambuddha:’ iti vyavasthaiva kathaṃ vyavasthāpyata iti vicārya yaśca dharma: 
ityuktam | ya: iti rūpādilakṣaṇadharma:, tatra na satyam iti 
māyāvatpratibhāsamānānāṃ vicāryamāṇānāmatyantaśūnyatvenānutpannatvāt śaśaśṛṅgavad 
atyantābhāva: | na mṛṣā avicāraramaṇīyasvabhāvena māyāvatpratibhāsamānāt |
athavā nāpi satyam, na kasyāpi dharmasya paramārthata: siddhe: | na mṛṣā, na ca 
vicāragocara: kaścit satya: siddha:, sarvadharmāṇāmanutpādāt |
anenādhyāropāpavādāntau nirākṛtya madhyamamārgaṃ ca vyavasthāpya yogasamāpattau 
pravarttyate | tasmāt ityevaṃ paramārthata: sarvadharmāṇāmanutpādāt na satyaṃ na ca 
mṛṣā | tathāgato’pi pariśuddhyā’nutpādadharmatayā prabhāvita:, anutpādadharmatāyā: 
sādhāraṇatvāt, (tathā hi) {2. anutpādadharma: satataṃ tathāgata: sarve ca dharmā: sugatena sādṛśā: |
nimittagrāheṇa tu bālabuddhaya: asatsu dharmeṣu caranti loke ||
tathāgato hi pratibimbabhūta: kuśalasya dharmasya anāsnavasya |
naivātra tathatā na tathāgato’sti bimbaṃ ca saṃdṛśyati sarvaloke || -ma. śā. vṛ., 22/16 
(hasti. sū., prasannapadāyāmuddhṛtam) pṛ. 195 darabhaṃgā saṃskaraṇam 1983, See- Toh: 
207 Sde bka (Mdo Sde. Tsha p. 95.}
anutpādadharma: satataṃ tathāgata: 
@188
tadyathāpi nāma subhūte, puruṣo bhavedupetakāyo mahākāya: ? 
āyuṣmān subhūtirāha yo’sau bhagavaṃstathāgatena puruṣo bhāṣita 
upetakāyo mahākāya iti, akāya: sa bhagavaṃstathāgatena bhāṣita: |
tenocyate upetakāyo mahākāya iti |
sarve ca dharmā: sugatena sādṛśā: |
nimittagrāheṇa tu bālabuddhaya: 
asatsu dharmeṣu caranti loke ||
ityādi | sarvadharmā buddhadharmā: iti tathāgato bhāṣate | yadyanutpannā 
evāmī dharmāstat kathaṃ sarvadharmā: ityucyanta iti pravicintya sarvadharmā iti 
subhūte ityādyāha | ayamatrārtha:- paramārthatastathā vidyante, na tu 
vyavahāraprajñaptita: | asantastāvat paramārthato rūpādidharmā:, kintvaparamārthaṃ 
khalvavicāritamāśritya yasmāt svasāmānyalakṣaṇagrahaṇaṃ tasmāt sarvadharmā: 
ityucyante, na tu paramārthata:, tatra sthitānāṃ sarveṣāṃ dṛśyamānatve’pyabhāvāt |
anena tāvad vikṣepanigraha: sandarśita: |
17. abhisamaya-sthānam :
yadi na syāt sa kaścid dharmo bhagavatā’bhisambuddha: kathaṃ (tarhi)
bodhisattvā upādattamavavādaṃ sammukhīkṛtya dharmapudgalanairātmyadhigaccheyu: ? iti 
vicintyābhisamayapratipādanārthaṃ tadyathāpi nāma ityādyāha | ayamabhisamayastāvat 
jñānaprāptinirabhimānitābhyāṃ saṃdarśyate | kathaṃ jñānaprāptyeti cet ? dvividhaṃ 
jñānamāśritya, gotrasamparigrahajñānaṃ samatājñānañca | tatra yajjñānaprāptyā tathāgatagotre 
samutpadya buddhagotre niyato jāyate tad gotrasamparigrahajñānam | tadutpādena 
upetakāyo bhavati | upeta ityātmanā parigṛhīta:, kāyastu tathāgatakāya: | yena 
so’dhigata:, sa upetakāya: | kathaṃ jñāyate tajjñānaprāptirityāha–mahākāya: 
iti |
anena pudgaladharmanairātmyasamatājñānaṃ samavāpya abhisamaya: sampradarśyata 
ityato gotrajñānamabhidhīyate | tena samatājñānena pudgaladharmanairātmyamadhigamya sarve 
@189
bhagavānāha-evametatsubhūte, yo bodhisattva evaṃ vadet-ahaṃ 
sattvān parinirvāpayiṣyāmīti, na sa bodhisattva iti vaktavya: |
tatkasya heto: ? asti subhūte, sa kaściddharmo yo bodhisattvo 
nāma ? subhūtirāha-no hīdaṃ bhagavan | nāsti sa kaściddharmo yo 
bodhisattvo nāma | bhagavānāha- sattvā: sattvā iti subhūte, 
asattvāste tathāgatena bhāṣitā:, tenocyante sattvā iti |
tasmāttathāgato bhāṣate-nirātmāna: sarvadharmā ni:sattvā: nirjīvā 
niṣpudgalā: sarvadharmā iti |
sattvā ātmani (ātmavat) saṅgṛhītā bhavanti | tasmāt
samastasattvakāyānāmātmani saṅgraheṇa sa mahākāya iti | nāpyapārthako’yaṃ 
śabda:, evaṃ sarvasattvānāmātma-saṅgraheṇa sa kāya ityucyate | teṣāṃ 
saṃbahulatve’pi na mahākāyaśabdārthatvam | anena sthānasyāsya audāryaṃ 
samudīritam |
ayamabhiprāya:- bodhisattvānāmabhisamayo’pyayaṃ tathyasaṃvṛtimāśritya 
viśiṣṭajñānotpādamātreṇa prabhāvito bhavati | paramārthato na kiñcinnirūpakaṃ 
nirūpyaṃ veti darśayitum, āryasubhūti:- bhagavaṃstathāgatena puruṣo 
bhavedupetakāya: ityādyāha | anenārthatastāvadupetakāya-mahākāyābhiniveśastu 
vipakṣatvena nirdiṣṭa: | (ata:) tatprahāṇāya chandapraṇidhānābhyāṃ sthātavyamiti 
darśitam | upetakāyo mahākāya iti nimittamātrābhidhānena bodhisattvānāṃ 
sarvadharmeṣvabhiniveśo nivartate | paramārthe’pi tāvad vyavasthāpya yogasamāpattau 
cāvatāryate | gāmbhīryamapyuktam, samāropānto’pi nirākṛta: | pūrveṇa 
tāvadapavādānta: pratiṣiddha: |
yadi tathāgatena sa eva kāyo nokta: syāt tadā prāptābhisamayo 
bodhisattva: `evaṃ mayā bodhisattvābhisamaya: samprāpta: sāmpratamahaṃ sattvān 
parinirvāpayiṣyāmi’ ityetat kathaṃ sañcintyayedityanyadīyaṃ sadvikalpaṃ samudīkṣya 
nirabhimānitayā’bhisamayaṃ darśayituṃ yo bodhisattva: ityādyāha | anena ya evaṃ
vadet- ahaṃ sattvān parinirvāpayiṣyāmīti `ahaṃ bodhisattvo’smi 
@190
ya: subhūte, bodhisattva evaṃ vadet- ahaṃ kṣetravyūhān 
niṣpādayiṣyāmīti, so’pi tathaiva vaktavya: | tatkasya heto: ? 
kṣetravyūhā: kṣetravyūhā iti subhūte, avyūhāste tathāgatena bhāṣitā: |
tenocyante kṣetravyūhā iti |
ya: subhūte, bodhisattvo nirātmāno dharmā nirātmāno dharmā-
ityabhimānī sa tathyato na bodhisattva: iti darśyate | tatkasya heto: ?
ityatra jñāpakahetu: paripṛṣṭa: | dharma: iti tu rūpādisvabhāvo vā 
pudgalādisvabhāvo vā | yuktito vicāraṇāyāṃ tasya dharmasyādṛṣṭatvād 
āryasubhūtirapyāha no hīdam iti | tasyā yukte: sarvatra sādhāraṇatvād 
bhagavān nairātmyadvayāvatāraṇārthaṃ tasmād ityāha | nisattvā: ityādi 
tāvadupalakṣaṇam, ni:svabhāvā api draṣṭavyā: | anena vikṣepanigraho nirdiṣṭa: |
ukto’bhisamaya: |
ata ūrdhvaṃ buddhabhūme: paryeṣaṇam | tadapi buddhasya saptabhi: sampadbhi: 
saṃgṛhyate | sapta sampadaśca-
1. kṣetrapariśuddhisampad 
2. anuttaradṛṣṭipariśuddhisampad 
3. anuttarajñānapariśuddhisampad 
4. prāptapuṇyaskandhādhipatyasampad
5. kāyasampad
6. vāk-sampad 
7. cittasampacca |
1. kṣetrapariśuddhisampad :
tatra yadi na syāt kaścid bodhisattvo nāma dharma:, (tarhi)
kastāvad buddhakṣetraṃ pariniṣpādayituṃ yatnaṃ kuryāt ? ityāśaṅkāṃ nirākartuṃ 
buddhakṣetrapariśuddhisampadamadhikṛtya- ya: subhūte bodhisattva: ityādyāha |
so’pi tathaiva vaktavya: ityabhimānitvānnocyate sa bodhisattva ityartha: |
@191
ityadhimucyate sa tathāgatenārhatā samyaksaṃbuddhena bodhisattvo 
bodhisattva{1. pro. jośīmahodayena sampādite saṃskaraṇe "bodhisattvo mahāsattva:” iti pāṭha:, kintu 
bhoṭapāṭhe de. ge. saṃskaraṇe tu “bodhisattvo bodhisattva:” iti pāṭha upalabhyate yaśca 
ācāryakamalaśīlasya ṭīkāmanusarati | ataevātra bhoṭapāṭha eva gṛhīta: |} ityākhyāta: |
pudgaladharmanairātmyayoranadhigame’pyadhigatamityabhimānāt | evamahamasmītyabhimānānna 
tasya pudgalanairātmyāvagama:, na ca dharmanairātmyāvabodha:, asatsu kṣetravyūheṣvapi 
tatrābhimānāt | anena kṣetravyūheṣu māyopamatvādhimuktyā bodhisattvena kathaṃ 
sthātavyamityetad darśitam |
yadi paramārthato na syuste kṣetravyūhā: (tadā) bhagavatā kathamuktā iti 
vicintya tatkasya heto: ? ityāha | pūrvavadasya vyākhyānam | na ceyaṃ
punarukti: | pūrvaṃ tāvadadhimukticaryābhūmisthitānāṃ bodhisattvānāṃ bodhisattva- 
kṣetrapariśuddhau praṇidhānāvasthāyāṃ bodhisattvavikalpasya niṣedhārtham (uktā:), samprati
buddhakṣetrapariśuddhipariniṣpattaye ye bodhisattvā evaṃvidhenābhiniveśena pravartante, yeṣāṃ 
caivaṃvidho vikalpa:, tannirākaraṇārthamuktam | na cānavasthāprasaṅga:, tadaivaṃvidhasya 
kasyaciditaravikalpasyāsambhavāt |
aneneha bodhisattvena kathaṃ pratipattavyaṃ tad vyapadiṣṭam | kīdṛśo 
bodhisattvo nāmetyatra ya: subhūte bodhisattva: ityādyāha | nirātmāno dharmā: 
iti dviruktayā dvividhena nairātmyena sarvadharmāṇāṃ nairātmyaṃ darśyate | bodhisattvo 
bodhisattva: iti dviruktyā tadeva dvividhaṃ nairātmyajñānaṃ darśyate | athavā 
ekastāvad bodhisattva: āvṛtta:, bodhisattva ityākhyāta: ityuttarastu 
(kathanasya) prakāra: |
tena kiṃ darśayiṣyata iti ced ? kena niṣpādyante yadi
pudgalādigrāhakābhāva:, kṣetravyūhā: iti dharmagrāhakasyāpyabhāva:, 
ubhayābhāvādhigamena bodhisattva ityākhyāta iti nirdiṣṭam | anena cittapragraho 
deśita: | ebhi: sarvai: sthānai: gāmbhīryaṃ darśitam | tatra 
māyāvadbuddhakṣetrapariniṣpādanādhimuktyā bodhisattvānāṃ pravṛttipradarśanenaudāryamuktam |
@192
bhagavānāha- tatkiṃ manyase subhūte-saṃvidyate tathāgatasya 
māṃsacakṣu: ? subhūtirāha- evametadbhagavan, saṃvidyate tathāgatasya 
māṃsacakṣu: | bhagavānāha- tatkiṃ manyase subhūte, saṃvidyate tathāgatasya 
divyaṃ cakṣu: ? subhūtirāha- evametadbhagavan, saṃvidyate tathāgatasya 
divyaṃ cakṣu: | bhagavānāha- tatkiṃ manyase subhūte, saṃvidyate 
tathāgatasya prajñācakṣu: ? subhūtirāha-evametadbhagavan, saṃvidyate 
tathāgatasya prajñācakṣu: | bhagavānāha-tatkiṃ manyase subhūte, saṃvidyate 
tathāgatasya dharmacakṣu: ? subhūtirāha- evametadbhagavan, saṃvidyate 
tathāgatasya dharmacakṣu: | bhagavānāha- tatkiṃ manyase subhūte, saṃvidyate 
tathāgatasya buddhacakṣu: ? subhūtirāha-evametadbhagavan, saṃvidyate 
tathāgatasya buddhacakṣu: |
2. anuttaradṛṣṭipariśuddhisampad :
yadi nāsti bodhisattvo nāma kaścid dharma:, tadā tathāgata: 
pariśuddhadarśanena pariśuddhajñānena ca yukta eva na bhavet, tasya 
bodhisattvādutpannatvāt, tasyābhāve sa kathaṃ bhavatumarhati, ahetukatve 
nityasattvādidoṣā:,{1. de. ge. saṃskaraṇe tu. “nityasattvādyarthadoṣā:” iti pāṭha: |} tasmād yasyāṃ saṃnipatitatāyāṃ pariṣadyevaṃ vikalpo bhavet, 
tasyā: kṛte pariśuddhaṃ darśanaṃ jñānañcetyanuttaradvayamadhikṛtya tatkiṃ manyase 
subhūte ityādyāha | pūrvata: bhagavato’bhiprāyaṃ gṛhītvā āryasubhūtirapyāha-
saṃvidyate iti |
anena paramārthata: bodhisattvo nāma sa kaścid dharmo na bhavati, tathāpi 
saṃvṛtau puṇyajñānasambhāraṃ paripūrya pariśuddhaṃjñānadarśanābhyāṃ yastathāgato bhavati, (tena)
avicāraramaṇīyaskandhamātrasya bodhisattvasyāstitvaṃ bhavatyeva | anyathā saṃvṛtāvapi 
yadi sa na bhavet tadā kastathāgato bhavedityevaṃ tāvat darśitam | tatra
saṃvidyate tathāgatasya prajñācakṣu: ityeva tāvannocyate, (api tu) viśiṣṭaṃ 
viśuddhadarśanamabhidhātuṃ cakṣuṣo vidyamānatvaṃ darśitam |
@193
bhagavānāha- tatkiṃ manyase subhūte, yāvantyo gaṃgāyāṃ mahānadyāṃ 
vālukā:, api nu tā vālukāstathāgatena bhāṣitā: ? subhūtirāha-
evametadbhagavan evametat sugata | bhāṣitāstathāgatena vālukā: |
bhagavānāha- tatkiṃ manyase subhūte, yāvatyo gaṃgāyāṃ mahānadyāṃ 
vālukā:, tāvatya eva gaṃgānadyo bhaveyu:, tāsu yā vālukā:, 
tāvantaśca lokadhātavo bhaveyu:, kaccidbahavaste lokadhātavo
bhaveyu: ? subhūtirāha-evametadbhagavan, evametat sugata, bahavaste 
lokadhātavo bhaveyu: | bhagavānāha- yāvanta: subhūte, teṣu lokadhātuṣu
samāsataścaturvidhaṃ bhavati cakṣu:- rūpagrāhakam, paramārthasatyagrāhakam,
saṃvṛtisatyagrāhakam, sarvākārajñeyagrāhakaṃ ca | rūpagrāhakamapi dvividham- karmaphalaṃ 
bhāvanāphalañceti | pañcavidhaṃ cakṣu: kramaśa: - tatra sthūlaviṣayatvāt prathamaṃ 
rūpagrāhakaṃ kathitam, paramārthavaśena saṃvṛttijñānaṃ pariśuddhadhyatītyata: pūrvaṃ 
paramārthasatyagrāhakaṃ paścācca saṃvṛtisatyagrāhakamabhitamiti saṅgacchate
kramanirdeśa: | pudgaladharmanairātmyayo: saṃvidyate prajñācakṣu:, saṃvṛtau dharmamātrameva 
tāvadavabhāsate, na tu pudgala iti pudgalaśūnye dharmamātre dharmacakṣu:, sarvajñeyānāṃ 
sarvākārajñānaṃ tāvad buddhacakṣurityucyate, anenedānīṃ sākṣātkṛtya viharaṇāt | 
tathyasaṃvṛtau pañcacakṣuṣāṃ deśanayoktaṃ viśuddhadarśanam |
3. anuttarajñānapariśuddhisampad :
viśuddhajñānābhidhānārtham- tatkiṃ manyase subhūte ityādyāha | traikālikā: 
cittacaitasāstāvaccittasantati: | tata: traikālyaviṣayatvena tadviṣayāvabodho 
jñānamityucyate, na tu darśanam | tadapi sarāgacittavītarāgacittetyādinānāvidha-
saṃkleśavyavadānabhāvena veditavyam |
tāvanto lokadhātava: ityupalakṣaṇam, anantalokadhātvantarnihitasattvānāṃ 
cittadhārāyā: parijñānāt | tathāhi-saṃvṛtau tathāgatasya māṃsacakṣurādīni bhavanti, 
atastanniṣpādanārthaṃ bodhisattvena chandapraṇidhānābhyāṃ sthātavyam | anena tāvad 
vacanena sampaddvayaṃ paridīpitam |
@194
sattvā:, teṣāmahaṃ nānābhāvāṃ cittadhārāṃ prajānāmi | tatkasya heto: ? 
cittadhārā cittadhāreti subhūte, adhāraiṣā tathāgatena bhāṣitā, tenocyate 
cittadhāreti | tatkasya heto: ? atītaṃ subhūte, cittaṃ nopalabhyate |
anāgataṃ cittaṃ nopalabhyate | pratyutpannaṃ cittaṃ nopalabhyate |
tatkiṃ manyase subhūte, ya: kaścitkulaputro vā kuladuhitā vā 
imaṃ trisāhasramahāsāhasraṃ lokadhātuṃ saptaratnaparipūrṇaṃ kṛtvā 
tathāgatebhyo’rhadbhya: samyaksaṃbuddhebhyo dānaṃ dadyāt, 
māṃsacakṣurādīnyapi ekānekasvabhāvābhyāṃ vicāraṇāyāmanupalabdhānyeva | na 
hyarthāntarajñānena grahaṇaṃ yujyate, yathā pūrvaṃ vicāritam, evaṃ sati kathaṃ prajñāsyete 
tathāgatasya māṃsacakṣurādividyamānatā cittadhārā ceti cittāśayaṃ viditvā tatkasya 
heto: ? ityāha | bodhisattvena kathamanayordvayorviśuddhayoryogasamāpattyā 
pratipattavyam ? ityetadabhidhātuṃ cittadhārā cittadhārā ityādyāha | {1. tu^- ma. śā. vṛ., pṛ. 23-24, bau. bhā. pra. 1983 |} paramārthata: 
adhārā iti | svabhāvato’sattve’pi saṃvṛtimadhikṛtyāha- tenocyate 
cittadhāreti iti | anyathā paramārthata: sarvavāggocarātītatvānna vaktuṃ śakṣyata 
ityabhiprāya: | cittadhāretyupalakṣaṇam | māṃsacakṣurādīnyapi cakṣu:vabhāvarahitānyeva 
uktānīti kathanaṃ prakṛtaṃ sākṣānnoktam |
atra kathaṃ cittaṃ pragrahītavyamiti tadabhidhātumāha tatkasya heto: ? iti |
adhāretyanena saha yojanīyam | atītādīnāṃ cittānāṃ paramārthato’nutpannatvād 
anupalambha: | sattve’pi grahaṇānupapattyā nānupalambha: | tathā sati
acittadhārādeśanamapi na bhavet, na cānupalambhamātreṇa bhāvānāṃ ni:svabhāvatvaṃ 
syāt | yathā traikālikacittasya paramārthato’bhāvastathā pūrvamuktaṃ vakṣyate ca | {2. tu^ cittaṃ hi subhūte, tathāgatena na atītaṃ upalabdhaṃ, na anāgataṃ na pratyupannaṃ upalabdhaṃ 
asattvāccittasya | -a. pra., pṛ. 132 |}
cittoktirupalakṣaṇam, tato’tītādimāṃsacakṣurādīnyapyanupalabdhānyeva | atra adhārā 
ityādibhi: padairgāmbhīryamuktam, śeṣairaudāryam |
@195
api tu sa kulaputro vā kuladuhitā vā tato nidānaṃ bahu 
puṇyaskandhaṃ prasunuyāt ? subhūtirāha- bahu bhagavan, bahu sugata |
bhagavānāha- evametat subhūte, evametat | bahu sa kulaputro vā 
kuladuhitā vā tato nidānaṃ puṇyaskandhaṃ{1. jośī saṃskaraṇe “puṇyaskandham” iti pāṭha: nopalabhyate |} prasunuyādaprameyamasaṃkhyeyam |
tatkasya heto: ? puṇyaskandha: puṇyaskandha iti subhūte, askandha: 
sa tathāgatena bhāṣita:, tenocyate puṇyaskandha iti | {2. idaṃ vākyaṃ bhoṭapāṭhe de. ge. saṃskaraṇe ca nopalabhyate |} sacet subhūte, 
puṇyaskandho’bhaviṣyat, na tathagato’bhāṣiṣyat puṇyaskandha: |
puṇyaskandha iti |
4. prāptapuṇyaskandhādhipatyasampad : 
yadi nāsti traikālikaṃ cittaṃ tadā puṇyaskandho’pi na syāt, 
cittāśritatvāttasya | tata: tathāgatasya puṇyaskandhādhipatyasampadaṃ sampādayituṃ kathaṃ 
bodhisattvo yatnaṃ kuryāditi vicintya puṇyaskandhādhipatyasampadamadhikṛtya-tatkiṃ 
manyase subhūte ityādyāha | anena kulaputrovā kuladuhitā vā yo’ntaśo 
ratnādikaṃ bāhyavastu tyajati, so’pi (yadi) mahāpuṇyaskandhena yukto bhavati 
(tadā) kathaṃ na tathāgatasya asaṃkhyeyāprameyakalpeṣu duṣkarānekaśatānyabhyasyata: 
puṇyaskandhādhipatyaṃ syādityevaṃ deśitam | 
ata eva paramārthato’satyapi puṇyaskandhe saṃvṛtau sattvād bodhisattvena tatra 
vaśībhāvaṃ niṣpādayituṃ chandapraṇidhānābhyāṃ sthātavyamityādarśitam |
anenaudāryamapyuktam | kathaṃ na paramārthata: puṇyaskandhasattvaṃ vyavasthāpyata iti 
vicintya `bodhisattvenātra kathaṃ pratipattavyam, kathañca cittaṃ pragrahītavyam,’
ityubhayaṃ sandarśiyituṃ sacet subhūte ityādyāha | sacet iti `yadi’ ityartha: |
na tathāgato’bhāṣiṣyat iti paramārthato’bhidhānaṃ nācariṣyat | anirdeśe’pi tathā 
khyāyata ityabhiprāya: | yathā paramārthata: puṇyaskandhasyābhāvastathā prāgvarṇita: |
anena tathāgatasya puṇyaskandhādhipatyasampadaṃ pariniṣpādayituṃ prasthitena bodhisattvena 
paramārthatastadanupalambhena yogasamāpattyā pratipattavyam | paramārthatastadālambanābhi-

@196
tatkiṃ manyase subhūte, rūpakāyapariniṣpattyā tathāgato draṣṭavya: ?
subhūtirāha- no hīdaṃ bhagavan | na rūpakāyapariniṣpattyā tathāgato 
draṣṭavya: | tatkasya heto: ? rūpakāyapariniṣpatti: rūpakāya-
pariniṣpattiriti bhagavan apariniṣpattireṣā tathāgatena bhāṣitā |
tenocyate rūpakāyapariniṣpattiriti |
niveśaparihāreṇa cittaṃ pragrahītavyam ityubhayaṃ deśitam, gāmbhīryamapyuktam |
5. kāyasampad: (a) rūpakāyasampad 
yadi puṇyaskandho naiva syāt tadā tathāgatānāṃ dvividhā kāyalakṣaṇasampad-
anuvyañjanakāyasampad, lakṣaṇakāyasampacca yā’nuttarapuṇyenābhinirvartayitumiṣyate, sā 
naiva syāt, kāraṇābhāvāt | tasmāt tathāgatasya dvividhāṃ kāyasampadaṃ 
pariniṣpādayitaṃ kathaṃ bodhisattvairyatno’nuṣṭheya iti vicintayadbhyastathāgatasya 
rūpakāyasampadamadhikṛtya- tatkiṃ manyase subhūte ityādyāha |
rūpakāya: | ityanuvyajñjanakāyarūpeṇa draṣṭavya: | lakṣaṇakāya: paścād 
vakṣyate gobalivardanyāyena | tato’yamatrāryasubhūterāśaya:-yathā paramārthato’raskandha
eva puṇyaskandhastathā rūpakāyo’pyanutpanna eva | ata: paramārthata: na 
rūpakāyapariniṣpattyā tathāgato draṣṭavya: ityucyate | {1 dra. –āloka:, pṛ. 253 |} saṃvṛtau 
māyānirmitabuddhavad vidyata eva rūpakāya:, tata upapanna eva (tasya)
puṇyaskandhādudbhava: |
tasmād bodhisattvena māyānirmitabuddhasya tathāvidharūpādhimuktyā 
tatpratipattaye chanda-praṇidhānābhyāṃ sthātavyamiti deśitam | nāpyatra punaruktitā |
pūrvamadhimukticaryābhūmau rūpakāyāptikāmatākāle{2. dra^- prastutā ṭīkā, 3 sthānam,} tathāgatapūjāsatkārakāle{3. dra^-prastutā ṭīkā, 11 sthānam,} ca 
tathāvidho’bhiniveśa: parivarjita:, samprati śuddhādhyāśayabhūmau tathāgatarūpakāya- 
@197
bhagavānāha- tatkiṃ manyase.. subhūte, lakṣaṇasaṃpadā tathāgato 
draṣṭavya: ? subhūtirāha-no hīdaṃ bhagavan | na lakṣaṇasaṃpadā tathāgato 
draṣṭavya: | tatkasya heto: ? yaiṣā bhagavan lakṣaṇasaṃpattathāgatena 
bhāṣitā, alakṣaṇasaṃpadeṣā tathāgatena bhāṣitā | tenocyate 
lakṣaṇasaṃpaditi |
bhagavānāha- tatkiṃ manyase subhūte, api nu tathāgatasyaivaṃ 
bhavati- mayā dharmo deśita iti ? subhūtirāha- no hīdaṃ bhagavan |
sampadaṃ pariniṣpādayituṃ samprasthitasya bodhisattvasya rūpe’bhiniveśo bhavatīti
yāsāṃ prasiddhistāsāṃ pariṣadāṃ durvikalpo nirākṛta ityuktatvāt |
evaṃ tarhi tathāgatānāṃ rūpakāya: kasmād deśita iti vicintya tatkasya 
heto: ? ityapṛcchat | na rūpakāyapariniṣpattyā tathāgato draṣṭavya: ityanena 
yojanīyam | {1. dra^- āloka:, pṛ. 253-54; samādhi. sū. (tathāgatakāyanirdeśaparivarta:)} 
nāsau tāvat sidhyati, avayavirūpeṇa paramāṇusañcayarūpeṇa vā 
rūpasyāsiddhatvād, yathā vicāritaṃ prāk | anena bodhisattvena kathaṃ 
pratipattavyam, tannirdiṣṭam | tena iti itthaṃ saṃvṛtau bhāva:, na tu śaviṣāṇavat 
sarvathā’bhāva: | anena cāpavādāntaṃ parihṛtya kathaṃ cittaṃ pragrahītavyam, (iti)
etannirdiṣṭam | anena sarvasthānena gāmbhīryaṃ pradarśitam | saṃvṛtau tathāgatasya 
rūpakāyasampadaṃ niṣpādayituṃ bodhisattvai: karaṇīyānāṃ yatnānāṃ nidarśanena 
audāryamapi dīpitam |
(ba) lakṣaṇakāyasampad :
lakṣaṇakāyasampadamadhikṛtya tatkiṃ manyase subhūte ityādyāha | atra 
pūrvavat sarvamabhihitam |
6. vāksampad :
yadi rūpakāyapariniṣpattyā na tathāgato draṣṭavya iti cet, tadā 
deśanā’pi bhagavatā naiva bhavet, rūpakāyena saṃgṛhītatvāt tasyā: ? ato 
@198
na tathāgatasyaivaṃ bhavati- mayā dharmo deśita iti | bhagavānāha- ya: 
subhūte evaṃ vadet- tathāgatena dharmo deśita iti, sa vitathaṃ vadet |
abhyācakṣīta māṃ sa subhūte, asatodgṛhītena | tatkasya heto: ? 
dharmadeśanā dharmadeśaneti subhūte, nāsti sa kaściddharmo yo dharmadeśanā 
nāmopalabhyate |
bodhisattvaistathāgatasya vāksampadaṃ niṣpādayituṃ kathaṃ yatna: karttavya iti 
vicintayadbhyo vāksampadamadhikṛtya tatkiṃ manyase subhūte ityādyāha |
paramārthato vācya-vācaka-vacanānāmabhāvāt na tathāgatasyaivaṃ bhavati mayā 
dharmo deśita iti | anyathā viparyayānna bhavet sarvajña: | yathā vācakā: 
ātmādaya:, vācyā bāhyādhyātmikā bhāvā:, vacanāni karaṇarūpāṇi 
śabdasvabhāvābhāvātmakāni vā tathā vistareṇa prāgevoktāni | sarve bhāvā:
śūnyatvavyāptā: prāgeva pratipāditā: | saṃvṛtau vācya-vācaka-vacanānām 
avicāraramaṇīyatvena vyavahāramātra eva (te) bhavanti, na tu paramārthe |
yadi vastutattvasyaivamabhidhāne’pi vyāmohena kecit paramārthatastrayāṇāṃ 
(teṣāṃ) paramārthasattvaṃ kalpayeyustadā `kiṃ nu syāt’ iti vicintya ya: subhūte 
ityādyāha | abhyācakṣīta ityabhyālapet | kathaṃ tadabhūtamālapituṃ śakyata iti 
vicāraṇāyāmāha asatodgṛhītena iti | viparītābhiniveśato vitathagrahaṇāt 
tadabhūtamityartha: | anena tathāgatasya vāksampadi pravṛttena bodhisattvena 
pratiśrutkādivajjñātvā pravartitavyamiti, bodhisattvena kathaṃ sthātavyamiti deśitam |
yadi vacanāditrayamasat (tadā) pudgaladharmanairātmyadeśakena bhagavatā 
nānāpadavākyātmikeyaṃ dharmadeśanā kathaṃ prasidhyati ? tasyāṃ satyāṃ tadabhidheyo
vācyo’pi syādeva, yaśca taddeśako vācaka:, so’pi bhavedeva | tadbalena 
trīṇyapi (vācya-vācaka-vacanāni) bhaveyuriti cintāyāṃ tatkasya heto: ? 
iti pṛṣṭam | atra dharmadeśanā ityudatarat |
ayamabhiprāya:- paramārthata: dharmadeśanāyāṃ satyāṃ (sā) svalakṣaṇasvabhāvā 
vā syāt sāmānyalakṣaṇasvabhāvā vā | tatra na tāvat prathama: pakṣa:, sarvaṃ 
pāramārthikaṃ svalakṣaṇaṃ tāvat pūrvameva vistareṇa nirākṛtam | na ca dvitīyo’pi-
@199
asati svalakṣaṇe ādhārasyābhāvena kasyacidapyasattvāt |
sāmānyadravyatvābhyupagame svalakṣaṇa eva saṅgṛhītaṃ syāditi tanniṣedhena tasyāpi 
niṣedha eva | anyavyāvṛttyā sāmānyalakṣaṇamadhyāropitasvabhāvamiti parikalpite
sati dharmadeśanāyā nairarthakyatvena siddhasādhanam |
tasyā: (śabdātmikāyā deśanāyā:) paramārthata: svalakṣaṇasattve’pi na 
yujyate tayā dharmadeśanā | sphoṭādiśabdasya nityasvabhāvasya parai: padatvena 
parikalpitasya kramākramābhyāmarthakriyākāritvaṃ tāvad virudhyate, 
sarvasāmarthyāpagatatvāccaitanyādiṣu kutrāpi khalu naiva yujyate, akiṃñcitkaratvena 
kathaṃ tad bhavet padam ? anityasyāpi tāvat svalakṣaṇasya na yujyate 
padatvam, saṅketakāle dṛṣṭasya vyavahārakāle’nanvayāt | na hi yujyate anyasya 
saṅketo’nyasya ca vyavahāra:, atiprasaṅgāt | ata eva svalakṣaṇamapyabhidhātuṃ na 
yujyate, ananvayāt | sāmānyapadārthe’bhidheyatvenābhyupagate sati 
abhidheyasvabhāvatvena tasya svalakṣaṇasvarūpatvānna hi pradeśāntaragamanam |
ekatvaṃ tu deśakālādibhinnāsvanekavyaktiṣvanugatamapi na yujyate {1. nityamekamanekānugatam sāmānyam | tarka saṃgra., pṛ. (sāmānyalakṣaṇam)} tathā 
hi- (atha) ekasyāṃ vyakttau sarvātmanā vyāptaṃ syāt tadā yena ekatvena 
parikalpita: sa svabhāvastena anyatrādhigatetaravyaktibhi: sambaddha: 
taditarasvabhāvastatra na bhavediti, ekatvahāniprasaṅgāt | (atha) ekadeśena vyāptaṃ 
syāt tadā sāvayatvāgrahaṇadoṣa: | evaṃ yāvatyo bhinnavyaktayastāsāmekadeśena 
vyāptivyavasthayā tāvatīnāṃ grahaṇaṃ syāttadā ekavyaktigrahaṇaṃ tāvadekadeśagrahaṇena 
yuktaṃ bhavet, bhinnavyaktiṣu deśakālaparimāṇādibhinnāsu tāsvekavyaktigrahaṇaṃ 
tāvadekadeśagrahaṇād yugapadgrahaṇābhāva eva | tasmād vācya-vācakatvaṃ 
tāvadadhyāropeṇaiva yujyate, na tattvata: | ata evoktaṃ bhagavatā’nyatra{2. ta. saṃ. paṃ. pṛ. 339. (uddhṛtaṃ bhavasaṃkrāntisūtram) ;
api ca tulanīyam-
yasya yasya hi śabdasya yo yo viṣaya ucyate | 
sa sa saṃghaṭate naiva vastūnāṃ sā hi dharmatā || -ta. saṃ. 869 kā. |}
yena yena hi nāmnā vai yo yo dharmo’bhilapyate |
@200
evamukte āyuṣmān subhūtirbhagavantametadavocat- asti bhagavan 
kecitsattvā bhaviṣyantyanāgate’dhvani paścime kāle paścime samaye 
paścimāyāṃ pañcaśatyāṃ saddharmavipralope vartamāne, ya imānevaṃrūpān 
na sa saṃvidyate tatra dharmāṇāṃ sā hi dharmatā ||
vacanaṃ mithyā, vācya-vācyakānāṃ yā deśanā taddvārā{1. taddvārā iti vaktṛdvārā ityartha: | tenocyate-
vaktṛñcāparavaktṛñca sāśvāsattvañca bhedakam |
cinhamākhyāyikāyāścetprasaṅgena kathāsvapi || -kāvyādarśa:, 13 śloka |} āgatā, sā’pi 
spaṣṭaiva | ubhayorabhāvo bhagavatā pṛthakatvena nokta: | anena bodhisattvena kathaṃ 
pratipattavyam, kathañca cittaṃ pragrahītavyamityetad darśitam | etena sarveṇa 
gāmbhīrya darśitam |
7. saptadhā cittasampada: -
1. smṛtyupasthānam 
2. abhisambodhi: 
3. mahādharmārthaprajñapti:
4. mahāvavādārthaprajñapti: 
5. dharmakāyaparigrahaṇam 
6. saṃsāre nirvāṇe cāpratiṣṭhānam 
7. prasthiti-pāriśuddhi: |
1. smṛtyupasthānam :
tatredānīmevaṃ gambhīradharmo’yamanāgate kāle ghanībhūte kudṛṣṭijāle kathaṃ 
saphalo bhaviṣyatīti nābhiśraddhadhanti parivārā: | ya evaṃ cintayanti teṣāmaviśrambhaṃ
nivārayitum āryasubhūtiścittasampatsu smṛtyupasthānamadhikṛtya bhagavan ityādyāha |
bhagavatā’pyanāgate’dhvani śīlavanto guṇavantaśca bhaviṣyantīti kiṃ noktapūrvam |
samprati teṣāṃ sattve’sattve vā ekāntenānabhiniveśaṃ deśayitum asti iti 
noktam, antadvayaniṣedhārthaṃ te subhūte ityādyāha |
@201
dharmān śrutvā abhiśraddhāsyanti ? bhagavānāha- na te subhūte, sattvā 
nāsattvā: | tatkasya heto: ? sattvā: sattvā iti subhūte, 
asattvāste{1. pro. jośī saṃskaraṇe “asattvāstathāgatena” iti pāṭha: | bhoṭapāṭhe de. ge. saṃskaraṇe tu 
“asattvāste tathāgatena” iti pāṭha upalabhyate | ṭīkānusāraṃ bhoṭapāṭha evaṃ śuddhastena 
atrāpi bhoṭapāṭha eva udgṛhīta: |} tathāgatena bhāṣitā: | tenocyante sattvā iti |
tatkiṃ manyase subhūte- api nu asti sa kaściddharmo 
yastathāgatenānuttarāṃ samyaksaṃbodhimabhisaṃbuddha: ? āyuṣmān subhūtirāha-
paramārthata: skandhapudgalādīnāṃ satsvabhāvānupalambhāt na sattvā:
ityanenādhyāropāntaniṣedha:, avicāraikaramaṇīyatvena sadaiva vidyamānatvena nāsattvā: 
ityanenāpavādāntaniṣedha: | bhaviṣyanti ityanayā deśanayā bhagavata: 
kīdṛgaviparītasmṛtyupasthānamiti sattvebhyo darśayitvā bhagavatastasyāṃ 
smṛtyupasthānasampadi bodhisattvena chanda-praṇidhānābhyāṃ sthātavyamiti nirdiṣṭam |
na te sattvā: nāsattvā: {2. ayaṃ pāṭha: pekiṃgasaṃskaraṇamanuvartate, de. ge. saṃskaraṇe tu ‘na te sattvā:’ ityevaṃ pāṭha: |} ityanena yogasamāpattinirdiṣṭā |
yadi na te sattvā: syustadā kathaṃ bhagavatā `bhaviṣyantyanāgate’dhvani
śīlavanto guṇavantaśca te’{3. dra.- vajra. sū. 6 adhyā.|} ityādyuktamityevaṃ parivitarka vicāryaṃ tatkasya 
heto: ? ityapṛcchat | asattvāste bhāṣitā: iti paramārthato’sattvā eva,
saṃvṛtisatskandhasadbhāvamāśritya bhāṣitāste | saṃvṛtau sattvāt tenocyante sattvā 
iti | anyathā saṃvṛtāvapyasattve na (te) bhāṣitā: syurityanena cittapragraho 
darśita: | sarveṇa tāvadanena gāmbhīryamuktam | sarvasattvebhyo 
bhagavatā’pratihatasmṛtyupasthānadeśanāt tāvadaudāryaṃ nirdiṣṭam |
2. abhisambodhi: 
yadi na syād bhagavata: kācidapi dharmadeśanā, tadā na syāt (sa:) 
samyaksambuddho’pi, tatastathāgatābhisambodhisiddhaye vyartha: syād bodhisattvānāṃ 
yatna: | yato’bhisambuddharmā iṣyante, ato deśanā’pi bhavatīti manvānebhya:-
@202
no hīdaṃ bhagavan | nāsti sa kaściddharmo yastathāgatenānuttarāṃ 
samyaksaṃbodhimabhisaṃbuddha: | bhagavānāha- evametatsubhūte, evametat |
aṇurapi tatra dharmo na saṃvidyate nopalabhyate | tenocyate anuttarā
samyaksaṃbodhiriti |
api tu khalu puna: subhūte, sama: sa dharmo na tatra 
kiṃcidviṣamam | tenocyate anuttarā samyaksaṃbodhiriti |
tebhyo’bhisambodhim adhikṛtya tatkiṃ manyase subhūte ityādyāha | āryasubhūti:
pūrvābhiprāyaṃ gṛhītvā nāsti sa: ityudatarat | tadevaṃ manyate- paramārthābhiprāyeṇa 
bhagavatā dharmadeśanā pratiṣiddheti | yathā paramārthata: kasyāścidapi dharmadeśanāyā 
abhāva: (tathā) abhisambuddhasyāpyabhāva:, etat pūrvaṃ nirdiṣṭam |
saṃvṛtita: bhagavato dharmadeśanā, sambodhi:, taddhetupratipattiścāpi vidyanta eva, 
tasmād bodhisattvenānuttarasamyaksambodhestathyasaṃvṛtisvabhāvāyā: sādhanārthaṃ yatna:
karaṇīya: | anena bodhisattvena kathaṃ sthātavyamiti darśitam |
pūrvamavavādaparyeṣaṇakāle{1. dra.- vajra.sū. 17 adhyā. ; prastutā ṭīkā, 16 sthānam |} bodhisattvānāṃ `abhisambodhi: paramārtha:’ iti yo 
vikalpa:, sa apanodita:, idānīṃ buddhabhūmiparyeṣaṇakāle pareṣāṃ
tādṛgvikalpanirākaraṇānna bhavati punaruktidoṣa: |
bhagavatā anuttarā samyaksambodhistathyasaṃvṛtau vyavasthāpitā, sā kīdṛśīti 
atra aṇurapi ityādyāha | yatra jñānaṃ pracarati (tatra) bhagavatā grāhyasvarūpasya 
svalakṣaṇasya sūkṣmo’pi dharmasvabhāvo nopalabdha:, sa tāvat 
samastadharmanairātmyāvabodhasvarūpā anuttarā samyaksambodhi: |
tairthika-śaikṣāśaikṣajñānācchreṣṭhatvena ‘anuttarā’ | sarvabhāvānāṃ tathatāyā 
yathāvadadhigamasvabhāvatvena ucyate samyaksambodhirityartha: | tatra 
sarvadharmāṇāmanupalabdhiheto: “na” ityuktam | yato hyasattvaṃ tato’nupalambha: |
vidyamānatve nānupalabdhi:, satsu sarvadharmeṣu tathāgatasya ālambanajñānasyaiva 
jñāpakatvāt | anena dharmanairātmyāvabodhasvabhāvo nirdiṣṭa: |
@203
nirātmatvena ni:sattvatvena nirjīvatvena niṣpudgalatvena samā sā 
anuttarā samyaksaṃbodhi: sarvai: kuśalairdharmairabhisaṃbudhyate | tatkasya 
heto: ? kuśalā dharmā: kuśalā dharmā iti subhūte, adharmāścaiva te 
tathāgatena bhāṣitā: | tenocyante kuśalā dharmā iti |
yaśca khalu puna: subhūte, strī vā puruṣo vā 
yavantastrisāhasramahāsāhasre lokadhātau sumerava: parvatarājāna:, tāvato 
rāśīn saptānāṃ ratnānāmabhisaṃhṛtya tathāgatebhyo’rhadbhya:-
sāmprataṃ pudgalanairātmyāvabodhasvabhāvaṃ pratipādayituṃ api tu khalu puna:
subhūte ityādyāha | sama: sa dharma: iti tadavabodhiteṣu sarvadharmeṣu 
pudgalanairātmyasāmyāt | na tatra kiñcidviṣamam iti sarvatra tadaviparyayāt, 
ātmagrāhahetorbhāvābhiniveśasya prahīṇatvāt | bhagavatā tāvadātmagrāha: savāsana: 
prahīṇa: | tena saiva pudgalanairātmyajñānasvabhāvā sambodhi:, anuttarā
samyaksambodhirityucyate, nānyā | kena rūpeṇa sama: sa dharma ityatra 
ni:sattvatvena ityādyāha | anena sarveṇa kathaṃ yogasamāpattyā pratipattavyamiti 
tannirdiṣṭam | sā kathamabhisambuddhyata ityāha kuśalairdharmai: iti | sā 
puṇyajñānasambhārātmakai: kuśalairdharmairabhisambuddhyata ityartha: |
yadyasattvād aṇurapi dharmo nopalabhyeta, kathaṃ nāma bhaveyu: kuśalā dharmā: ?
yatastairabhisambuddhyate’ta: kuśalā dharmā: ityādyāha | paramārthāstu adharmā 
eva | saṃvṛttau sattvāt kuśalā dharmā: ityuktam | tasmāt 
kuśalerdharmairabhisambudhyata ityatra nāsti doṣa: | anena adhyāropāpavādāntagrāha-
vikṣepanirākaraṇena cittapragraho nirdiṣṭa: | etai: sarvai: sthānai: gāmbhīryamapi 
sandarśitam | aśeṣapudgaladharmanairātmyāvabodharūpasya samyaksambodhisvabhāvasya 
paridīpanena audāryamapi darśitam |
3. mahādharmārthaprajñapti:
bhagavata: sā samyaksambodhi: kathaṃ veditavyā ? iti vicāryamāṇe 
mahārthadharmatayā prajñāpitatvena tatsattāṃ darśayituṃ yaśca khalu puna: subhūte-
@204
samyaksaṃbuddhebhyo dānaṃ dadyāt, yaśca kulaputro vā kuladuhitā vā ita: 
prajñāpāramitāyā dharmaparyāyādantaśaścatuṣpādikāmapi gāthāmudgṛhya 
parebhyo deśayet, asya subhūte puṇyaskandhasya asau paurvaka: 
puṇyaskandha: śatatamīmapi kalāṃ nopaiti, yāvadupaniṣadamapi na kṣamate |
tatkiṃ manyase subhūte- api nu tathāgatasyaivaṃ bhavati- mayā 
sattvā: parimocitā iti ? na khalu puna: subhūte, evaṃ draṣṭavyam |
tatkasya heto: ? nāsti subhūte, kaścitsattvo yastathāgatena 
parimocita: |
ityādyāha | sumerava: parvatarājāna: ityupalakṣaṇam | anantalokadhātūn ratnai:
paripūrya dānena yat puṇyaṃ tadapi upamāṃ naiva kṣamate | ita: prajñāpāramitāyā: 
ityupalakṣaṇamātraparidīpanena sakalo mahāyānadharma: parilakṣito bhavati | yāvad 
iti vacanena sahasratamī kalā- `śatasahasratamī kalā ... upamā-
aupamyamityetāni, saṃgṛhyante | {1. dra.- vajra. sū. 16 adhyā.; tu.- a. pra., pṛ. 36,80, evaṃ āloka:, pṛ. 367 |}evaṃ mahārthadharmaprajñapanena hetunā 
bhagavataścittasampada: samyaksaṃbodhe: ānuttaryamavagamyate, tathāvidhasamyaksaṃbodhim 
antarā tathāvidhadharmadeśanāyā aśakyatvāt | 
tasmādetādṛkcittasampatsampādane chanda-praṇidhānābhyāṃ sthātavyam |
sakalenānena kathaṃ sthātavyaṃ bodhisattveneti nirdiśyate, anenaivaudāryamapyabhihitam |
sā ca sambodhi: tathyasaṃvṛtisvabhāvā draṣṭavyā, na tu paramārthata:, prāgevoktatvāt, 
sākṣādanuktamapi sāmarthyata: yogasamāpatti:, cittapragraha: gāmbhīryaṃ ca nirdiṣṭam |
4. mahāvavādārthaprajñapti:
bhagavato lokottarajñānāvasthāyāṃ sattvasaṃjñā sarvathā na pravartate, {2. sattvasaṃjñā ca te nātha sarvathā na pravartate | -catu:stava: 1/9, (niraupamya stava:)}
atyantasamāhitatvāt, ado nāścaryam | sattvebhyo vimuktyupadeśa-
kāle’samāhitāvasthāyāṃ viśuddhalaukikajñānāvasthāyāmapi sattvādisaṃjñā na
pravartata iti tannirdiśya avavādamahārthatvena prajñaptihetunā bhagavato’nuttaracittasampadaṃ
@205
yadi puna: subhūte, kaścitsattvo’bhaviṣyadyastathāgatena parimocita:
syāt, sa eva tathāgatasyātmagrāho’bhaviṣyat sattvagrāho jīvagrāha:
pudgalagrāho’bhaviṣyat | ātmagrāha iti subhūte, agrāha eṣa tathāgatena 
bhāṣita: | sa ca bālapṛthagjanairudgṛhīta: | bālapṛthagjanā iti subhūte 
ajanā eva te tathāgatena bhāṣitā: | tenocyante bālapṛthagjanā iti |
pratipatsyamānāṃ darśayituṃ mahārthāvavādamadhikṛtya tatkiṃ manyase subhūte ityādyāha |
praśnasyottaramapratīkṣamāṇa: sapadi svata: na khalu puna: subhūte, evaṃ 
draṣṭavyam ityādyāha | tasmād bhagavataścittasampadastādṛśe mahārthāvavādahetau 
bodhisattvena chandapraṇidhānābhyāṃ sthātavyamiti nirdiṣṭam |
kiṃ sattvānāṃ sattve’pi saṃkleśahetubhūtatayā tathā nābhipreyate tathāgatena ? 
āhosvit sattvābhāvāditi cintayatāmāśayaṃ vijñāya tatkasya heto: ? iti 
papraccha | skandhātmakasya pudgalātmakasya ca kasyacit sattvasya 
paramārthato’bhāvād evaṃ nopalabhyata iti darśayitumāha- nāsti kaścit sattvo
yastathāgatena parimocita: iti | anena bodhisattvai: kathamatra yogasamāpattyā 
pratipattavyamiti tannirdiṣṭam |
abhāva: kathaṃ jñātavya ityatra yadi puna: subhūte ityādyāha |
ayamatrābhiprāya: - yathājñeyaṃ tathāgatasya jñānaṃ pravartate, anyathā aprahīṇāvaraṇatvena 
kathaṃ syāt tathāgatatvam | tasmād yadi sattva: syāt tadā sandṛśyeta sa 
tathāgatena, ātmana: pratyakṣopalabdhatayā vicikitsā’bhāvāt | sa eva tāvattasya 
pragāḍh+a ātmagrāha: syāt | tataśca ātmagrāhahetuta: samutpannaṃ 
nikhilakleśajālabandhanamapyatidṛḍh+aṃ syāt tadā rāgādyatipragāḍhabaddhasya 
āvaraṇāprahāṇena bhagavata: tathāgatapadaprāptirna syāt | bhagavatā ca tatpadaṃ prāptam, 
ata: prahīṇasakalāvaraṇa: sa: | prahīṇāvaraṇayā aśeṣa ātmagrāhaśikharī viśīryate, 
tasmāt sattvābhāvo na jñāyate |
ātmanyasati kimātmadṛṣṭilakṣaṇa ātmagrāho na bhavati ? kimarthaṃ bhagavatā 
ātmādisaṃjñā nocyate ? ityatra ātmagrāha iti subhūte ityādyāha | yadi  
(bhagavatā) ātmādivastuna eva grahaṇaṃ syāttadā prahīṇāvaraṇasya tasya bhagavata 
@206
tatkiṃ manyase subhūte- lakṣaṇasaṃpadā tathāgato draṣṭavya: ?
subhūtirāha- no hīdaṃ bhagavan | yathāhaṃ bhagavato bhāṣitasyārtham 
ājānāmi, na lakṣaṇasaṃpadā tathāgato draṣṭavya: |
ātmagrāha: samudbhavet, kasyāpyātmagrāhasyābhāvāt agrāha eṣa tathāgatena 
bhāṣita: |
atha kīdṛśa ātmagrāha iti ? sa ca ityādyāha | śravaṇādivirahād 
heyopādeyayoranabhijñatvād bālā:, {1. sāṃkleśikadharmayogād bālā: | -āloka:, pṛ. 325; dra. – āloka:, pṛ. 302 |} prekṣāvattvaviyogād āryebhya: pṛthaktvācca 
pṛthagjanā: |{2. vaiyavadānikadharmavirahāt pṛthagjanā: | -āloka:, pṛ. 325; dra.- āloka:, pṛ. 302} pṛthagjanā api kecit sacchāstraṃ śrutvā yoniśomanaskārasthitā: 
dharmanairātmyādhimuktā: satyamabhiniviśante, tadanātmagrāhavyavacchedato bālā ityāha | 
bālamātrakathanāt skandhādyabhijñā api tādṛśā: pṛthagjanā anupajātāryamārgatayā 
bālā eva | bālānāṃ vaiśiṣṭyamabhidhātuṃ vyāvṛtte’pyātmagrāhe bālatvena 
teṣvātmagrāha ityavabhāsate, tasmāttadāśayavaśād ātmagrāha ityevaṃ nirdiṣṭam |
na tanmātreṇa satyam, atiprasaṅgāt | anātmaśabdaprayogeṇāpi kathaṃ 
nātmādīnāṃ satyagrahaṇam, yadyātmā na syāttadā ke tāvat pṛthagjanā abhidhīyeran ? 
iti vicintya bālapṛthagjanā: ityādyuktam | paramārthatastu ajanā eva, 
saṃvṛtimāśrityoktatvānna doṣa: | ebhi: sarvairadhyāropāpavādāntanirākaraṇena 
cittapragṛhītatvaṃ darśitam | anena sarveṇa tāvat sākṣād gāmbhīryaṃ proktam |
aśeṣasattvadhātubhyo mahārthāvavādaprajñapterhetutvadarśanena cittasampada audāryamapi 
nirdiṣṭam | 
5. dharmakāyaparigrahaṇam :
yadi bālapṛthagjanā: na syu:, kathaṃ tathāgatasya lakṣaṇānuvyañjanairalaṅkṛtā: 
kāyasampada: sambhaveyu: ? pṛthagjanā: svakaruṇāmūlakabodhicittamutpādya pāramitāsu
prayatante(tataśca) lakṣaṇādibhiralaṅkṛtāstathāgatakāyasampattivanto bhavanti, tadabhāve 
mūlābhāvāt kathaṃ bhaveyu: tādṛśyastathāgatakāyasampada iti ? ye pāriṣadyā: -
@207
bhagavānāha- sādhu sādhu subhūte, evametatsubhūte, evametadyathā 
vadasi | na lakṣaṇasaṃpadā tathāgato draṣṭavya: | tatkasya heto: ? 
sacetpuna: subhūte, lakṣaṇasaṃpadā tathāgato draṣṭavyo’bhaviṣyat, rājāpi 
cakravartī tathāgato’bhaviṣyat | tasmānna lakṣaṇasaṃpadā tathāgato 
draṣṭavya: | āyuṣmān subhūtirbhagavantametadavocat-yathāhaṃ bhagavato
bhāṣitasyārthamājānāmi, na lakṣaṇasaṃpadā tathāgato draṣṭavya: |
kṛtānalpavikalpā: rūpādiṣu bhāvābhiniveśenaivaṃ cintayanti, tebhyo 
dharmakāyaparigrahamadhikṛtya tatkiṃ manyase subhūte ityādyāha | pūrvaṃ{1. dra.- vajra. sū., 5 adhyā. |} dharmakāyatayā 
na vyavasthāpitam, idānīṃ dharmakāyaṃ vyavasthāpayitumuktatvānna punaruktidoṣa: |
lakṣaṇasampadā tāvat paramārthavicāraṇāyāmavayavina: paramāṇusaṃghātasya vā 
svabhāvenānupapattiṃ viditvā pūrvakamevābhiprāyaṃ gṛhṇan subhūtirāha no hīdam |
evameva upapattyantaraṃ bhagavatā sacet puna: subhūte ityādinoktam |
yadi tathāgato lakṣaṇasampanmātreṇa prabhāvita: syāt tadā vakṣyamāṇahetunā 
tulyatvād rājāpi cakravartī kathaṃ na bhavet tathāgata: ?{2. na caiva rūpakāyena so’numeyastathāgata: |
dharmakāyo yataścakravartī mābhūttathāgata: || -tri. pra. kā. 62 kā. |} nanu 
sthānasthottaptapūrṇatvena viśiṣṭā bhagavato lakṣaṇasampad, {3. “deśasthottaptapūrṇatvairlakṣaṇātiśayo mune: |” deśasthatarāṇi buddhānāṃ lakṣaṇāni, uttaptatarāṇi,
sampūrṇatarāṇi ca – ityeṣa teṣāṃ viśeṣa: | - abhi. ko. 3/96, pṛ. 553, bau. bhā. pra. 
1987 ; dra. – āloka:, pṛ. 299 |} na tu cakravartina:, tata: 
sa nocyate tathāgata ityapi na yujyate, sthānasthādiviśeṣasyāpi jaḍasvabhāvatve 
nāsti kaścid viśeṣa: | tena yadi tathāgato jaḍasvabhāvairlakṣaṇādidharmai: 
prabhāvito’bhaviṣyat tadā cakravartī api tathāgato’bhaviṣyat iti cet ? 
na, tasmāttathāgatastāvad aśeṣavastusvabhāvasya yathāvadadhigamamātreṇa prabhāvita 
ityabhiprāya: | anena tathāvidhaṃ jñānahetukaṃ tathāgatakāyaṃ prati bodhisattvena 
chandapraṇidhānābhyāṃ sthātavyamiti nirdiṣṭam |
adhunā paramārthatastattathāgatajñāne’pi nābhiniveṣṭavyamiti darśayituṃ dharmakāyo 
@208
atha khalu bhagavāṃstasyāṃ velāyāmime gāthe abhāṣata-
ye māṃ rūpeṇa cādrākṣurye māṃ ghoṣeṇa cānvayu: |
mithyāprahāṇaprasṛtā na māṃ drakṣyanti te janā: ||1||
dharmato buddhā draṣṭavyā dharmakāyā hi nāyakā: |
dharmatā ca na vijñeyā na sā śakyā vijānitum ||2||
vyavasthāpyate | bodhisattvena kathaṃ yogasamāpattyā pratipattavyamiti dvābhyāṃ gāthābhyāṃ 
pradarśyate |
tatra pūrvagāthayā kathaṃ tathāgato na draṣṭavya:, kaiśca na dṛśyata 
etannirdiṣṭam | kathaṃ na draṣṭavya iti cet ? darśanādivyavahāraprajñaptyā | ke na 
paśyantīti cet ? mithyāprahāṇaprasṛtā: | rūpeṇa cādrākṣu: ityanena 
rūpe’bhiniviṣṭā: pudgalā pāramārthikalakṣaṇādibhiralaṅkṛtaṃ dharmarūpaṃ pudgalarūpaṃ 
ca paśyantīti vyavahāraprajñaptirnidiṣṭā | ghoṣeṇa cānvayu: iti māṃ śabdena 
evameva sa tathāgata iti jñātavanta ityartha: | anena śravaṇavyavahāraprajñaptirnidiṣṭā |
upalakṣaṇamātramimau vyavahārau | tena viśeṣabhedo vijñānaṃ cāpi saṃgṛhītam |
mithyāprahāṇaprasṛtāste janā: tāvad vitathamārgasthitatvānna māṃ samyag 
rūpeṇa drakṣyanti |{1. rūpānuśravamātreṇa na buddhajña: pṛthagjana: |
tathatādharmakāyo hi yato’vijñānagocara: || -tri. pra. kā., 64 kā. |} prahīyate’neneti prahāṇaṃ mārga ityucyate, tacca 
viparītatvānmithyā | tadapyadarśanahetu: |
atha kathaṃ buddhā draṣṭavyā ityatra dharmata: ityādyāha | dharmāṇāṃ yo 
hyakṛtrima: svabhāva:, sa `dharmatā’ ityucyate | sā ca yuktyāgamābhyāṃ 
siddhatvādādita: śāntādisvabhāvā | saiva tathatā, dharmadhātu:, bhūtakoṭi:, animittaṃ 
paramārthaścetyādiparyāyairucyate | {2. dra.-āloka:, pṛ. 253 ; bo. ca., 9/2, pṛ. 171. mi. saṃ. |}
sarvatra tathābhāvāt `tathatā’, tadālambanena sarve buddhadharmā: sambhavanti 
taddhetubhūtatvād `dharmadhātu:’ | aviparītatvād bhūta:, tatparyantatvād bhūtakoṭi: 
@209
tatkiṃ manyase subhūte, lakṣaṇasaṃpadā tathāgatena anuttarā 
samyaksaṃbodhirabhisaṃbuddhā ? na khalu punaste subhūte, evaṃ draṣṭavyam |
tatkasya heto: ? na hi subhūte, lakṣaṇasaṃpadā tathāgatena anuttarā 
samyaksaṃbodhirabhisaṃbuddhā syāt |
tatra nīlādisarvavastunimittānāmabhāvād animittaṃ | paramasya jñānasya gocaratvāt 
paramārtha: | kimiti sā dharmatayā draṣṭavyetyatrāha- dharmakāyā: iti | {1. dharmakāyā buddhā bhagavanta: | mā khalu punarimaṃ bhikṣava: satkāyaṃ kāyaṃ manyadhvam |
dharmakāyapariniṣpattato māṃ bhikṣavo drakṣyatha, eṣa ca tathāgatakāyo bhūtakoṭiprabhāvito 
draṣṭavyo yaduta prajñāpāramitā | -a. pra., 4 adhyā., pṛ. 48 ; na tathāgato 
rūpakāyato draṣṭavya: | dharmakāyāstathāgatā: | -a. pra., 31 adhyā., pṛ. 253 |}
svabhāvārtha: kāyaśabda ucyate | tenāyamartha: - samyagjñānanibandhanā ye tathāgateṣu 
vyavasthāpitāste paramārthato dharmasvabhāvā: | yo yatsvabhāva:, sa tatsvabhāvena 
draṣṭavya:, na tvanyasvabhāvena | yadyevaṃ tarhi dharmatā prakāśasvabhāvā bhavet, 
anyathā kathaṃ tallakṣitāste draṣṭuṃ śakyanta iti vicārya dharmatā ityādyāha |
kimaśakyatvād aparijñeyā athavā parijñāne doṣasadbhāvāditi vicintya na 
śakyā ityādyāha | dharmisvabhāve siddhe taddharmatā vijñātuṃ śakyate, yadā 
dharmisvabhāva eva kaścit paramārthato na siddhastadā kathaṃ sā dharmatā’pi vijñātuṃ 
śakyate kevalayā svasantatyā | nāsti sā kevaletyabhiprāya: |
yadyevaṃ samyagjñānasvabhāvānāṃ buddhānāmapi dharmiṇāṃ paramārthato’siddhatvānna 
syād darśanam, tatkathaṃ dharmatā draṣṭavyeti cet ? naiṣa doṣa: | ye paramārthata: 
sarvadharmiṇo na paśyanti ta eva dharmatāṃ paśyanti | dharmatā tāvadanutpannasvabhāvā,
sā kathaṃ tadviparītotpādagrahaṇena grāhyā, na hi ghaṭagrahaṇena tadanutpādagrahaṇam |
anena tathāgato na rūpakāyena draṣṭavya:, api tu dharmakāyena draṣṭavya
ityetannirdiśyate | 
asatyapi tathāgatasya lakṣaṇasampatsvabhāvatve yujyata eva 
lakṣaṇasampaddhetukaṃ tathāgatasyānuttarasamyaksambodhilakṣaṇam, gaṇakai: (lakṣaṇajñai:)
bodhisattvasya lakṣaṇasampadaṃ draṣṭvā bhagavān anuttarasamyaksambodhau vyākṛta iti 
@210
na khalu punaste subhūte, kaścidevaṃ vadet- bodhisattvayānasaṃprasthitai:
kasyaciddharmasya vināśa: prajñapta ucchedo veti | na khalu punaste 
subhūte, evaṃ draṣṭavyam | tatkasya heto: ? na bodhisattvayāna-
saṃprasthitai: kasyaciddharmasya vināśa: prajñapto noccheda: |
yeṣāṃ saṃśaya:, tatparihārārthaṃ tatkiṃ manyase subhūte ityādyāha | yadi lakṣaṇasampad 
anuttarasamyaksambodherhetu: syāt tadā cakravartino’pi syādityabhiprāya: |
gaṇakaistāvat tathāvidhaṃ lakṣaṇamātraṃ draṣṭvā vyākṛtam, na tu hetumityadoṣa: |
anena cittapragrahītatvaṃ nirdiṣṭam | anena tāvat sakalena sthānena gāmbhīrya 
darśitam | saṃvṛtau cāśeṣavastusvabhāvādhimagalakṣaṇasya tathāgatajñānasya nirdeśena 
audāryamapi nirdiṣṭam |
6. saṃsāre nirvāṇe cāpratiṣṭhānam : (a) nirvāṇe’pratiṣṭhānam 
paramārthata: sarvadharmāṇāmabhāvād yadi sā dharmatā vijñātuṃ na śakyata iti 
cet tata ucchedavādī bhavān syāt | tataśca tathāgatasyāpyabhāvād 
apratiṣṭhitanirvāṇamapi na sidhyatīti yadāśaṅkitaṃ tadarthaṃ saṃsāranirvāṇayo: 
apratiṣṭhānamadhikṛtya subhūte ... evaṃ ... bodhisattvayānasamprasthitai: ...
ityādyāha | na ca bhūtavināśo’pi prajñapta:, {1. bhāvamabhyupapannasya naivocchedo na śāśvatam | 
udayavyayasantāna: phalahetvorbhava: sa hi |. -ma. śā., 21/15 |} dharmatāyā yathāvadavabodhāt | ata 
eva coktam{2. abhi. a., 5/21 |} -
nāpaneyamata: kiñcit prakṣeptavyaṃ na kiñcana |
draṣṭavyaṃ bhūtato bhūtaṃ bhūtadarśī vimucyate ||
anāgate dharmapravṛttipratibandhakatvena ucchedo’pi na prajñapta:, 
yathābhūtadharmatāyā deśanāt | sarve dharmā avicāraramaṇīyatayā yathābhūtai: 
pratyayairutpadyamānā abhyupeyante, ato bhagavatā buddhena tathyasaṃvṛtisvabhāvāyā: 
mahākaruṇāyā nirmāṇādau adhipatitvamādāya punarvineyebhyo yathāvadupāyopadarśanena 
@211
yaśca khalu puna: subhūte, kulaputro vā kuladuhitā vā 
gaṅgānadīvālukā samāllokadhātūn saptaratnaparipūrṇaṃ kṛtvā 
tathāgatebhyo’rhadbhya: samyaksaṃbuddhebhyo dānaṃ dadyāt, yaśca bodhisattvo 
nirātmakeṣvanutpattikeṣu dharmeṣu kṣāntiṃ pratilabheta, ayameva tato nidānaṃ 
bahutaraṃ puṇyaskandhaṃ prasavedaprameyamasaṃkhyeyam |
niravacchinnasaṃsārapravāho’bhyupeyate | anena bhagavato nirvāṇe’pratiṣṭhitatvaṃ nirdiṣṭam |
tathāvidhe bhagavatkāye chandapraṇidhānābhyāṃ sthātavyamiti tadapi nirdiṣṭam |
(ba) saṃsāre’pratiṣṭhānam :
yadyevaṃ bhagavān saṃsārapravṛttimabhyupaiti, tadā saṃsartā eva bhavatīti vikalpya 
saṃsāre’pratiṣṭhitatvaṃ darśayituṃ yaśca khalu puna: subhūte ityādyāha |
nirātmakeṣu iti māyāvat paratantratvāt, na svata ātmabhāva:, nityasya 
kramākramābhyāṃ hetorvirodhāt, ahetukasya akiñcitkaratvāt |
svaparayornādhiṣṭhānamapi, adhiṣṭhāturevāsambhavāt, tasmāt sarvadharmāste ubhayavidhā: 
nirātmakā: |
yathoktam{1. abhi. ko. 3/28, pṛ. 462, (uddhṛtam) bau. bhā. pra. 1887 |} “ātmā ātmeti bhikṣavo bālo’śrutavān pṛthagjana: 
prajñaptimanupatita:, na tvatrātmā vā ātmīyaṃ vā |” anena sarvadharmeṣu 
pudgalanairātmyakṣānti: sandarśitā | anutpattikeṣu ityanena dharmanairātmya- 
kṣāntinirdiṣṭā |
yadi bhāvānāmutpādo bhaved, ahetuko vā bhavet, sahetuko vā |{2. utpādo vā bhāvānāmahetuko vā syāt sahetuko, vā, na tāvad ahetuka:
kādācitkatvadarśanāt | kāraṇānapekṣā hi viśeṣābhāvād utpādakālavat sadā sarvatraiva 
ca bhāvā: kiṃ na bhaveyu: | abhāvakālād aviśeṣād vā utpādakāle’pi naiva 
bhaveyu: | evaṃ tāvanna nirhetuko yukta: | dra^- bhā. kra. 1, pṛ. 177, ti. saṃ. saṃ.,1985 |}
sahetuke’pi nityahetuko vā anityahetuko veti vikalpadvayam | tatra na tāvat 
@212
prathamo vikalpa: kādācitkatvapratīte: | nirapekṣasya sadasadavasthāsamatvena sarvatra 
nirviśiṣṭatvāt nityaṃ sattvamasattvaṃ vā syāt |{1. nityaṃ sattvaṃ asattvaṃ vā’hetoranyānapekṣaṇāt |
apekṣātaśca bhāvānāṃ kādācitkasya sambhva: || -pra. vā. 3/35, bau. bhā. pra. 1968 |}
ataśca kādācitkatvasambhavād dvitīyo’pi pakṣastāvanna yujyate |{2. nāpi sahetuka: | tathā hi yastāvadīśvarādistīrthikairnityo hetu: kalpitastato bhāvā na
jāyante krameṇotpādadarśanāt | na tvavikalakāraṇasya (phalasya) krameṇotpādo yukto
nirapekṣatvāt | -bhā. kra. 1, pṛ. 177-178, ti. saṃ. saṃ. 1985 |}
nityasya itarai: sahakāribhistāvanna kaścit sāmarthyaviśeṣa: kriyate |
kutracidapyanapekṣa: san kimiva krameṇa kāryamutpādayenna yugapaditi |
kāraṇe’vikale na kādācitkakāryatirodhānaṃ yujyate | kathaṃ krameṇotpāda: 
syāditi |
ye svahetuṃ bhāvānāṃ vadanti, te’pyarthato’bhāvādevābhyupagacchanti | svabhāve 
siddhe heturapi syānna tvasiddhe, sarvasāmarthyavirahalakṣaṇatvāttasya | svabhāve siddhe 
tasyāhetukasiddhirevābhyupagatā syāt, taditarānyahetau cānabhīṣṭe kathaṃ na nirhetuka: 
syāt | na bhāva: svabhāvād bhinna: | ata: sidhyati tatsiddhe, (phalata:)
ahetuka eva syāt | anyathā tatsiddhe’pyasiddhatvāt kathaṃ tadabhinnasvabhāvatvam |
tato yo’hetuvādī pakṣo nirasta:, sa atrāpi tulya: |
na tāvad yujyate tṛtīyapakṣo’pi samānāsamānakālayo: kāraṇatvavirodhāt |{3. nāpyanityāttatrātītānāgatayoravastutvānna tāvattato janma yuktam ahetukatvaprasaṅgāt | nāpi 
vartamānāt, samānāsamānakālayostata utpādāyogāt | tathā hi na tāvat samānakālaṃ 
kāraṇaṃ svabhāvavat kāryasyāpi tatsamānakālabhāvitayā niṣpannatvāt | -bhā. kra. 1, pṛ. 
178 |}
tathā hi, hetau sati sa phalena (kāryeṇa) samānakālo vā bhaved bhinnakālo vā ? 
na tāvat samānakālāt, svayamaprāptātmasvabhāvasya sarvasāmarthyaśūnyatvāt kutrāpi 
phale yogābhāvāt | ātmasvabhāve ca (prāpte) tatsvabhāvavat phalasyāpi 
tatsamānakālabhāvitayā ātmasvabhāvatvameva | na tatra phalaṃ yujyate |
@213
bhinnakāle’pi tāvat taditarakālavyavadhānena vā bhaved, yathā-
vaibhāṣikairvipākaheturiṣyate, tathā | athavā avyavadhānena vā bhaved, yathā{1. api ca bījaṃ ca nirudhyate, tasminneva samaye aṅkura utpadyate 
“tulādaṇḍonnāmāvanāmavat” | - śāli. sū. (ma. sū. saṃ.) pṛ. 102, darabhaṃgā saṃ. 1961 |}
sautrāntikai: kāryakāraṇayorutpādavināśau `tulādaṇḍonnāmāvanāmavad’ ucyete tathā 
syāditi ? tatra taditarakālavyavadhānena phalotpāde sati vināśādevotpāda: 
abhyupagamyeta,{2. nāpi bhinnakālam, kālāntaravyavadhānenotpāde’tītāderevotpattiprasaṅgāt | -bhā. kra. 1, pṛ. 
178 |} sarvasāmarthyavirahitatvāttasya vināśasya na yujyate hetubhāvatvam,
anyathā akārakasya vinaṣṭavastuno vināśāt kathaṃ (utpāda:) bhavet |}
avyavadhāneneti pakṣe’pi yadi sarvātmanā avyavahitastadā tadeva 
samakālatvaṃ syāt | niravayavayordvayorvastuno: sarvātmanā avyavahitatve 
ekakālatvātiriktā nānyā gati: | tasmāt sarvātmanā avyavahite sati pūrvaṃ 
yathā aṇumātrakam (iti prasaktam), tathaiva kalpasyāpi kṣaṇamātrakatvaṃ 
durnivāram |{3. avyavadhānenāpyutpāde sarvātmanā yadyavyavadhānaṃ tadaikasminneva kṣaṇe sarvakṣaṇānām 
anupraveśāt kalpasya kṣaṇamātratāprasaṅga: | yathā paramāṇo: sarvātmanā saṃyoge 
piṇḍasyāṇumātratāprasaṅga: | -bhā. kra. 1, pṛ. 178}
ekadeśena cāvyavahite sāvayavatvaṃ prasajyate, ata: paramārthata: sarve bhāvā
anutpannā eva |{4. athaikadeśena, tadā kṣaṇasya sāvayavatvaprasaṅga: | svato’pi notpadyante, 
nirhetukapakṣeṇaivāsya pakṣasya saṅgṛhītatvāt svātmani ca kāritravirodhāt | -bhā. kra. 1, 
pṛ. 178 |} avicāraramaṇīyā mithyātvenotpannā iva pratīyanta eva, yathā 
bhrāntijñāne pratibhāsasvabhāvā: | (yadi) na syāt prasiddhamātraṃ pramāṇaṃ (tadā) 
`kāryakāraṇayorāgopālaṃ prasiddhatvānna yujyate vimarśa:’ iti vāda: kathaṃ yujyeta, 
prasiddhasya rūpāde: pramāṇata: viśīrṇatvāt | tasmāduktaṃ bhagavatā candrapradīpasūtre 
(samādhirājasūtram) {5. samādhirājasūtram 9/23-24}-
na cakṣu pramāṇaṃ na śrotraghrāṇaṃ na jihvā pramāṇaṃ na kāyacittam |
pramāṇaṃ yadyeta bhaveyurindriyā: kasyāryamārgeṇa bhavet kāryam ||
@214
yasmādime indriya apramāṇā jaḍā svabhāvena avyākṛtaśca |
tasmād ya nirvāṇapathaiva arthika: sa āryamārgeṇa karotu kāryam ||
yatpratyakṣalakṣaṇamāhurācāryāstacca pratyakṣaṃ saṃvṛtita:, paramārthe’vatāraṇāya 
draṣṭavyam | na ca saṃvṛtau na samānaparyanuyoga:, tatastasya saṃvṛtāvuktatvānna 
parīkṣaṇaṃ kṣamate | ato bhagavatā śālistambādiṣu bhāvānāṃ svaparodayo 
niṣiddha: |{1. dra.- śāli. sū., pṛ. 102, (ma. sū. saṃ.) 1961 | ;
api ca tulanīyam-
na svato jāyate bhāva: parato naiva jāyate |
na svata: parataścaiva jāyate jāyate kuta: || -ma. śā., 21/13|} tathoktam āryalaṅkāvatāre{2. laṃ. sū., 127 kā., pṛ. 27, darabhaṃgā saṃskaraṇam |}
“sadasatorutpattivirahitatvānmahāmate, sarvadharmā anutpannā: |”
vistṛtaprajñāpāramitāsu coktam – “subhūte, na kaścid dharma utpanna:, 
sā (api) anutpannā” tatra yā prajñā, sā’nutpattikadharmakṣāntirityucyate |
tathoktaṃ ratnākaranāma(mahāyāna) sūtre{3. Toh: 124 Sde bka (Mdo Sde, Tha p. 285).}-
sva eva yadā nāsti paro hetu: kathaṃ bhavet |
svābhāvāt kathamutpāda: parasmāt sugato’vadat ||
api ca, {4. bhāvā jāyanti saṃvṛtyā paramārthe’svabhāvakā: |}
tadā sarvamidaṃ satyamasatyaṃ paramārthata: ||
-laṃ. sū. 10/429; uddhṛtam- āloka:, pṛ. 408 |}
bhāvā jāyanti saṃvṛtyā paramārthe’svabhāvakā: |
yadyetat sarvaṃ parikalpitasvabhāvamadhikṛtyoktamiti cet ? na, 
sarvasvabhāvānāṃ pramāṇato nirākṛtatvāt | anenāparo’lpakuśalamūlo’pi (jano
yadā) saṃsāradu:khaṃ nānubhavati, (tadā) anutpattikadharmakṣāntiprāptatvāt 
mahājñānālokodayā labdhānuttarapuṇyaskandhā bodhisattvā: kathaṃ saṃsāradu:kham 
anubhaveyurityevamāveditam |
@215
na khalu puna: subhūte, bodhisattvena mahāsattvena puṇyaskandha: 
parigrahītavya: | āyuṣmān subhūtirāha- nanu bhagavan bodhisattvena 
puṇyaskandha: parigrahītavya: | bhagavānāha- parigrahītavya: subhūte, 
nodgrahītavya: | tenocyate parigrahītavya iti |
dvividho hi saṃsāradu:khasyānubhava:- kāyiko daurmanasyalakṣaṇaśca | tatra 
pūrvakastu pāpakarmaṇa: phalam, aparastu mohaja:, viparyastajñānasambhūta eva |
tatrānutpanneṣu dharmeṣu kṣāntiprāptyā bodhisattveṣu nāstyubhayavidho du:khahetu:, pāpaṃ
mohaśceti | akāraṇānna sambhavati du:khasparśavihāra: |{1. sparśa: sukham, tena saṃhito vihāra: sparśavihāra:, na sparśavihāra: ‘asparśavihāra:’ 
du:khasahita ityartha: | -vi. mā. si., pṛ. 204, saṃ. saṃ. vi. vi. saṃskaraṇam |} anena kathaṃ 
bodhisattvena pratipattavyamiti deśitam |
utpāditabahutarapuṇyaskandhā rūpāvacarādisattvā iva kiṃ (te) saṃsāra eva 
na bhavanti ? kathaṃ vā bahutarapuṇyaskandhotpādamātreṇa saṃsāre’pratiṣṭhitatvaṃ 
sandarśitamityāśaṅkya puna: subhūte ityādyāha |
anena tāvad utpannapuṇyaskandhe’pi teṣāṃ mithyābhiniveśena 
puṇyaskandhaparigrahasya sarvasaṃkleśamūlaviparyāsasyāprahīṇatvam, ata: (te)
viśiṣṭagatiṃ prāptā api saṃsāre vyavasthāpyante, bodhisattvānāṃ tu 
anutpattikadharmakṣāntiprāpte: puṇyaskandheṣu nāsti satyābhiniveśa:, atasteṣāṃ 
sarvasaṃkleśamūlasaṃmohasya prahīṇatvānna saṃsāre’vasthānabhityevaṃ nirdiśyate |
paravikalpanirākaraṇārthamāryasubhūtiraviditābhiprāya iva nanu parigrahītavya: iti 
viparītamabhyadhāt |
tadayamāśaya:-tattatsūtreṣu bhagavatā `bodhisattva: puṇyaskandhaṃ parigṛhṇāti’
ityuktam | atra na parigrahītavya: iti vacanena kathaṃ na virodha iti ? 
bhagavānapi yenābhiprāyeṇoktavān tadubhayamapi darśayitumāha- parigrahītavya: iti |
parigrahīta iti yadāha tattu parigrahalakṣaṇanaya upasaṃhāralakṣaṇa: |
viparītagrāhakalakṣaṇanirākaraṇena nātra virodha: | vitathamārgagrāhakatvaṃ 
viparītagrahaṇamityanena tadvikalpaprahāṇāccittapragrahaṇaṃ darśitam | yaśca khalu - 
@216
api tu khalu puna: subhūte, ya: kaścidevaṃ vadet- tathāgato 
gacchati vā āgacchati vā tiṣṭhati vā niṣīdati vā, śayyāṃ vā 
kalpayati, na me subhūte, sa bhāṣitasyārthamājānāti | tatkasya 
heto: ? tathāgata iti subhūte, ucyate na kvacidgato na 
kutaścidāgata: | tenocyate tathāgato’rhan samyaksaṃbuddha iti |
puna: subhūte, kulaputro vā kuladuhitā vā ityata: prārabhya audāryamuktam,
avaśiṣṭapūrvabhāgairgāmbhīryaṃ nirdiṣṭam | etena sakalena sthānena śāśvatocchedāntaṃ 
parihṛtya madhyamamārgo deśita:, nirdiṣṭaṃ ca saṃsāre nirvāṇe cāpratiṣṭhitatvam |
7. prasthiti-pariśuddhi: 
prasthiti: pariśuddhirucyate | trividhastasyā: prabheda: - 1. īryāpathena 
prasthiti:, 2. sattvabhājanalokādhipatyena prasthiti:, 3. asaṃkleśena prasthitiśca |
1. īryāpathena prasthiti: 
tatra yadi buddho draṣṭavyo dharmakāyena, na tu rūpakāyena, tadā 
bhagavataścaturīryāpathena janmābhiniṣkramaṇādinā cāgamaprasiddhena kathaṃ na virodha iti 
yo manyate tadarthaṃ prasthānasampada īryāpathena prasthitimadhikṛtya api tu khalu
puna: subhūte ya: kaścid ityādyāha |
gacchati vā āgacchati vā ityetaddvayena caṅkramaṇam, tiṣṭhati 
ityādibhi: krameṇāvaśiṣṭā īryāpathā uktā: | {1. na ca kulaputra, dharmatā āgacchati vā gacchati vā | evameva kulaputra, nāsti 
tathāgatānāmāgamanaṃ vā gamanaṃ vā | tu.-a. pra., pṛ. 253} īryāpathanirdeśastūpalakṣaṇamātram tena 
janmādīnāmapyatra nirdeśo draṣṭavya: | bhagavata āgamena paridīpitānāmīryāpathādīnāṃ 
ya: samyaktayā śabdaśo’bhiniveśastasya viparītābhiniveśānna jānāti tathāgatena 
bhāṣitasyārtham |{2. ...ye- māṃ ghoṣeṇa cānvayu: |
mithyāprahāṇaprasṛtā na māṃ drakṣyanti te janā: ||
-vajra.sū, 26 adhyā. pṛ. 41, ti. saṃ. saṃskaraṇam |}
@217
yaśca khalu puna: subhūte, kulaputro vā kuladuhitā vā yāvanti 
trisāhasramahāsāhasre lokadhātau pṛthivīrajāṃsi, tāvatāṃ lokadhātūnām -
na ca bhagavān rūpakāyena prabhāvita:, asau tu jñānapariśuddha:, 
tasyāmūrtatvājjñānasya saṃvṛtāvapi gatyādayo na sambhavanti | gatyādayastu 
rūpaskandhasya sthānaviśeṣaprabhāvitatvāt | te ca bhagavato 
nirmāṇakāyamāśrityoktā:, na ca jñānakāyamāśritya, tatra saṃvṛtita: paramārthato vā 
gatyādīnāmasambhavāt | tasmād evaṃvidhāyāṃ īryāpathaprasthitau bodhisattvena 
chandapraṇidhānābhyāṃ sthātavyamiti sandarśitam |
yadi tathāgate gatyādayo na saṃvidyante (tarhi) kathaṃ tathāgata: iti gatyā 
prabhāvita ivocyata iti cittāśayaṃ vitarkyāha- tatkasya heto: ? iti | na 
me sa bhāṣitasyārthamājānāti ityanena yojanīyam | atrottarārtha tathāgata: 
ityādyāha |
evamabhipreyate- vyapadeśo’yaṃ na gatyā prabhāvita:, api tu adhigamena 
prabhāvita:, gata: ityasyādhigatyarthakatvāt | vastutattvaṃ yathāsthiti:, 
tathaivādhigamyate, adhigatatvāt tathāgata: | athavā pūrvakairbuddhairyathā 
vastutattvamadhigatamaviparyayeṇa tathaivānenāpyadhigatamityadhigatatvāt tathāgata: | sa ca 
tathyasaṃvṛtau jñānakāyatvena yujyate, na cānyatrāvikalpitatvāt | tacca gamanādi 
kvacit saṃvṛtāvapi na sambhavati, amūrtatvāt | paramārthe tu na sambhavatitarām, 
anutpannatvāt | tata: sa vastusvabhāvādhigatyā samastalokasya jyeṣṭhatvāt 
pūjanīyatvāt arhan ityucyate,{1. dra.- āloka:, pṛ. 273 |} samyagavabuddhatvāt samyaksambuddha:
ityucyate,{2. dra.- āloka:, pṛ. 351 |} anyathātvena jaḍasvabhāvena rūpakāyastu tathā nocyata iti bhāva: |
anena yogasamāpatti: cittapragrahaśca sandarśita: | anena tāvat 
sakalasthānena gāmbhīrya nirdiṣṭam | saṃvṛtau tathāgatasya nirmāṇakāyamāśritya 
anantalokadhātuṣu apratihatagamanādipradarśanena audāryamapi pradarśitam |
@218
evaṃrūpaṃ maṣiṃ kuryāt yāvadevamasaṃkhyeyena vīryeṇa tadyathāpi nāma 
paramāṇusaṃcaya:, tatkiṃ manyase subhūte- api nu bahu: sa 
paramāṇusaṃcayo bhavet ? subhūtirāha- evametad bhagavan, evametat 
sugata, bahu: sa paramāṇusaṃcayo bhavet |
2. (a) bhājanalokādhipatyena prasthiti: 
yastathāgatasya nirmitarūpakāya:, yaśca manomayakāya:, tasyāpi 
ekānekasvabhāvavisaṃyogānmāyānirmitabuddhavat mṛṣātvaṃ darśayituṃ bhājanasattvaloka-
bhāvavigamāt prasthitimadhikṛtya yaśca khalu puna: subhūte ityādyāha | pūrvaṃ 
tvadhimukticaryābhūmau bodhisattvasyābhāvo darśita:, samprati buddhabhūmau bhagavata: 
prasthitidarśanānna punarukti: |
atra punadvividhenopāyena ekānekasvabhāvaviyogāvabodhānnairātmyaṃ darśitam |
tadyathāpi nāma maṣiṃ kuryāt...paramāṇusañcaya:{1. tu.- saddharma.sū., saptamo’dhyāya: |} ityanena 
ekānekasvabhāvaviyogāvagamena tanūkaraṇopāyo darśita: | atrāpi pūrvavad vyākhyānaṃ 
(veditavyam) | nanu digbhāgabhedena paramāṇavo’siddhā: (tadā) kathaṃ te 
sañcitā: ? iti sañcintya tatkasya heto: ? ityāśaṅkyottaramāha 
(pariharannāha)- saced bhagavan iti vijñāya ekatvagrāhakanivṛttyupāyārthameva 
paramāṇuprabhedena (ya:) sañcaya: sa ukto na tu paramārthato’navasthitatvāt, 
anyathā paramāṇusañcaya: sarvatra pratyakṣatvena prasiddhyeta | tasmāt na 
bhagavānavakṣyat paramāṇusañcaya iti abhāṣite’pyevamākhyātatvāt | anena 
tathāgatasya rūpābhāvatvena tādṛśyāṃ sthitau chanda-praṇidhānābhyāṃ sthātavyamiti 
deśitam |
yadi na syāt sañcaya: (tadā) api nu bahu: sa paramāṇusañcayo
bhavet ? iti kasmād bhagavānavakṣyadityāśayaṃ viditvā tatkasya heto: ?
ityāha | asañcaya: sa: iti pūrvottarādidigbhāgabhedena avasthitānāṃ 
teṣāṃ paramāṇūnāṃ svabhāvenāsiddhatvānna yujyate tattvata: sañcaya: |{2. yasya pūrva: pradeśo’sti pūrvo’śastasya vidyate || -catu. śa. 9/15 |} ekatvagrāha-
@219
tatkasya heto: ? saced bhagavan bahu: paramāṇusaṃcayo’bhaviṣyat, na 
bhagavānavakṣyat- paramāṇusaṃcaya iti | tatkasya heto: ? yo’sau 
bhagavan paramāṇusaṃcayastathāgatena bhāṣita:, asaṃcaya: sa tathāgatena 
bhāṣita: | tenocyate paramāṇusaṃcaya iti |
nirākaraṇāyaiva bhāṣitam tenocyate paramāṇusañcaya iti | 
asati ca digbhāgabhede paramāṇava: paramāṇvantarai: 
pūrvāparordhvādhodigbhāgabhedena parivṛtā na syu:, {1. ṣaṭkena yugapadyogāt paramāṇo: ṣaḍaṃśatā |
ṣaṇṇāṃ samānadeśatvāt piṇḍa: syādaṇumātraka: ||12||
āvaraṇaṃ ca kathaṃ bhavati, paramāṇo: paramāṇvantareṇa yadi digbhāgabhedo neṣyate | na hi 
kaścidapi paramāṇo: parabhāgo’sti, yatrāgamanādanyenānyasya pratighāta: syāt | asati 
ca pratighāte sarveṣāṃ samānadeśatvāt sarva: saṃghāta: paramāṇumātra: syādityuktam |
-vi. mā. si., pṛ. 42-53, sa. saṃ. vi. vi. saṃskaraṇam ; 
aṇvantarābhimukhyena rūpaṃ cedanyadiṣyate |
kathaṃ nāma bhavedeka: paramāṇustathā sati || -ta. saṃ. paṃ. 1991 śloka:, pṛ. 679 |} tato na bhavedupacayaścitta-
caittādivat |{2. na ca paramāṇava: stambhādivat paramārthata: santi, arvāṅmadhyaparabhāgasadbhāvāt |
tadanabhyupagame vā pūrvadakṣiṇāparottarādidigbhedo ya:, sa paramāṇorna syāt | tataśca 
vijñānavat paramāṇorapyamūrtatvamadeśasthatvaṃ ca prasajyate | - vi. mā. si. pṛ. 113, 
sa. saṃ. vi. vi. saṃskaraṇam |} bhāga eva bhavati paramāṇurityapi kathanaṃ na yujyate, tatrāpi 
tarkasāmyāt | evaṃbhūte’niṣṭhito’pi na yujyate | aniṣṭhitā: paramāṇava: 
svabhāvena tarhi tvayā kiṃ sādhyate ? aniṣṭhitasvabhāve bhāvo na sidhyati, tata: 
siddhamasmākaṃ matamiti | anekasvabhāvatvamaṇūnāṃ yadṛcchayāpi nocyate, (tadā) 
aniṣṭhite paramāṇau (anekasvabhāvatvaṃ) kathamupapadyeteti mayoktam | ye 
paramāṇavastvayā niravayavatvena vyavasthāpyante teṣāṃ pūrvottarādidigbhedābhyupetatvāt 
digbhāgabhedenābhyupagamyante, tena sāvayavā: (te) prasajyante | tata: prasaṅgasiddhau 
hetorāśrayāsiddhi:, na ca kevalaṃ cittacaitasikābhyāmanaikāntikā:, amūrtatvātte na 
dikṣvavasthitā:, pūrvottarādidigbhirapi nāvatiṣṭhante |
tenoktam{3.- mūlasroto nādyāvadhi prāptam |}-
@220
yaśca tathāgatena bhāṣitastrisāhasramahāsāhasro lokadhāturiti, adhātu: sa 
tathāgatena bhāṣita: | tenocyate trisāhasramahāsāhasro lokadhāturiti |
tatkasya heto: ? sacedbhagavan lokadhāturabhaviṣyat, sa eva
piṇḍagrāho'bhaviṣyat | yaścaiva piṇḍagrāhastathāgatena bhāṣita:, agrāha: 
sa tathāgatena bhāṣita: | tenocyate piṇḍagrāha iti | bhagavānāha-
piṇḍagrāhaścaiva subhūte, avyavahāro’nabhilāpya: | na sa dharmo
nādharma: sa ca bālapṛthagjanairudgṛhīta: |
na rūpe naiva netre ca tayormadhye’pi na sthita: |
yatra sthito bhavettatra na sannaiva hi cāpyasat ||
alaṃ prasaṅgeneti | anena tvanekasvabhāvarāhityamavagamya nirābhāsopāya- 
sandarśanena yogasamāpattiścittapragrahaśceti nirdiṣṭam | bahu: sa paramāṇusañcayo 
bhavet ityanenaudāryaṃ cābhihitam, avaśeṣeṇa tu gāmbhīryam |
(ba)sattvalokādhipatyena prasthiti: 
samprati sattvalokābhāvaprasthitimadhikṛtya bhāṣitastrisāhasramahāsāhasro
lokadhāturiti sa: ityādyāha |{1. dra.- upari ṭīkāyām, pṛ. 160 ; abhi. ko. 3/73-74 |} bhājanalokasya pūrvamuktatvādatra 
lokadhātustāvat sattvalokatveneṣṭa: | ubhayatra trisāhasramahāsāhasrābhidhānena 
tāvadanantalokadhāturupalakṣyate | ata eva adhātu: sa tathāgatena bhāṣita: 
iti pañcaskandhātmaka: sa sattvaloko’pyekānekasvabhāvavirahita: pūrvavadukta: |
anena tathāgatasya tathāvidhāyāṃ sattvalokābhāvaprasthitau bodhisattvena 
chandapraṇidhānābhyāṃ sthātavyamiti nirdiṣṭam | nirābhāsena tu yogasamāpattiriyaṃ kathaṃ 
pratipattavyetyapi sandarśitam |
idānīṃ cittaṃ kathaṃ pragrahītavyamiti darśayituṃ tatkasya heto: ? iti
pṛṣṭavān | `adhātu: sa tathāgatena bhāṣita:’ ityanena yojanīyam | uttarārthaṃ 
saced bhagavan ityādyāha | yadi sattvaloko yathāprasiddhastathā paramārthata: 
syāt sthūlaikasvabhāvastadā tathāgatena yathāsthiti vastutattvamadhigatamiti sa eva 
@221
tatkasya heto: ? yo hi kaścitsubhūte evaṃ vadet-
ātmadṛṣṭistathāgatena bhāṣitā, sattvadṛṣṭirjīvadṛṣṭi: pudgaladṛṣṭi: 
tathāgatena bhāṣitā, api nu sa subhūte, samyagvadamāno vadet ? 
piṇḍagrāha: syāt |
skandheṣu piṇḍagrāha evātmagrahaṇahetu:, sa eva ca tathāgatasya 
piṇḍagrāho’tigāḍhatara: syāt, tadaprahāṇaṃ cābhipretaṃ bhavet | na tvevam, ata 
evānyatra yo bālajanebhya: piṇḍagrāha ātmagrāhasya hetutvena bhagavatā bhāṣita:, sa 
paramārthato’grāhya eva | grāhye hi piṇḍe ekānekasvabhāvasya kasyacidabhāvāt |
bālajanaprasiddho bhāva: kevalaṃ saṃvṛtita ukta: | tenocyate piṇḍagrāha iti |
tadarthasādhanāyaivaṃ bhagavān piṇḍagrāhasyārthamuktavān | kimucyata iti cet ? 
vyavahāre piṇḍagrāha iti paramārthe’bhāvāt sa dharmastvanabhilāpya ityuktatvān |
yadyevaṃ grāhya: piṇḍo na syāt tadā tatra grāhakasyāpyabhāvāt kathaṃ 
vyavahāre piṇḍagrāha iti vicintyāha- sa ca bālapṛthagjanairudgṛhīta: iti |
bālāstu bhrāntivaśādasantamapi sadbhūtamiva gṛhṇanti | tadāśayavaśena vyavahāra: 
prajñapyate, (ato) na virodha ityabhiprāya: | tasmāt te bālā ityucyante,
anyathā yathāvastu vyavahāraprajñaptau kathaṃ te bālā: syu: ?
uktamatra kathaṃ cittaṃ pragrahītavyamiti | gāmbhīryamaudāryamapi cātra pūrvavad 
yojanīyam | anena yadā sarve bhāvā: paramārthata: svabhāvaśūnyāstadā rūpakāya: 
jñānakāyaśca kathaṃ bhavet paramārthata: sasvabhāva:, mūlasattvasyābhāvāditi deśitam |
samprati yo hi kaścit subhūte ityādinā sarvasthāneṣu yogasamāpatte: 
kenopāyena sarvatra samādheyamiti tat pradarśyate | evamanusandhi: - yadi nāsti 
piṇḍagrāhastadā tanmūlaprabhavāyā: satkāyadṛṣṭerevābhāvāt kathaṃ bhagavān pañcasu 
dṛṣṭiṣu satkāyadṛṣṭimoheti tadarthaṃ yo hi kaścit subhūte ityādyāha | atra 
kathamavikalpyam, yaścāvikalpaka:,{1. ayaṃ pāṭha: pekiṃga saṃskaraṇānusārī, de. ge. saṃskaraṇe tu “kāyavikalpaka:” iti pāṭha 
upalabhyate, sa cāśuddha iti pratīyate |} yasminnavikalpyam, yenāvikalpaka:, 
yaścāvikalpa:, taddarśanena yogasamāpatte: samyagupāyo darśito bhavati |
@222
subhūtirāha- no hīdaṃ bhagavan, nohīdaṃ sugata, na samyagvadamāno 
vadet | tatkasya heto: ? yā sā bhagavan ātmadṛṣṭi: 
tathāgatena bhāṣitā, adṛṣṭi: sā tathāgatena bhāṣitā | tenocyate 
ātmadṛṣṭiriti |
bhagavānāha-evaṃ hi subhūte, bodhisattvayānasaṃprasthitena sarvadharmā
jñātavyā draṣṭavyā adhimoktavyā: | tathā ca jñātavyā draṣṭavyā
adhimoktavyā:, yathā na dharmasaṃjñā pratyupasthāmahe | tatkasya heto: ? 
dharmasaṃjñā dharmasaṃjñeti subhūte, asaṃjñaiṣā tathāgatena bhāṣitā | tenocyate 
dharmasaṃjñeti |
tatra yo hi kaścit subhūte ityārabhya tenocyate ātmadṛṣṭi: 
etatparyantamanena kathamavikalpyaṃ taduddiṣṭam | kathamiti cet ? 
ukto’nyaistairthikairātmā, bhagavatā tu pudgalanairātmyapratipādanādātmaniṣedhārthamāha 
ātmadṛṣṭi: iti tasyā: ātmadṛṣṭernirākaraṇena dharmanairātmyaṃ vyavasthāpyate 
adṛṣṭi: sā tathāgatena bhāṣitā ityuktam | tāmātmadṛṣṭiṃ yadi satyato na 
gṛhṇāti (tadā) evaṃ prayoge bodhisattvo yogasamāpattau pravartate |
yasmādavikalpakastasmāt sa tatrāvataraṇopāya: |
evaṃ hi subhūte bodhisattvayānasamprasthitena ityanena yo’vikalpaka: 
sa paridīpyate | sarvadharmā: ityanena yasminnavikalpyam taddarśitam | jñātavyā 
draṣṭavyā adhimoktavyā: ityanena yenāvikalpyaṃ tadabhihitam |
kenāvikalpyamiti cet ? jñānena darśanena adhimuktyā ca | tatra jñānaṃ śrutamayī 
prajñā, darśanaṃ cintāmayī prajñā, tayopanidhyānatvād, adhimukti: bhāvanāmayī prajñā, 
adhyāśayo’trādhimuktiśabdena vaktumiṣyate | sā tu bhāvanābalena sidhyatīti, ata 
eva bhāvanāmayī prajñā nirvedhabhāgīyāvasthāyāmadhimuktiśabdenoktā |
tathā cādhimoktavyā, yathā na pratyupasthāmahe ityanena 
yo’vikalpastaṃ darśayati | asaṃjñaiṣā tathāgatena bhāṣitā ityatra hetu: 
parikīrtita: | kasyacit saṃjñeyasya abhāvo’pi, ekānekasvabhāvaśūnyatvāt 
paramārthata sā asaṃjñā | saṃvṛtisatyamadhikṛtyānyatra tathāgatena bhāṣitam | tasyā 
@223
yaśca khalu puna: subhūte, bodhisattvo mahāsattvo’prameyān 
asaṃkhyeyāṃllokadhātūn saptaratnaparipūrṇaṃ kṛtvā tathāgatebhyo’rhadbhya: 
samyaksaṃbuddhebhyo dānaṃ dadyāt, yaśca kulaputro vā kuladuhitā vā 
ita: prajñāpāramitāyā dharmaparyāyādantaśaścatuṣpādikāmapi gāthāmudgṛhya 
dhārayeddeśayedvācayet paryavāpnuyāt, parebhyaśca vistareṇa saṃprakāśayet, 
ayameva tato nidānaṃ bahutaraṃ puṇyaskandhaṃ prasunuyādaprameyamasaṃkhyeyam |
kathaṃ ca saṃprakāśayet ? yathā na prakāśayet | tenocyate saṃprakāśayet 
iti | 
mithyārthādhigamāvasthāyāṃ kathaṃ na syādavikalpa ityabhiprāya: | sarvasthāneṣu 
yogasamāpattyupāyo’bhihita: |
3. asaṃkleśena prasthiti: (a) deśanā’saṃkleśa: 
dvidhā tāvadasaṅkleśa: - deśanā’saṃkleśa:, saṃsārāsaṃkleśaśca | tatra 
yadi nāsti dharmasaṃjñā tadā tathāgatasya sattvebhyo taddharmadeśanāsaṃjñāsamutpāde kathaṃ 
na bhavet saṃkleśa: ? kṛpayā sattvārthaṃ yāvatsaṃsārāvasthāne sati dharmasaṃjñayā kathaṃ 
na syāt saṃkleśa: ? iti vicintya tayaiva cittasampadā deśanā’saṃkleśaṃ gāthayā 
ca saṃsārākleśamāvedayitum yaśca khalu puna: subhūte ityādyāha |
pūrvaṃ prasaṅgāntare lokadhātupraśastipradarśanamanuśaṃsāyā: praśaṃsanam, 
sampratyasaṃkleśādhikāre’nantalokadhātudeśanayā nocyate anuśaṃseti na punarukti: |
atrāpi yuktistu prāgvad vaktavyā | udgṛhya iti svādhyāye’dhītam, dhārayet 
iti padam, vācayet iti pustakādikaṃ vācayet, paryavāpnuyāt iti 
tvarthagrahaṇamityartha: | anena yasmānmahārtho’yaṃ dharmastasmādbodhisattvenaivaṃvidhāyāṃ 
mahārthadharmadeśanāyāmavaśyameva chanda-praṇidhānābhyāṃ sthātavyaṃ tatparidīpitam |
bhāṣyamāṇāyāmapi kathaṃ na syātsaṃkleśa ityetaddarśayituṃ kathaṃ na 
samprakāśayet ityāha | ayamabhiprāya:-paramārthato’nutpannatvenānabhilāpyatvena 
deśitatve’pi sarvadharmāṇām, te dharmā anabhilāpyasvabhāvena nocyante |
evamuktam- yathā vineyajanāstathā sarve dharmā ādito’nutpannatvādanabhilāpyā: 
@224
tārakā timiraṃ dīpo māyāvaśyāya budbudam |
svapnaṃ ca vidyudabhraṃ ca evaṃ draṣṭavyasaṃskṛtam ||
idamavocadbhagavān | āttamanā: sthavirasubhūtiste ca 
bhikṣubhikṣuṇyupāsakopāsikāste ca bodhisattvā: sadevamānuṣāsura- 
gandharvaśca loko bhagavato bhāṣitamabhyanandanniti |
āryavajracchedikā prajñāpāramitāsūtram samāptam ||
tasmānna te kenāpi vyapadeśyā ityevaṃ darśyata iti | tathā sati asaṃkleśena 
deśanā, aviparītārthatvāt | anyathā saṃkliṣṭā syād viparītadeśanatvāt | ata 
eva tathāgato dharmadeśanākāle viśuddhalokajñāne prasthita:, ato 
dharmasaṃjñābhāsasamudbhave’pi tattvato’bhiniveśābhāvāt saṃkleśadoṣābhāva: | anena 
yogasamāpatti:, cittapragraha: gāmbhīryañca nirdiṣṭam, pūrveṇa tāvadaudāryam |
(ba) saṃsārāsaṃkleśa: 
sāmprataṃ nikhilaprajñāpāramitākāyaṃ vyavasthāpya gāthayā saṃsārāsaṃkleśo 
deśyate | anayā gāthayā catvāri saṃskṛtalakṣaṇāni paridīpitāni | (tāni tāvat) 
svabhāvalakṣaṇam, viṣayarasāsvādanalakṣaṇam, ādīnavānvayalakṣaṇam, 
niryāṇānvayalakṣaṇaṃ ceti | 
tatra pañcaskandhātmakānāṃ bhāvānāṃ yathāpratīti pratītyasamutpādastāvad 
hetupratyayasaṃgṛhītatvāt saṃskṛta ityucyate | eteṣāṃ sarveṣāṃ svabhāva: tārakā: iva 
draṣṭavya: | rātrau yathā tārakā avabhāsante, na tu divase, tathaiva saṃskṛtā api 
avidyājñānāndhakāre sati pratibhāsante, jñānasūryāloke sati nāvabhāsante, ata: (te) 
tārakasvabhāvā iva draṣṭavyā: | pudgaladharmadṛṣṭyabhiniveśātmakā: saṃskṛtāstu 
mithyāpratītihetutvāt timiravajjñātavyā: |
vijñānalakṣaṇaṃ ca karmavartikaṃ tṛṣṇāsnehaṃ cāśritya prajvalanād dīpa iva
draṣṭavyam, evametannidarśanena saṃskṛtasvabhāvalakṣaṇaṃ paridīpitam | māyopamayā
viṣayarasāsvādanalakṣaṇaṃ nirdiśyate, vitathāvabhāsamānatvāt | tatrādīnavānvayalakṣaṇaṃ 
saṃskṛtasvabhāvaṃ dvividham – anityānvaya: du:khānvayaśca | avaśyāyopamayā 
anityatānvaya: pradarśyate, na ciraṃ sthitatvāt | bud-budopamayā tāvad 
@225
du:khatānvaya: pradarśyate, vedanā budbudopamā iti, yā kācid vedanā seha 
du:khamiti bhāṣitatvāt |
trividhai: du:khai: sarvā vedanā du:khā veditavyā | tatra du:khavedanā tāvad 
du:khadu:kham, tatsahitā ye saṃskārāste’pi tadanurūpatayā du:khameva; sukhāvedanā 
tāvad vipariṇāmadu:khena du:kham, tatsahitā ye dharmāste’pi tadanurūpatayā 
du:kham, na du:khā na sukhā vedanā, tatsahitāni vastūni ca saṃskāradu:kham, 
utpādabhaṅgalakṣaṇatvena tāni du:kham | {1. du:khāstridu:khatāyogādyathāyogamaśeṣata: |
manāpā amanāpāśca tadanye caiva sāsravā: ||6/3
tisro hi du:khatā du:khadu:khatā saṃskāradu:khatā vipariṇāmadu:khatā ca |
tābhiryathāyogamaśeṣata: sarve: sāsravā: saṃskārā du:khā: | tatra manāpā vipariṇāmadu:khatayā |
amanāpā du:khadu:khatayā | tebhyo’nye saṃskāradu:khatayā | -abhi. ko. bhā., pṛ. 329, 
jāyasavāla saṃskaraṇam, 1975 ; api ca draṣṭavyam- saddharma. sū., pṛ. 80 ; 
utpādasthitibhaṅgānāmanyat saṃskṛtalakṣaṇam | uktaṃ hi- trīṇīmāni saṃskṛtasya 
saṃskṛtalakṣaṇāni | saṃskṛtasya bhikṣava:, utpādo’pi prajñāyate, vyayo’pi 
sthityanyathātvamapi iti | -ma. śā. vṛ., 7/3, pṛ. 61, bau. bhā. pra. 1983 |} evaṃ sarvaṃ saṃskṛtaṃ du:khānvitaṃ 
draṣṭavyam |
tatra niryāṇānvayalakṣaṇaṃ tāvat pudgaladharmaśūnyatānvayam, tadālambana-
nirvṛtatvādbhagavatā khalu dvividhaṃniryāṇālambanamuktam | āryasamādhirājasūtre 
cāpyuktam :{2. samādhi sa 9/37}
nairātmyadharmān yadi pratyavekṣate
tān pratyavekṣya yadi bhāvayeta |
sa heturnirvāṇaphalasya prāptaye 
yo anyaheturna sa bhoti śāntaye ||
dvividhanairātmyasamprayuktā: sarvasaṃskṛtā:, tathā hi- atīta-pratyutpanna- 
anāgatabhedena trividhā: saṃskṛtā: | tatra ye tāvadatītāste smṛtimātrāvasthitā ato
ni:svabhāvatvena, dharma-pudgalatayā śūnyā: ātmanā’nadhiṣṭhitatvāt, tataśca 
svapnaupamyena dvividhanairātmyānvayāste vyapadiṣṭā: | pratyutpannā vidyudaupamyena 
ekānekasvabhāvarahitā: agrāhyasvabhāvatvāditi tenānvitā vyapadiṣṭā: |
@226
anāgatāstāvadalabdhasvabhāvā:, abhraupamyena ākāśasamacitte tadbījadauṣṭhulyena 
janitatvāditi nairātmyadvayaṃ tāvaddeśitam | 
ato’nena khalu samagreṇātra bodhisattvai: sadā sarvasaṃskṛtasvabhāvameva vicārya 
chanda-praṇidhānābhyāṃ sthātavyamiti paridīpitam | niryāṇānvayapradarśanena tāvad 
yogasamāpattiścittapragrahaśca nirdiṣṭa: | anena sampūrṇenasthānena gāmbhīryañca 
vyapadiṣṭam |
gāthāyāmasyāṃ tāvadidaṃ paridīpyate- saṃkleśamūlaṃ tāvad viparyāsa: | ata: 
saṃskṛtasvabhāveṣvanekaśa: kenacid vicārayatā manasikurvatā apyevaṃ 
saṃskāraparijñānādyadā viparyāsābhāvāt na bhavati saṃkleśa: (tadā){1. kāma jānāmi te mūlaṃ saṃkalpāt kila jāyase |
na tvā saṃkalpayiṣyāmi tato me na bhaviṣyasi || -ma. śā. vṛ. 23/1 ; (ma. vagga, 
3/190)} kathaṃ (nāma)
yathāvadaśeṣavastusvabhāvaparibhāvako vidhūtāśeṣaviparyāsajālastathāgata: saṃkliṣṭo 
bhavet | ata eva samastasaṃskṛtadoṣān avagacchan tathāgata:, padmamiva 
saṃsāradoṣāmbhasā’navaliptacitta:, pratijñātasamastajagatsamuddharaṇāśaya:, saphala-
kāritra:, mahākaruṇānvitacitta:, niravadhijagaddhitasukhasādhanābhiprāyeṇa saṃsāracakra-
saṃsaraṇaṃ yāvat pratiṣṭhito veditavya: | tathā coktam - 
kartuṃ loke sukhaṃ śāntau bhave cāpyanadhiṣṭhita: | iti 
sarvasattvānavalokituṃ bhūmāvasthīyata ityapyuktam |
traiyadhvikānāṃ jananī munīnāṃ khyātā yathāśakti mayā tato jagat |
vipulena puṇyena viyatsamena vidhūya cāndhyaṃ sugatatvamāpnuyāt ||
ācāryakamalaśīlena mādhyamikanayena viracitā vistṛtā
āryavajracchedikāṭīkā parisamāptā | aṣṭamyāṃ śatābdyāṃ bhāratīyācārya- 
mañjuśrīmitreṇa bhoṭa-locāvā yeśe-demahābhāgena ca bhoṭabhāṣāyāmanūditā | 
viduṣāṃ vaśaṃvadena ācāryapemātenajinamahādayena bhoṭabhāṣāta: saṃskṛtabhāṣāyāṃ 
punaruddhṛtā sarvasattvahitasukhārtham iti | 
@417
pariśiṣṭāni 
prathamapariśiṣṭam 
akārādikrameṇa sahāyakagranthānukramaṇī 
Toh: 1395 amṛtakaṇikānāma āryanāmasaṃgītiṭippaṇī, tibbatī saṃsthāna 
saṃskaraṇa |
Toh: 4299 amarakośa:, caukhambā saṃskṛta saṃsthāna, vārāṇasī |
pāli aṃgutaranikāyo, nālandā saṃskaraṇa, bhikṣu jagadīśa kāśyapa |
Toh: 12 ārya-aṣṭasāhasrikā prajñāpāramitā, mithilā insaṭīṭyūṭa, 
1960, pī. ela. vaidya |
Toh: 317 arthaviniścayo nāma dharmaparyāya:, ke. pī. jāyasavāla risarca 
insaṭīṭyūṭa, paṭanā, 1971, ena. eca. samtānī |
Toh: 4365 arthaviniścayaṭīkā, ke. pī. jāyasavāla saṃskaraṇa, 
1971, sampādaka, ena. eca. samtānī |
Toh: 3786 abhisamayālaṃkāro nāma prajñāpāramitopadeśaśāstrakārikā, 
ti. saṃ. saṃskaraṇa, 1977, pro. rāmaśaṃkara tripāṭhī |
@418
Toh: 4019 abhidharmakośakārikā, ke. pī. jāyasavāla saṃskaraṇa,
1975, sampādaka, pro. prahlāda pradhāna |
Toh: 3791 aṣṭasāhasrikāprajñāpāramitāvyākhyābhisamayālaṃkārāloka:, mi. 
insaṭīṭyūṭa, sampādaka, 1960, pī. ela. vaidya |
Toh: 117 āryaratnakaraṇḍanāma mahāyānasūtram, tibbatī 'de-ge’ 
saṃskaraṇa |
Toh: 4301 kāvyādarśa:, kalakattā viśvavidyālaya saṃskaraṇa, 1939,
anukūlacandra banarjī |
Toh: 44 gaṇḍavyūhasūtram, mithilā insaṭīṭyūṭa, 1960, vaidya |
Toh: 1119 niraupamyastava:, nepāla saṃskaraṇa |
Toh: 4266 tattvasaṃgraha:, bauddha bhāratī vārāṇasī, 1982, svāmī
dvārikādāsa śāstrī |
Toh: 4267 tattvasaṃgrahapañjikā, bauddha bhāratī vārāṇasī, 1982, svāmī
dvārikādāsa śāstrī |
Toh: 5070 triśatikāprajñāpāramitākārikāsaptati:, tibbatī saṃsthāna 
saṃskaraṇa, 1978, pro. ela. ema. jośī |
@419
Toh: 4064 triṃśikāvijñaptimātratāsiddhi:, saṃ. vi. saṃskaraṇa, 1972, 
śrī thubatena chogaḍuba evaṃ paṃ. rāmaśaṃkara tripāṭhī |
Toh: 238 dharmasaṃgītināma mahāyānasūtram, tibbatī ‘de-ge’ saṃskaraṇa |
dharmasaṃgraha: (mahāyānasūtrasaṃgraha:), mithilā insaṭīṭyūṭa, 
1961, pī. ela. vaidya |
Toh: 4212 nyāyabindunāma prakaraṇam, caukhambā saṃskṛta saṃsthāna, 
vārāṇasī, 1982, sampādaka, candraśekhara śāstrī |
Toh: 3804 prajñāpāramitāpiṇḍārtha:, mi. insaṭīṭyūṭa, 1960, vaidya |
Toh: 4210 pramāṇavārtikakārikā, bauddha bhāratī vārāṇasī, 1968, svāmī 
dvārikādāsa śāstrī |
Toh: 3871 bodhisattvacaryāvatāra:, mi. insaṭīṭyūṭa, 1960, vaidya |
Toh: 3872 bodhisattvacaryāvatārapañjikā, mi. insaṭīṭyūṭa, 1960, vaidya |
Toh: 3915-17 bhāvanākrama:, ti. saṃ. saṃskaraṇa, 1985, 
ācārya jñalachena namaḍola |
Toh: 3884 madhyamakālaṃkārakārikā, tibbatī ‘de-ge’ saṃskaraṇa |
pāli majjhimanikāyo, nālandā saṃskaraṇa, vihāra, sampādaka,
bhikṣu jagadīśa kāśyapa |
Toh: 4021 madhyāntavibhāgakārikā, ke. pī. jāyasavāla risarca 
insaṭīṭyūṭa 1967, paṭanā. ḍā.c^ nathamala ṭāṭiyā |
@420
Toh: 4032 madhyāntavibhāgabhāṣyam, ke. pī. jāyasavāla risarca
insaṭīṭyūṭa, 1967, paṭanā, ḍā.c^ nathamala ṭāṭiyā |
Toh: 3824 madhyamakaśāstrakārikā, bauddha bhāratī vārāṇasī, 1983 |
Toh: 3860 madhyamakaśāstravṛtti:, bauddha bhāratī vārāṇasī, 1983 |
Toh: mahāyānasūtrasaṃgraha:, mithilī insaṭīṭyūṭa, 1961, sampādaka,
pī. ela. vaidya |
Toh: 231 āryaratnamegho nāma mahāyānasūtram, tibbatī 'de-ge’ 
saṃskaraṇa |
Toh: 4158 rājaparikathāratnamālā, tibbatī saṃsthāna saṃskaraṇa, 
sampādaka, ācārya ṅavaṅ samatena |
Toh: 107 āryalaṃkāvatāranāma mahāyānasūtram, mithilā insaṭīṭyūṭa,
1963, pī. ela. vaidya |
Toh: 3817 vajracchedikāprajñāpāramitāṭīkā, tibbatī saṃsthāna saṃskaraṇa, 
punaruddhāra, 1994, ācārya pemā tenajina |
Toh: 16 vajracchedikāprajñāpāramitāsūtram, tibbatī saṃsthāna saṃskaraṇa,
1978, pro. ela. ema. jośī |
@421
pāli viśuddhimaggo, mahābodhisabhā saṃskaraṇam, 1957, sampādaka,
bhikṣu dharmarakṣita |
Toh: vijñaptimātratāsiddhiprakaraṇadvayam, saṃ. vi. saṃskaraṇa, 1972, 
śrī thubatena chogaḍuba evaṃ pro. rāmaśaṃkara tripāṭhī | 
Toh: 3825 vyākhyāyukti:, tibbatī ‘de-ge' saṃskaraṇa |
Toh: 3940 śikṣāsamuccaya:, mithilā insaṭīṭyūṭ, 1960, sampādaka, 
pī. ela. vaidya |
Toh: 210 āryaśālistambanāma mahāyānasūtram, mi. insaṭīṭyūṭa,
1961, pī. ela. vaidya |
Toh: 113 saddharmapuṇḍarīkanāma mahāyānasūtram, mi. insaṭīṭyūṭa, 
1960, pī. ela. vaidya |
Toh: 127 āryasamādhirājanāma mahāyānasūtram, mi. insaṭīṭyūṭa, 
1961. pī. ela. vaidya |
Toh: 4020 mahāyānasūtrālaṃkāranāma kārikā, mi. insaṭīṭyūṭa, 1970, 
sampādaka, pī: ela. vaidya |
Toh: 207 hastikakṣyanāma mahāyānasūtram, tibbatī 'de-ge’ saṃskaraṇa 
@422
dvitīyapariśiṣṭam
akārādikrameṇa granthāgatagadya-padyoddharaṇānāmanukramaṇī 
anutpādadharma: satataṃ tathāgata: … 187-188
ātmā ātmeti bhikṣavo ! bālo’śrutavān … 211
ātmani sati parasaṃjñā sva-paravibhāgāt … 169
aiśvaryasya samagrasya rūpasya … 99
kartuṃ loke sukham … 226
tathāgatastu kṣutpipāsāvarjita: mūtrapurīṣavirahito...103
tāyāt tattvasthirāśeṣaviśeṣa … 173
duṣkarāduṣkarāṃ veti kalpanāṃ … 113
na cakṣu pramāṇaṃ na śrotraghrāṇaṃ … 213
na cātmadṛṣṭi: svayātmalakṣaṇā … 117
na tattvasya bhāvāditaro’rtha: … 139
na rūpe naiva netre ca tayormadhye’pi … 220
nāpaneyamata: kiñcit prakṣeptavyaṃ … 210
nairātmyadharmān yadi pratyavekṣate … 225
parokṣopeyatadhetostadākhyānaṃ...172
buddhānāṃ rūpikāyo hi puṇyaṃ sambhṛtya … 145
buddhyā vivecyamānānāṃ svabhāvo … 126
bhadanta subhūte, kolopamaṃ dharmaparyāyamājānadbhirdharmā … 137
bhāvā jāyanti saṃvṛtyā … 214
yathā hi darpaṇe rūpamekatvānyatva … 126
yathā yathārthāścintyante ...125
yathaiva ārdraṃ kadalīyaskandhaṃ … 126
yasmādime indriya apramāṇā … 214
yena yena hi nāmnā vai yo yo … 199
@423
yo ānanda ! dharmo’nutpanna:, aniruddha: … 139
vastusvabhāvacintāyāṃ yathā na … 126
sadasatorutpattivirahitatvānmahāmate … 214
sva eva yadā nāsti paro hetu: … 214
@424
[OTHER LANGUAGE] 
@425
tṛtīyapariśiṣṭam 
akārādikrameṇa granthaprayuktaviśiṣṭasaṃskṛta-bhoṭaśabdānukramaṇī 
akṛtābhyāgama:
akṣaṇotpannebhya: 
agrayānam 
agrāhya:
acintyam
aṇu:
aṇḍajā:
atīta-pratyutpanna-anāgatabhedena
atulyam 
atyantaparokṣārtha:
arthakriyāsāmarthyarahitatvāt 
advaitasvabhāvatāyā:
adhigamadharmakāya:
adhimukticaryābhūmi:
adhimuktisamutpādāya 
adhyāropānta:
ananumeyatvāt 
anabhilāpyā:
anavamardanīyatvāt 
anāgāmina:
@426
anāthapiṇḍadasyārāme 
anityānvaya:
anuttarajñānapariśuddhisampad 
anuttaradṛṣṭipariśuddhisampad 
anuttarapadam 
anuttarā samyaksaṃbodhi:
anutpattikadharmakṣānti:
anutpannadharmatā 
anutpannāryamārga:
anutpādadharma:
anekabuddhaśatasahasra:
anaikāntikatvam
antadvayaparihāra:
anyākāra:
apakāramarṣaṇakṣānti:
aparimāṇam 
aparimitapuṇyajñānasambharaṇāt
aparimitavineyānām
apavādānta: 
@427
apratiṣṭhitanirvāṇam 
apratiṣṭhitanirvāṇadhātau 
aprameyam 
abhayadānena 
abhisamayakāle’hamiti vikalpaviyoga:
abhisambuddha:
abhisambodhi:
abhraupamyena 
amāpyam
araṇā:
arhan 
avaropitakuśalamūlā:
avavādaparyeṣaṇam 
avaśyāyopamayā 
avāṅmukha-aśuci-sacchidrabhāṇḍānām 
avikale hetau 
avicāraramaṇīyatayā 
avidyājñānāndhakāre 
avinivartanāya 
avyākṛta:
aśītiranuvyañjanāni 
aśruṇi prāmuñcat 
@428
asamāhitāvasthāyām
asurendro rāhu:
asaṃkleśena prasthiti:
asaṃkhyeyam 
asaṃkhyeyakalpa: 
asaṃviditatvāt 
asaṃskṛtaprabhāvitā:
ahetuvādī 
ātmagrāha:
ātmaparigraha:
ātmaprāmāṇyapratipādanāt
ātmabhāva:
ātmasaṃjñā 
ātmā ātmeti 
ātmādidṛṣṭikai:
ādito’nutpannatvāt 
ādīnavānvayalakṣaṇam
ādhārādheyalakṣaṇam 
āmiṣadānena 
āryapudgalā:
āryasatyam 
āryasubhūti:
@429
āvaraṇadvayaprahāṇam 
āvṛtānāvṛtayo:
āśrama:
īryāpathena prasthiti:
utkhātamūlāni 
uttamāṃ samādhim 
ucchedavādināmiva 
upacitahetu:
upadeśa:
upavasatām 
upālambhāvakāśa: 
upetakāya:
upodghāta:
ekānekasvabhāvaśūnyā 
evaṃvidhadharmaratnaśravaṇam durlabham 
aiśvaryasya 
kathaṃ cittaṃ pragrahītavyam 
kathaṃ pratipattavyam 
kathaṃ sthātavyam 
kapilaparikalpitasya 
karanakhāmṛtena 
@430
karttā bhoktā smartā 
karmaphalam 
karmavartikam 
karmāvaraṇam 
kaliṅgarājā 
kalyāṇamitreṣu 
kāmadhātau 
kāyacittapariśrāntau 
kāyasampad
kāryakāraṇabhāvamātreṇa 
kāryakāraṇalakṣaṇam 
kāryakāraṇasambandha:
kāraṇaśakte: pratiniyatatvāt 
kāraṇe’vikale 
kucodyam
kudṛṣṭijāle 
kuśalairdharmai: 
kṛtavipraṇāśa:
kolopama:
kausīdyam 
kramotpattyā 
kriyātantram 
kleśa:
kṣutpipāsāvarjita:
kṣetrapariśuddhisampad 
@431
kṣetraviśuddhipraṇidhānam 
kṣetravyūhā:
gaganāravindavat 
gaṅgānadīvālukāsamān 
gaṇakai:
gambhīreṣvartheṣvavatāraṇāya 
gāmbhīryam 
guṇavanta:
gotrasamparigrahajñānam 
govalīvardanyāyena 
gosadṛśo gavaya:
grāhyo grāhako vā 
ghoṣeṇa cānvayu:
cakrāṅkahastapādatādīni 
cakṣuṣmān 
caturdīpādīnām 
caturbhirīryāpathai:
caturāryasatyalakṣaṇam 
cittacaittādi
cittadhārā cittadhārā 
cittasampad
cittotpāda:
cintāmayī prajñā 
cīvara-piṇḍapātādibhi:
@432
cīvaramādāya 
caitya:
caityabhūta:
codakaṃ prati samādhānam 
chatradhvajapatākādibhi:
chanda-praṇidhānābhyām 
jagaddhitasukhasādhanā 
jinai:
jīvasaṃjñā 
jetavane 
jaiminyādīnām 
jñānakāya:
jñānagocara:
jñānajñeyātmaka:
jñānapariśuddha:
jñānasūryāloke 
jñānahetuka:
jñāpakahetau 
tadbījadauṣṭhulyam 
tathāgata:
tathāgatānubhāva:
tathāgatapūjāsatkāra:
@433
tathāvādī 
tathyasaṃvṛtisvabhāvam 
tadyathāpi nāma 
tanūkaraṇopāya:
tarkasāmyāt 
tāmravarṇanakhādīni 
tārakā:
timiravat 
tribhirasaṃkhyeyakalpai:
trisāhasramahāsāhasra:
tṛṣṇāśikhara:
tṛṣṇāsneha:
tairthikakuñjaravṛndānām 
tairthika:
traikālikaṃ cittam 
traiyadhvikasarvabuddhaprasūm 
daśacaritāni 
daśabhi: pāramitābhi:
dānapāramitā 
dīpaṃkara:
du:khadu:kham 
du:khādhivāsanam 
du:khādhivāsanakṣānti:
@434
du:khānvaya:
du:khasatyam 
du:khotpādahetutvād 
duravagāha:
durlabhapadam 
duṣkarakṛtyavidhānam 
dṛṣṭa eva dharme 
dṛṣṭāntasyāpi 
deya-dāyaka-pratigrāhaka:
devadatta:
devaputra:
devādibhi: satkāra:
deśanā’saṃkleśa:
daurmanasyam 
daurmanasyalakṣaṇam 
dharmakāya: 
dharmakāyaparigrahaṇam
dharmakāyāptikāmatā 
dharmacakrapravartanākāle 
dharmadānena 
dharmadhātu:
dharmanidhyānakṣānti:
@435
dharmanairātmyakṣānti:
dharmanairātmyānadhigamād
dharmaparyāyam 
dharmavegena 
dharmavṛṣṭi: 
dharmasaṃgītau
dharmasaṃjñā 
dharmastutivaiśiṣṭyam
dharmāyatanam 
dhūtaguṇeṣvavatāraṇāya 
dhyānarasāsvādavirati:
na rūpapratiṣṭhitam 
na vitathavādī 
nātinamraṃ nātistabdham
nikhilakleśajāla:
nidānam 
niravayavānāmamūrtānām 
nirākāreṇa
nirābhāsakaraṇopāya:
niryāṇānvayalakṣaṇam 
nirvāṇakāya: 
nirvāṇapatha:
@436
nirvāṇamahānagaram 
nirvedhabhāgīya: 
nivāsya 
niṣyandādiphalāni
nairātmyadvayamārgeṇa 
nairātmyavādinām 
naiva saṃjñino nāsaṃjñino vā 
nyagrodhavṛkṣam 
pañcakaṣāyāṇāmādhikyād
pañcajātiśatāni
pañcaśatavarṣāṇi sthāsyatīti 
padānāmanusandhi:
paramapramodasañjananāya
paramavicakṣaṇairbauddhairiti 
paramāṇava:
paramāṇusañcaya: 
paramārthasatyagrāhaka:
parasparaparihārasthitalakṣaṇatvāt 
paramārthasampad 
parinirvāṇapradarśanam 
paribhāṣaṇabhaṇḍanādi 
paribhūtā: 
paribhogavaikalyadu:kham 
@437
parvataśikhara:
paścādbhaktam 
paścimāyā pañcaśatyām 
pāpakarma 
pāpapariśodhanam 
pāramitāyoga:
piṇḍakāla:
piṇḍagrāha: 
piṇḍaparikarma 
piṇḍārtha:
puṇyaparigraha:
puṇyaskandha:
puṇyahetuka:
pudgalanairātmyam 
pudgalanairātmyakṣānti:
pudgalasaṃjñā 
pūjanīya:
pūrvāparordhvādhodigbhāgabhedena 
pūrvāhṇakālasamaye 
pṛthagjanai:
pṛthivīpradeśe 
pṛthivīraja: 
paurvajanmikāni 
paurvāparyāvasthiterayuktatvāt 
@438
prajñapta evāsane 
prajñācakṣu:
prajñāpāramitā 
prajñāpāramitākāyam 
prajñāvanta:
praṇidhāya
praṇidhi-prasthānacittābhyām
praṇītaphale 
pratipattilakṣaṇam 
prattipattyarcayā 
pratiśrutkādivat 
pratītyasamutpādavādiṣu
pratyaṅgāni 
pratyakṣamanumānam 
pratyātmavedanīyatvena 
pradakṣaṇīya:
prabhātāyām 
prabhāvitatvāt 
pravacanadharmakāya:
pravrajitānām 
prasthitipariśuddhi:
prekṣāvān
bandhamokṣau
@439
bādhakapramāṇam 
bālapṛthagjanā: 
bālabuddhaya:
bālo’śrutavān 
bāhyaśāstreṣu vyapagatarāgatā 
bāhyārtha:
buddhakṣetram 
buddhadharmā:
buddhabhūmiparyeṣaṇam 
buddhabhūmim 
budbudopamayā 
buddhā bhagavanta:
buddhotpāda:
buddhotpādārāgaṇatā 
buddhavaṃśānupaccheda:
bodhibhārodvahanam 
bodhisattvakṣetram 
bodhisattvayānasaṃprasthitena 
bodhisattvābhisamaya:
bhagavata: siṃhanāda:
@440
bhadanta subhūte 
bhavāgrajā:
bhāgyavanta:
bhāvanāphalam
bhāvanāmayī prajñā 
bhāvanāviśeṣalābhe’nabhimāna:
bhūtakoṭi:
bhūtadarśī 
bhūtavādī 
bhūtasaṃjñā 
madhyamamārgam 
manomayakāya:
mayārāgitā 
marīcikāsu udakopalambhavat 
maṣiṃ kuryāt 
mastuluṅgalākṣādi
mahatābhikṣusaṃghena 
mahākaruṇānvitacitta: 
mahākāya:
mahākāruṇika:
mahādharmārthaprajñapti:
mahāyānam 
@441
mahāvavādārthaprajñapti:
mahāsattvā:
mahaujaskā yakṣādaya:
māyānirmitabuddha:
māyopamayā
mithyāprahāṇaprasṛtā:
mūtrapurīṣavirahita: 
mṛtyu: 
mohaja:
yajñadatta:
yathā yathārthāścintyante 
yugapad 
yogasamāpattyā 
yogijñānam 
yonibhedena 
rājāpi cakravartī 
rūpakāyāptikāmatā 
rūpagrāhaka: 
rūpiṇāmarūpiṇām 
rūpeṇa cādrākṣu: 
lakṣaṇasampadā 
lakṣaṇānuvyañjanairalaṅkṛta: 
@442
lajjāsthānam 
lābhasatkārādisvārthārthitayā 
lokadhātu: 
laukikalokottara:
lauhaśalākāvat 
vajravaddurbhedyāni 
vajrākārasādṛśyena 
vadhabandhanādibhi:
vandanīya:
vandhyāputra:
vastupratiṣṭhitena 
vāksampad 
vācanam 
vikalpanirākaraṇārtham 
vikālabhojanam 
vikṣepanigraha:
vicikitsā’bhāvāt 
vijñānakṣaṇānām 
vitathamārgagrāhaka:
vitathābhiniveśa:
vidyudaupamyena 
vindhya:
viparītagrāhakalakṣaṇam 
@443
vipariṇāmadu:khena du:kham 
viparyāsajāla:
viprasthitānām 
vimuktyupadeśakāle 
viśiṣṭagatim 
viśiṣṭapuṇyasañcaya:
viśiṣṭeṣṭaphalāni 
viśuddhalaukikajñānam 
viṣayarasāsvādanalakṣaṇam 
vīradatta:
vīrya-dhyānaprajñāpāramitā 
vaibhāṣikai:
vyācikhyāsu 
vyāpādasaṃjñā 
śatatamīmapi kalāṃ nopaiti 
śatasāhasrikā prajñāpāramitā 
śabdābhiniveśamātram 
śaśaviṣāṇam 
śāśvatocchedāntam 
śikṣātrayapratipattisamanvitā:
@444
śilāputrakasya śarīravat 
śīlakṣāntipāramite 
śīlavanta:
śuddhādhyāśayabhūmim 
śubho vā aśubho vā 
śaikṣāśaikṣajñānam 
śravastestannāmakarṣe:
śrāvaka-pratyekabuddha:
śrāvastī
śrutamayī prajñā
śreṣṭhayānasamprasthitānām 
saṃkleśavyavadānabhāvena 
saṃkleśavyavadāne 
saṃgītikārai:
saṃyogalakṣaṇa:
saṃvṛtisatyagrāhakam 
saṃvṛtita:
saṃśayopaccheda:
saṃsāradu:kham 
saṃsārārṇavottaraṇāya
@445
saṃsārādoṣāmbhasā 
saṃsārāsaṃkleśa:
saṃsāre nirvāṇe cāpratiṣṭhitam 
saṃskāradu:kham 
saṃskṛtalakṣaṇāni 
sakṛdāgāmina: 
satyavādī 
sattvaparipāka:
sattvaparipākārtham 
sattvapratikūlapravṛttidu:kham 
sattvabhājanaloka:
sattvasaṃjñā 
saddharmavipralopakāle 
saddharmotthānakāle 
saddharmasya cirasthityai 
saptadravyātmakatvāt 
saptaratnāni 
samatājñānam 
samanantarapratyaya:
samānāsamānakālayo:
samāhitena īryāpathena 
@446
samyaksaṃbuddha:
samyagjñānasya phalam 
sarajaskapādābhyām 
sarvajña:
sarvajñapadalābha:
sarvatragodārākṣayatvai:
sarvatrāpratihatajñānena 
sarvasaṃjñāpagatā:
sarvasattvānāmarthāya 
sarvākārajñeyagrāhakam 
sahakārikāraṇamapekṣya 
sākāreṇa 
sādhakapramāṇābhāvād 
sādhyavikalatvam 
sārdhamardhatrayodaśabhi: śatai: 
siddhasādhanam 
sthite: sthāturabhinnatvāt
sītāharaṇam
sugata:
sunaṣṭajvaravat 
supūrṇaghaṭavat 
sumeruparimāṇa: 
@447
surūpavat 
sūkṣmakleśajñeyāvaraṇāni 
srota āpanna:
skandha: 
strī vā puruṣo vā 
sthavira:
sthānasthottaptapūrṇatvena 
smṛtyupasthānam 
svapnaupamyena 
svabhāvalakṣaṇam 
svayamabhyupagamya 
svayambhūsarvajñajñānam
svasāmānyalakṣaṇagrahaṇam 
svārthasampad 
svādhyāya:
himavatā 
hīnaphalārthitā 
hīnādhimuktikai:
hīnālambanamanasikārabhāvanā 
hetupratyayasaṃgṛhītatvāt 
heyopādeyatattvam 
@448
caturthapariśiṣṭam 
ācāryakamalaśīlakṛtānāṃ granthānāmanukramaṇī 
Toh: 2321 Sde bstan Rgyud “Shi” bodhicaryāpradīpa:
Toh: 2322 Sde bstan Rgyud “Shi” yogapathapradīpa:
Toh: 2323 Sde bstan Rgyud “Shi” cittaguhyapradīpa:
Toh: 2324 Sde bstan Rgyud “Shi” maṇḍalavidhi:
Toh: 2325 Sde bstan Rgyud “Shi” mahāmudrātattvānakṣaropadeśa:
Toh: 2326 Sde bstan Rgyud “Shi” prajñāpāramitāsādhanā
Toh: 2327 Sde bstan Rgyud “Shi” mahābhaṭṭārikāryatārāsādhanā
Toh: 2328 Sde bstan Rgyud “Shi” vajravārāhīsādhanā
Toh: 2329 Sde bstan Rgyud “Shi” mañjuśrīkrodhasādhanā
Toh: 3815 Sde bstan Ser phyin “Ma” āryasaptaśatikāprajñāpāramitāṭīkā
@449
Toh: 3817 Sde bstan Ser phyin “Ma” āryaprajñāpāramitāvajracchedikāṭīkā 
Toh: 3886 Sde bstan Ser phyin “Sa” madhyamakālaṃkārapañjikā
Toh: 3887 Sde bstan Ser phyin “Sa” madhyamakāloka: 
Toh: 3888 Sde bstan Ser phyin “Sa” tattvāloko nāma prakaraṇam
Toh: 3889 Sde bstan Ser phyin “Sa” sarvadharmani:svabhāvatāsiddhi:
Toh: 3913 Sde bstan dBuma “Ki” bodhicittabhāvanā 
Toh: 3915-17 Sde bstan dBuma “Ki” bhāvanākrama:
Toh: 3918 Sde bstan dBuma “Ki” bhāvanāyogāvatāra:
Toh: 4000 Sde bstan Mdo hgrel “Ji” ārya-avikalpapraveśadhāraṇīṭīkā 
Toh: 4001 Sde bstan Mdo hgrel “Ji” āryaśālistambakaṭīkā 
Toh: 4128 Sde bstan hdul-ba “Su” śramaṇapañcāśatkārikāpadābhismaraṇam
Toh: 4193 Sde bstan Sprin-yig “Ne” brāhmaṇīdakṣiṇāmbāyai du:khaviśeṣanirdeśa:
@450
Toh: 4195 Sde bstan Sprin-yig “Ne” śraddhotpādapradīpa:
Toh: 4232 Sde bstan Tshad-ma “We” nyāyabindupūrvapakṣasaṃkṣepa:
Toh: 4267 Sde bstan Tshad-ma “Ze” tattvasaṃgrahapañjikā
Toh: 4393 Sde bstan sNa-tshogs “No” ācāryakamalaśīlapraṇidhānadvayavidhā